
Introducere 


Despre adevăr ca normă a interpretării 


Volumul de față tematizează relaţia dintre adevăr şi locurile 
obscure. Textele care îl compun investighează tocmai 
conjunctia celor doi termeni, chiar dacă accentul este pus, într- 
un caz sau altul, fie pe ideea de adevăr, fie pe conceptul de loc 
obscur, Ce anume înțelegem, de fapt, prin termenii implicaţi în 
conjunctia amintită şi, mai ales, din ce motive este necesar să 
gindim raportul lor? De ce adevărul constringe gindirea să ia în 
calcul „altul” ei şi, viceversa, din ce cauză obscuritatea trimite, 
oarecum inevitabil, către o ipostază sau alta a adevărului? 
Concept impus de Johann Martin Chladenius, /ocurile obscure 
reprezintă un fel de abateri de la situația ideală a înţelegerii. 
Insă orice abatere apare în raport cu o „normă”. Astfel, putem 
spune că locurile obscure sunt situaţii deviante în raport cu o 
normă de ordin hermeneutic, oricare ar fi ea. Aceasta poate fi 
definită, deocamdată în chip formal, prin conceptul de adevăr 
hermeneutic. 

In lucrarea sa Einleitung zur richtigen Auslegung 
vernünftiger Reden und Schriften (1742), Chladenius identifică 
mai întîi trei tipuri de obscuritati. În primul rind, unele apar din 
cauza pasajelor viciate, sarcina clarificării lor revenind 
criticului. Apoi, alte obscuritati derivă din insuficienta 
cunoaştere a limbii în care a fost redactat textul. Acestea intră, 
desigur, în sarcina filologului. În sfirşit, a treia categorie de 
obscuritati apare din cauza sensului echivoc al unor 
cuvinte. Acestea nu pot fi eliminate, ci trebuie doar identificate 
ca atare. Din acest motiv, nu există nici o artă (sau disciplină) 

care se ocupă cu această specie de ambiguitäti textuale. Însă 
după soluţionarea tuturor acestora, arată Chladenius, suficient 
de multe pasaje sunt în continuare obscure, provocîndu-i 
interpretului un fel de şoc (Anstoß) de natură hermeneutică. In 
afara celor deja menţionate, există aşadar nişte obscuritati care 
ating profunzimea textului. Ele împiedică înțelegerea chiar si 
atunci cînd textul a fost deja restituit, cînd limba este bine 
cunoscută ori cînd pasajele echivoce au fost regularizate. Sursa 
lor nu este nici de natură filologică, nici istorică si nici 
gramaticală. Ele apar, susţine Chladenius, din cauza 
neînțelegerii „cunoştinţelor de fond” (Hintergrundkenninisse). 
Mai precis, presupozitiile autorului şi intenţiile sale sunt 
diferite de cele ale receptorului, rămînîndu-i acestuia din urmă 
complet străine. Citind anumite pasaje, interpretul nu posedă 
conceptul asociat de către autor cuvintelor pe care le foloseşte. 
Această inadecvare conduce, firește, la neînțelegere. Tocmai de 
aceea se preocupă atit de mult Chladenius de înțelegerea 
corectă a ceea ce a vrut să spună autorul. Stiind prea bine că 
înțelegerea deplină a conceptelor mentale ale celuilalt (a 
sufletului sau a verbului său interior) este un ideal, Chladenius 
continuă să creadă în posibilitatea unei înţelegeri obiective. 
Căci obiectivitatea se realizează doar în interiorul subiec- 
tivității: înțelegerea nu e posibilă decît prin cunoaşterea 
punctului de vedere (Sehe-Punkt) al celuilalt, adică a stărilor 
sale sufleteşti şi corporale. După cum s-a observat, în această 
idee se găsesc deja germenii unei hermeneutici universale!. O 
cu totul altă intuiție a universalitätii întîlnim însă in 
hermeneutica lui Schleiermacher. Acesta pune în discuţie 
teoriile clasice ale interpretării, centrate pe ideea conform 
căreia înțelegerea se realizează de la sine, iar locurile obscure 
ce apar uneori trebuie clarificate graţie unor reguli generale. 


1 2 im U 7 OR 4 U „ . . 
Jean Grondin, L'universalité de l'herméneutique, Paris, PUF, 1993, 
p. 68. 

Printre altele, este vizată aici chiar hermeneutica locurilor 
obscure, propusă de Chladenius. Impotriva acestei teorii 
tradiționale a interpretării, Schleiermacher pleacă de la teza 
conform căreia in mod spontan se realizează doar 
noncomprehensiunea, iar înțelegerea trebuie cucerită pas cu 
pas, în chip metodic. Într-un anumit sens, neînțelegerea este 
universală, iar înţelegerea este o simplă excepție, chiar dacă 
una demnă de a fi dorită. 

Cele două situații, descrise anterior cu referire la Chladenius 
şi Schleiermacher, deschid cîteva registre în care poate fi 
gindita relaţia dintre adevăr şi obscuritate. Mai întii, amindoua 
aduc în prim-plan ideea de metodă. Atunci cînd adevărul este 
considerat a fi de la sine înțeles, scopul hermeneuticii este acela 
de a pune la punct un sistem de reguli prin care să poată fi 
eliminată eroarea. lar atunci cînd prim şi universal este ne- 
adevărul, metoda este cel puţin la fel de importantă, ea fiind 
menită să ducă la atingerea adevărului. După cum se vede, 
adevărul este înțeles aici ca validitate. În al doilea rind, cele 
două perspective amintite mai sus ne sugerează faptul că 
raportul dintre adevăr şi obscuritate trebuie gîndit la nivelul 
subiectului. Înțelegerea este validă dacă avem acces la 
cunoștințele de fond - la conceptele sau punctele de vedere — 
ale autorului (Chladenius), sau dacă reuşim să reconstruim 
gindirea autorului, inclusiv latura ei inconștientă 
(Schleiermacher). În ambele situaţii, idealul epistemologic al 

validității înțelegerii este pus permanent în relație cu ideea 
conform căreia înțelegerea, respectiv neînțelegerea sunt moduri 
de a fi ale omului, fiind înscrise în natura sa. În plus, ambii 
autori acceptă faptul că neintelegerea nu poate fi complet 
eliminată. Astfel este exprimată, cu mijloacele hermeneuticii, 
ideea de finitudine a ființei umane. În fapt, am putea identifica 
aici începuturile unei tematizări ontologice a înțelegerii şi a 
adevărului. Dacă latura metodologică a hermeneuticilor 
moderne a fost preluată si continuată de către Dilthey, pentru a 

fi redescoperită în secolul al XX-lea de autori precum Betti, 
Ricoeur şi multi alţii, dimensiunea ontologică va fi elaborată, 
uzind de metoda fenomenologică, de către Heidegger şi 
Gadamer. Prin urmare, problema adevărului hermeneutic, care 
ne interesează în contextul de faţă, trebuie urmărită in mod 
adecvat în fiecare din cele două ipostaze. Primul capitol al 
volumului de față este dedicat în întregime acestor două 
proiecte (,,Probletna adevărului în filosofia hermeneutică”). 
Revenind la hermeneutica lui Chladenius, putem observa că 
grija pentru autor constă în a-i acorda anumite circumstanțe 
atenuante atunci cînd el are în față o situație de limită a 
cunoaşterii. Autorii secolului al XVIII-lea au vorbit, în acest 
sens, despre un principiu al echităţii hermeneutice, care va fi 
numit mai tîrziu principiu / carității. În varianta propusă de 
G. F. Meier, acest principiu susţine că interpretul este tentat să 
considere ca fiind „hermeneutic adevărate semnificaţiile care se 
acordă cel mai bine cu perfectiunile creatorului semnelor, pînă 
la proba contrarie”. Există lucruri care se refuză cunoaşterii 
noastre, atingind limitele acesteia. Constituie obiect al 
hermeneuticii doar acele „locuri obscure” care sunt constitutive 
pentru neînțelegerea noastră. Un loc obscur este autentic şi 
interesează hermeneutica numai atunci cînd pune cunoaşterea 
noastră într-o situație de limită. Astfel de dificultăți, care 
depăşesc sfera de cuprindere a metodei istorico-critice, sunt de 
pildă cele de natură metafizică. Ne putem aştepta ca un text de 
metafizică să conțină o serie de locuri obscure a căror 
înțelegere să fie afectată chiar de statutul obiectului despre care 
este vorba. Intr-un astfel de caz, este puţin probabil că vom 
ajunge la o cunoaştere fără rest a problemei. Şi nici nu este de 
dorit. Cînd încercăm să clarificăm astfel de locuri în termeni 
categoriali, iau naștere altfel de obscuritati. Ce presupune 


1 E A 
Ibidem, p. 71 (sublinierea noastră). 

principiul caritatii în cazul textelor de natură metafizică, acelea 
care conțin locuri obscure insolubile, ce depăşesc puterea 
noastră de înţelegere? În astfel de situaţii, autorul nu poate 
clarifica un loc obscur metafizic fără să afecteze în mod grav 
înțelegerea’. Ca urmare, în astfel de situaţii, cînd autorul 
dovedeşte că era conştient de limitele gîndirii umane, 
interpretul nu are voie să deformeze mesajul prin omisiunea 
unor pasaje sau prin interpretarea voluntară a altora. Şansa lui 
este doar aceea de a recunoaşte că este in joc o altă experiență a 
gîndirii, cum ar fi cea speculativă, şi de a se ridica la înălțimea 
ei. Capitolul al doilea al acestui volum (,,Obscuritati metafizice 
şi gîndire speculativă”) se opreşte la cîteva situaţii de acest fel, 
exemplare în istoria filosofiei: Plotin, Descartes si Hegel. 
Acestea ne arată în ce orizont trebuie înțelese obscuritatile 
metafizice, dar implicit ne vorbesc şi despre posibilitatea 
erorilor interpretative. Discutia continuă în capitolul al treilea 
(„Cum sunt posibile ereziile hermeneutice“), unde sunt 
identificate, tot in baza unor locuri obscure „de profunzime”, 
cîteva posibile cauze ale erorilor hermeneutice. Locurile avute 
în atenție sunt: Cintarea Cintărilor şi interpretările rabbinilor, 
Psalmul 13, 1 şi interpretările patristice, Platon și 
„platonismul”. În sfirşit, ultimul capitol al lucrării („Adevăr şi 
instituire pragmatică a sensului”) reabilitează deviaţiile 
interpretative în stil neopragmatist, arătînd că ele sunt nu doar 
de neocolit, ci şi pline de sens. Sunt aduse în discuţie 
„interpretarea proiectivă” propusă de Popper, „interpretarea 
constitutivă” a lui Danto şi interpretarea practică aflată la lucru 
în cazul etimologiilor populare. 


' Această consecință poate fi derivată cu uşurinţă din următoarea 
afirmaţie a lui Meier: „Întrucât un autor finit se poate înşela şi 
poate fi înşelat, nu se poate conchide de la adevărul hermeneutic 
al sensului la adevărul său logic, metafizic sau moral”, cf. /bidem. 

1. Problema adevărului în filosofia hermeneutică 


Conceptul de adevăr hermeneutic este în general atribuit lui 
Gadamer. Două sunt motivele acestei atribuiri: consecventa cu 
care filosoful german şi-a intitulat propriul proiect „filosofie 
hermeneutică” sau „ontologie hermeneutică”, dar şi titlul 
principalei sale lucrări, Adevăr şi metodă. După cum ştim, una 
din mizele filosofiei sale constă în întemeierea ontologică a 
înțelegerii si, implicit, a cunoaşterii. Într-un text despre adevăr 
în ştiinţele spiritului, Gadamer se întreabă explicit: „oare ştiinţa 
este cu adevărat, aşa cum ea pretinde despre sine, instanța 
ultimă şi unicul purtător al adevărului?”. Ştiinţa, arată el în 
continuare, consideră ca fiind lipsit de sens tot ceea ce nu se 
supune idealului ei metodologic şi procedurilor ei de verificare 
a adevărului. Impotriva acestei pretenţii excesive, Gadamer 
aduce în atenţie nu doar alte experienţe ale adevărului, non- 
obiectivante, concurente celei ştiinţifice (cum ar fi experienţele 
din situaţiile limită, despre care vorbeşte şi Karl Jaspers), ci şi 
o experienţă a adevărului aflată la temelia celei ştiinţifice. Este 
vorba despre adevărul ontologic (sau hermeneutic). Conform 
unei cunoscute analize heideggeriene, cel din urmă defineşte 
starea de neascundere sau, cu terminologia din Sein und Zeit, 
starea de deschidere a ființării. Ceea ce este adus la starea de 
neascundere e făcut vizibil prin intermediul vorbirii. În 
filosofia greacă, /ogos-ul desemna „faptul de a arăta fiintarea 
aşa cum este ea”. Doar în virtutea acestui fapt /ogos-ul 
numeşte, în chip derivat așadar, enuntarea şi comunicarea. 
Totodată, explică Gadamer, doar astfel e posibil ca adevărul să 
fie înțeles ca adaequatio rei et intellectus, drept certitudine sau, 
pe scurt, ca adevăr metodologic. Acesta din urmă, specific 
ştiinţei“ moderne, se întemeiază în adevărul ontologic 
(hermeneutic), adică în prealabila arătare de sine a lucrului care 
este cercetat. Cu aceste precizări, se poate mai bine înţelege 
chiar titlul cărţii principale a lui Gadamer. Pe de o parte, dacă 


Introducere | 13 


înțelegem metoda în orizontul ştiinţei şi al teoriilor moderne 
ale cunoaşterii, atunci în expresia „adevăr şi metodă” avem de- 
a face cu o falsă conjunctie. În acest caz, „şi-ul” nu se referă la 
confluența adevărului cu metoda, ci mai curînd la deosebirea 
lor. Privită dinspre ideea gnoseologică de metodă, alăturarea 
celor doi termeni vrea să indice necesitatea de a cobori pînă la 
rădăcinile experienței adevărului  gnoseologic, proprie 
modernității şi ştiinţei născute odată cu ea, pentru a readuce în 
atenție faptul că acesta nu este nici ultim, nici autosuficient. 
Privind expresia de mai sus dinspre conceptul de adevăr, am 
avea de-a face mai degrabă cu „adevărul prealabil metodei” 
(Jean Grondin) sau cu „adevărul fără metodă” (Hans Ineichen). 
Pe de altă parte, dacă metoda este înțeleasă în sens riguros 
fenomenologic, atunci conjuncția din titlul lucrării 
gadameriene este cum nu se poate mai adecvată şi trebuie 
înțeleasă literal. Căci adevărul, conceput ca stare de deschidere, 
adică drept o trăsătură esențială a omului, denumeşte chiar 
calea de acces la lucruri, adică metoda. 

Pentru a înțelege mai bine relația intimă dintre adevăr şi 
metoda fenomenologică, este necesar să ne întoarcem la 
originile ei, care se găsesc în principala lucrare a lui Heidegger. 
De această chestiune se ocupă textul „Adevăr hermeneutic şi 
metodă fenomenologică în Fiinţă şi timp” (George Bondor). 
Ideea susținută aici este aceea că lucrarea principală a lui 
Heidegger se clădeşte pe relaţia a patru termeni cu funcție 
metodologică: fenomen — logos — explicitare — adevăr. Această 
relație descrie codul metodolologic al întregii tematizări 
heideggeriene, altfel spus calea de acces la fenomenul de care 
fenomenologia se ocupă. Definiţia lui formală o întîlnim in 
paragraful 7, de unde aflăm că, fiind ceea ce se arată în sine 
însuşi, fenomenul „nu poate cîtuşi de putin să fie ceva «in 
spatele căruia» se mai află ceva «care nu apare»”. Or, unicul 
fenomen care satisface această condiţie este însăşi „ființa 
fiimärii“. In plus, fenomenologia este necesară deoarece 

fenomenele se află in primă instanță într-o stare de ascundere. 
Pentru a deveni neascunse, ele trebuie scoase din starea lor 
inițială. Nu întîmplător, ființa este desemnată de la început ca 
unicul fenomen tocmai în baza experienței primordiale a 
ascunderii fiinţei, a căderii ei în uitare. Fenomenologia, aşadar, 
este necesară din cauză că „fenomenele, în primă instanță şi cel 
mai adesea, nu sunt date”. Din acest motiv, „starea de acoperire 
este conceptul complementar (Gegenbegriff) al «fenomenului»”. 
In baza acestei distincții înţelegem legătura subtilă existentă 
între conceptul de fenomen şi cel de adevăr: aparenţa numeşte 
falsul, adică ceea ce se arată ca altceva decît este; din contră, 
fenomenul se înrudeşte cu adevărul, întrucît denumeşte arătarea 
de sine a ființării aşa cum este ea. Cit priveşte /ogos-ul, esenţa 
sa este descrisă prin structura lui „ca”, gîndită însă nu ca simplă 
relaţie între subiectul şi predicatul logic, ci la nivelul arătării 
lucrurilor înseşi şi al vederii lor: „a face să se vadă ceva în 
aflarea sa laolaltă cu ceva, a face să se vadă ceva ca ceva”. Or, 
ceva poate să se vadă în două moduri, care definesc tocmai 
adevărul şi falsul: a vedea ceva ca un neascuns (alethes) sau, 
dimpotrivă, a acoperi lucrul și „a-l prezenta ca ceva care el nu 
este”. Prin urmare, falsul se dovedeşte a fi o formă derivată (şi 
deviantă) a adevărului, aşa cum şi aparența este o formă 
derivată din structura fenomenului. 

Cum trebuie însă înțeleasă descrierea fenomenologică a 
adevărului ca stare de deschidere? Pe scurt, Dasein-ul deschide 
atit propria sa fiinţă, eliberind posibilul dinlăuntrul său (si o 
poate face într-un mod autentic sau într-unul neautentic), cât Şi 
fiinţa fiinţării simplu prezente şi a celei funcţionale, lumea ca 
atare (de asemenea într-o modalitate autentică sau în una 
neautentică). Graţie structurii înțelegerii, Dasein-ul proiectează 
fiecare fiintare intramundană către lumea ca atare, o deschide 
către ceea ce ea este, îi oferă un „sens“. Conceptul de sens, 
folosit încă din debutul lucrării heideggeriene, cînd a fost pusă 
problema sensului ființei, este descris şi confirmat astfel în 

cadrul analiticii existentiale. Cu el, intelegem inca o data ca 
problema fiinţei este privită, in Sein und Zeit, ca problema a 
înțelegerii ființei. Cu alte cuvinte, ea este pusă exclusiv in 
legătură cu fiintarea umană. La fel, adevărul, înţeles ca stare de 
deschidere, este modul de a fi al Dasein-ului, şi nu al fiinţării 
deschise de acesta, adică al lucrurilor din interiorul lumii. Deja 
implicat în elaborarea conceptului preliminar de fenomenologie 
şi a metodei fenomenologice, conceptul de adevăr este prezent şi 
în analizele celorlalte structuri existențiale. El reprezintă 
orizontul în lumina căruia sunt prelucrate structurile existenţiale 
înainte ca ele să fie interpretate în orizontul privilegiat al 
temporalitatii. Atunci cînd Dasein-ul se înţelege pe sine pornind 
de la putinţa sa de a fi cea mai proprie, el se deschide lui însuşi 
în chip autentic, adică este „în adevăr”. Dar în acelaşi timp 
Dasein-ul este şi „in neadevăr”. Tendinţa ascunderii, a 
acoperirii, cu diversele ei forme analizate minuţios de către 
Heidegger, face parte din „natura” Dasein-ului, din constituţia sa 
ontologică. Pericolul căderii îl însoţeşte permanent. Ascunderea, 
disimularea, acoperirea pot apărea chiar şi atunci cînd este 
cîştigată ne- ascunderea. Dasein-ul este supus căderii şi 
neautenticitatii chiar şi atunci cînd şi-a dobindit autenticitatea. 
Aşa cum am văzut, conceptul de adevăr este intim implicat în 
punerea problemei sensului ființei. Dacă în lucrarea principală a 
lui Heidegger aducerea la lumină a ființei înseși 
(fenomenalizarea ei) rămîne un proiect neimplinit, cauza acestui 
eșec ar putea să rezide în conceperea adevărului exclusiv în 
raport cu Dasein-ul. Modul de a gîndi adevărul se află aici în 
legătură cu felul în care e definită fenomenalitatea. Uitarea, 
ascunderea, acoperirea sunt întemeiate în „neadevărul” Dasein- 
ului, adică în structura căderii. De aceea, uitarea ființei nu este 
aici altceva decit uitarea înțelegerii pe care Dasein-ul o are 
privitor la fiinţă. In această privinţă înregistrăm o schimbare de 
optică odată cu aşa-numita Kehre. Retragerea ființei devine 
acum o trăsătură a fiinţei înseși. Ascunderea sau uitarea ei nu 

mai sunt întemeiate în constituţia Dasein-ului, ci tin de esența 
adevărului fiinţei. Astfel, odată cu mutarea accentului de pe 
adevărul Dasein-ului pe adevărul fiinţei asistăm şi la modificarea 
statutului fenomenalității (cf. şi Jean-Francois Courtine). In Sein 
und Zeit, destructia fenomenologica a interpretărilor cotidiene si 
realizarea proiectului autentic al Dasein-ului ar fi trebuit să 
conducă, în principiu cel putin, la fenomenalizarea ființei 
Dasein-ului (în sensul „arătării de sine însuşi pornind de la 
sine”) şi, într-un al doilea moment, la fenomenalizarea fiinţei ca 
atare. Ambele etape vizau, pe diverse paliere, scoaterea din 
ascundere a ființei şi ajungerea ei la o deplină stare de 
neascundere, una în spatele căreia nu rămîne nimic altceva care 
să fie încă ascuns. Dimpotrivă, gindirea pusă în mişcare prin 
celebra Kehre heideggeriană lucrează cu un nou concept de 
fenomenalitate. Afirmind că ascunderea (uitarea, retragerea, 
„non-adevărul”) nu reprezintă opusul adevărului, ci latura 
esenţială a adevărului, această gîndire face posibil un nou capitol 
al fenomenologiei, deschizind astfel și un nou drum al filosofiei. 

Intemeierea ontologică a înțelegerii, realizată de Heidegger 
şi Gadamer, a reprezentat, desigur, un punct de cotitură în 
istoria hermeneuticii. Între cele două direcţii ale gîndirii 
hermeneutice - una ontologică şi alta metodologică — se iveste 
o prăpastie ce pare de netrecut. Mizele lor sunt, şi ele, total 
diferite. Cu toate acestea, în urma abordării ontologice se iveşte 
următoarea întrebare: oferă aceasta o rezolvare problemei 
metodologice a hermeneuticii, sau doar o reformulează, 
conferindu-i o întemeiere filosofică? Textul ,,Rationalitate şi 
adevăr in științele morale şi politice. Problema acțiunii” 
(Corneliu Bilbă) răspunde la această întrebare. Teza susținută 
este aceea că viziunea lui Gadamer asupra adevărului şi 
înțelegerii nu oferă o soluţie reală problemei lui Dilthey, din 
pricină că angajează un concept de limbaj ce nu admite 
comunicarea dintre text, acțiune și istorie, în acelaşi timp cu 
constituirea unui cîmp autonom de semnificaţii. Diferitele 

teorii hermeneutice care au abordat aceasta chestiune (Dilthey, 
Gadamer, Ricoeur) au izolat o anumită ordine a relației dintre 
text, acțiune şi istorie şi au operat cu definiţii eterogene ale 
semnificației. In teoria lui Wilhelm Dilthey, problema 
înțelegerii acțiunii este precedată de o reflecţie -asupra 
conştiinţei istorice. Acest lucru presupune mai întîi o analiză a 
condițiilor psihologice care permit cunoaşterea individualitätii, 
apoi o teorie a istoriei care lamureste modul de raportare a 
conştiinţei la datele tradiţiei şi, in sfirşit, o anumită concepție 
cu privire la statutul textelor şi la rolul creaţiilor de excepţie în 
înțelegerea tuturor faptelor umane. Astfel, în epistemologia 
istorista a ştiinţelor umane, sociale și politice, problemele care 
privesc cunoaşterea acțiunii sunt absorbite în conjunctia dintre 
teoria naivă a textului şi teoria globalizantă a istoriei. Cea dintii 
vede în text expresia vieţii psihice şi îl înţelege prin 
reconstruirea trăirilor originale, în timp ce a doua consideră că 
formele de obiectivare a umanității sunt expresia unui spirit 
obiectiv egal şi transparent în toate datele unei epoci. 
Infelegerea acțiunii şi, în general, a faptelor sociale are nevoie 
de mijlocirea creaţiilor de geniu păstrate în textele marilor 
autori; acestea constituie oglinda epocii şi, deci, norma 
interpretării. Chiar înțelegerea faptelor prezente ar avea nevoie 
de o corelare a factorilor psihologici cu factorii istorici, pentru 
a putea justifica rezultatele empatiei, prin analiză şi comparație. 

Respingerea gadameriana a vocației metodologice a 
hermeneuticii aduce modificări importante în problema 
înțelegerii acţiunii, în toate cele trei segmente. Dimensiunea 
psihologică a înţelegerii este abandonată şi înlocuită cu logica 
Situationala a dialogului dintre „eu“ şi „tu“. Categoriile 
conştiinţei istorice sunt transformate în presupozifii prin care 
autoritatea tradiției se anunță în mod numai secvențial, din 
pricină că istoricitatea (autentică) distanțează si alienează 
(astfel, relaţia cu tradiția este ea însăşi un dialog cu altul). 
Textul nu mai conţine nici un adevăr gata făcut; el este un 

produs intermediar, întotdeauna deja interpretat, ceea ce îl 
propulsează în postura de model pentru o ,,lume” (fiinta-intru- 
text). In aceste condiţii, distincția dintre text si acțiune este 
lipsită de criterii ferme; faptul că textul este „model” nu 
înseamnă că se transferă acțiunii criteriile de inteligibilitate ale 
textului — nici nu există astfel de criterii — ci înseamnă, mai 
degrabă, că textul şi acțiunea tin amîndouă de aceeaşi atitudine 
fundamentală prin care ae umană se manifestă in lume, ca 
ființă înţelegătoare şi |producătoare (de sens). Gadamer 
consfințeşte această viziune prin deplasarea hermeneuticii către 
filosofia practică, o dată cu abordarea problemei înţelegerii din 
perspectiva retoricii. El află în dialog ființa autentică a 
limbajului, adică modul originar de a semnifica (produce) 
lucruri prin rostire (/ogos). Hermeneutica regăseşte, astfel, 
locul originar din care poate fi pusă întrebarea (lui Austin, care 
este întrebarea cea mai veche cu privire la limbaj): „cum se fac 
lucruri cu vorbe?”. Dar, aici, grija pentru „cum” nu se arată în 
actul descrierii unui mecanism (aşa cum se va întîmpla în 
filosofia actelor de limbaj): Gadamer evită abordarea 
metodologică, de dragul unei concepții ontologice despre 
adevăr. Pentru el, problema adevărului limbajului nu se rezumă 
la teoria actelor locufionare (ca la Austin si Searle) şi nici 
măcar la teoria enuntului, ceea ce înseamnă că adevărul 
acoperă întregul domeniu a ceea ce are sens (pînă la urmă, 
ideea era deja anunţată în binecunoscuta formula gadameriană: 
„ființa înțeleasă este limbaj”). În acest cadru teoretic, 
înțelegerea acţiunii presupune, ca Şi înțelegerea textului, 
traducerea lor în limbajul viu al dialogului ori considerarea lor 
deja ca forme de dialog. De pildă, Gadamer consideră că textul 
Juridic, a cărui funcţie este de a fixa şi prescrie acțiunea, prin 
limitarea interpretării, are o dimensiune dialogică importantă şi 
că aşa funcţionează orice text care asumă modalitatea 
procesului verbal. „Fiinţa-întru-text” nu înseamnă că textul este 
o lume, ci că el este întru o lume, asemenea limbajului viu al 

conversatiei. Nici textul, nici acțiunea nu pot căpăta un grad de 
autonomie care si le promoveze in postura de obiecte ale 
cunoașterii metodice. Consecința este un fapt paradoxal: ființa- 
întru-text compromite orice concept pozitiv al istoriei, 
intelegind aici istoria ca acțiune umană ce constituie referința 
unei arhive. Hermeneutica lui Gadamer asumă istoria la 
început, prin conştiinţa distanfärii alienante şi a istoriei 
efectelor, dar nu o mai regăseşte la sfîrşit, ca pe o cunoaştere 
autentică. Reflectia critică la care îndeamnă hermeneutica nu 
este o cunoaştere în adevăratul sens al cuvîntului, chiar dacă ea 
este în măsură să furnizeze un concept de adevăr. Gadamer 
utilizează un concept de limbaj prin care poate respinge 
reprezentarea, dar care nu mai lasă să fie reconstruită, la un alt 
nivel, referința. Ştiinţele istorice ar trebui atunci să adopte ca 
model limbajul poetic, considerat non-referenţial, cînd mai 
normal ar fi să găsească resurse într-un limbaj referential non- 
ostensiv. Un astfel de limbaj este cel al narațiunii, dacă este 
considerat din perspectiva teoriilor contemporane din 
lingvistică şi semiologie, care admit să vorbească despre /umea 
textului. Aceste teorii, mai sofisticate şi mai tehnice, permit să 
fie repăsită lumea textului, a acțiunii şi a istoriei. Acestă cale a 
fost urmată de Paul Ricoeur, care a găsit o rezolvare problemei 
lui Dilthey fără să cadă în obiectivismul naiv şi fără să 
compromită spiritul reflectiei gadameriene asupra înţelegerii. 


2. Obscuritati metafizice şi gîndire speculativă 


O experiență specială a adevărului, anume cea speculativă, 
poate fi pusă în evidență prin reflectia asupra unor locuri 
obscure „de profunzime”, pe care le-am numit „metafizice”. 
Dintre acestea, Marilena Vlad („Dincolo de fiinţă — o 
«transcendență uluitoare» şi interpretarea ei neoplatonică”) 
investighează tipul de interpretare intilnit in mediul 
neoplatonic, care se axează pe păstrarea liniei doctrinare a 

textelor interpretate. Tema prin intermediul căreia este ilustrată 
această practică interpretativă este chiar problema centrală a 
filosofiei neoplatonice, anume cea a existenței unui prim 
principiu al realităţii. Autoarea identifică, înainte de toate, sursa 
acestei idei în filosofia greacă, pentru a analiza apoi felul în 
care ea a fost preluată şi reinterpretată de gînditorii 
neoplatonici. În fapt, aceştia din urmă consideră că teza a fost 
deja enunțată de filosofii greci, doar că a rămas cumva ascunsă. 
Cu alte cuvinte, pentru neoplatonici, adevărul filosofic este 
deja dat, doar că nu e întotdeauna exprimat în chip explicit. 
Uneori pare a cădea în uitare, aflindu-se pentru o vreme în stare 
de ascundere, pentru a ieşi din nou la iveală în gîndirea altor 
filosofi. Din acest motiv, arată Marilena Vlad, neoplatonicii 
cred că sarcina filosofiei nu este nici de a privi lumea în mod 
genuin, nici de a descoperi noi înțelesuri ale acesteia, ci de a 
reveni la ceea ce deja a fost gîndit si spus, aşadar la tradiţie, 
aducîndu-i acesteia un spor de claritate. Tema cu care 
neoplatonicii s-au identificat plenar este chiar cea platonică a 
„principiului de dincolo de ființă”. În marginea ei, 
neoplatonicii s-au considerat a fi pur şi simplu platonicieni, ei 
dorind doar să pună în lumină ceea ce multi dintre urmaşii lui 
Platon au pierdut din vedere. Cu toate acestea, locul din opera 
lui Platon invocat în legătură cu tema amintită este cunoscutul 
pasaj din Republica (509 b 9) în care filosoful grec discută 
problema „binelui de dincolo de ființă”. Întrucît Platon lasă în 
mod intenționat neclarificată această chestiune, neoplatonicii 
sunt nevoiţi să caute alte locuri prin intermediul cărora poate fi 
gindita tema „principiului de dincolo de ființă”. Cel mai 
potrivit li se pare a fi pasajul din dialogul platonic Parmenide 
(142 a 9-10) în care este invocată ipoteza conform căreia „unul 
nici măcar nu este”. Astfel, arată Marilena Vlad, locul obscur 
din Republica primeşte o lămurire printr-un alt loc obscur, cel 
din Parmenide. Din două locuri obscure se naşte o gîndire 
sistematică şi clară privitoare la realitatea inteligibilă şi la 

primul principiu care o guvernează. Aceasta înseamnă însă că 
în interpretarea neoplatonică poate fi descoperit un surplus de 
sens în raport cu textele lui Platon. Pretinsa fidelitate față de 
tradiție, arată autoarea, ascunde mai curînd dorința de a profita 
de autoritatea tradiţiei, deşi schema mentală în care se gîndeşte 
acum este diferită de cea veche. Se poate totuşi vorbi despre un 
dublu profit. Textele platonice, supuse unei istorii exegetice 
impresionante, au beneficiat, la rîndul lor, de sensurile puse în 
joc de către interpretarea neoplatonică. Marilena Vlad vorbeşte, 
astfel, despre fertilitatea pe care o poate avea un loc obscur. În 
cazul de fata, o întreagă tradiţie este impulsionată sau chiar 
susținută de către un astfel de loc, deşi ea îl depăşeşte. 
Totodată, locul obscur este clarificat în acest fel, deşi într-un 
nou sistem de referință. Autoarea tematizează astfel adevărul 
hermeneutic ca dublă punere în lumină (ca dublă apropiere, am 
putea spune) şi deopotrivă ca dublă distantare hermeneutică. 
Asupra unei obscuritati de ordin metafizic se opreşte şi 
Ștefan Afloroaei, în textul său „Excese şi locuri obscure în 
interpretarea unui clasic”. Autorul arată că voința de clarificare, 
cu orice pret, a unui asemenea loc obscur produce deformări 
ideologice sau „foviste” care, împreună, generează un tip nou 
de obscuritate, ce defineşte gîndirea unui timp. Aşa stau 
lucrurile cu renumitul „dualism cartezian”, care constituie „un 
loc realmente obscur al gîndirii moderne”. Dacă ținem cont că 
gindirea modernă stă să fie definită tocmai prin idealul 
cartezian al clarităţii şi al distinctiei, afirmaţia de mai sus ne 
apare drept una paradoxală; se impune, prin urmare, 
clarificarea ei. Dacă „dualismul cartezian” poate fi considerat 
un loc obscur al filosofiei moderne, este pentru că „istoria 
recentă a gîndirii filosofice a asumat-o definitiv, ca pe o teză 
sigură”. Această teză severă isi are originea în promovarea 
metafizicii carteziene de către un discipol al lui Descartes, pe 
nume Henri Leroy (sau Regius), care a înțeles de la filosof, in 
mod eronat, că omul este ens per accidentum, adică unitatea 

dintre suflet şi trup este contingentă. Dar nimic nu vine să 
justifice, în scrierile lui Descartes, această interpretare. 
Dimpotrivă, filosoful vorbeşte, chiar şi în textele de început, 
despre distincţie şi nu despre separație, pentru ca mai tîrziu, 
receptiv la anumite întîmpinări critice, să insiste asupra relației 
intime dintre suflet şi trup. Altfel spus, Descartes s-a străduit să 
surprindă tocmai unitatea lor substanţială, una ce suportă însă, 
pe un anumit plan, distincția acestora. Astfel, în Pasiunile 
sufletului (1645-1646), Descartes consideră pasiunile drept 
expresia cea mai evidentă a comunicării dintre suflet şi trup. 
Totuşi, în sens metafizic, modalitatea acestei relaţii nu poate fi 
clarificată conceptual. Dar acest lucru nu constituie o 
slăbiciune a gîndirii lui Descartes, ci o limită a cunoaşterii 
metafizice. Ideile metafizice, acelea care își au corespondentul 
doar în dogma sau în taina religioasă, devin adesea locuri 
obscure. Într-una din scrisorile sale către Elisabeta de Boemia 
(28 iunie 1643), Descartes afirmă: „Mie nu mi se pare că 
spiritul uman este capabil să aibă o concepție foarte clară 
despre diferenţa dintre suflet şi trup şi despre uniunea lor”. 
Gindirea speculativă intilneste aici paradoxul dublei naturi, 
preluat de către Descartes din patristică, pentru că ar trebui să 
poată concepe că ele formează în același timp două lucruri 
distincte şi unul singur. Ca urmare, voința de a reduce o 
problemă metafizică insolubilă la o schemă de gîndire care să 
faciliteze predarea filosofiei carteziene şi înțelegerea ei de către 
public a condus la o anomalie: ceea ce a fost făcut „clar” pentru 
public va fi fost preluat ca atare si transformat într-un loc 
comun şi obscur al filosofiei moderne. Căci, de cele mai multe 
ori, ceea ce este clar pentru cunoaşterea comună nu este deloc 
aşa şi pentru cunoaşterea filosofică. Incercind să respingă 
obiectiunile rezultate din neintelegerea amintită, Descartes ne 
învaţă că relaţia dintre spirit şi trup trebuie privită din trei 
unghiuri diferite: „unul propriu experienţei cotidiene sau 
comune, un altul al intelectului pur, analitic şi, în cele din 

urmă, unghiul de vedere cu adevărat metafizic” (Ştefan 
Afloroaei). Or, cel din urmă unghi de vedere este exact acela 
prin care accedem la o experiență metafizică a adevărului, una 
proprie gindirii speculative. In perimetrul acestei experiente, 
gindirea nu se împiedică de aparenta contradicție a unor teze 
opuse, acestea apărîndu-i ca fiind pur şi simplu circumscrise 
unei experiențe limitate şi provizorii, indiferent dacă ea este 
cea exersată în viața cotidiană ori cea, doar aparent mai 
elaborată, a intelectului analitic. Cînd o anumită idee 
metafizică este separată de experiența care îi este proprie, 
anume cea a gîndirii speculative, cînd nu mai este înțeleasă la 
scara care îi este adecvată, fiind aruncată în abstractul 
experienţei cotidiene ori al celei conceptuale, ea devine pur şi 
simplu un loc obscur, pe care fiecare îl înțelege în funcţie de 
scheme interpretative împrumutate de aiurea şi, astfel, 
neadecvate. Stă dovadă în acest sens deriva interpretărilor date 
filosofiei carteziene de-a lungul timpului şi, în special, 

ultima jumătate a secolului al XX-lea. Pînă la urmă, acest lucru 
s-a întîmplat cu fiecare dintre autorii consideraţi clasici, 
formularea unor interpretări discutabile conducind la 
îmbogățirea patrimoniului de idei al culturii occidentale. Sunt 
cunoscute în acest sens „neînțelegerile” de care s-au facut 
vinovaţi  Malebranche, Spinoza sau Leibniz, care au 
transformat profund filosofia carteziană. Dar nu despre acest 
lucru este vorba. Interpretii clasici şi-au anunțat diferența 
punînd un număr de întrebări textelor carteziene şi purtind un 
soi de dialog cu Descartes. Ne amintim în acest sens 
reformularea, de către Spinoza, a argumentului ontologic sau a 
definiţiei substanţei, precum şi criticile aduse acestuia de către 
Leibniz. În schimb, nu aşa stau lucrurile cu interpretările mai 
recente. Analiza lui Ștefan Afloroaei ne aduce în atenţie 
consecințele nefaste, sub raport filosofic, la care se ajunge 
atunci cînd interpretarea este animată de o „voinţă de adevăr” 
simplificatoare şi monologică, moştenită prin tradiția modernă 

şi preluată fără reflecţie critică. În fond, autorul tematizează 
interpretarea literală ca maladie interpretativă. El scoate în 
evidență faptul că interpretarea literală reprezintă o formă de 
infidelitate față de gindirea autorului, atunci cînd ea omite 
anumite pasaje şi se opreşte doar la altele. Excesele literalitatii 
dau naştere unor ideologeme sau, mai simplu spus, unor 
interpretări ideologice. P numele „voinţei de adevăr”, adică al 
adevărului-exactitate, gupralicitat de către discipolul lui 
Descartes, care realizează o falsă interpretare literală, adevărul 
textului este de fapt trădat. „Dualismul cartezian” este o simplă 
„prejudecată cu forță istorică”. Propagată prin canalele 
pedagogice ale filosofiei moderne, ea a fost transformată în 
principiu de interpretare, în cadrul unei practici hermeneutice 
de şcoală. 

In filosofia modernă, experiența speculativă a gîndirii este 
readusă în atenţie de către Hegel. La el se opreşte loan 
Alexandru Tofan, care se interesează de modalitatea în care 
autorul Fenomenologiei spiritului a redeschis problematica 
raportului dintre esoteric şi exoteric. În textul său („Despre 
posibilitatea misterului. Filosofie și ezoterism”), autorul pleacă 
de la asumptia — ea însăși hegeliană — că filosofia (adică 
vederea finitului din perspectiva infinitului de către un spirit la 
început finit, dar transformat gradual de sesizarea infinitului) 
întreține un raport esenţial cu misterul. Categoria misterului 
este corelativă celei de revelație şi ambele au legătură cu 
adevărul spiritului. Spus în termeni (poate) prea clari, orice 
formă istorică de filosofie nu este decit o etapă a manifestării 
spiritului în devenirea lui, adică o revelare a adevărului 
spiritului; cum adevărul momentan nu este adevărul absolut, 
filosofia integrează în exerciţiul ei misterul, fiind în mod 
fundamental efort de clarificare si, deci, de eliminare a 
misterului. Astfel, raportul esoteric-exoteric nu mai priveşte 
chestiunea publicului filosofiei (cum era cazul la Aristotel), ci 
se leagă de funcția sistematică a misterului în economia 

textului şi a lumii. Acest lucru are consecințe importante asupra 
conceptului de interpretare, întrucît a interpreta nu mai (poate) 
însemna acum a (te) întreba, din locul publicului, ce anume a 
vrut să spună autorul; interpretarea înseamnă „transformare a 
obiectului, aducere a acestuia în situaţia de a fi inteligibil”, cum 
spune Tofan. În limbajul tehnic hegelian, aceasta înseamnă că 
(numai) filosofia are o misiune interpretativă, întrucit îşi 
traduce în limbaj propriu, conceptual, reprezentările de care 
uzează diferitele forme ale culturii: arta, ştiinţa, religia. 
Filosofia este interpretare în sensul că ea transforma 
reprezentarea în concept; procesiunea transformărilor 
(dialectice) de acest fel este fenomenologia, adică revelarea 
istorică a spiritului, precum si istoria revelărilor lui. Tofan 
semnalează în acest sens raportul profund dintre filosofie şi 
religie, la Hegel, arătind că acest raport cunoaşte el însuşi mai 
multe forme (istorice), corespunzătoare gradului de maturitate 
spirituală a gîndirii filosofice. Evident, pentru istoria spiritului, 
forma cea mai interesantă a raportului dintre filosofie şi religie 
o constituie gindirea/religia creştină, dat fiind că ea pune la 
dispoziţie un „concept” de revelaţie şi, deci, de adevăr; numai 
că acest concept nu este oferit ca atare, ci trebuie dezvoltat în 
mai multe momente ale istoriei occidentale: scolastica 
(stabileşte identitatea abstractă între conţinutul religiei şi cel al 
filosofiei), iluminismul (introduce opoziţia între rațiune şi 
credință) şi idealismul german (face posibilă universalitatea 
concretă, prin identitatea dintre formă şi conținut). In 
momentul propriu-zis hegelian, adevărul religiei se regăseşte, 
fiind conţinut în conceptul filosofic, care constituie o formă de 
„mărturie a spiritului”. Tofan insistă asupra înţelesului acestei 
sintagme în care vede, ca si Hegel, un adevăr profund al 
filosofiei. Si anume, în filosofia speculativă, opoziţiile se 
inchid precum rănile Mintuitorului și lasă să se vadă în toată 
strălucirea Adevărul revelat: salvarea prin filosofie pare 
asigurată. O dată cu această opţiune, care nu poate fi conținută 

în sistem decit ca element indecidabil, Tofan sesizează o 
problemă de mare importanță pentru înţelegerea locurilor 
obscure în textele filosofice. Si anume, în filosofia de sistem, 
nu mai este important ce anume a vrut să spună autorul; 
întreaga muncă interpretativă este supusă exigențelor unei 
hermeneutici care nu mai este a nimănui, nici a autorului, nici a 
interpretului. Ea este clarificare numai în măsura în care 
reuşeşte să transforme reprezentarea in concept si să reveleze 
conţinutul prin întruparea formei. Filosofia nu este interpretată, 
ci se (reflexiv) interpretează, iar „locul obscur” este momentul 
negativ prin care se înfăptuieşte „depozitivarea reprezentării”. 


3. Cum sunt posibile ereziile hermeneutice 


Textele ce compun capitolul anterior evidențiază, în mod 
indirect, cîteva situaţii în care apar diverse deviații ori abateri 
hermeneutice, excentricitati sau erezii de acest fel, fie ele 
binevenite sau maladive, voite sau lipsite de intentie: preluarea 
unei tradiții în orizontul alteia, supralicitarea gîndirii cotidiene 
ori a celei categoriale, „trădarea” reprezentării prin trecerea ei 
în concept. O permanentă sursă a ereziilor interpretative o 
reprezintă interpretarea literală, ale cărei limite le investighează 
Valeriu Gherghel, în textul său „Flacăra lui Yah”. Situaţia 
tematizată este cea a prezenţei — sau, mai bine spus, a absenței 
- numelui divin în versurile din Cintarea cîntărilor. Multă 
vreme s-a crezut că numele divin este omniprezent în textul 
sacru, iar Cintarea cintărilor este, de fapt, descrierea fidelă a 
unei „dorințe metafizice” şi, totodată, o invocatie a divinului. 
Rabinii pur si simplu nu au observat această absenţă, fapt pe 
care autorul îl priveşte ca pe o ciudată „orbire hermeneutică”. 
Din ce motive este absent acest nume? Una dintre ipotezele 
amintite, susținută de Abraham Ibn Ezra, este aceea că absenţa 
numelui divin se datorează autorilor Estherei, care ar fi evitat 

astfel posibila înlocuire, de către non-iudei, a acestui nume cu 
numele altor divinități. Autorul investighează apoi ipoteza 
conform căreia numele divin apare totuşi în  Cintarea 
cîntărilor, dar sub forme uşor diferite. Bunăoară cuvintele 
compuse „bi-tseva'ot”, ce poate fi tradus ca „Domnul ostirilor 
[celeste]”, şi „shalhebetyah”, adică „un foc imens” sau „focul 
lui Yah” — presupunîndu-se că ,,Yah” este o prescurtare a lui 
YHWH -, reprezintă posibile forme ale numelui divin. Există 
însă şi interpreţi care susţin că cele două nume sunt de origine 
seculară, fapt care dovedeşte, după ei, că numele divin este 
totuşi absent din Cintarea cintărilor. Autorul însuşi înclină 
către această din urmă teză. Revine, astfel, întrebarea: din ce 
motive este absent numele divin? 

Caracterul erotic al Cintării cîntărilor nu a rămas, desigur, 
neobservat. Luind act de acest bizar aspect, exegetii rabbini au 
propus diverse interpretări, în cele mai multe cazuri mai curînd 
arbitrare. Ideea lor principală, arată Valeriu Gherghel, este că 
scrierea prezintă, în chip indirect, legătura dintre Dumnezeu- 
Adonai şi poporul lui Israel, o legătură, în fond, „aproape 
conjugală”. Această legătură primeşte, de-a lungul vremii, 
interpretări simbolice, alegorico-spirituale şi chiar mistice. S-a 
mers pina acolo încît s-a afirmat că acest text nici nu are o 
semnificaţie literală, „unica lui semnificaţie fiind de ordin 
spiritual”. Dacă acceptăm această teză, mai are vreun rost să 
cercetăm dacă numele divin este prezent în textul amintit? O 
ipoteză ce trebuie luată în seamă spune că absența numelui 
divin se datorează unei ,,retineri ritualice”, impusă prin cea de- 
a treia poruncă primită de Moise pe Sinai: „să nu iei numele 
Domnului în deşert”. Exprimarea indirectă si aluzia metaforică 
au rațiuni profunde, teologice, dar sunt impuse şi de tema 
poemului, care constă într-o vastă metaforă erotică. Apoi, arată 
autorul, „orbirea hermeneutică” deja amintită — altfel spus, 
faptul că rabinii nu observă absenţa numelui divin din poem — 

nu reprezintă, de fapt, o „abatere hermeneutică”. Dimpotrivă, 
aceasta ţine de firescul lecturii pe care ei o fac, una ascetică, 
„dureroasă”, eroică, abstinentă în raport cu dorinţa erotică. 
Orbirea invocată, deci, nu e altceva decît autocenzura — de tip 
spiritual — pe care exegetii, aproape în unanimitate, o pun la 
lucru atunci cînd au de-a face cu stratul literal, evident erotic, al 
poemului. 

In filosofia Air gfe autorul care a cunoscut probabil cea 
mai mare densitate de interpretări deviante este, fără îndoială, 
Platon. Dacă judecăm scrierile sale împreună cu istoria 
receptării lor, observăm că un important loc al filosofiei 
platoniciene care a fost adesea răstălmăcit de către posteritate 
este chiar termenul philosophia. Exact acest loc obscur 
reprezintă tema textului lui Sorin Bocancea, „Platon. Filosofia 
ca politică”. A fost oare Platon un intelectualist, aşa cum l-a 
receptat o întreagă tradiţie începînd cu Aristotel? A socotit el 
oare filosofia ca fiind o activitate strict contemplativă, fără 
legătură cu viata practică? Ce înseamnă filosofia pentru Platon 
şi unde începe „platonismul”? La Platon, filosofia este drumul 
către adevăr, pe care individul se înscrie doar împreună cu 
semenul său, aşadar prin dialog. Este acel drum care, odată 
intuit, modifică din rădăcini situaţia existenţială a omului. În 
termenii lui Pierre Hadot, el este un exercițiu spiritual 
desfăşurat împreună cu celălalt. Tocmai din acest motiv, 
argumentează Sorin Bocancea, filosofia şi politica nu pot fi 
separate. Căci tocmai dimensiunea politică oferă filosofiei 
latura ei dialogică. Ea face ca filosofia să fie reflecţie împreună 
cu celălalt, şi nu meditaţie solipsistă. Filosofia şi politica 
formează deci un tot. Distinse de Platon numai în vederea 
analizei, ele sunt de fapt ştiinţe ale verosimilului. Poate părea 
neobişnuit să credem că filosofia, desăvirşită la Platon ca 
dialectică, se înscrie în sfera, aparent modestă, a verosimilului. 
Argumentatia autorului este însă perfect plauzibilă: adevărul 
este metoda, calea, orientarea către principii, „dibuirea” lor mai 

curînd practică decît teoretică. De aceea, metoda nu ne oferă o 
cunoaştere determinată, ci posibilitatea oricărei cunoașteri. 
Pentru aceasta, ea nu acţionează numai la nivel teoretic, ci şi în 
planul formării omului ca fiinţă raţională. Filosoful, susţine 
autorul, nu este cunoscător fără rest al Ideilor, ci doar iubitor de 
cunoaştere. Se află permanent pe drumul formării de sine. lar 
edificarea de sine, după cum am văzut, e imposibilă în absenţa 
politicii. Gindirea lui Platon operează într-o zonă prealabilă 
separării abstracte a filosofiei de politică, artă ori pricepere 
practică. Ea este, în esenţă, un proiect paideic. Cum inspirat 
scrie autorul, „filosofia nu este o pregătire pentru moarte, cum 
credea Socrate, ci o pregătire pentru viaţă”. O astfel de 
pregătire este chiar dialogul. lată din ce motiv este necesară 
dialectica. Aşa cum am văzut, ea nu rămîne în sfera înaltă a 
contemplării pure, ci o uneşte pe aceasta cu sfera practică a 
vieţii. Acest sens al filosofiei este, de fapt, înțelesul ei curent 
încă înaintea lui Platon. Iar acesta nu face decît să continue un 
proiect care plasa filosofia în interiorul cetăţii, adică în locul 
din care ea izvora şi pe care voia, mai apoi, să-l modeleze după 
chipul ei. 

Cum apar însă ereziile hermeneutice în discursul teologic, 
adică exact acolo unde ele sunt de-a dreptul interzise? 
Problema este analizată de Anton Adămuţ, al cărui text („De-a 
stinga şi de-a dreapta Psalmului 13, 1”) constituie un exercițiu 
pe marginea conceptului de obscuritate hermeneutică. Autorul 
abordează problema originii acestui concept în exegeza biblică. 
Vorbind despre cauzele neintelegerii, Augustin (în lucrarea De 
„ dialectica) făcea distincţia între ambiguitate şi obscuritate: un 
loc ambiguu este acela care poate fi luat în mai multe sensuri, 
pe cînd locul obscur nu poate fi înțeles în nici un fel sau poate 
fi înţeles numai în mică măsură. Adămuţ sugerează că 
distincția este ea însăși ambiguă — în măsura în care dialectica 
tinde să sfideze logica, prin infidelitate: a explica (interpretind) 
obscuritatea presupune a vedea mai întîi ambiguitatile şi a le 

distinge. Totuşi, faptul că există mai multe tipuri de 
obscuritate, din care unele se aseamănă cu ambiguitatea, ar 
putea să aducă o clarificare de natură să atenueze indignarea 
simțului logic. Însă nu ne vom putea aştepta ca logica — cea a 
minţii — să fie pe deplin satisfăcută atunci cînd e vorba să fie 
definite conceptele hermeneuticii teologice, aşa cum este cazul 
obscurității. Motivul este acela că, în cazul Scripturii, 
obscuritatea (sau clarificarea) revendică cealaltă logică, pe care 
Pascal a numit-o „a inimii”. Adamut nu vorbeşte în textul său 
despre Pascal, dar se subinfelege, din cele spuse de el, că 
aforismul pascalian (Pascal, Pensces) îşi află condiţia de 
inteligibilitate în versetul 1 din Psalmul 13: „Nebunul zice în 
inima lui: nu este Dumnezeu” [sublinierea noastră]. Plecînd de 
la acest loc obscur, Adămuţ analizează problema exegezei 
patristice medievale, intuind că pasajul cu pricina este de cea 
mai mare importanță pentru expunerea conceptului de 
obscuritate în exegeza biblică. În forma sa normală, exegeza 
modernă este animată de principiul clarificării pasajelor 
obscure prin pasajele clare, după cum recomandau Chladenius 
ori Schleiermacher. Dimpotrivă, ceea ce se spune în versetul | 
din Psalmul 13 implică o condiţie fundamentală a înțelegerii 
prin „logica inimii”: fără credință prealabilă, înțelegerea nu este 
posibilă. Acest fapt pare să modifice perspectiva carteziană 
asupra interpretării, întrucît claritatea şi distincţia invocate de 
spiritul metodic nu mai constituie o condiţie pertinentă. Iată de 
ce Adamut îşi canalizează efortul către clarificarea termenului 
insipiens (dixit insipiens in corde suo: Non est Deus), al cărui 
statut este, din start, ambiguu. Si anume, termenul insipiens 
este „suficient de obscur”, el poate însemna „nebunul”, 
»ignorantul”, „smintitul”, „nesocotitul”, dar semantica biblică 
este mai largă, incluzind, de asemenea, sensurile: 
„necredincios”, „batjocoritor”, „răzvrătit”, „neascultător”. 
Adamut sistematizează interpretările lui insipiens astfel: 

a) o interpretare istorică (a comentatorilor evrei) ce 
identifică prin acest termen pe „neamurile” pe care Dumnezeu 
nu le-a ales şi care asupresc pe Israel, într-un fel sau altul; 

b) interpretarea polemică antisemită (majoritatea 
comentatorilor medievali) avansează ideea că insipiens este 
evreul ce nu recunoaşte divinitatea lui Christos; 

c) o altă interpretare polemică identifică, într-un pasaj 
înrudit (Psalmul 52), pe insipiens cu „păgînii”; 

d) o variantă radicală a interpretării creştine antisemite 
confiscă Vechiul Testament, sustinind că evreul care neagă 
divinitatea lui Christos îl neagă si pe Dumnezeu. 

Diversitatea interpretărilor date Psalmului 13:1 constituie 
orizontul în care a fost posibilă formularea argumentului 
ontologic, de către Anselm. Şi anume, geniul şi originalitatea 
lui Anselm constau în depăşirea exegezei care încearcă să 
distingă chipul celui nesocotit precum si marca sa culturală. In 
Proslogion, termenul insipiens capătă un sens absolut, în sensul 
că întrebarea „cine (este nesocotit)?“ este înlocuită de 
întrebarea „cum (gîndeşte cel nesocotit)?” Mai precis, prin 
argumentul anselmian nu se demonstrează ceea ce nici nu poate 
fi demonstrat (adică existența lui Dumnezeu); mai degrabă, 
proba are un sens negativ, consideră Adämuf pe linia unor 
interpretări relativ recente. „Îi este imposibil gîndirii de a 
afirma că Dumnezeu nu există sub pretextul că ea îl gîndeşte 
(pe Dumnezeu) ca neexistind”. Proslogion vorbeşte în realitate 
impotriva gîndirii autonome care, prin auditus rei, neagă 
adevărul credinţei. Argumentul ontologic are sens numai 
pentru o gindire teonomică (în sensul lui Paul Tillich). Ca 
urmare, conchide Adămuţ, „raționamentul lui Anselm nu e un 
argument în favoarea existenţei lui Dumnezeu, ci o analiză a 
gîndirii omeneşti”. 

4. Adevăr şi instituire pragmatică a sensului 


Ideea că dialogul şi critica reprezintă modalităţile esenţiale 
ale exerciţiului hermeneutic a fost susținută şi de filosofi 
provenind din tradiţii intelectuale diferite, dacă nu chiar opuse 
celor discutate pînă acum. Școala raționalismului critic, inițiată 
de Karl Popper, a insistat destul de mult asupra importanței 
dezbaterii polemice în stabilirea sensului unor texte transmise 
de tradiţie. De această problemă se ocupă, în volumul de fata, 
Gerard Stan, Li a cercetat mai multă vreme filosofia lui 
Popper. În textul său „Adevăr, reprezentare şi interpretare”, 
Stan semnalează că este posibil să vedem problema 
hermeneutică în contextul distinetiei dintre filosofiile 
constructiviste $i filosofiile polemice. Scrierile lui Karl Popper 
aparțin, in cea mai mare parte, filosofiei de tip polemic, asa 
cum indică in special Societatea deschisă şi Mizeria 
istoricismului. Interpretările celebre date de Popper textelor 

clasice tin de o hermeneutică proiectivă, întrucît ele instituie un 
sens, în loc să descopere unul. În corelaţie cu teoria sa despre 
adevăr, Popper conturează o concepție asupra interpretării în 
care sensul, o dată cu adevărul, nu mai este considerat ca fiind 
manifest. Acest lucru îl conduce pe Gerard Stan la formularea 
tezei că, „în activitatea de interpretare, hermeneutul nu trebuie 
să fie în căutarea vreunui adevăr, ci în căutarea unor mijloace 
cit mai adecvate cu ajutorul cărora să exprime interesele proprii 
sau pe cele ale comunității”. Exemplificarea modului în care 
funcționează, la Popper, acest principiu hermeneutic, este 
făcută cu ajutorul unui „experiment imaginar”: plecînd de la 
interpretările date de Popper lui Platon, Hegel, Marx etc., Stan 
se întreabă cum ar arăta o istorie a filosofiei scrisă de Popper. 
Dat fiind interesul lui Popper pentru destinul occidental al 
conceptelor de libertate şi cunoaştere, chestiunea revine la o 
discuţie referitoare la modalitatea de „selectare a informației 
relevante” pentru interpretarea istorică şi la construirea unui 

model capabil să surprindă „logica evenimentului”. Un astfel 
de model a fost propus de hermeneutica modernă, dar autorii 
relevanti (Schleiermacher, Dilthey) nu au sesizat că 
„reconstrucția logicii unei situaţii reprezintă un proces 
selectiv”. Prin urmare, interpretarea istorică presupune 
înțelegerea unui fapt sau eveniment în acord cu principiul 
selectivitatii: aceasta înseamnă că hermeneutica proiectivă nu 
este o exegeză, căci ea nu reconstituie doctrine şi texte, ci 
reconstruieşte logic un profil filosofic din punctul de vedere al 
propriilor teze ale interpretului. Instituirea unui sens trebuie să 
răspundă exigențelor de coerență şi fertilitate. Dar se poate 
obiecta aici că aşa au procedat chiar Hegel şi Marx, autori 
ideologici pe care Popper i-a etichetat drept istoricisti. Stan 
arată însă că acuza de istoricism nu poate fi admisă, în cazul lui 
Popper, deoarece Societatea deschisă nu este o utopie liberală, 
iar raționalismul critic nu impune o interpretare unică a lumii 
istorice. Dimpotrivă, principiul subiectivității permite exercițiul 
punctelor de vedere: hermeneutica proiectivă este o filosofie 
polemică. În schimb, Stan admite că putem identifica la Popper 
o formă de interpretare ideologică. Folosind terminologia lui 
Eco, el arată că trebuie să înțelegem prin interpretare 
ideologică orice utilizare a textului care se situează pe axa 
receptorului (intentiones lectoris) fără să ţină prea mult cont de 
exigenţele impuse de axa formală (intentio operis) şi de origine 
(intentio auctoris). Din acest loc, hermeneutica proiectivă apare 
ca o deformare a textului, întrucît fertilitatea interpretării este o 
funcţie a criteriului de selecţie. „Ideea regulativă a interpretării 
de tip ideologic nu este şi nu poate fi adevărul”, afirmă Stan, 
întrucît interpretul este „animat de dorința de a spune ceva 
despre sine şi despre comunitatea din care face parte”. De fapt, 
credem noi, ideea de adevăr poate fi în continuare acceptată, 
cu condiţia de a o înțelege ca adevăr pragmatic, în tradiţia unui 
filosof precum Richard Rorty. Plecînd de la exemplul lui 
Popper, autorul arată că interpretarea ideologică nu are 

neapărat o conotaţie negativă, dat fiind că ea poate să exprime 
onestitatea intelectuală și principiul moral. Stă dovadă în acest 
sens faptul că autorii care au asumat în scrierile lor misiunea 
profetică de a spune Adevărul si de a rezolva in mod definitiv 
problemele umanității au devenit, prin forța împrejurărilor, 
nişte mistificatori. Raționalismul critic propune, de aceea, ca 
problemele filosofiei să fie rezolvate prin discuţie critică: 
important este nu să renuntim la ideile si credinţele noastre, ci 
să admitem să |le supunem discuţiei şi criticii din partea 
celorlalți. Credinţa că libertatea trebuie respectată este o 
credință ca toate celelalte; numai împărtăşirea acestei credințe 
de către o comunitate — comunitatea oamenilor liberi — îi dă 
forța de a respinge tirania. 

Un spaţiu privilegiat al teoriilor „instituționaliste” este cel al 
esteticii contemporane. În textul său „Obscuritatea aparentelor: 
adevăr şi validitate în interpretarea operei de artă”, Cristian 
Nae pleacă de la o întrebare fundamentală a esteticii actuale: ce 
anume califică un obiect ca fiind operă de artă? Cu alte cuvinte, 
care este criteriul prezenţei unei opere de artă? Cum se face că, 
în perimetrul artei contemporane cel putin, două imagini 
identice din punct de vedere perceptiv pot constitui două opere 
de artă diferite? Premisa de la care pornesc întrebările de mai 
sus este aceea că opera de artă necesită o interpretare chiar la 
nivelul cel mai elementar, acela care identifică un obiect ca 
fiind operă de artă. După Cristian Nae, acest fapt echivalează 
cu a susține că opera de artă este un „loc obscur” deoarece ea 
este calificată ontologic doar prin mijlocirea unei interpretări. 
Desigur, întreaga discuţie porneşte de la celebrele exemple ale 
readymade-urilor lui Duchamp şi ale cutiilor Brillo expuse de 
Andy Warhol la galeria Stable din New York in 1964. Ce 
anume face ca un obiect obişnuit să devină operă de artă atunci 
cînd este expus într-o galerie de artă şi pus, astfel, sub un 
anumit concept? Cum distingem obiectele artistice de cele non- 
artistice? Autorul analizează pe larg răspunsul pe care îl dă 


Introducere 35 


Arthur C. Danto. Pentru filosoful american, un obiect este 
calificat drept operă de artă prin intermediul unei interpretări 
constitutive. Interpretarea, aşadar, constituie ontologic opera de 
artă: aceasta din urmă nu este un simplu obiect, ci un obiect 
semnificant, lingvistic, avînd funcția de a reprezenta. Operei de 
artă ii sunt specifice, prin urmare, semnificarea si expresia. 
Construcția operei de artă, realizată de către publicul receptor, 
poate porni chiar de la titlul ei, cu ajutorul căruia este operată o 
selecție preliminară a datelor perceptive relevante. 

Analiza lui Cristian Nae este, în această privință, extrem de 
complexă. El susține, cu perfectă îndreptățire, că 
„interpretaționalismul” lui Danto este o ontologie 
hermeneutică, dar una care, spre deosebire de proiectele 
omonime ale lui Heidegger ori Gadamer, necesită o reflecţie 
epistemică asupra validității interpretării. Ea revendică, în fond, 
un concept „tare” al adevărului. Analiza lui Danto este plasată 
într-un context filosofic mai larg. Pentru Umberto Eco, 
bunăoară, criteriul validității interpretării este, la fel ca pentru 
Goodman, unul coerentist: „adevărul” interpretării se află în 
dependență de construcția, de către lector, a lumii posibile 
prezente în text sau, în cazul nostru, în opera de artă. 
Interpretarea constitutivă, despre care vorbeşte Danto, descrie 
de fapt activitatea de creaţie a metaforelor. Însă metaforele nu 
pot fi corecte ori incorecte. Ele nu se supun criteriului sever al 
validității. In consecinţă, ele nu au nici valoare alethică. Doar 
reconstrucția metaforelor poate fi adevărată ori falsă. Danto 
pune accentul pe reconstrucția intenţiei semantice a autorului. 
Din acest punct de vedere, el este un „intenționalist”. Însă 
pentru înțelegerea intenției autorului este necesară buna 
cunoaştere a lumii artei, prin care este cîştigată o atitudine şi o 
competenţă specifice, care îi permit publicului să identifice un 
obiect ca operă de artă. Cele două idei enunțate mai sus — 
accentul pus pe intenţia autorului şi cerința epistemică de 
familiarizare cu lumea artei — prezintă şi anumite dezavantaje. 

Prima dintre ele ar putea conduce la teza conform căreia există 
o unică interpretare corectă. Aplicat la opera de artă, acest 
principiu transformă, de fapt, receptarea în simplă exegeză. 
Acest neajuns este adincit de cea de-a doua idee, care propune 
transformarea receptorului de artă în veritabil specialist. Acest 
pericol, arată Cristian Nae, poate fi numit „academism”. 

În ultima parte a textului său, Cristian Nae optează pentru o 
versiune neo-pragmatistă a interpretării operei de artă. In opinia 
sa, opera de artă se adresează nu doar specialistului, ci si 
publicului larg. În plan hermeneutic, aceasta înseamnă că opera 
de artă se supune nu doar actului „elitist” al interpretării — adică 
al decodificării semantice și al explicitării critice —, ci şi 
experienței estetice de primă instanță a oricărui receptor, 
experiență care nu e alta decît cea a simplei înțelegeri. 
Distincția dintre înţelegere şi interpretare este relevantă pentru 
orice ontologie hermeneutică. Proiectul gadamerian, bunăoară, 
nu reprezintă o abordare a faptului interpretării metodice, ci o 
descriere fenomenologicà a fenomenului înțelegerii — a 
modului în care el se articulează în ființa umană prin fiecare act 
al omului. Exigenta severă a validității, impusă de către Danto, 
este astfel „slăbită”. Cu cît ne îndepărtăm mai mult de pretenția 
validității (a adevărului epistemic), cu atît mai mult sporesc 
valenţele ontologice ale proiectului lui Danto. 

Reflectînd asupra unui concept mai larg de interpretare, 
putem realiza că obscuritatea este constitutivă procesului de 
înțelegere şi că, aşa cum arăta Schleiermacher, universală este 
numai neinfelegerea. Această constatare nu este punctul nodal 
al unei forme de scepticism hermeneutic, ci expresia însăşi a 
dependenţei dintre înțelegere şi „lumea vieţii”. Găsim în textul 
lui Adrian Poruciuc cîteva sugestii în acest sens. Textul său, 
intitulat „Etimologie populară şi etimologie asociativă”, ridică 
o chestiune esenţială, din punctul nostru de vedere, cu privire la 
condiţia interpretării în cunoașterea lingvistică comună. Mai 
precis, analiza modului de formare a etimologiilor populare 

lasă să se întrevadă dimensiunea dialogică a cunoaşterii 
lingvistice, pe care a relevat-o Gadamer. Lingvistica diacronică 
şi cea comparativă pun în lumină dependența competenţei 
lingvistice de anumite alegeri (performanţe) din trecut; iar, 
după cum ni se pare, acestea suportă fără rezerve o înțelegere 
prin filosofia gadameriană a limbii. Fireşte, din interiorul 
disciplinei proprii, A. Poruciuc nu recurge la hermeneutica lui 
Gadamer, ci la psiho- şi sociolingvistică; dar noi vom traduce 
observaţiile sale în limbajul filosofiei hermeneutice. Mergînd 
pe linia observaţiilor făcute de autor, trebuie remarcat faptul că 
termenul „etimologie populară” ridică o serie de probleme de 
natură epistemologică şi hermeneutică. Conform definiţiei unui 
dicționar american (AHD), citat de Poruciuc, etimologia 
populară ar fi „o modificare în formă a unui cuvînt sau fraze, 
rezultind dintr-o noțiune populară incorectă a originii sau 
semnificației termenului, sau din influența unor termeni 
familiari consideraţi greşit ca fiind analogi”. Autorul observă 
că cei doi termeni subliniati (engl. incorrect şi mistakenly) 
Sugerează că „etimologia populară trebuie tratată ca un 
fenomen negativ”. În schimb, din perspectivă psiholingvistica, 
se poate arăta că erorile de interpretare ale vorbitorului comun 
se nasc din dorinţa de a produce un discurs transparent şi de a 
exercita o formă de control asupra limbii. Nu vom intra în 
detalii cu privire la exemplele oferite de lingvist, în schimb 
profităm de materialul oferit pentru a evidenția cîteva puncte de 
legătură cu chestiunea hermeneutică. 

In primul rind, ar fi problema exactitatii și a rigorii 
lingvistice. A considera etimologiile populare din perspectiva 
ignoranței vorbitorilor şi a erorilor de interpretare înseamnă a te 
raporta la limbă cu nişte criterii de obiectivitate care, fiind mult 
prea rigide (faţă de istoricitatea limbii), sunt prea puţin riguroase 
(precum conceptul de rigoare în „ştiinţele spiritului”, după 
Heidegger). În ce priveşte această problemă, hermeneutica 
filosofică arată că decizia privitoare la actualizarea semnificației 

prin utilizarea unei expresii lingvistice este dependentă de 
structura înțelegerii, adică de prejudecăţi, iar acest lucru este 
valabil atît în cazul vorbitorului oarecare, cît şi în cazul 
lingvistului. Totodată, întrucît „alunecările popular etimologice 
s-au petrecut în număr mai mare în perioade şi zone în care au 
lipsit [...] factorii normativi [...] în epoci la care nici nu avem 
acces” (spune A. Poruciuc), este evident că fenomenul 
respectiv trebuie ee. în chip pozitiv, ca material empiric ce se 
oferă analizei lingvistice. 

În al doilea rînd, fenomenul etimologiilor populare, pe care 
ni-l aduce în atenție Adrian Poruciuc, poate fi considerat ca o 
ilustrare a concepției gadameriene despre limbă. Pentru 
Gadamer, limba nu este numai un mijloc de comunicare, ci este 
un mediu universal în care este posibilă înţelegerea lumii şi 
întîlnirea cu altul, in forma dialogului. Discutînd chestiunea 
înțelegerii, Gadamer arată că traducerea (dintr-o limbă în alta, 
dar și în interiorul aceleiaşi limbi) constituie modelul veritabil 
al înțelegerii, întrucît prin traducere se operează o transpunere a 
sensului în sistemul prejudecatilor proprii, dar, în același timp, 
şi o negociere cu privire la sens, avînd ca fir călăuzitor „lucrul 
însuşi”. Etimologiile populare ar fi, deci, o oglindire a modului 
în care funcționează limba la nivelul comun, după modelul 
dialogic, încă lipsit de dimensiunea reflectiei critice (a 
lingvisticii sau a filosofiei limbii); totuşi, ele trădează „grija 
pentru limbă” la un nivel prealabil, intuitiv. Problema este că 
lingvistul sau filosoful pot rata complet legătura cu geniul 
limbii, atita vreme cît preţuiesc exactitatea tehnică. Căci, de 
pildă, numind prin cuvîntul de/avariță sau delavară un soi de 
struguri care se numesc la origine delaware (exemplul este 
preluat din Poruciuc), legiuitorul popular al numelor a 
schimbat, prin deplasare fonetică, sensul şi motivaţia sensului 
inițial. Lingvistul poate strimba din nas sau poate zimbi 
condescendent, asa cum se şi întîmplă de fapt (ne-o spune, de 
asemenea, Poruciuc). Pentru lingvist obiectul este /imba, dar el 

nu ştie nici ce gust are delavara, nici cînd trebuie să fie 
culeasă: îi lipseşte o anumită înțelegere prealabilă. La acest 
nivel poate fi reperată dimensiunea hermeneutică autentică a 
problemei etimologiilor populare: înţelegerea limbii necesită 
un dialog permanent între mînuitorul de cuvinte şi mînuitorul 
de lucruri. Asa cum rezultă din scrierile lui Heidegger sau din 
cele ale lui Gadamer, această mediere între reflecţie şi 
experiență o realizează numai poetul. 


CORNELIU BÎLBĂ 

Problema adevarului 
in filosofia hermeneutica 


GEORGE BONDOR 


Adevăr hermeneutic şi metodă fenomenologica 
în Fiinţă şi timp! 


Hermeneutical Truth and Phenomenological 
Method in Being and Time 
(Abstract) 


The aim of the present paper is to analyse the way in which 
Heidegger's work Being and Time is based on the relationship 
between four concepts with — methodological function: 
phenomenon — logos — interpretation (Auslegung) — truth. This 
relationship describes the methodological code of the 
Heideggerian analysis: the definition of the phenomenality, the 
identification of the only possible phenomenon (being) that 
satisfy the phenomenological definition and the drafting of the 
way of access to being. Truth as disclosedness (Erschlossenheit) 
belongs to the constitution of being of Dasein and it is not 
primordially a determination of the statements. Dasein is at the 
same time „in untruth” because the falling prey (Verfallen) 
belongs equiprimordially to its constitution. In the last part of 
the paper we identify the main changes of the concept of truth 
and of the meaning of phenomenality after the well-known 
Heideggerian Kehre. 


' Textul de față prezintă cîteva dintre rezultatele unei cercetări 
finanțate, în cadrul unui Riickkehrstipendium, de către Fundaſiile 
Alexander von Humboldt şi Hertie. 

Hermeneutica facticitatii şi sursele ontologiei 


În lucrarea de Habilitation despre Duns Scotus (Die 
Kategorien- und Bedeutungslehre des Duns Scotus, 1916), 
Heidegger isi propune sarcina — in fond extrem de ambițioasă — 
de a reunifica istoria si temporalitatea, pe de o parte, cu 
imuabilitatea şi pretenția de validitate, caracteristici 
dintotdeauna ale „Ibgicului”, pe de altă parte. Ideea centrală ce 
străbate deopotrivă lucrarea timpurie şi primele sale cursuri 
este aceea că este necesară o regindire a categoriilor pornind de 
la temeiul lor factic, care nu e altul decît viata conştiinţei. 
Altfel spus, categoriile nu sînt entități derivate, în chip abstract, 
dintr-un intelect ce a pierdut contactul cu viata. Dimpotrivă, 
ele derivă din viata ca atare. Valoarea lor obiectivă trebuie 
probată pornind chiar de la viaţa conştiinţei, de la „Spiritul 
viu”, prin definiţie istoric si temporal’. Tînărul Heidegger 
anunță astfel un drum propriu în filosofie, aflat într-o explicită 
concurență cu orientările influente ale timpului, îndeosebi cu 
neokantianismul. Mai întâi, evidențiind cerința validității şi a 
obiectivitatii categoriilor, el evită discursul simplist de tip 
antropologic. Pe scurt, subiectul empiric nu poate funcționa ca 
fundament al filosofiei. În al doilea rînd, discursul filosofic nu 
poate urma îndeaproape nici maniera transcendentală de a 
gîndi. Aşadar nici eul empiric, nici eul transcendental nu mai 
pot constitui un veritabil început al filosofiei. Unicul teren 
ferm din care trebuie să izvorască exercițiul filosofic este 


! Conceptul de „Spirit viu” este preluat de la Dilthey, fiind folosit în 
primele prelegeri heideggeriene pentru a desemna ființarea 
umană. Cf. Gianni Vattimo, Introduction d Heidegger, traduit par 
Jacques Rolland, Les Editions du Cerf, Paris, 1985, pp. 13-15; 
Otto Păggeler, Drumul gîndirii lui Heidegger, traducere de 
Cătălin Cioabă, Humanitas, Bucureşti, 1998, pp. 16-18. 

istoricitatea „spiritului viu”, numită mai tirziu ,,facticitate a 
existenţei”. Expresia era destinată să indice că solul în care se 
originează eul pur este însăşi existența factică, din care cresc şi 
se hrănesc toate raporturile noastre față de lume, teoretice sau 
practice. Aceasta devine chestiunea fundamentală a cursului 
din semestrul de vară al anului 1923, Ontologie (Hermeneutica 
facticitatii)'. „Viaţa”, „spiritul viu” desemnează deja aici 
„Dasein-ul propriu”, definitiv impregnat de situarea sa factică”, 
Intreaga cercetare e numită apoi, sintetic, hermeneutică. 
Aceasta din urmă nu este însă concepută în sensul unei banale 
teorii despre interpretare, ci ca „manieră unitară de a ataca, a 
aborda, a accede, a interoga şi a explicita facticitatea””. Prin 
intermediul ei Dasein-ul cîştigă atît accesul la faptul propriei 
înstrăinări, al căderii sale, cit şi putinţa de a-şi descoperi 
propria libertate, iar astfel de a dobindi o autentică înțelegere 
de sine. Deoarece Dasein-ul este deja înzestrat cu această 
decisivă alternativă a posibilităților sale autentice ori 
inautentice, hermeneutica este chemată să joace rolul unei 
„treziri” din starea de alienare căreia i se abandonează în mod 
curent: „Hermeneutica are sarcina să facă Dasein-ul de fiecare 
dată propriu accesibil şi comunicabil, în caracterul său de 
fiinţă, tocmai acestui Dasein, să pornească în urmărirea 
înstrăinării de sine de care este atins Dasein-ul. Prin 
hermeneutică se configurează o posibilitate a Dasein-ului de a 


Martin Heidegger, Ontologie (Hermeneutik der Faltizităt), în 
Gesamtausgabe (in continuare GA), Band 63, Vittorio 
, Klostermann, Frankfurt am Main, 1988. 
„Faktizităt ist die Bezeichnung für den Seinscharakter «unseres» 
«eigenen» Daseins” (p. 7). 
{ca 63, p. 9: „die einheitliche Weise des Einsatzes, Ansatzes, 
Zugehens, Befragens und Explizierens der Faktizităt”. 

deveni şi de a fi, pentru sine însuşi, în modul înțelegerii”. Este 
motivul pentru care înțelegerea la care accede Dasein-ul 
reprezintă, în cele din urmă, o „stare de veghe” (Wachsein) cu 
privire la sine: „Tema cercetării hermeneutice este Dasein-ul 
de fiecare dată propriu, şi anume unul interogat în manieră 
hermeneutică cu privire la caracterul său de ființă, în intenția 
de a initia o trezire radicală a lui însuși”. Nu intimplätor, 
această hermeneutică prezintă totodată caracterul unei 
Destruktion: trebuie supuse  destrucţiei acele niveluri 
solidificate ale explicitării, acele Ausgelegtheiten ce conduc 
Dasein-ul în afara lui însuşi, în registrul „căderii”. Înainte de 
toate, hermeneutica trebuie să demonteze acea formă împietrită 
a explicitării care a ajuns să fie dominantă, să deconstruiască 
tendinţele şi căile ascunse de explicitare şi, nu în ultimul rînd, 
să ajungă, printr-o întoarcere deconstructivă (im abbauenden 
Rückgang), la sursele originare ale explicitării înseși. De aceea, 
„hermeneutica își îndeplineşte sarcina doar pe calea 
destrueſiei“. 

Ce are însă de a face cu „ontologia” acest raport dintre 
„hermeneutică” şi „facticitate”? Si cum anume stau ele 


"GA 63, p. 15. 

? GA 63, p. 16. 

Martin Heidegger,  Phănomenologische Interpretationen zu 
Aristoteles. Ausarbeitung fiir die Marburger und Göttinger 
Philosophische Fakultät [1922], hrsg. von Günther Neumann, 
Philipp Reclam jun., Stuttgart, p. 34. Pentru alte precizări 
referitoare la hermeneutica facticității, a se vedea şi: Jean 
Grondin, „Le passage de l’herméneutique de Heidegger à celle de 
Gadamer”, in: Le tournant herméneutique de la phénoménologie, 
PUF, 2003, pp. 60-67; Theodore J. Kisiel, The genesis of 


Heideggers Being and Time, University of California Press, 
Berkeley, 1993. 

împreună? Termenul de „ontologie” e menit să indice că în joc 
nu este un act de cunoaştere, prin care am accede la un 
„obiect” numit „facticitate a existenţei”. Dimpotrivă, Dasein-ul 
propriu, de fiecare dată acest Dasein (jeweilig dieses Dasein), 
iremediabil atins de situarea sa factice, asumă radical o aşa- 
numită grijă faţă de sine, față de modul în care se împlineşte, 
de fiecare dată, facticitatea existenței sale. Fiinţarea umană 
trăieşte clipă de clipă în modalitatea explicitarii, iar 
tematizarea facticitatii este una hermeneutică deoarece se 
întemeiază în obiectul ei, Dasein-ul, capabil, nevoit, ba chiar 
chemat să realizeze respectiva explicitare, tocmai în virtutea 
grijii faţă de sine ce-i este definitorie’. In alți termeni, Dasein- 
ul este un ens hermeneuticum, iar accesul la facticitatea sa este, 
de asemenea, eminamente hermeneutic?. Metoda este însă cea 
fenomenologică, iar caracterul hermeneutic al demersului 
heideggerian derivă din metoda asumată. 


Fenomen, logos, adevăr 


Ce este, de fapt, fenomenologia? Pentru a răspunde la 
această întrebare, Heidegger recurge la analiza celor doi 


— 


„Din punctul de vedere al «obiectului» ei, hermeneutica, văzută ca 
pretinsă cale de acces la acesta [la obiectul ei, adică Dasein-ul: 
n. n. ]. indică faptul că el îşi are fiinţa prin aceea că e capabil de 
explicitare şi are nevoie de explicitare, precum şi că fiinţei sale ii 
aparține faptul de a fi oarecum într-o stare de explicitare.” (GA 
R 63, p. 15) 

Cf. Jean Grondin, „Hermeneutik. Selbstauslegung und 
Seinsverstehen”, in: Dieter Thöma (hrsg.), Heidegger-Handbuch. 
Leben — Werk — Wirkung, Verlag J.B. Metzler, Stuttgart u. 
Weimar, 2003, pp. 48-9. 

termeni care compun acest cuvint: fenomen si logos, ambii 
gindiſi pornind de la înțelesul lor grecesc. 

În paginile paragrafului 7 din Fiinţă şi timp, conceptul de 
fenomen primeşte o analiză riguroasă şi pertinentă!. Aceasta 
depăşeşte şi include înțelesurile precedente ale conceptului în 
discuţie. Intelesurile prefenomenologice (kantian şi hegelian), 
dar $i cel al fenomenologiei husserliene sînt acum prinse într-o 
definiție completă. După cum vom vedea, ele sînt privite ca 
sensuri parțiale, derivate sau chiar deviante ale acestui concept. 
Intelesul său este expus pornind de la termenul grecesc din care 
el derivă: phainomenon. Heidegger constată că el provine de la 
verbul phainesthai, care în greaca veche are sensul de „a se 
arăta”. Astfel, phainomenon înseamnă „ceea ce se arată, ceea 
ce este manifest’. Or, pentru ca ceva să se arate, e necesar ca 
el să fie adus la lumina zilei. Nu întîmplător, constată 
Heidegger, termenul grecesc trimite la ideea de lumină, la acel 
ceva graţie căruia şi „în care ceva poate să devină manifest, 
vizibil în el însuși”. Fenomenul este, aşadar, „ceea ce se arată 
în sine însuşi, ceea ce este manifest”. În alti termeni, fenomen 
este doar acel ceva care se arată pornind de la sine însuși, fără 
ca în spatele său să rămînă ceva care nu se arată. Cu cea din 
urmă precizare, conceptul fenomenologic de fenomen este 
deosebit de conceptul omonim kantian, definit de filosoful 
german ca apariţie. Or, apariția presupune, în înțelegere 
kantiană, faptul că ceva care nu se arată el însuşi apare prin 
altceva care se arată pe sine, dar care totodată indică, în 
manieră impură, şi acel ceva care nu se arată. Astfel, observă 


' Paragraful metodologic al principalei lucrări heideggeriene (§ 7) are un 
corespondent in § 9 din Prolegomena zur Geschichte des 
Zeitbegriffs. 

? Sein und Zeit (în continuare SZ), 12. Auflage, Max Niemeyer 
Verlag, Tiibingen, 1972, p. 28 (Fiinţă şi timp, traducere de Gabriel 
Liiceanu şi Cătălin Cioabă, Editura Humanitas, Bucureşti, 2003, p. 
38). 


Adevăr hermeneutic şi metodă fenomenologica în Fiinţă şi timp 49 


Heidegger, „faptul de a apărea (Erscheinen) este o ne-arătare- 
de-sine”. Un bun exemplu pentru înțelegerea kantiană a 
fenomenului, ales în mod inspirat, este cel al simptomelor unei 
boli. Pe scurt, boala este acel ceva care nu se arată ea însăşi, ci 
se anunţă prin simptomele ei. Doar cele din urmă se arată, 
numai că fac acest lucru pornind de la altceva decît ele însele, 
anume de la boala pe care o anunţă. Este vorba deci de 
structura trimiterii, a indicării printr-un fel de mediere, a 
arătării prin substituție. Structura dezvăluită astfel este cea a 
reprezentării”, Desigur, apariţia ca atare este dependentă de 
fenomen, altfel spus de arătarea de sine. Tot pe seama structurii 
apariției poate fi înțeleasă şi structura emanatiei, nu de puţine 
ori invocată în istoria metafizicii. Totodată, conceptul de 
fenomen este delimitat riguros de noţiunea de aparență. Cea din 
urmă desemnează ceea ce se arată într-o manieră pervertită, 
trecînd „drept ceea ce ea nu este în ea însăşi”. In acest caz, 
fiintarea — căci ea este ceea ce numim generic fenomen — „arată 
ca gi... Însă ceva nu poate arăta ca altceva decît dacă este doar 
în temeiul structurii generale a arătării de sine. Prin urmare, 
aparența există, şi ea, numai pe seama fenomenului. 

Aceste distincții conceptuale ne permit să înțelegem mai 
uşor legătura, oarecum secretă, dintre fenomen şi adevăr. Căci 
aparența numeşte, într-un fel, falsul: ceea ce se arată ca altceva 
decît este. Dimpotrivă, ceea ce are statutul de fenomen se 
înrudeşte cu adevărul, întrucît denumeşte arătarea de sine a 
fiintarii aşa cum este ea. Dar asupra acestei legături vom 
reveni. 

Această dublă posibilitate — arătarea de sine şi ne-arătarea 
de sine, altfel spus neascunderea şi ascunderea — justifică faptul 
că fenomenele fenomenologiei sînt înainte de toate ascunse, iar 
— 


i Jean-François Courtine, „Le préconcept de la phénoménologie et de 
la problématique de la vérité dans Sein und Zeit”, in Franco Volpi 
ş.a., Heidegger et l'idée de la phénoménologie, Kluwer Academic 
Publishers, Dordrecht / Boston / London, 1988, p. 85. 

fenomenologia este necesară tocmai în vederea scoaterii lor din 
ascundere. Aici se înscrie, în fond, tema uitării întrebării 
privitoare la sensul ființei, plasată de Heidegger ca punct de 
plecare al lucrării sale principale. Totodată, astfel se explică din 
ce motiv este necesară o „destrucție hermeneutică a 
ascunderii”!. Fenomenologia e pusă la lucru pentru a nu descrie 
ceva care ne este deja întru totul vizibil, ci tocmai ceea ce nu se 
arată, ,,lucrurile” care se găsesc disimulate prin chiar modul lor 
de a fi. 

Dar cum devin vizibile fenomenele? Cum ajunge la expresie 
ceea ce se arată în sine însuşi? Fenomenele ajung la expresie 
prin vorbire, a cărei formă privilegiată este enunţul. De ce 
enunţul? Pentru că el nu e altceva decît legătura dintre acel 
ceva despre care se spune ceva şi ceea ce se spune despre 
acesta. Aşa cum ne-a învăţat logica, aceasta nu e alta decit 
legătura dintre subiect si predicat. Dar cum e posibilă cea din 
urmă? Ce anume justifică, la rigoare, sinteza unui subiect cu un 
predicat? Analiza lui Heidegger atinge aici punctul culminant. 
Sinteza enunţiativă defineşte faptul că subiectul se arată ca 
predicat. Această sinteză situată la nivelul discursului e 
posibilă întrucît în ea se află la lucru o altă sinteză, situată la 
nivelul elementar al arătării lucrurilor. Căci „ceea ce este spus 
trebuie să fie extras din acel ceva despre care se vorbeşte, în 
aşa fel încît comunicarea prin discurs, în ceea ce ea spune, face 
manifest acel ceva despre care ea vorbeşte şi totodată îl face 
accesibil altuia”?. Tocmai structura lui „ca“, gindita la nivelul 
arătării lucrurilor înseși, descrie esenţa /ogos-ului: „a face să se 
vadă ceva în aflarea sa laolaltă cu ceva, a face să se vadă ceva 
ca ceva”. Însă ceva poate să se vadă în două moduri, care 


Cf. Jean Grondin, art. cit., p. 49. 

? SZ, p. 32 (trad. rom. p. 43). 

* SZ, p. 33 (trad. rom. p. 44). Această structură a logos-ului, arată 
Heidegger în cursul său Platon: Sophistes, din semestrul de iarnă 


Adevăr hermeneutic şi metodă fenomenologica în Fiinţă şi timp 51! 


definesc tocmai adevărul şi falsul. Adevărul este atunci cînd 
„ființarea despre: care este vorba e scoasă în afară din 
ascunderea ei şi e făcută să se vadă ca un neascuns (alethes), 
este des-coperită”. Dimpotrivă, falsul presupune înşelăciunea 
în sensul de acoperire: „a pune ceva in fata a ceva (făcîndu-l 
astfel să fie văzut) şi a-l prezenta, în consecință, ca ceva care el 
nu este”. Observăm din nou că falsul se dovedeşte a fi o formă 
derivată şi deviantă a adevărului, după acelaşi model al 
raportului dintre fenomen şi aparență. 

Analiza /ogos-ului ne revelează faptul că discursul nu își 
este suficient sieşi, el nefiind sediul adevărului. Locul 
primordial al adevărului şi al falsului nu este enunţul, ci 
survenirea lucrului însuşi. Adevărul logic (sau epistemologic) 
se întemeiază deci într-un adevăr ontologic. Acesta din urmă va 
fi analizat în § 44 din Fiinţă şi timp, în vreme ce structura ,,ca”, 
al cărei rol în analiza /ogos-ului l-am surprins deja, va primi o 
confirmare existențială prin tematizarea explicitării şi a 
limbajului (§§ 32-33). Dar înainte de a ajunge la acestea să 
urmărim cum se articulează pre-conceptul fenomenologiei 
* — de la analizele dedicate conceptelor de fenomen si 
Ogos. 


Ontologie, fenomenologie si hermeneutica 


Fenomen este, aşadar, ceea ce trebuie scos din ascundere si 
adus la lumină: „În chip evident tocmai ceea ce, în primă 
instanță şi cel mai adesea, nu se arată; ceea ce — prin raport cu 
ceea ce în primă instanță şi cel mai adesea se arată — este 
ascuns, însă care în acelaşi timp este ceva care in chip esenţial 
ține de ceva care în primă instanță şi cel mai adesea se arată, şi 


iii es 


1924-1925 (GA 19), se intilneste deja la Aristotel, in Etica 
nicomahicd, VI, 2-6. 
SZ, p. 33 (trad. rom. p. 44). 

anume în aşa fel încît îi constituie sensul şi temeiul”. Fiind 
ceea ce se arată în sine însuşi, fenomenul „nu poate cîtuşi de 
putin să fie ceva «în spatele căruia» se mai află ceva «care nu 
apare»”. Unicul fenomen care satisface această condiție este 
însăşi „ființa ființării”. Prin urmare, fenomenologia e chemată 
să ofere accesul la acel ceva ce trebuie să devină tema 
ontologiei, ceea ce echivalează cu a spune că „ontologia nu e 
posibilă decît ca fenomenologie”. Ființa ființării este acel ceva 
care nu poate fi prezent, in-determinatul ce trebuie înțeles fără a- 
| aduce la o formă a determinării. Însă pentru a accede la ființa 
ființării este necesară o prealabilă prezentare chiar a fiintarii, 
după modul de acces care îi este propriu. Fiintarea, anume ceea 
ce prin excelență este determinat, trebuie supusă în prealabil 
destructiei, pentru a face experiența in-determinatului”. 

Cum putem însă interoga ființarea, atîta vreme cit ea este 
atit de divers prezentificată? Soluţia aleasă de Heidegger constă 
în chestionarea unei fiinţări privilegiate, una ce dispune de o 
prealabilă înțelegere a fiinţei. Aceasta este Dasein. ul, înzestrat 
cu o intiietate deopotrivă ontică şi ontologică. Înainte de orice 
analiză a structurilor fiinţei în genere este necesară descrierea 
structurilor de ființă ale Dasein-ului. Întreaga analiză este o 
descriere fenomenologică, care are caracterul unei explicitări a 
sensului autentic al ființei si a structurilor fundamentale ale 
ființei proprii, motiv pentru care ea este caracterizată drept 
„hermeneutică. Explicitarea (Auslegung) denumeşte aici 


' SZ, p. 35 (trad. rom. p. 46). 
` SZ, pp. 35-36 (trad. rom. p. 47). 

> Cf. Günter Figal, Martin Heidegger. Phänomenologie der Freiheit, 3. 
Auflage, Belt? Athineum, Weinheim, 2000, p. 71. 

* Este primul înţeles al hermeneuticii dintre cele patru menționate în $ 
7 (SZ, p. 37; trad. rom. p. 49). A se vedea şi Friedrich-Wilhelm v. 
Herrmann, „Heideggers Grundlegung der Hermeneutik. 
Vorverstindigung über Thema und Weg”, in Annemarie 
Gethmann-Siefert und Elisabeth Weisser-Lohmann (hrsg.), Kultur 

exercițiul fenomenologico-hermeneutic al întregii lucrări, însă 
confirmarea ei existențială va fi oferită prin analiza ei în 
calitate de structură existenţială ($ 32). Explicitarea este, de 
aceea, pre-teoretică şi pre-tematică. In Sein und Zeit, 
„hermeneutica” este introdusă drept completare — şi corectură — 
a metodei fenomenologice. Dacă explicitarea structurilor 
„Dasein-ului propriu” continuă proiectul de hermeneutică a 
facticităţii din 1923, explicitarea sensului fiinţei este noutatea 
hermeneuticii din Sein und Zeit. Hermencutica Şi 
fenomenologia lucrează aici împreună, asigurînd accesul la 
ceea ce este ascuns (ființa) şi la cel care ascunde (Dasein-ul 
marcat de uitarea fiinţei). In cursul din 1923 încă nu era pusă 
nemijlocit problema ființei, ci doar cea privitoare la ființa 
Dasein-ului propriu. Precumpăneau acolo situaţia facticitatii 
Dasein-ului şi cea a căderii (Verfallen), motiv pentru care 
Dasein-ul era mai degrabă in-aparent din punct de vedere feno- 
menologic. Hermeneutica viza acolo doar trezirea existenticla a 
»Dasein-ului propriu”, în vreme ce în Sein und Zeit ea asumă 
pină la capăt sarcina explicitării tuturor structurilor 
fundamentale — existenţiale — ale „Dasein-ului ca atare”, care 
are, acum, un caracter pur şi simplu „hermeneutic”!. 

Acest prim sens al hermeneuticii apare datorită echivalării 
descrierii fenomenologice cu explicitarea, care nu e nimic 
altceva decît o sesizare a obiectelor printr-o punere în lumină 
(Aufweisung) si o legitimare (Ausweisung). Astfel: 


Kunst — Öffentlichkeit, Wilhelm Fink Verlag, München, 2001, 
pp. 143-155; Jean Grondin, »L’herméneutique dans Sein und 
Zeit”, în Jean-François Courtine (éd.), Heidegger 1919-1929. De 
Uherméneutique de la facticité d la métaphysique du Dasein, 
Librairie Philosophique J. Vrin, Paris, 1996, pp. 179-192. 
El poate fi numit astfel deoarece are ca principală determinaſie 
înțelegerea ființei. Cf. Jean Grondin, art. „Hermeneutik. 
| Selbstauslegung und Seinsverstehen”, op. cit., p. 49. 
SZ, p. 35 (trad. rom. p. 46). 

„Fenomenologia Dasein-ului este hermeneutică în semnificația 
originară a cuvîntului, potrivit căreia el desemnează activitatea 
explicitării”!. Întrucît pune în lumină orizontul cercetării 
ontologice a ființării Dasein, în care se întemeiază toate 
cercetările ontologice ale ființărilor care nu sint de ordinul 
Dasein-ului, hermeneutica este asumată, în al doilea rînd, ca 
elaborare a condiţiilor de posibilitate ale oricărei ontologii’. 
Apoi, luată în sensul cel mai restrîns, ea trebuie văzută ca 
„analitică a existențialității existenței”, iar în sens derivat, 
deoarece istoricitatea Dasein-ului este condiția ontică a 
cercetării istoriografice, hermeneutica elaborată existenţial stă 
la baza conceptului clasic omonim, înţeles ca metodologie a 
ştiinţelor spiritului. 


! SZ, p. 37 (trad. rom. p. 49). Deseripſia ca Auslegung pre-teoretică se 
opune aici înţelegerii ei husserliene ca reflexie. Cf. Friedrich- 
Wilhelm von Hermann, //ermeneutische Phänomenologie des 
Daseins. Eine Erläuterung von «Sein und Zeit», Band 1: 
Einleitung: die Exposition der Frage nach dem Sinn von Sein, 
Klostermann, Frankfurt am Main, 1987, pp. 368-372. De 
asemenea, Friedrich-Wilhelm von Hermann, Heideggers 
Grundlegung der Hermeneutik, in: Annemarie Gethmann-Siefert 
und Elisabeth Weisser-Lohmann (hrsg.), Kultur — Kunst — 
Öffentlichkeit. Philosophische Perspektiven auf praktische 
Probleme, Festschrift für Otto Pöggeler zum 70. Geburtstag, 
Wilhelm Fink Verlag, München, 2001, p. 145. În prelegerile 
timpurii, toate conceptele „hermeneutice” au menirea de a depăşi 
caracterul teoretic reflexiv al fenomenologiei husserliene (ibid., p. 
143). 

> Aşa cum arată Greisch, ontologia fundamentală prezintă si ea o 
dimensiune hermeneutică. Cf. Jean Greisch, Ontologie et 
temporalité, ed. cit., p. 109, unde trimite la § 63 din Sein und Zeit 
şi la Grundprobleme der Phänomenologie, partea finală: 
ontologia fundamentală ca „onto-hermeneutică”. 

Pornind de la primele trei sensuri, progresiv introduse, 
Heidegger elaborează o importantă definiţie a filosofiei, 
surprinzătoare deopotrivă prin concizia şi cuprinderea ei: 
„ontologie fenomenologică universală, avînd ca punct de 
plecare hermeneutica Dasein-ului, care, ca analitică a 
existenţei, a fixat capătul firului călăuzitor al oricărei interogări 
filosofice acolo unde ea izvorăşte şi acolo unde ea se 
repercutează”!. Acel ceva din care izvorăşte interogarea 
filosofică (despre ființă prin definiţie) este însuşi Dasein-ul. In 
el şi în analitica sa se repercutează „lumina care „provine din 
ideea de ființă in genere, lămurită în prealabil”. Ontologia 
hermeneutică este universală < deoarece  „Dasein-ul 
hermeneutic”, cu structurile sale existențiale, este universal. 
Cum putem înțelege această universalitate? Înainte de toate, 
prin faptul că Dasein-ul este „hermeneutic”, avînd înscris in 
propriul mod de a fi o înțelegere a ființei în genere, iar fiecare 
ființare umană este „constituită astfel. Aşadar ontologia e 
înscrisă în Dasein-ul însuşi”. Apoi, prin aceea că, pornind de la 


S p. 38 (trad. rom. p. 50); reluat si la p. 436 (trad. rom. p. 575). 

8, p. 436 (trad. rom. p. 575). Dimpotrivă, din § 7 înţelegem mai 
curînd că hermeneutica Dasein-ului, văzută ca o trezire a acestuia, 
se repercutează asupra lui. Datorăm observaţia lui Jean Grondin, 
L 'hermeneutique dans Sein und Zeit, in: Le tournant 
hermeneutique de la phenomenologie, PUF, 2003, p. 56 şi passim. 

xfr definiția filosofiei din § 7, hermeneutica apare ca mediind între 
ontologie si fenomenologie. Doar plecind de la hermeneutica 
Dasein-ului poate fi filosofia deopotrivă ontologie (filosofie 
despre ființă) si fenomenologie (avînd de-a face cu fenomenele). 
Definiția de aici este o reluare parțială a unei fraze din prelegerea 
Phänomenologie des religiösen Lebens (1921), în care se afirmă 
că filosofarea izvorăşte din şi se repercutează în experiența factice 
a vieții, fapt pe care filosofii din trecut au încercat să-l escamoteze 
(GA 60, p. 15). Chestiunea a fost observată de Jean Grondin, 
L’herméneutique dans Sein und Zeit, op. cit., p. 40. 

Dasein şi de la analitica existenţială, devine posibilă orice altă 
cercetare ontologică. 

Analiza conceptelor de fenomen, logos şi fenomenologie 
ne-a revelat legătura existentă între metoda fenomenologică, 
structura explicitării şi problema adevărului. Ultimele două vor 
fi aprofundate în continuare. Dar pentru a ajunge la tema 
explicitării este necesară o trecere prin structura existențială a 
înțelegerii, împreună cu care ea trebuie pîndită. Odată cu 
tematizarea acesteia devine evident în ce anume constă 
transformarea hermeneutică a fenomenologiei, operată de 
Heidegger încă din perioada prelegerilor susținute la Freiburg, 
dar definitivată în lucrarea sa principală. 


Universalitatea înțelegerii 


Spre deosebire de Husserl, care considera că sensul 
fenomenelor este constituit de către ego-ul pur, Heidegger 
priveşte raportul nostru primar cu  ființările prin tematica 
decisivă a înțelegerii. Aceasta reprezintă un act întotdeauna 
deja realizat, in forma unei prealabile „înțelegeri a ființei” 
(Seinsverstdndnis). Din punct de vedere ontic, Dasein-ul se află 
de fiecare dată într-o anumită înțelegere a ființei’, care 
însoţeşte fiecare raportare la ființări. In ea se întemeiază toate 
celelalte moduri de a fi ale sale. Nu ştim de unde anume 
survine ea în noi, ci doar că ne este cumva dată. Existăm 
permanent într-un mod al acesteia, chiar şi atunci cînd de fapt 
nu înțelegem ceva. Omul, desemnat ca ființă-în-lume, este 
situat în posibilități de înţelegere deja date, fără a fi el însuşi 
originea  „constituantă” a acestora (precum în scenariul 
fenomenologic husserlian). Este aşa-numita stare de aruncare 
(Geworfenheit), care exprimă faptul trecutului (Gewesenheit) 
pe care Dasein-ul îl poartă cu sine. Pe scurt, Dasein-ul se află 
într-o lume în care este deschis către anumite posibilităţi de 


87, $ 4, p. 12 (trad. rom. p. 17). 

înțelegere, în vreme ce altele îi sînt inaccesibile. Aceasta nu 
înseamnă însă că sîntem concediati în ipostaza de „Dasein“, ca 
si cum am „cădea” dintr-un alt „domeniu”, ci starea de 
aruncare semnifică aşa-numita „facticitate a remiterii“ 
(Faktizität der Uberantwortung)': Dasein-ul trebuie să existe in 
interiorul acelor posibilități prealabile cărora le-a fost remis, 
astfel că el nu îşi este niciodată disponibil sieşi?. Înțelegerea, 
expresie a prealabilei intilniri între Dasein şi lumea sa, a 
apartenenţei sale la o lume, numeşte la nivelul elementar al 
facticitatii chiar orientarea către fiintare (das Sich-richten auf 
Seiendes), ce nu trebuie văzută ca şi cum el ar ieşi dintr-un 
presupus „inäuntru“ pentru a intilni lucrurile; căci, „potrivit 
felului său fundamental de a fi, el este întotdeauna deja 
«afară», in- preajma unei ființări pe care o intilneste în lumea de 
fiecare dată deja des-coperită””. În starea lui de aruncare 
(Geworfenheit), ba chiar şi atunci cînd încearcă să o evite, sau 
mai ales atunci, Dasein-ul este deschis prin situarea lui afectivă 
(Befindlichkeit). Abia aceasta devine conditia de posibilitate a 
vizării lucrurilor: unde nu există situare afectivă nu există nici 
fiinta-in-lume, nici ființă-cu-celălalt, nici existență. Astfel, 
Situarea afectivă susține şi face posibilă raportarea 
fenomenologică la lumea ca atare. Mai mult, ea „constituie 
existențial deschiderea către lume a Dasein-ului”; ei îi datorăm 
des-coperirea primordială a lumii”. Din acest motiv, situarea 
afectivă se înrudeşte cu fenomenul adevărului. Totodată, ea 
prezintă şi o „semnificaţie metodologică fundamentală” pentru 
intreaga analitică existenţială, prin deschiderea pe care o 
realizează, întrucît „această analitică, asemeni oricărei 
aaa 


| SZ, p. 135 (trad. rom. p. 186). 
Cf. Jean Grondin, Hermeneutische Wahrheit? Zum Wahrheitsbegriff 
Hans-Georg Gadamers, 2. Auflage, Beltz Athenäum Verlag, 
Weinheim, 1994, p. 70. 
, SZ, p. 62 (trad. rom. p. 84). 
SZ, pp. 137-138 (trad. rom. p. 189). 

interpretări ontologice în genere, nu poate [...] interoga în ființa 
sa decit ființarea care s-a deschis în prealabil”. Abia plecind de 
la deschiderea astfel realizată are loc, aşadar, „interpretarea 
fenomenologică”, altfel spus explicitarea de sine a Dasein-ului: 
„Interpretarea fenomenologică trebuie să-i dea Dasein-ului 
însuşi posibilitatea deschiderii originare şi să-l lase, asa zicînd, 
să se expliciteze el însuși pe sine. Ea se mulţumeşte să țină 
pasul cu această deschidere [...]”. 

În baza situării afective are loc, deci, întîlnirea Dasein-ului 
cu lumea, întîlnire care este, fără îndoială, de tip intentional. 
Această „orientare către” fiintare defineşte însă, de la bun 
început, caracterul de proiect al înţelegerii: Dasein-ul înţelege 
conform posibilităţilor pe care el însuși le proiectează, grație 
structurii prealabile de care dispune, compusă din elementele 
Vorhabe, Vorsicht şi Vorgriff. Ca şi în cazul altor existentiali, 
înțelegerea se intilneste în primă instanţă în registrul ontic: „a 
înțelege ceva” (etwas verstehen) înseamnă „a putea să 
stipinesti un lucru” (einer Sache vorstehen können), „a face 
faţă unui lucru” (einer Sache gewachsen sein), „a fi în stare să 
faci ceva” (etwas können). Prin astfel de precizări ontice, ea 
este retrasă de sub incidența conceptului epistemologic 
omonim, primind o calificare ontologică: determinatiile 
amintite figurează, la nivelul ontic, anumite moduri de a fi 
(ontologice, adică existenţiale) ale Dasein-ului care înţelege. 
Acestea sînt „putinţa de a fi” (Seinkânnen) şi „fiinţa posibilă” 
(Moglichsein). Posibilitatea este, in fapt, existentialul 
fundamental al Dasein-ului. Ea apare oarecum pe temeiul 
fenomenal oferit de înțelegere, „în calitatea ei de putinta-de-a-fi 
care deschide”. Cu alte cuvinte, Dasein-ul se înțelege pe sine 
pornind de la posibilităţi în virtutea faptului că înțelegerea 
prezintă structura existenţială numită proiect. „Proiectul este 


87. p. 139 (trad. rom. p. 192). 
? SZ, p. 140 (trad. rom. p. 192). 
82, p. 144 (trad. rom. pp. 197-198). 

constituția existenţială de ființă a spaţiului de joc al putintei 
factice de a fi”!. Prin aceasta Heidegger vrea să spună că starea 
de aruncare in care se găseşte Dasein-ul nu anulează 
proiectarea de posibilități, adică nu se constituie într-un „fatum 
implacabil” al acestuia”. Există un spațiu de joc al libertăţii 
noastre, limitat însă de starea de aruncare. Proiectarea către 
posibilități numește chiar „este”-le Dasein-ului: „atita vreme 
cit este, el este proiectind”. În plus, el este chiar aruncat în 
acest mod de a fi care este proiectarea”. Înțelegerea, ca 
proiectare, este modul de a fi al Dasein- ului „în care el este 
posibilitățile sale ca posibilități”. Spusa aceasta cîştigă i 

importanță dacă o citim pornind de la cele cîteva fraze care o 
pregătesc. Heidegger afirmă, acolo, că nu trebuie să vedem 
proiectarea — şi deci înțelegerea — ca o surprindere tematică. 
Pentru a percepe latura polemică a acestui enunț, să îl punem în 
relație cu analiza husserliană a intentionalitatii, expresie 
sintetică a orientării către un obiect prin care acesta devine 
intentional”, adică simplu prezent. Spre deosebire de aceasta, 
proiectarea nu prezenti fică posibilităţile, nu le reduce la statutul 
de corelate imanente eului, ci le „aruncă” şi le „lasă să fie”. În 
fond, Dasein-ul nu este o fiintare simplu prezentă tocmai 
datorită structurii înțelegerii, care, ca proiectare de posibilităţi, 
il face să fie mai mult şi totodată mai putin decît el este: „este, 
existențial vorbind, ceea ce, în putinţa sa de a fi, el încă nu 
este”. Aceasta înseamnă că ființa sa îi este dată ca sarcină, 
adică el trebuie să fie (să devină) el însuşi. Acest mod de a fial 
Dasein-ului este denumit de Heidegger, în limba germană, hat 
zu sein. Dată fiind starea de aruncare, Dasein ul nu e stapinul 
proiectelor sale, nu „domneşte” discretionar peste această 
prestructură a înţelegerii, care este înscrisă în fiinţa lui. 


82. p. 145 (trad. rom. p. 190). 
„Jean Greisch, Ontologie et temporalité, ed. cit., p. 191. 
82. p. 145 (trad. rom. p. 199). 
82, p. 145 (trad. rom. p. 200). 

Dimpotrivă, el există clipă de clipă într-o elementară 
complementaritate a proiectului şi a stării de aruncare, care îl 
califică decisiv ca „proiect aruncat” (geworfener Entwurf): „el 
se proiectează către acele posibilități în care este aruncat”!, şi 
nu către altele, pe care le-ar croi după bunul său plac. Acelaşi 
fenomen al înţelegerii care, la nivelul stării de aruncare, 
numește faptul de a intilni ființările intramundane laolaltă cu 
menirea lor funcțională deschide deopotrivă către starea de 
proiect a Dasein-ului, altfel spus către existentialitate, către 
posibil (înţelegerea este, în registrul existential, Seintönnen). 
Deşi structura de bază a înțelegerii este proiectarea, în virtutea 
căreia ne raportăm la ființările intramundane, deschizîndu-le 
către menirea lor funcțională, la ceilalți semeni şi mai ales la 
noi înşine — caz in care ne înțelegem putinţa proprie de a fi şi 
ne deschidem către posibilităţile cele mai proprii —, înțelegerea 
uneşte, în ultimă instanță, starea de aruncare şi starea de proiect 
(existențialitatea). Privită din acest punct de vedere, ea are o 
funcție eminamente mijlocitoare. 

Dar care este raportul între înţelesul fenomenologic al 
înțelegerii şi cel pe care acest concept l-a avut în istoria pre- 
heideggeriant a hermeneuticii? Reprezentînd modul 
fundamental de a fi al Dasein-ului în raportarea sa la fiintari, 
înțelegerea devine, desigur, un concept ontologic. El 
desemnează un fenomen originar al Dasein-ului din care iau 
naştere, în mod secund, metodele ştiinţelor spiritului, denumite 
anterior explicație şi comprehensiune’. Hermeneutica 
dobindeste un nou tip de universalitate prin înrădăcinarea în 
existenţa însăşi. De acum încolo, ea va fi o „repetiţie” 
descriptivă a existentialitatii înțelegerii. 


' SZ, p. 284 (trad. rom. p. 377). 
287, p. 153 (trad. rom. p. 210). 
* SZ, p. 143 (trad. rom. p. 196); SZ, p. 336 (trad. rom. p. 444). 

Explicitarea şi „lucrurile însele” 


După cum am observat, înțelegerea priveşte însăşi starea de 
deschidere '(Erschlossenheit) a Dasein-ului', altfel spus 
adevărul. In fapt, Dasein-ul deschide atît propria sa fiinţă, 
eliberînd posibilul dinlăuntrul său, cit şi fiinţa fiintärii simplu 
prezente şi a celei funcţionale?. Prelucrarea posibilităților 
proiectate odată cu înțelegerea este numită de către Heidegger 
explicitare (Auslegung). Despre aceasta aflăm că „sarcina ei 
primă, constantă şi ultimă nu este niciodată de a permite ca 
detinerea-prealabila, privirea-prealabilă, conceperea-prealabilă 
să ne fie livrate prin intuitii de moment sau prin concepte 
populare, ci, elaborînd aceste structuri prealabile, ea e chemată 
să asigure tema ştiinţifică pornind de la lucrurile însele”. Să 
punem în contextul potrivit enunţul de mai sus. Ideea conform 
căreia sarcina explicitării este să elaboreze structurile prealabile 
„pornind de la lucrurile însele” e una „de legătură” între 
explicitare şi înțelegere. Căci tocmai înțelegerea este cea care 
proiectează posibilități, şi anume fie în mod autentic, pornind 
de la „lucrurile însele” ale Dasein-ului, fie doar neautentic, 
atunci cînd pleacă de la lume, cu înțelesurile ei curente. 
Ambele situaţii se întîlnesc însă atît în cazul înțelegerii pe care 
Dasein-ul o poate cîştiga privitor la sine însuşi, cit şi atunci 
cînd in joc este înțelegerea lumii. El deschide atit propria 
existență, şi o poate face într-un mod autentic sau într-unul 


SS ———— 


2, p. 143 (trad. rom. p. 197). 
Totalitatea menirilor functionale este un intreg categorial al unei 


sv,’ 


întîmplă în cazul ființării simplu prezente: este descoperită abia 
„pe temeiul stării de deschidere a unei posibilități care-i e 
proprie” (SZ, p. 145, trad. rom. p. 199). E vorba despre posibilități 
existențiale ale Dasein-ului însuşi. 


? SZ, p. 153 (trad. rom. p. 210). 

neautentic, cit şi fiinţa ființării cu care se află într-un anumit 
raport, lumea ca atare, de asemenea într-o modalitate autentică 
sau în una neautentică!. Explicitarea vine să elaboreze exact 
aceste posibilităţi, şi nicidecum să producă altele noi. Ea 
dublează oarecum înțelegerea, aducînd-o la o formă de 
„conştiință”: „Prin explicitare înțelegerea nu devine altceva, ci 
devine ea însăși”, Astfel, dacă înțelegerea poate fi a Dasein- 
ului însuşi sau a lumii, în Chip autentic ori neautentic, 
explicitarea o urmează pe fiecare din aceste paliere. Prin 
fenomenul explicitării este descoperită fiintarea de tipul lumii, 
dar totodată este scos la suprafață modul nostru de a descoperi 
lumea. Putem spune, tocmai de aceea, că în § 32 avem de a 
face cu o explicitare de sine a Dasein-ului în una dintre 
posibilele ei ipostaze, cea a orientării către fiintarile 
intramundane. Este prezentată aici chiar această explicitare 
autentică a lumii, sub forma unui simplu punct de plecare în 
vederea conceperii oricărui mod al explicitării în genere. 

Ştim că Dasein-ul este deschizător al lumii tocmai întrucît 
el este în mod constant „în vederea” acesteia. În existența 
noastră de zi cu zi este permanent la lucru o înțelegere 
„cotidiană”, neexplicită. Ea constă în faptul că lucrurile cu care 
avem de a face sînt pre-intelese, pre-interpretate. Altfel spus, 
fiinfarea intramundană către care se orientează Dasein-ul este 
întilnită laolaltă cu menirea ei funcțională (Bewandtnis), cu 
rostul sau utilitatea ei, deschisă ca atare prin înțelegere. 
Lucrurile nu ne apar într-o stare brută, în nuditatea lor, ca şi cum 
ne-ar fi date pentru intiia oară. Dimpotrivă, toate cele pe care le 
întîlnim sînt lucruri despre care avem deja o înțelegere, pentru că 
le ştim măcar intrebuintarea. In aceasta constă modul autentic al 


Pentru clarificarea acestei chestiuni, cf. Friedrich-Wilhelm von 
Hermann, Subjekt und Dasein. Interpretationen zu „Sein und 
Zeit”, 2. Auflage, Vittorio Klostermann, Frankfurt am Main, 
1985, pp. 92 sq. 

* SZ, p. 148 (trad. rom. p. 204). 

explicitării lumii, esenţial pentru definirea înţelegerii: „Orice 
vedere pură antepredicativă a fiintarii la indemina este în ea 
însăşi deja înţelegător-explicitativă”. Este vorba despre aşa- 
numita structură „ceva ca ceva” (efwas als etwas), care descrie 
faptul că lucrurile se arată ca (a/s) lucruri care au o întrebuințare 
sau alta. Bunăoară o uşă îmi apare, de la bun început, ca un lucru 
destinat intrării ori ieşirii dintr-o încăpere, şi nicidecum ca un 
obiect indiferent, ca o simplă bucată de lemn căreia îi confer 
ulterior, după ce intră în raza privirii mele, un anumit rost. Acest 
ca existential-hermeneutic, prelingvistic, implicit si netematizat, 
deci diferit si originar in raport cu structura ca-ului apofantic 
(enunfiativ), este constitutiv înțelegerii; el „realizează o 
precomprehensiune elementară şi practică in ordinea 
preocupărilor cotidiene”, aşadar „impregnează orice relaţie a 
omului cu lumea sa“. Trăim într-o lume a lucrurilor înțelese, 
fiecare în parte, ca fiind ceva ori altceva, într-o lume a 
„semnificaţiilor” prealabile enuntului tematic. Prin structura 
înțelegerii, Dasein-ul proiectează fiecare fiintare intramundană 
către lumea ca atare, o deschide către ceea ce ea este, îi oferă 
un „sens“. La rigoare, arată Heidegger, sensul nu ne 0 
proprietate a fiinţării, ci chiar acest ca pe care Dasein, ul, 

starea de proiectare, îl donează respectivei ființări. Sensul iia 
in relație ca-ul explicitării cu structura de „prealabil” a 


SZ, $ 32, p. 149 (trad. rom. p. 205). 

Prezentări în acelaşi registru ale chestiunii de faţă pot fi întâlnite, de 
pildă, la Jean Grondin, L 'universalite de 1 'hermeneutique, ed. cit., 
pp. 134-135; Jean Greisch, Hermeneutik und Metaphysik. Eine 
Problemgeschichte, ed. cit., pp. 198 sq. (capitolul „Hermeneutik 
und Metaphysik des Daseins”); Jean Greisch, Ontologie et 
temporalité, ed. cit., pp. 194 sq.; Otto Péggeler, Heidegger und 
die hermeneutische Philosophie, Alber, Freiburg i. Br. und 
Miinchen, 1983, pp. 266-271. 

înțelegerii, în baza fenomenului elementar al proiectării”. 
Devine astfel clar din ce motiv am spus anterior că faptul 
explicitării prezentat în $ 32, deşi se referă la înțelegerea lumii, 
o are în atenţie in modul unei posibilități autentice a Dasein- 
ului. Deschizind către starea de proiect, esenţială Dasein-ului 
situat într-o înţelegere autentică, explicitarea introduce in 
repistrul autenticităţii inc/usiv prin elaborarea caracterului 
interpretativ” al ființărilor-la-îndemînă, care îşi primesc 
„sensunle” — semnificațiile sau, generic vorbind, 
„interpretările” — chiar de la „lucrurile însele” ale Dasein-ului”. 


' SZ, p. 151 (trad. rom. p. 207). Cf. şi Jean Greisch, Ontologie et 
temporalité, ed. cit., pp. 198-199. 

Interpretarea noastră se opune celei a lui Jean Grondin, 
L'hermeneutique dans Sein und Zeit, in: Le tournant 
hermeneutique de la phenomenologie, PUF, 2003, pp. 46 sq., care 
susține că „din momentul în care această fenomenologie devine 
una a disimulării Dasein-ului şi a problemei fiinţei, ea dobindeste 
o turnură hermeneutică fără legătură cu orientarea în mod 
tangen{ial perspectivistă pe care o putem decela în teoria 
fenomenologica a intenţionalității” (p. 48). Nu credem că avem de 
a face cu o alternativă interpretativă: sau vedem în tematizarea 
explicitării din $ 32 o hermeneutică „perspectivistă” care s-ar 
referi doar la captivitatea Dasein-ului în înțelesurile de primă 
instanţă ale lucrurilor, sau găsim în ea un „exerciţiu de vigilenta” 
faţă de posibilităţile de înţelegere curente, exprimat prin termeni 
precum Durchsichtigkeit, Helle zi Erhellung, sau chiar 
Auflkldrung (pp. 53-4). Grondin susţine aici a doua variantă, 
afirmind că explicitarea, văzută ca aducere la lumină a 
posibilităților proprii ale Dasein-ului, este astfel sinonimă 
„hermeneuticii”, conform inſelesului acesteia din $ 7, şi 
împlineşte însăşi sarcina fenomenologiei deoarece respectiva 
aducere la lumină are loc plecind de la lucrurile însele care sînt 
proprii Dasein-ului. Ceea ce uită aici Grondin, echivalind sensul 
restrins cu cel larg al explicitării, este faptul că Dasein-ul este în 


2 

Nu insistăm acum asupra structurii efective a explicitării. 
Amintim doar că este dezvoltată triadic, prin momentele numite 
Vorhabe (deţinere prealabilă), Vorsicht (privire prealabilă) si 
Vorgriff (concepere prealabilă): „Explicitarea a ceva ca ceva este 
fundată in chip esenţial in deţinerea-prealabilă, in privirea- 
prealabilă şi in conceperea-prealabilă. Explicitarea nu este 
niciodată o sesizare lipsită de presupozitii a ceva care ne este dat 
pur şi simplu”. Prin structura lui als, explicitarea se deosebeşte 
esenţial de conceptul clasic al interpretării. Nu e tematică, nici 
nu este o simplă artă ori tehnică de raportare metodică la texte, ci 
însoţeşte permanent înțelegerea noastră. Este o determinatie de 
ființă a omului, un existential și, tocmai de aceea, o structură 
deopotrivă hermeneutică şi ontologică. 


Adevărul ca stare de deschidere 


Paragraful metodologic (§ 7) al lucrării Fiinţă şi timp, de la 
care am pornit în analiza de față, a definit demersul 
fenomenologic ca fiind o explicitare. În baza acestei definiţii, 
întreaga descriptie fenomenologică desfășurată pe parcursul 
lucrării va purta numele de hermeneutică. Explicitarea nu este 


mod autentic şi atunci cînd se deschide pe sine prin înțelegere, dar 
şi cînd, prin caracterul său de proiect, deschide către lumea ca 
atare ființarea de un alt ordin decît al său. În ambele situaţii 
Dasein-ul „se dobindeste pe sine în manieră hermeneutică” 
(conform unei exprimări din Beiträge zur Philosophie, GA 65, p. 
321). Accentuind caracterul interpretativ al lucrurilor (obligatoriu 
înțelese ca fenomene), nu abandonăm nicidecum exerciţiul 
fenomenologic, ci arătăm doar cum se realizează explicitarea în 
una din ipostazele autentice de înțelegere ale Dasein-ului. 
Grondin însuşi susține o interpretare asemănătoare a § 32 în alte 
studii şi lucrări ale sale. 
| SZ, § 32, p. 150 (trad. rom. p. 207). 

însă o facultate cu funcție exclusiv metodologică. Ea nu e 
separată de celelalte structuri existențiale ale omului. 
Dimpotrivă, are şi statut existenţial, făcînd parte din armătura 
determinatiilor existenţiale ale Dasein-ului. La fel se întîmplă, 
vom vedea, şi cu conceptul de adevăr. Astfel, lucrarea principală 
a lui Heidegger se clădeşte pe relaţia a patru termeni cu funcţie 
metodologică: fenomen — logos — explicitare — adevăr. Această 
structură conceptuală defineşte, în fapt, codul metodolologic al 
tematizării heideggeriene, altfel spus calea de acces la 
fenomenul de care fenomenologia se ocupă. 

După cum am putut constata din același paragraf dedicat 
metodei, fenomenologia este necesară deoarece fenomenele se 
află în primă instanță într-o stare de ascundere. Ele devin 
neascunse doar în urma scoaterii, prin luptă, din starea lor 
inițială. Pe de o parte, unicul fenomen veritabil al 
fenomenologiei este ființa, căci doar aceasta s-ar putea arăta 
pornind de la sine însăşi fără ca „în spatele ei” să se mai afle 
ceva „care nu apare”!. Pe de altă parte, ființa este desemnată de 
la început ca unicul fenomen tocmai în baza experienței 
primordiale a ascunderii (a uitării) fiinţei sau, aşa cum Heidegger 
aminteşte în cursul cu titlul Parmenide, din semestrul de iarnă 
1942-1943, în virtutea „experienţei fundamentale a căderii în 
uitare a ființei”. Fenomenologia, aşadar, este necesară din cauză 
că există ascunderea, deci din cauză „că fenomenele, în primă 
instanță şi cel mai adesea, nu sînt date?“. Din acest motiv, „starea 
de acoperire este conceptul complementar (Gegenbegriff) al 
«fenomenului»””. 

Din ce cauză starea de acoperire este, într-un fel, primă? De 
ce apare ea cu necesitate? Pentru a răspunde acestor întrebări, e 


' SZ, p. 36 (trad. rom. p. 47). 
GA 54, p. 42 (trad. rom. p. 60). 
? SZ, p. 36 (trad. rom. p. 47). 

* Ibidem. 

necesar să admitem că, în concepția tinărului Heidegger, 
fenomenul înseamnă arătare de sine pentru Dasein. El este, 
aşadar, o arătare de sine care depinde chiar de vederea proprie 
ființării numite om. In mod simetric, opusul său, adică starea de 
acoperire, înseamnă ne-arătare de sine pentru Dasein. Astfel, 
faptul că ceea ce poate deveni fenomen este în primă instanță 
ascuns se întemeiază într-o trăsătură esenţială a Dasein-ului, în 
modul de a fi denumit cădere (Verfallen). Tendinţa ascunderii, a 
acoperirii, cu diversele ei forme analizate minuțios de către 
Heidegger, provine din chiar „natura“ Dasein-ului, din 
constituția sa ontologică. Cel putin aşa este ea înțeleasă în Sein 
und Zeit, în cursurile care au anticipat lucrarea principală şi în 
cele imediat următoare. Pentru vechii greci, arată Heidegger în 
cursul Platon: Sofistul, starea de neascundere (aletheia; die 
Unverborgenheit) nu tine de însăşi fiinţa fiinţării, ci de raportul 
acesteia cu Dasein-ul, deci cu fiintarea capabilă să vadă şi să 
deschidă celelalte fiintiri. Aletheia, înţeleasă ca stare de 
deschidere, este modul de a fi al Dasein-ului, si nu al ființării 
deschise de acesta, adică al lucrurilor din interiorul lumii’. 
Dasein-ul este acela care, conform ființei sale, deschide 
ființările. 

De fapt, conceptul de adevăr, înțeles ca modul de a fi al 
Dasein-ului numit stare de deschidere (Erschlossenheit), era deja 
prezent în configurarea pre-conceptului fenomenologiei, doar că 
într-o manieră implicită. Abia în paragraful 69 aflăm că 
elaborarea ideii” depline de fenomenologie se află în 
dependență de prealabila clarificare a raportului dintre ființă şi 
adevăr. Dar, dacă adevărul este deja implicat în elaborarea 
metodei, el trebuie să fie implicat şi în definirea structurilor 
existenţiale, în virtutea faptului că metoda nu e simplă sumă de 
reguli, ci se mulează perfect pe modurile de a fi ale Dasein-ului. 
Adevărul este prezent în analizele existentialilor prin însăşi 
definiţia sa, conform căreia Dasein-ul este stare de deschidere. 


"GA 19,p. 17. 

Totul începe cu faptul-de-a-sălăşlui-în (/n-Sein), a cărui analiză 
dezvăluie faptul că „Dasein, ul este starea sa de deschidere”, 
altfel spus „ființa pe care o are ca miză această fintare in fiinta 
sa consistă în a fi propriul său «loc de deschidere»”’. lar faptul- 
de-a-sălăşlui-în integrează, de fapt, următoarele paliere: „A. 
Constituirea existenţială a locului-de-deschidere. B. Fiinţa 
cotidiană a locului-de-deschidere şi căderea Dasein-ului”. 
Ambele, arată Heidegger, pot fi regăsite în situarea afectivă şi în 
înțelegere, cărora li se alătură discursul, care le determină pe 
acestea la fel de originar. Să urmărim, pe scurt, modul în care 
fiecare dintre existentialii amintiţi se articulează în baza 
structurii | numite  stare-de-deschidere. Situarea afectivă 
(Befindlichkeit), mai întîi, este un mod existential fundamental al 
stării de deschidere. Inainte de toate, „situarea afectivă deschide 
Dasein-ul în starea de aruncare'”. Apoi, „dispoziţia a deschis de 
fiecare dată deja faptul-de-a-fi-în-lume ca întreg şi ea este cea 
care, înainte de toate, face cu putință orientarea-către””. Mai 
mult, situarea afectivă are funcţia de a deschide fiecare tip de 
ființare către care se orientează Dasein-ul: „ea este un mod 
existential fundamental al stării de deschidere co-originare a 
lumii, a Dasein-ului-laolaltă şi a existenţei, deoarece existența 
este ea însăși în chip esențial fapt-de-a-fi-în-lume””. Totodată, 
situarea afectivă si faptul-de-a-sălăşlui-în (Jn-Sein) constituie, 
împreună, şi deschiderea prealabilă a tuturor ființărilor din 
interiorul lumii deja deschise. Funcţia metodologică a situării 
afective devine acum si mai evidentă, căci întreaga analitică a 
Dasein-ului este cu putință doar în măsura în care fiintarea pe 
care ea o interoghează în ființa ei a fost deschisă în prealabil”. La 
fel precum situarea afectivă, înțelegerea (Verstehen) este în 


' SZ p. 133 (trad. rom. p. 183). 
? SZ p. 136 (trad. rom. p. 187). 
87 p. 137 (trad. rom. p. 188). 
* SZ p. 137 (trad. rom. p. 188). 
87 p. 139 (trad. rom. p. 192). 

raport direct cu adevărul. Mai precis, ea se modulează ca stare de 
deschidere a lui „în-vederea”, în care „faptul-de-a-fi-în-lume de 
ordinul existenței este deschis ca atare”, dar şi ca stare de 
deschidere a semnificativitätii, în care lumea ca atare este 
deschisă. Acestea două trimit către faptul-de-a-fi-in-lume in 
întregul său, iar a spune că ele sînt deschise în Dasein 
echivalează cu a spune „că Dasein-ul este ființarea care, ca fapt- 
de-a-fi-în-lume, se are ca miză pe ea însăşi”! Analiza înțelegerii 
este astfel orientată către regimul autenticității. De asemenea, 
discursul (Rede) este şi el constitutiv pentru existența Dasein- 
ului, tocmai „în calitatea lui de constituție existențială a stării de 
deschidere a Dasein-ului”?. Cu certitudine, întreaga problematică 
poate fi privită şi dinspre starea de deschidere. Trebuie să 
spunem, atunci, că aceasta din urmă denumeşte accesul Dasein- 
ului la celelalte ființări şi la sine însuşi, iar acest fapt are loc prin 
chiar articularea existentialilor de mai sus”. Din acest motiv, 
starea de deschidere funcționează, în acest punct al demersului 
heideggerian, ca o structură integratoare, una care stringe din 
nou laolaltă existentialii desfasurati prin analiza faptului-de-a- 
sălășlui-i -în (In-Sein). În fapt, nu este vorba despre o simplă 
reunire a lor, ci despre o structură integrală care străbate fiecare 
din momentele anterioare. Integralitatea Dasein-ului va fi 
dezvăluită drept grijă, iar situarea afectivă prin care Dasein-ul îşi 
este deschis sieşi într-un mod privilegiat, în aşa fel încît să aibă 
acces la ființa sa (grija), este angoasa. Desigur că, din acest 


SZ p. 143 (trad. rom. p. 197). 
pi AA 161 (trad. rom. p. 221). 

Există mai multe variante plauzibile: starea de deschidere este 
constituită prin situare afectivă şi înțelegere (SZ p. 160, trad. rom. p. 
219); prin situare afectivă, înțelegere şi discurs (SZ pp. 220, 295, 
trad. rom. pp. 294, 391); prin situare afectivă, înțelegere, cădere şi 
discurs (SZ pp. 270, 334-335, trad. rom. pp. 358, 443). A se vedea 
Cristian Ciocan, Moribundus sum: Heidegger şi problema 
morții, Humanitas, Bucureşti, 2007, p. 89. 

motiv, angoasa este prezentată drept o stare de deschidere 
privilegiată a Dasein-ului!. 

Grija este, după cum ştim, existentialul fundamental al 
Dasein-ului care îi integrează pe toți ceilalți expuşi în prima 
secțiune a lucrării, pentru a fi apoi interpretat în orizontul 
temporalităţii. Înainte de interpretarea desfășurată în a doua 
secțiune, grija este deja pusă în legătură cu starea de deschidere 
şi, astfel, cu adevărul. Aflăm acum (§ 44) că structura grijii 
„adăpostește în sine starea de deschidere a Dasein-ului. Odată cu 
si prin ea este starea de des-coperire şi de aceea abia odată cu 
starea de deschidere a Dasein-ului este atins fenomenul 
adevărului în forma lui cea mai originară”. Aceasta înseamnă 

că întreaga analiză a faptului-de-a-sălăşlui-în, directionata pe 
cele două paliere amintite anterior, a vizat tocmai „fenomenul 
adevărului în forma lui cea mai originară”. Întrucît este stare de 
deschidere, Dasein-ul este „în adevăr”. Acest enunţ ontologic ne 
spune, mai întîi, că starea de deschidere „îmbrăţişează întregul 
acelei structuri de fiinţă care a devenit explicită odată cu 
fenomenul grijii”. Apoi, enunţul de mai sus ne informează că 
din starea de deschidere face parte şi starea de aruncare, altfel 
spus Dasein-ul este de fiecare dată deja într-o anumită lume. Cu 
alte cuvinte, „starea de deschidere este în chip esenţial factică”. 
De asemenea, proiectul face parte din constituţia de ființă a 
Dasein-ului. În virtutea lui, Dasein-ul se poate înțelege pe sine 
pornind de la putinţa sa de a fi cea mai proprie, adică se poate 
deschide lui însuşi în chip autentic. Or, „această stare de 
deschidere autentică arată fenomenul cel mai originar al 
adevărului în modul autenticității”, iar ea va fi determinată ca 
adevăr al existenjei’. În sfirsit, căderea este desemnată drept 


' SZp. 184 (trad. rom. p. 249). 
? SZ pp. 220-221 (trad. rom. p. 294). 
87 p. 221 (trad. rom. p. 295). 
87 p. 221 (trad. rom. p. 295). 

moment structural al grijii, fiind analizată pornind de la starea de 
deschidere şi, ca urmare, în orizontul adevărului. Fiind supus 
căderii prin chiar esenţa sa, Dasein-ul este „în neadevăr”. Acest 
enunț, ce trebuie înțeles tot ca unul ontologic, ne arată că 
„facticității Dasein-ului îi aparțin închiderea şi starea de 
acoperire”, dar aceasta numai în virtutea faptului că Dasein-ul 
este stare de deschidere. În acelaşi timp, în registrul căderii, 
ființările pe care el le des-coperă trec în registrul disimulării (al 
acoperirii, al ascunderii sau aparentei) şi al închiderii, însă 
această trecere are loc doar în virtutea faptului că Dasein-ul este 
stare de des- -coperire'. În fond, „Dasein- ul este, deopotrivă de 
originar, în adevăr şi în neadevăr”, fapt care nu e altceva decit o 
redescriere, de această dată în termeni de adevăr, a caracterizării 
sintetice a ființei Dasein-ului ca proiect aruncaf. Această 
indicare formală a structurii grijii şi, totodată, indicarea 
(deocamdată) formală a autenticităţii vor primi conţinut in a 
doua secțiune a lucrării lui Heidegger, odată cu intrarea în joc a 
stării de hotarire şi cu întreaga problematică a morţii (a 
finitudinii). În pofida trecerii către interpretarea ființei Dasein- 
ului în orizontul temporalității, tema adevărului rămîne la fel de 
importantă. Starea de deschidere a Dasein-ului va primi (în § 60) 
o ultimă determinare, în chiar registrul autenticității, care va fi 
denumită stare de hotarire (Entschlossenheit). Ea desemnează 
activarea în interiorul Dasein-ului a putintei sale celei mai proprii 
de a fi, printr-o chemare a conștiinței (Ruf des Gewissens) sau, în 
alți termeni, prin aşa-numita voință-de-a-avea-conştiință 
(Gewissen-haben-wollen). „Acum, odată cu starea de hotărire, 
am obținut, în privința Dasein-ului, acel adevăr care este cel mai 
originar tocmai pentru că este cel autentic.” * Starea de hotărire 
aduce Dasein, ul în faţa certitudinii cu privire la sine, aducîndu-l 


87 p. 222 (trad. rom. p. 296). 
87 p. 223 (trad. rom. p. 297). 
87 p. 297 (trad. rom. p. 393). 

„în fata adevărului originar al existenţei”. Pe scurt, posibilitatea 
cu privire la care Dasein-ul poate avea o certitudine este 
moartea. Iar faptul de a avea o certitudine presupune adevărul, 
numit aici considerare-a-ceva-ca-adevărat (Fiir-wahr-halten). 


Către un nou înțeles al fenomenului 


După cum putem observa, toate structurile evidenţiate de 
către analitica Dasein-ului au de-a face, într-un fel sau altul, cu 
starea de deschidere, deci cu adevărul. Acesta reprezintă 
orizontul în lumina căruia sînt prelucrate structurile existenţiale 
înainte ca ele să fie interpretate în orizontul temporalităţii. Cu 
toate acestea, aşa cum am putut vedea, această prelucrare din 
perspectiva adevărului nu este un simplu preambul al elaborării 
existentialilor în orizontul temporalitatii, unul care ar trebui lăsat 
deoparte odată ce este cîştigată perspectiva temporală. 
Dimpotrivă, existentialii sînt elaborati în termeni de adevăr chiar 
şi după intrarea în scenă a temporalității. Aceasta înseamnă că 
adevărul funcționează ca un al doilea orizont al înţelegerii ființei 
Dasein-ului, care îl dublează cumva pe cel al temporalității. Mai 
mult, el intră într-un fel de concurență cu acesta din urmă, 
exercitind o permanentă presiune asupra lui”. Deşi orizontul 
privilegiat este cel temporal, fenomenul adevărului nu poate fi 
nicidecum neglijat. Mai mult decît atit, dacă timpul oferă 
perspectiva aleasă pentru interpretarea ființei Dasein-ului, 
adevărul intervine atît in analiza formală a fiinţei Dasein-ului, 
din prima secțiune a lucrării, cit si în interpretarea temporală din 
cea de-a doua secțiune. El face cumva trecerea de la cea dintii 
secțiune la cea de-a doua, de la analiză la interpretare. În ce fel 


87 p. 307 (trad. rom. p. 407). 
Cl. Cătălin Cioabă, Jocul cu timpul. Ontologia temporală a lui 
Martin Heidegger, Humanitas, Bucureşti, 2005, pp. 325-330. 

trebuie înțeleasă această „trecere”? Aşa cum am arătat pe 
parcursul textului de față, adevărul îndeplineşte o funcţie 
metodologica hotăritoare. Acest fapt trebuie înțeles în două 
sensuri. Pe de o parte, adevărul este implicat metodologic in 
analitica existenţială, întrucît el descrie calea de acces la ființa 
Dasein-ului, fenomenalizarea acestuia. Pe de altă parte, întreaga 
analitică existenţială este un demers propedeutic. Ea este o 
metodă, o cale de acces la înțelegerea sensului fiinţei ca atare. 
Această misiune a analiticii este trasată încă de la începutul 
lucrării heideggeriene, odată cu desemnarea Dasein-ului drept 
ſiinſarea privilegiată care are o pre-intelegere a fiinţei, îşi pune 
întrebarea privitoare la sensul ființei şi poate ajunge la o 
înțelegere elaborată a ființei. Desigur, pre-intelegerea este cel 
mai adesea acaparată de explicitările cotidiene, motiv pentru 
care ea trebuie purificată de acestea, aici dovedindu-si eficiența 
destructia fenomenologică. Totodată, întrebarea despre sensul 
ființei trebuie pusă din nou, împotriva căderii ei în uitare. Cu alte 
cuvinte, caracterul propedeutic şi metodologic al analiticii 
existențiale rezidă în aspectul ei eroic şi violent. Ea este menită 
să lupte împotriva tendinței de ascundere a Dasein-ului, care 
derivă din registrul căderii (Verfallen), ce face parte din 
constituția acestuia. Astfel, arată Heidegger, „scoaterea la iveală 
a ființei originare a Dasein-ului trebuie obținută cu efort şi 
impotriva tendinței de explicitare ontic-ontologice pe care o 
presupune căderea. Pericolul căderii însoţeşte permanent 
Dasein-ul. Ascunderea, disimularea, acoperirea pot apărea chiar 
di atunci cînd este cîştigată ne-ascunderea. Dasein-ul este supus 
căderii şi neautenticitatii chiar şi atunci cînd şi-a dobindit 
autenticitatea. Tocmai de aceea, cistigarea unei certitudini de 
sine, în starea de hotărîre autentică, trebuie însoțită de reiterarea 

de sine însuşi (Wiederholung), de redefinirea de sine a Dasein- 
ului odată cu fiecare hotărîre a sal. În alti termeni, Dasein-ul este 
în acelaşi timp „în adevăr” şi „în neadevăr”, „Duplicitatea” de 
esenţă a Dasein-ului se transferă şi asupra problemei ființei ca 
atare, căci aceasta este pusă, în Sein und Zeit, exclusiv ca 
problemă privitoare la înțelegerea ființei. Altfel spus, ea este 
inevitabil legată de analitica existenţială. Or, dacă tema 
înțelegerii ființei cuprinde în ea conceptul de adevăr, conceput ca 
Stare de deschidere a Dasein-ului, atunci problema fiinţei va 
trebui gîndită tot în raport cu adevărul. Traseul viitor al gîndirii 
heideggeriene, care se va concentra asupra problemei adevărului 
ființei, îşi găseşte aici un punct de plecare cert. Dar care este 
noutatea adusă de mult discutata Kehre si, in plus, din ce motiv 
era ea necesară? Dacă în lucrarea principală aducerea la lumină a 
ființei înseși (fenomenalizarea ei) rămîne un proiect neîmplinit, 
cauza acestui eşec ar putea să rezide chiar în conceperea 
adevărului doar în raport cu Dasein-ul. Modul de a gîndi 
adevărul era în legătură cu felul în care era definită 
fenomenalitatea. Uitarea, ascunderea, acoperirea erau întemeiate 
în „neadevărul” Dasein-ului, adică în structura căderii. Mai 
precis, uitarea ființei nu era altceva decît uitarea înțelegerii pe 
care Dasein-ul o are privitor la ființă. Aici înregistrăm o 
schimbare de optică odată cu aşa-numita Kehre. Retragerea 
ființei devine acum o trăsătură a fiinţei înseşi. Ascunderea sau 
uitarea ei nu mai sînt întemeiate în constituția Dasein-ului, ci tin 
de esenţa adevărului ființei. Astfel, odată cu mutarea accentului 
de pe adevărul Dasein-ului pe adevărul ființei asistăm şi la 


82. p. 308 (trad. rom. p. 408 si nota). 

modificarea statutului fenomenalităţii!. În Sein und Zeit, 
destructia fenomenologică a interpretărilor cotidiene şi realizarea 
proiectului autentic al Dasein-ului ar fi trebuit să conducă, în 
principiu cel putin, la fenomenalizarea fiinţei Dasein-ului (în 
sensul „arătării de sine însuşi pornind de la sine”) şi, într-un al 
doilea moment, la fenomenalizarea fiinţei ca atare. Ambele etape 
vizau, pe diverse paliere, scoaterea din ascundere a ființei si 
ajungerea ei la o deplină stare de neascundere, una în spatele 
căreia nu rămîne nimic altceva care să fie încă ascuns. 
Dimpotrivă, gindirea pusă în mişcare prin celebra Kehre 
heideggeriană lucrează, spuneam, cu un nou concept de 
fenomenalitate. Afirmînd că ascunderea (uitarea, retragerea, 
„non-adevărul”) nu reprezintă opusul adevărului, ci latura 
esențială a adevărului, această gîndire face posibil un nou capitol 
al fenomenologiei, deschizînd astfel şi un nou drum al filosofiei. 


— 


st şi Jean-Frangois Courtine, „Le préconcept de la phénoménologie 
et de la problématique de la vérité dans Sein und Zeit’, op. cit., 
pp. 103-104. 

Rationalitate şi adevăr în ştiinţele 
morale şi politice. Problema acţiunii 


Rationality and truth in the moral and political sciences: 
| the problem of action 
(Abstract) 


Gadamer’s view on truth and understanding does not offer a 
real solution on Dilthey’s problem, because it involves a 
concept of language that doesn't admit the communication 
between text, action and history in the same time with the 
constitution of a field of autonomous significations. Gadamer 
denies Dilthey’s naïf objectivism and the representation- 
language, but he can not rebuild, on an other level, the 
reference. Thus, the historical sciences should adopt the model 
of poetical language, considered as non-referential, but it 
would be better to find resources in a non-ostensive referential 
language. Such language is the narrative one, if it is 
considered from the point of view of contemporary theories of 
linguistic and semiotics, which admits the idea of text’s world. 
According to these theories the analogies with the text world 
make possible a reconstruction of action. This direction was 
followed by Paul Ricoeur, who found a solution on Dilthey's 
problem avoiding the naif objectivism without compromising 
the spirit of gadamerian reflection on understanding. 


Prin sintagma „ştiinţe ale spiritului” sau „științe morale“, 
Wilhelm Dilthey avea în vedere o serie de discipline al căror 

obiect îl constituie „lumea vieţii” şi formele ei de obiectivare. 
Expresia „lumea vieţii” (propusă de Husserl) înseamnă, cînd ne 
referim la Dilthey, ansamblul proceselor bio-psihice (percepții, 
trăiri, sentimente, facultăți intelectuale şi morale) luate cu tot 
cu conținutul lor, prin care omul se desprinde de restul lumii 
fizice şi biologice şi formează o regiune ontologică distinctă. 
Pentru a desemna această lume, Dilthey folosește termenul 
„trăire” (Erlebnis), din care face categoria fundamentală a 
sistemului său filosofic. Cînd vorbeşte despre „viaţă”, Dilthey 
nu are în vedere decit ceea ce este uman; prin urmare, folosirea 
sintagmei „lumea vieţii” este justificată, întrucît se referă la 
„lumea umană”. Erlebnis este un tip special de atitudine care 
constă din trăirea a tot ce este dat în experiența de viata a 
omului: nimic nu este dat în percepție fără a fi în același timp 
trăit de o conştiinţă. Explicat astfel, termenul Erlebnis îşi 
relevă funcția de aperceptie empirico-transcendentală: vorbind 
în termeni kantieni, putem spune că trăirea însoţeşte orice 
prezentare, la nivelul conştiinţei, a unui fenomen extern sau 
intern. Dar aceasta nu înseamnă că este simpla reprezentare a 
lui ego cogito. Trăirea este ea însăşi o experiență, deci are un 
conținut divers; ea este o intuiţie empirică ce îndeplineşte o 
funcție transcendentală, nu pentru o constinté în genere, ci 
pentru o conştință empirică sau istorică, adică individuală. Ea 
nu este nici dată ca o percepţie, nici gîndită ca o reprezentare 
discursivă, fiind mai degrabă o modalitate de sesizare a 
realității; şi anume, ea este sentimentul că ceea ce este perceput 
ne priveşte într-un fel anume!. Spre exemplu, corpul uman nu 
SS 
' „Sentimentul identităţii personale care leagă procesele mele interne 
nu este el însusi un proces, el nu este tranzitoriu, ci permanent ca 
Viața însăşi şi însoţeşte toate procesele” (Wilhelm Dilthey, 
Psychologie descriptive et analytique”, in Dilthey, Wilhelm, Le 

este văzut ca o simplă masă organică ce ocupă un loc în spaţiu 
şi se transformă în timp după schema generare-creştere-pieire, 
ci este o totalitate pentru o conştiinţă care are sentimentul | 
continuității, coerentei şi identități lui}. Sau, moartea unei 
persoane dragi provoacă în noi o durere care este Erlebnis; 
durerea celorlati este, de asemenea, la nivelul conştiinţei lor, 
Erlebnis; fiecare dintre noi are capacitatea de a transfera 
celuilalt ceea ce resimte el însuși, intelegind astfel că gesturile 
lui sunt manifestări ale unei dureri asemănătoare. Același 
mecanism funcționează şi în cadrul experienţelor mai putin 
ordinare care constituie domeniul de studiu al stiintelor morale. 
Obiectul acestor stiinte nu il constituie direct experienta 
interioară, ci formele obiective prin care experienţa internă a 
oamenilor devine semnificativă pentru oameni. Dilthey distinge 
mai întîi între experienţa internă şi experienţa externă; ele sunt 
constituite de ansamblul proceselor prin care gindirea 
discursivă structurează percepțiile în două sisteme care permit 
cunoaşterea lărgită a lumii externe şi, corespunzător, a lumii 
interne. Conceptul de experiență externă se referă, deci, la o 
totalitate distinctă de mine, iar experiența internă trimite la ceea 
ce constituie eul, adică procesele interne (sentimente, afecte, 
pasiuni, operaţii intelectuale şi volitionale), viața practică 
(religioasă, morală) şi cunoaşterea de sine a eului (experiența 
lirică si reflexivă). În acest sens, experiența internă este legată 
de procesul de individuatie si de constituire a identității 
persoanei. Ea este un analogon al experienţei externe, căci nu 
poate să aibă loc decît prin delimitare față de aceasta (ceilalți 
„eu” sunt de fapt nişte reprezentări externe opuse lui „eu”, la 


monde de l'esprit, trad. fr. de Rémy, Paris, Aubier-Montagne, 
1947, tom I, p. 206. 
' Dilthey, „Note şi fragmente”, in op. cit., tom II, p. 313. 

fel ca orice fenomen extern; in absenta recunoasterii unei sfere 
autonome a spiritului, eu insumi nu sunt decit un ,,eu” opus lui 
„non-eu”). Dar, în realitate, eul are capacitatea de a recunoaşte 
în ceilalți ceea ce este el însuşi, printr-un proces de reflecţie în 
urma căruia este constituită, prin lărgirea orizontului faptelor 
spirituale, o „lume obiectivă a spiritului”, analogă experienţei 
interne!, 

Prin transferul operaţiilor intelectuale, a sentimentelor şi a 
inlintuirilor logice orientate către același scop, procesele 
interioare sunt conexate într-un ansamblu ordonat şi coerent, 
constituind o lume socială şi istorică. Aceste procese sunt 
numite „morale” şi constituie domeniul obiectual al ştiinţelor 
morale. Operația de transfer a experienței interne într-o 
realitate externă este prima caracteristică, esenţială, a faptelor 
morale. Prin ea se asigură baza empirică a ştiinţelor morale şi 
se justifică însăşi posibilitatea cunoaşterii. Coerenta şi 
obiectivitatea lumii morale sunt date o dată cu „posibilitatea de 
a regăsi în celălalt propriile noastre experienţe interioare pînă la 
ceea ce au ele mai intim”. De acest aspect se leagă întreaga 
problematică a metodei ştiinţelor morale şi politice, precum si 
diferența lor față de ştiinţele naturii. În primul rînd, Dilthey 
respinge criteriul de demarcaţie propus de John Stuart Mill, 
potrivit căruia științele morale folosesc metoda inductivă, în 
timp ce ştiinţele naturii o folosesc pe cea deductivă. Diferenţa 
dintre inducție şi deducție este una de grad, fiind privitoare la 


eee 


' „Ştiinţele morale iau naștere pentru că suntem constransi să 
imprumutim o viață psihică organismelor animale şi umane. Noi 
transpunem în ele, în virtutea manifestărilor lor vitale, ceva analog 
cu ceea ce percepția internă revelează în noi” („Contribuţii la 
Studiul individualității”, in Dilthey, op. cit., p. 255). 

* Ibidem, p. 256. 

regimul cantității în aplicarea operaţiilor logice. Adevărata 
deosebire dintre cele două tipuri de ştiinţe este dată de însăşi 
natura obiectului lor şi de modalitatea constituirii acestuia: 
metoda ştiinţelor morale trebuie definită plecînd de la situaţia 
transpunerii în celălalt a propriei experienţe interne, precum şi 
de la transformarea eului în cadrul procesului de reconstituire a 
trăirilor celuilalt. Prin urmare, metoda ştiinţelor morale este 
hermeneutică şi critică, avînd ca obiectiv comprehensiunea. 
Asta nu înseamnă că ştiinţele morale nu folosesc analiza, 
comparatia, descrierea si operaţiile logice, dar orientarea lor 
metodologica este către retrăirea experienţelor unei vieţi. 

Nici o ştiinţă morală nu este posibilă fără metoda 
comprehensivă, dat fiind că faptele morale nu sunt date ca atare 
decît prin intermediul vieții. Bogăția experienţei noastre 
lăuntrice este sursa construirii, prin analogie şi transfer, a unei 
realități în afară de noi, iar înțelegerea ei nu poate avea loc 
decît ca experiență internă a altului; oricît de abstracte ar fi 
judecăţile privitoare la faptele morale, conținutul lor se referă 
întotdeauna la o realitate trăită. Obiectivitatea cunoașterii este 
asigurată de faptul că procesele psihice constituie un ansamblu 
omogen a cărui dezvoltare presupune aditionarea uniformă a 
experienţelor interne şi înscrierea lor într-o totalitate istorică 
comună. Inteligența celuilalt constă (si ea) din reproducerea 
(trăirea) ansamblului de experienţe interne asimilate în acelaşi 
mod, după aceleaşi legi, prin acelaşi „mecanism“. „Idealul 
ştiinţelor morale este de a înțelege toată individuatia umano- 
istorică cu ajutorul ansamblului comun fiecărei vieți psihice”. 
În această frază, Dilthey indică cele două momente 
metodologice ale ştiinţelor morale şi politice, respectiv 

' Ibidem, p. 270. 

momentul psihologic şi momentul istoric. Primul este legat de 
condiţia (premisa) negativă a cunoaşterii şi, ca atare, asigură 
universalitatea: ansamblul vieții psihice este perceput, descris 
şi analizat în virtutea organizării sale unice, deci există 
similitudini în ceea ce priveşte combinarea experienţelor în 
diferitele vieți psihice. Cu alte cuvinte, existența ansamblurilor 
psihice particulare nu iese în afara unor cadre universale care 
asigură coerenţa, organizarea şi finalitatea vieţii psihice — toate 
acestea fiind obiectul de studiu al psihologiei descriptive şi 
analitice. Al doilea moment este legat de condiţia (premisa) 
minoră a cunoaşterii şi se referă la integrarea, în schema 
universală, a ceea ce este specific în dezvoltarea istorică a 
lumii morale, adică aspectul individual al organizării şi 
producerii evenimentelor. Iată de ce, pentru a duce la bun 
sfirsit analiza condiţiilor de posibilitate a ştiinţelor sociale şi 
politice, filosoful trebuie să fie în același timp istoric. În afară 
de cunoaşterea vieţii psihice in genere, a organizării şi a 
combinării experiențelor într-o viață oarecare, el trebuie să fie 
capabil de a retrăi în propria sa viață conexiunile şi 
semnificaţiile originale ale marilor creaţii. istorice!. Dilthey 
insistă adesea asupra faptului că specificul ştiinţelor morale şi 
politice nu constă în cunoaşterea a ceea ce este comun în toți 
oamenii, făcînd abstracție de diferente; dimpotrivă, ştiinţele 


in acest sens, Karl-Otto Apel nota că „pentru ştiinţele hermeneutice, 
interpretarea ultimă şi globală a istoriei, fondată normativ, poate şi 
trebuie să furnizeze în acelaşi timp criteriile de evaluare pentru 
interpretarea critică a oricărei producţii culturale individuale, 
având ca sursă fiinţele umane” (Apel, Karl-Otto, La controverse 
expliquer-comprendre, trad. fr. de Sylvie Mesure, Paris, Editions 
du Cerf, 2000, p. 67). 

amintite se transpun „în marile probleme ale individualitätii 
pentru a cerceta „plenitudinea vieții individuale”. Această 
„plenitudine” nu se referă numai la trăirea si retrairea faptelor 
brute, dat fiind că faptele prezente în conștiință sunt asociate 
întotdeauna cu anumite valori. Cum spune Dilthey, înțelegerea 
unui ansamblu de experiențe este indisociabilă de o judecată de 
valoare; ca urmare, „faptelor vieții li se adaugă normele 
acesteia [...] Ceea ce este esențial în manifestările unei vieți 
este expresia sistemului viu de valori care este în ele, iar acest 
esențial se exprimă prin idealuri si norme care reglează din 
interior manifestările acestei vieți”. 

Această solidaritate între fapte si valori constituie a doua 
caracteristică esențială a faptelor morale, la Dilthey. Ea 
implică imposibilitatea unei distincții fundamentale între 
atitudinea teoretică si atitudinea practică, între adevăr si normă, 
între ceea ce este şi ceea ce trebuie să fie. Adevărurile de fapt 
nu sunt de sine stătătoare, iar judecatile de valoare sunt lipsite 
de un temei transcendental (în sensul lui Kant); în consecinţă, 
metoda ştiinţelor morale şi politice nu poate fi decit 
comparativă. Înțelegerea individului prin simpatie şi transfer nu 
poate fi justificată discursiv decît prin comparatia cu alte fapte 
individuale, astfel încît să fie pusă în lumină o structură a lor. 
„Un fapt îl clarifică pe altul şi fiecare este clarificat de toate”, 
în virtutea similitudinilor dintre ele și a simpatiei care face 
posibilă comprehensiunea. Dacă Dilthey acordă un rol atît de 
important simpatiei, este pentru că ea joacă un rol esenţial în 
constituirea vieții practice, la nivelul comunității. El afirmă 
explicit că lumea omului este societatea, şi nu natura; ceea ce 


Dilthey, op. cit., p. 271. 
Ibidem, p. 272. 
* Ibidem, p. 273. 

înseamnă, sub aspect epistemologic, că asemănătorul cunoaşte 
asemănătorul. Înțelegerea adevärurilor naturii nu invocă 
această condiție; ea poate avea loc chiar şi printr-un fel de 
constrîngere a intelectului, sub incidenţa principiului evidenţei 
matematice a legilor universale. Dar, în ştiinţele umane, sociale 
şi politice nu este posibilă retrăirea a ceea ce nu este empatic, 
după cum ne arată situația paradigmatică (la Dilthey) a 
înțelegerii persoanelor. Este adevărat că ştiinţele sociale şi 
politice care nu au ca obiect de studiu manifestările unei 
persoane individuale par să depăşească această condiție, dar 
asta e numai la suprafaţă. În realitate, chiar faptele morale care 
sunt de ordinul generalului abstract sunt, la origine, fenomene 
interne ce presupun experiența trăită, iar trăirea experienței de 
către persoanele individuale este marcată de o amprentă 
istorică ce constituie individualitatea la scară mai mare, socială. 
Viaţa practică a societăţii este o totalitate care include 
moravurile, dreptul, economia şi statul, iar la acestea se poate 
ajunge plecînd (numai) de la individ. Dilthey afirmă că „există 
anumite modalități constante în care se desfăşoară în societate 
interacțiunile voinţelor”!, sau ceea ce el numeşte in altă parte 
acțiunea (lor) reciprocă. Aceste modalități constante pot 
constitui legitäti ale vieții sociale practice; totuşi, noi nu 
suntem în măsură să cunoaştem decît o parte din aceste legi, şi 
numai de manieră imprecisă. Dilthey sesizează aici un paradox 
Şi o enigmă: pe de o parte, toate fenomenele care au loc în afara 
noastră sunt aceleaşi cu cele pe care le reconstruim în 
experiența internă, deci toate procesele înscrise în societate 
1 
| Dilthey, Wilhelm, Critige de la raison historique. Introduction aux 
sciences de l'esprit et autres écrits, trad. fr. de Sylvie Mesure, 
Paris, Les Editions du Cerf, 1992, p. 74 („Sur l’étude de l'histoire 
des sciences humaines, sociales et politiques”, 1875). 

sunt comprehensibile pe baza percepției propriilor noastre stări; 
pe de altă parte, înţelegerea lor are loc (numai) pînă la un 
punct, întrucît nu cunoaștem legile după care au loc 
interacțiunile între indivizi. Dilthey îşi explică acest paradox 
prin faptul că „unităţile ale căror modalități de interacțiune le 
distingem, vorbind despre moravuri, drept, economie $i stat 
sunt indivizi, totalitati psihofizice dintre care fiecare e diferit de 
oricare altul si constituie o lume”. Acest lucru implică nişte 
consecințe importante cu privire la problema cauzalitatii in 
științele morale şi politice, atît la nivelul individului, cu privire 
la motive şi scopuri, cît şi la nivelul societăţii, cu privire la 
forțele globale care produc interacțiuni între indivizi sau 
colectivităţi de indivizi. Relaţiile de cauzalitate în ştiinţele 
morale şi politice sunt speciale; spre exemplu, Dilthey se miră 
de faptul că, dată fiind constituţia psihică similară a indivizilor 
umani, noi nu putem (totuşi) răspunde la întrebarea dacă, în 
cunoaşterea societății, trebuie să considerăm indivizii din 
epoci (sau culturi) diferite ca fiind egali în ceea ce priveşte 
forța motivelor. În ştiinţele morale şi politice, cunoaşterea 
motivelor $i scopurilor ar trebui să fie o prioritate, de vreme ce 
ele înlocuiesc schema cauzalitatii eficiente din ştiinţele naturii. 
Dar, dacă este adevărat că de ele depind conexiunile şi 
interacțiunile dintre indivizi, nu e mai putin adevărat că 
valoarea lor nu e universală in sens matematic (Sau cantitativ). 
Nu putem cuantifica forța motivelor, nici ierarhia scopurilor, 
deci combinaţia lor în producerea interacțiunilor si a 
manifestărilor externe ale subiectivitatii nu poate fi pe deplin 
cunoscută. Ea este numai cognoscibilă, în virtutea faptului că 
nimic din ce e omenesc nu e străin omului. Dilthey acordă un 


— 


' Ibidem, p. 75. 

loc important comparatiei în cunoaşterea umanului: el spune că 
simpla conştiinţă a propriilor mele stări interne nu este 
suficientă pentru a avea conştiinţa individualității mele’. Prin 
urmare, cunoaşterea propriului sine precum şi a sinelui celuilalt 
presupune raportarea la datele sensibile, adică la ceva ce este 
obiectiv, şi anume: „gesturi, sunete şi acțiuni”. Noi 
reconstruim în experiența internă aceste date si, plecind de la 
propriile noastre stări, reconstituim interioritatea celui care s-a 
manifestat prin semne obiective. Acest proces „prin care noi 
cunoaştem un interior cu ajutorul semnelor percepute din 
exterior prin simțuri” este numit comprehensiune. Chiar si 
atunci cînd ne înțelegem pe noi înşine, ne raportăm la datele 
noastre obiective ca la ale unui străin. Problema care îl 
preocupă pe Dilthey este însă: cum poate fi garantată 
înțelegerea universală a individului? Cum este posibil ca, 
plecind de la fenomene externe percepute aici si acum să 
reconstituim trăsăturile constante ale unei personalități ori 
structura durabilă a unui mod de interacțiune între mai mulți 
indivizi? Pentru aceasta; este nevoie ca manifestarea externă a 
personalității să fie durabilă, astfel încît raportarea la ea să fie 
repetată, făcînd posibilă reluarea experienței interne provocată 
de întîlnirea cu obiectul. Dilthey numeşte interpretare arta de 
a înțelege „manifestările vitale fixate în chip durabil”; 
interpretarea (sau exegeza) este deci o raportare comprehensivă 
la semnele obiective, susceptibilă de a deveni obiectivă prin 


— 


„Numai din comparaſia mea cu alții am eu experiența a ceea ce este 
individual în mine, numai atunci capăt eu conştiinţa a ceea ce în 
mine diferă de altul.” (W. Dilthey, „Les origines de 

r l'herméneutique”, in Dilthey, op. cit., tom II, p. 320). 

Ibidem. 
* Ibidem, p. 321. 

adoptarea unui set de reguli. În principiu, arta interpretării ar da 
seama de orice tip de obiectivare prin semne. Dilthey evocă o 
hermeneutică a tablourilor şi a sculpturilor, precum şi una a 
monumentelor arheologice. Dar numai in domeniul 
interpretării scrierilor putem vorbi despre o disciplină 
hermeneutică riguroasă, capabilă să furnizeze un sprijin 
metodologic solid pentru ştiinţele morale şi politice. Două sunt 
motivele pentru care Dilthey se bazează în special pe 
hermeneutica literară; în primul rînd, interpretarea „operelor 
mute” necesită transpunerea semnificaţiilor in limbajul 
literaturii, ceea ce înseamnă că, în al doilea rind, numai in 
limbajul literaturii (limbajul scris) îşi găseşte umanitatea 
„expresia completă, exhaustivă si obiectiv inteligibilă”. Ca 
urmare, problema comprehensiunii se orientează după arta 
filologilor, ceea ce înseamnă „interpretarea mărturiilor umane 
conservate în scrieri”. Această observaţie nu ar fi reluată aici, 
dacă de ea nu ar depinde clarificarea unei chestiuni importante 
referitoare la problema cauzalitatii in ştiinţele morale şi 
politice. Dilthey admite ca, in cercetarea faptelor istorice, „ne 
putem înşela asupra mobilurilor de acţiune ale personajelor 
istorice”, asa cum ne înşelăm asupra mobilurilor persoanelor 
care acționează sub ochii nostri. El pare să creadă că acțiunea 
istorică nu posedă criterii autonome de inteligibilitate, întrucît 
cunoaşterea mobilurilor și scopurilor nu este completă, 
exhaustivă şi obiectivă. Aceasta ar putea să însemne că 
semnificația acţiunii trebuie reconstruită prin raportarea ei la o 
totalitate, după schema propusă de Hegel; şi anume, pentru a 
sesiza valoarea acţiunii, ar fi necesar să fie cunoscut spiritul 
epocii $i viaţa spirituală a societăţii. Acest demers necesită o 

' Ibidem [sublinierea noastră). 

„punere în intrigă” a principalelor elemente de care se leagă 
sensul acțiunii, în aşa fel încît mobilurile şi scopurile să apară 
ca părți ale unui ansamblu coerent şi finalist. Pentru a înțelege 
semnificaţia acțiunii, adică valoarea ei expresivă, este nevoie 
de o artă a interpretării care să se orienteze după modelul 
virtuozitätii geniale a filologului. Interpretarea acțiunii „în 
societatea umană plină de minciună”! este îndatorată fata de 
interpretarea „integrală şi obiectivă” a marilor opere produse de 
spiritele geniale. Dilthey preia din tradiţia romantismului 
german ideea că opera geniului „nu poate niciodată să fie 
altceva decît expresia autentică a vieții sale interioare” şi, de 
aceea, ea orientează interpretarea acţiunilor istorice şi a 
producţiilor artistice din epocă. Explicaţia acestui fapt e 
simplă: comprehensiunea nu poate căpăta un aspect tehnic 
decit acolo unde există creaţii artistice de valoare durabilă; 
acestea dau limbii un fundament solid şi permit o mare 
diversitate de interpretări care se află în concurenţă unele cu 
altele. Regulile universale ale interpretării sunt, atunci, 
formulate cu scopul de a pune capăt conflictului interpretărilor, 
iar această întreprindere constituie ceea ce se numeşte 
hermeneutică.  Universalitatea metodei hermeneutice se 
defineşte în grilă hegeliană: universalul depăşeşte şi împacă 
contrariile, adunind laolaltă ceea ce la început nu părea să poată 
sta împreună. În ştiinţele morale, metoda hermeneutică asigură 
adevărul prin contagiune şi transfer: ea permite să se treacă de 
la un tip de obiectivare a vieții (spiritului) la altul, tot aşa cum 
psihologia permite să se treacă de la experiența unei persoane 
la cea a altei persoane. Astfel, ideea că opera unui geniu este 
expresia autentică a vieții sale (în opoziție cu minciuna care 


— 
; Ibidem, p. 322. 

domneşte în societate) sugerează că reconstruirea contextului 
istoric în ştiinţele morale împrumută profilul conturat de creația 
culturală de excepţie. 


Acest principiu metodologic a putut fi enunțat sub forma 
unei critici severe la adresa lui Dilthey, atunci cînd a fost pusă 
întrebarea despre condiţia de posibilitate a unei ontologii 
fundamentale care să conducă (fără să întemeieze) la 
* istorică a lumii vieţii. Inspirindu-se din reflectia 
heidepgeriană asupra unei hermeneutici ontologice, Hans- 
Georg Gadamer a arătat că Dilthey a neglijat istoricitatea 
proprie ştiinţelor spiritului şi a redus faptele istorice la idei. 
Adoptarea, în ştiinţele morale si politice, a unei metode 
hermeneutice întemeiate pe psihologia descriptivă şi analitică 
ar fi, deci, sinonimă cu reducerea ştiinţelor istorice la istoria 
ideilor, aşa cum de fapt sugerase Hegel atunci cînd stabilise că 
istoria evenimenţială trebuie subsumată conceptual istoriei 
spiritului’. Acest reductionism mai constă şi în lectura 
evenimentelor istorice după modelul textual. Dilthey a preluat 
de la Scheleiermacher ideea că înțelegerea textului poate avea 
loc după același principiu psihologic după care poate avea loc 
înțelegerea dintre „eu” şi „tu”, în actul conversatiei. Transpus 
în istoriografie, acest principiu conduce la credința că obiectul 
comprehensiunii este textul si că „opinia autorului poate fi 
identificată în mod nemijlocit din textul sau“. Potrivit lui 
Gadamer, în aceasta şi constă influența pe care o suferă 


! Cf. Gadamer, Hans-Georg, Adevăr si metodă, trad. rom. de Gabriel 
Cercel et al., Bucureşti, Editura Teora, 2001, p. 185. 
? Ibidem. 

științele spiritului din partea ştiinţelor naturii: percepind un 
spirit străin şi trecut drept unul familiar şi prezent, ştiinţele 
respective tratează faptul istoric drept lucru (ființa ca prezenţă). 
Textul, definit în sensul cel mai larg posibil, este lucrul pe care 
îl gîndeşte orice știință istorică: atita timp cit hermeneutica este 
mediul universal al conştiinţei istorice, „totul este text”. 
Extrapolarea modelului textual la scara realității istorice este 
legată de un concept de obiectivitate care ignoră istoricitatea 
proprie conştiinţei istorice, adică facticitatea ființei umane şi 
caracterul existențial al înțelegerii. Dilthey a sesizat că 
experiența originară pe care se întemeiază științele morale și 
politice este cunoaşterea de sine a eului prin mijlocirea tradiției 
(„ceea ce cunoaştem in mod istoric suntem in ultimă instanță 
noi înşine”?), dar nu a realizat în acelaşi timp că, pentru a fi o 
cunoaştere autentică, interogarea tradiției trebuie să conducă 
dincolo de noi înşine. Acest mod de punere a problemei 
implică nişte consecințe practice de mare importanță. $i 
anume, strinsa interdependenta dintre teorie şi practică fusese 
tematizată de Dilthey numai pe linia trăirii, adică a acelui tip de 
experiență care presupune solidaritatea dintre fapte şi norme, 
fără a lăsa deschisă posibilitatea detaşării critice a lor. 
Distantarea de paradigma modernă a hermeneuticii a 
devenit un fopos comun mai ales după dezbaterea dintre 
Habermas si Gadamer, cu privire la universalitatea 
hermeneuticii, dar formularea problemei poate fi atribuită şi lui 
Heidegger, dacă ţinem cont de observaţiile sale referitoare la 
modul inautentic de fiintare de care se leagă conştiinţa 
epistemologică modernă. De altfel, Gadamer însuşi nu a putut 


' Ibidem. 
x Ibidem, p. 397 („Adevărul în științele spiritului”, vol. II). 

face faţă criticilor decît refugiindu-se in mod explicit pe terenul 
ontologiei heideggeriene, de unde a putut sugera că este posibil 
să vedem în critica ideologiilor un nou tip de ideologie, atîta 
timp cît ea „atribuie reflectiei o falsă putere şi nesocoteste în 
mod idealist adevăratele dependențe”. Habermas a pus in 
chestiune universalitatea hermeneuticii din perspectiva teoriei 
comunicării şi a ceea ce el numeşte, după Chomsky, 
competență comunicativă. Potrivit lui, comunicarea ar putea fi 
deformată sistematic în cadrul unor procese de dominație 
precum 7 ilustrate de critica ideologiilor şi de psihanaliză. 
Pe de altă parte, aceasta înseamnă că ştiinţele morale si 
politice, care corespund interesului de comunicare, nu mai pot 
fi fondate pe ideea transparenţei textului într-o conştiinţă 
hermeneutică universală. Atita vreme cit cunoaşterea de sine 
depinde de relaţia cu Altul prin formele de obiectivare, ea poate 
fi falsă o dată cu aceasta din urmă. Nu spunea Dilthey că, în 
societate, domneşte minciuna şi că numai expresia geniului 
este demnă de încredere? Posibilitatea ca o deformare 
sistematică să afecteze comunicarea pune sub semnul îndoielii 


' Ibidem, p. 535 („„Retorică, hermeneutică şi critica ideologiilor”, vol. 
II). Gadamer vorbeşte aici despre „antiteza abstractă a 
iluminismului emancipator”, în care îl include şi pe Habermas (cf. 
şi „Replică la Hermeneutica şi critica ideologiilor”, p. 553, unde 
spune că „Habermas atribuie reflectiei o falsă putere”). Împotriva 
modului unilateral în care privește Habermas problema 
emancipării prin reflecţie, Gadamer spune: „am învăţat prin 
intermediul lui Husserl (prin teoria sa despre intentionalitatile 
anonime) şi prin intermediul lui Heidegger (prin evidenţierea 
diminuării ontologice care se ascunde în conceptul de subiect şi în 
cel de obiect al idealismului) să recunoaştem falsa obiectualizare 
care îi este atribuită conceptului de reflecţie” (p. 535). 

și acest ultim reper epistemologic. Pe de altă parte, Habermas 
nu abandonează idealul metodologic al lui Dilthey; el crede în 
continuare că hermeneutica, înțeleasă în chip transcendental, ca 
„logică a ştiinţelor sociale”, trebuie să joace un rol metodologic 
esenţial în ştiinţele comunicative. El înlocuieşte psihologia 
descriptivă şi analitică a lui Dilthey cu sociologia cunoaşterii, 
iar hermeneutica trăirii cu (initial) critica ideologiilor şi 
(ulterior) cu pragmatica universală. Această situare în raport cu 
problema lui Dilthey conduce la o abordare de tip kantian (sau 
transcendental) — cu transformările de rigoare! — a raportului 
dintre teorie şi practică, aşa cum ne arată elaborarea 
habermasiană a conceptului de „acțiune comunicativă” sau 
reelaborarea lingvistică a conceptului de „lume a vieții”. La 
Habermas, emanciparea de sub dominaţia forțelor ce 
distorsionează comunicarea presupune o formă specială de 
cunoaştere — „cunoaşterea reflexivă critică” — susceptibilă de 
universalitate şi obiectivitate, prin care pot fi anihilate efectele 
tradiţiei care îşi fac simțită lucrarea în lumea vieții. 

După cum a remarcat Gadamer, critica ideologiilor şi 
hermeneutica (sa) filosofică sunt [aici] animate de un tel 
comun: demascarea obiectivismului naiv din ştiinţele istorice 
care şi-au croit destinul epistemologic după modelul ştiinţelor 
naturii. Ca urmare, critica ideologiilor utilizează hermeneutica 
„interpretînd printr-o critică socială dependenţa de prejudecăți 
a oricărei înțelegeri”. Aceasta înseamnă că hermeneutica nu se 
mai referă la suma de reguli necesare pentru a depăşi 
dificultăţile survenite în interpretarea textelor, ci la condiţiile 


Habermas preia ideile lui Karl Otto Apel despre transformările 
i filosofiei transcendentale. 
Gadamer, op. cit., p. 542 („Replică la Hermeneutica şi critica 
ideologiilor”). 

sub care poate avea loc autointelegerea. În acest sens, 
hermeneutica devine o afacere „filosofică” (Gadamer) ori 
„transcendentală” (Habermas), adică o „reflecţie critică”. Dar, 
spre deosebire de critica ideologiilor, hermeneutica. filosofică 
nu urmăreşte să submineze autoritatea tradiţiei (sau „istoria 
efectelor”) printr-un fel de exterioritate care ar scurtcircuita 
dependenţa de prejudecăți. (Din acest motiv au crezut criticii 
lui Gadamer, ela Habermas, că atitudinea blîndă fata de 
tradiţie este dovada unui gen de conservatism filosofic). Ea nu 
ia nici un fel de atitudine în sensul stabilirii unui criteriu al 
adevărului (în teorie) sau al binelui (in practică), deoarece este 
neutră. Neutralitatea hermeneuticii nu este, însă, neutralitatea 
gîndirii tehnice. Aceasta din urmă constă in ruptura de orice 
forma de ascultare a tradiţiei: numai asa poate ea să-şi asume 
vocaţia progresului continuu. Dimpotrivă, reflectia hermene- 
utică este neutră in sens autentic: ea constată că tehnica a 
transformat progresul în criteriu unic al adevărului şi al binelui 
si că, prin urmare, aşa zisa ei neutralitate este o formă de 
agresiune asupra (lumii) vieţii. A fi „neutru” din perspectivă 
hermeneutică înseamnă a lăsa [viaţa] să curgă fără a impune 
reo constringere prin anticipări idealiste!. Dar aceasta nu 
inseamnă a renunța la reflectia critică asupra prejudecatilor; 
Gadamer chiar insistă asupra faptului că, în această privință, el 
este animat de aceleaşi intenții ca şi Habermas. Singura 
problemă ar fi că istoria efectelor este efectivă chiar şi atunci 
cînd criticul ideologiilor îşi ascute uneltele. Recursul la 
noțiunea unui „apriori lingvistic al tuturor afirmațiilor ştiinţelor 
sociale” nu este decît expresia unui „Obiectivism dogmatic care 
— ANII 

„Reflecţia hermeneutică se limitează la a evidenția şanse de 


cunoaștere care fără ca nu ar fi percepute. Ea însăşi nu mijloceste 
un criteriu de adevăr” ( Ibidem, p. 548, subl. n.). 

deformează chiar şi conceptul de reflecţie”!. Constiinta istoriei 
efectelor constă în asumarea faptului că reflectia poate prelua 
în conștiință o serie de „raporturi substanțiale” pe care 
(Habermas) ar dori sà le distrugă. Conceptul habermasian de 
reflectie este imbibat de accente tehniciste si metodologiste, 
întrucît se bazează pe separarea cunoaşterii reflexive de 
practică. Pentru Habermas, reflectia critică trebuie să 
„Zdruncine dogmatica practicii vieţii”? si să asigure, fără altă 
rațiune decît logica progresului — unic garant al emancipării — 
bunul mers al unei conştiinţe revoluționare. Neutralitatea 
cunoaşterii reflexive presupune, deci, nişte criterii universale a 
căror validitate este obținută printr-o dublă anticipare: a unui a 
priori lingvistic (care separă reflectia critică de cunoaşterea 
empirico-deductiva) şi a vieții juste (care separă reflectia de 
practică). Neutralitatea hermeneuticii este paradoxală, în sensul 
că reflectia trebuie să asume posibilitatea de a nu fi neutră (in 
sens tehnic). Am putea să o numim neutralitate conservatoare, 
deoarece gîndirea este prudentă (în sens aristotelic): ea alege 
mai degrabă să ducă cu sine povara unei moşteniri pe care o 
cunoaşte, decît să încerce a se debarasa de aceasta printr-o 
revoluție cu efecte incontrolabile şi alienante. Ea menţine 
legăturile teoriei cu practica (trecută) şi nu orientează practica 


' Ibidem, p. agar 

“Ch Ibidem, p. 534. De partea sa, in ,,Pretentia la universalitate a 
hermeneuticii”, Habermas atrage atenția că „structura 
prejudicativă proprie oricărei înțelegeri, nu numai că împiedică să 
fie pus în chestiune consensul efectiv stabilit si care este de 
fiecare dată la baza neînțelegerilor noastre, dar, în plus, face să 
apară o astfel de punere în chestiune drept o absurditate” 
(Habermas, Jiirgen, Logique des sciences sociales, trad. fr. de 
Rainer Rochlitz, Paris, PUF, 1987, p. 207). 

(viitoare) după o teorie (pretins) autonomă. Din acest motiv, 
Gadamer asumă că problema hermeneutică este cea a lui 
Dilthey, adică problema raportului a) dintre teorie şi practică în 
ştiinţele spiritului şi b) dintre atitudinea epistemologică şi 
atitudinea estetică. 

Disputa cu privire la universalitatea hermeneuticii este cea 
mai bună dovadă că „problema lui Dilthey” — a rationalitätii şi 
adevărului în ştiinţele spiritului — a fost reconstruită critic din 
unghiuri diferite! Schimbul de argumente s-a bazat pe un acord 
prealabil: Habermas si Gadamer împărtăşesc credința că 
obiectivismul naiv din ştiinţele spiritului trebuie depăşit printr- 
o reflecţie critică. De asemenea, cei doi autori cred că terenul 
pe care trebuie să se desfăşoare operaţiunile „terapeutice” 
împotriva obiectivismului este pregătit de o anumită filosofie a 
limbajului. Mai departe, cu privire la modalităţile și 
posibilităţile acelei depăşiri, ei se suspectează reciproc de 
„autoinfelegere ontologică falsă”. Habermas păstrează, din 
epistemologia diltheyană, spiritul metodologic şi sensul kantian 
al universalitätii, purificîndu-le de încărcătura romantică, 
experienţialistă şi istoristă, prin care se ajungea la confuzia 
dintre fapte şi norme, dintre teorie și practică. În schimb, 
Gadamer demonizeazi neutralitatea tehnică a spiritului 
metodologic (iluminismul abstract) şi păstrează tocmai sugestia 
diltheyană referitoare la ancorarea reflectiei în lumea vieţii. El 
spune răspicat că „reflecția hermeneutică nu poate fi desprinsă 
de practica hermeneutică”, 

Această idee gadameriană este deosebit de importantă 
pentru economia prezentului studiu. Numai pentru a-i păstra 


; Gadamer, op. cit., p. 550. 
“ Ibidem, p. 547. 

contextul teoretic original am prezentat aici cadrul general al 
discuţiei dintre Gadamer si Habermas, raportind aceasta 
discutie la problema lui Dilthey. In continuare, voi analiza 
semnificatia ei in raport cu problema textului, asa cum am 
schitat deja mai sus, unde am prezentat conceptia lui Dilthey 
despre metoda hermeneutică. Am văzut că, în Originile 
hermeneuticii, Dilthey vorbea despre faptul că regulile 
hermeneuticii sunt stabilite prin dialogul interpretărilor 
concurente ale marilor opere transmise de tradiție. În “acest 
sens, regulile metodei şi teoria privind interpretarea sunt în 
raport direct cu practica hermeneutică. Sistematizarea teoriei şi 
practicii hermeneutice constituie un canon pe care ştiinţele 
morale şi politice se pot bizui, pentru analiza experienţelor ce 
formează obiectul lor. Dar caracterul intersubiectiv al metodei 
hermeneutice nu asigură universalitatea autentică, crede 
Gadamer, şi aceasta pentru că dialogul specialiştilor în căutarea 
metodei ratează din start deschiderea (adică adevărul) 
experienţei hermeneutice. Despre ce este vorba? Ideea de 
dialog, aşa cum este ea dezvoltată în chip paradigmatic în 
scrierile lui Platon, presupune înțelegerea cu privire la lucrul 
însuşi; simpla punere de acord nu valorează nimic pe linia 
adevărului, dacă nu dezvăluie esenţa a ceea ce trebuie înțeles. 
De aceea, este necesară o reflecţie suplimentară, dar primă în 
ordinea importanţei, cu privire la natura lucrului de înţeles, şi 
anume tradiţia. Despre tradiție, Hegel spunea că nu este precum 
o gospodină care preia faptele ca atare si le transmite mai 
departe în nuditatea lor: noi primim prin tradiţie o realitate deja 
interpretată, o transmitem mai departe reinterpretată şi trebuie 
să asumăm că ea va fi, cu siguranță, răsinterpretată. „Fixarea 
tradiției” este o operaţie intelectuală prin care ceva este 
recunoscut ca tradiţie, dar fixarea este ea însăși istorică, întrucît 

comportă un joc neîntrerupt al identitätilor şi al diferenţelor. În 
măsura în care tradiţia este vie, ea nu poate fi interpretată prin 
reguli ale unei metode universale stabilite prin acordul fix al 
tehnicienilor, fie ei şi exegeſii geniali. Gadamer notează: 
„Slăbiciunea de pînă acum a teoriei experienţei, care îl vizează 
si pe Dilthey, este aceea că este orientată în întregime către 
ştiinţă şi ignoră, de aceea, istoricitatea lăuntrică a experienţei. 
Telul ştiinţei este cel de a obiectiva experiența, astfel încît 
aceasta să ni mai păstreze nici o componentă istorică”. 
Dialogul specialiştilor este, de aceea, o formă de monolog 
colectiv calificat, pentru că ratează esența fenomenului: ei 
vorbesc despre tradiţie ca despre un „el“ (persoana a III-a); or, 
tradiția vie nu este un obiect, ci un partener de comunicare ce 
trebuie abordat din perspectiva relaţiei dialogale eu — tu. Fiind 
un limbaj care vorbeşte, tradiția ni se adresează întotdeauna la 
timpul prezent, „aici” şi „acum”; ea se anunță printr-o axă 
deictica şi, de aceea, trebuie considerată ca un altul. Pentru că 
ne solicită si ne interpretează, adică ne incită să punem 
întrebări, limbajul tradiției îndeplineşte nu numai o funcţie 
referenţială (prin cunoaşterea metodică a marilor exegeti), ci şi 
o funcție conativa: potrivit lui Gadamer, această funcţie 
constituie chiar esența tradiției și a experienței hermeneutice. 
Constiinja istorică trebuie înțeleasă plecind de la acest model al 
experienţei lui „tu” hermeneutic, deoarece ea nu caută legitati 
pentru înțelegerea trecutului, ci încearcă să surprindă caracterul 
inefabil şi unic al unui „lucru” care se anunță ca persoană 
morală. Gadamer numeşte modul de fiintare al tradiției cu 
expresia „ființa întru text”; el înțelege prin asta că interpretarea 
tradiției este o ipostază a înțelegerii de sine şi, prin urmare, a 


— ——— 


' Ibidem, p. 263. 

înțelegerii ființei. Mai precis, noţiunea de text nu mai este 
considerată drept  obiectivarea experienței trăite, din 
perspectiva transparenţei reprezentării şi a transferului propriei 
experiențe în altul, ci ea este categoria prin care se aplică 
tradiției postulatul fundamental al hermeneuticii: „ființa care 
poate fi înțeleasă este limbaj”!. Fiinţa care este text se cere 
interpretată, dar interpretarea nu este descoperire a sensului 
patent, ci „conferire” de sens. Altfel spus, textul nu este dat în 
prealabil, ci este dat numai o dată cu interpretarea (sau numai 
prin ea), fiind, cum spune Gadamer, „un simplu produs 
intermediar, o fază în procesul comunicării”. La origine, rostul 
textului nu este numai de a fixa ceea ce este spus sau gîndit, aşa 
cum considera hermeneutica romantică, din perspectiva 
unilaterală a funcției expresive a limbajului. Textul vizează şi 
deschide comunicarea de la bun început, căci intenţia scrisului 
este în mod esenţial adresarea. Nu putem vorbi despre text fără 
a admite deja interpretarea, deoarece textul există ca text prin 
orizontul de interpretare pe care îl deschide. Acest lucru devine 
mai clar dacă ne gindim la faptul că, în cazul textelor juridice 
sau religioase, interpretarea este legată permanent de aplicarea 
practică, ceea ce face ca „orice stabilire a unui text [să fie] 
dinainte raportată la interpretare”. În mod surprinzător, 
Gadamer discută prea puţin în scrierile sale despre 
hermeneutica religioasă, din motive care ar merita o atenție 
aparte; în schimb, el acordă textului juridic o „funcţie 
exemplară”. Această exemplaritate [a textului juridic] se cere 
clarificată în raport cu „problema lui Dilthey”, dintr-o dublă 
perspectivă. În primul rînd, de analiza funcționării lui depinde 


Poe 


„Ibidem, pp. 353, 599. 
? Ibidem, p. 604. 

în cea mai mare măsură definirea rolului pe care îl are textul în 
fixarea experienței din cadrul proceselor studiate în ştiinţele 
morale şi politice. Textul juridic (legea, regulamentul, 
contractul etc.) funcţionează în modalitatea procesului verbal 
care „este gindit de la bun început ca document, iar aceasta 
înseamnă că trebuie să se revină la ceea ce este fixat în el”. 
Înțelegerea acestui tip de text pare deci să justifice concepția 
diltheyană priVitoare la descifrarea, prin utilizarea regulilor 
metodei, a sensului originar, adică a intenţiei care a generat 
textul. Cu toate acestea, nici textul juridic nu spune acum şi 
aici ceea ce a spus cu alt prilej (atunci şi acolo), decît în 
măsura in care el vorbeşte ca și cum receptorul actual ar fi fost 
destinatarul prim. Procesul verbal este întocmit în aşa fel încît 
își prevede cititorul şi posibilele lui interpretări (eronate sau 
nedorite), aceasta înseamnă că modalitatea semnificării 
univoce pe care și-o asumă fixarea juridică nu exclude 
caracterul dialogic al textului şi nu poate evita transformarea 
lui în „produs intermediar”. Caracterul exemplar al textului 
juridic constă în faptul că el dezvăluie în chip eminent 
caracterul dialogic al limbajului şi structura circulară a 
înțelegerii, cu toate că de la el se aștepta confirmarea ipotezei 
hermeneutice monologiste. În conformitate cu observaţiile lui 
Gadamer despre esența experienței hermeneutice, rezultă că 
abordarea de tip metodologic, fiind centrată pe interpretarea 
monologică a experienței trecute, nu poate da seama de 
deschiderea dialogică a textelor moştenite. 

In al doilea rind, „funcția exemplară” a textului juridic 
trebuie deosebită, în vederea înțelegerii, de funcţia exemplară a 
textelor literare. Esenţa literaturii şi, în special, a textului poetic 


' Ibidem, p. 606. 

nu constă în fixarea unui discurs, iar interpretarea nu urmărește 
reconstituirea afirmației originare. „Un text de acest fel nu 
reprezintă simpla fixare a discursului, ci posedă propria sa 
autenticitate’.  Autenticitatea despre care vorbeşte aici 
Gadamer nu se referă la expresie în sensul psihologiei trăirii, ca 
la Dilthey; autenticitatea expresiei nu este originară, ci este 
derivată din trăirea subiectivității substanţiale”. Spre deosebire 
de procesul verbal, textul poetic nu doar utilizează substanţa 
limbii pentru a reda un fapt discursiv şi a prescrie o interpretare 
univoca; el are legătură chiar cu destinul limbii, iar valoarea sa 
normativă priveşte „toate acţiunile lingvistice”. Lectura textului 
poetic este ascultare, căci ea se lasă condusă de sonoritatea 
cuvîntului pe care o transpune în rostirea interioară. De fapt, 
Gadamer reia aici concepția lingvistică a lui Humboldt, după 
care reprezentarea lingvistică presupune, pe lingă raportul 
(clasic) dintre lucru si idee, si amprenta mentală a sunetului 
cuvîntului care lucrează asupra spiritului, printr-un efect de 
întoarcere. Potrivit lui Humboldt şi lui Gadamer, cuvîntul nu 
doar prezintă lucrul despre care este vorba, ci se prezintă în 
acelaşi timp pe el însuşi. Gadamer compară funcţionarea 
cuvîntului şi a succesiunii de cuvinte din textul poetic cu modul 
în care se arată stilul unei opere. Stilul înseamnă ceva fără să 


„Ibidem, p. 611. 

Este vorba aici despre conceptul de expresie al secolului al XIX-lea, 
impregnat de categoriile subiectivării şi ale psihologizării, care 
reprezintă o denaturare în raport cu tradiția retorică. În scrierile 
sale, Gadamer şi-a propus să redescopere valenţele retorico- 
hermeneutice originale ale conceptului de expresie care „trebuie 
să fie purificat de tonalitatea sa subiectivă moderna şi recorelat cu 
sensul său gramatical-retoric originar”, /bidem, p. 634, („Despre 
conceptul de expresie”). 

treacă în prim-planul relației de semnificare: el însoţeşte 
această relaţie și îi adaugă o semnificaţie inefabilă prin simpla 
lucrare asupra raporturilor sintagmatice, astfel încît textul nu 
este niciodată epuizat din punct de vedere semantic. Discutia 
despre stil este deosebit de importantă în contextul de față. 
Gadamer se întreabă dacă putem transforma conceptul de stil, 
care aparține istoriei artei, în categorie istorică!. Acest lucru ar 
presupune, crede el, ca evenimentele istorice să nu mai fie 
considerate din! perspectiva semnificației lor proprii, ci din 
aceea a apartenenței lor la o totalitate de forme expresive ce 
aracterizează spiritul epocii. Împotriva lui Hegel şi a lui 
Dilthey (pe care însă nu-i numeşte aici), Gadamer atrage 
atenția că nu putem spune că am înţeles un eveniment prin 
simplul fapt că i-am acordat o valoare cognitivă ca fenomen 
expresiv. Avem de a face aici cu o limită a istoriei ideilor care 
operează cu conceptul de transfer al sinelui în altul, pentru a 
justifica ideea de spirit obiectiv. Extinderea conceptului de stil 
la scara istoriei generale se bazează pe supoziţia metafizică 
potrivit căreia toate evenimentele istorice sunt ordonate de un 
logos interior. Prin urmare, chiar dacă suntem indreptatiti să 
folosim conceptul de stil cu privire la acțiune, aceasta nu 
înseamnă că putem transfera ideea autenticității unei forme de 
expresie asupra celorlalte. Experienţa trăirii excepţionale din 
opera genială este opacă în raport cu istoria înşelătoare pe care 
Dilthey voia s-o lumineze prin transferul categoriilor. Aceste 
consideraţii cu privire la conceptul de stil sunt relevante pentru 
problematica textului şi a adevărului hermeneutic. Dacă am 
putea vorbi de transferul semnificației, atunci textul ar fi 
epuizat şi închis, căci deschiderea lui nu ar putea fi transferată: 


— 


' Ibidem, p. 630 („Excursuri”, I- VI). 

textul literar ar fi atunci un simplu document. Aşa îl şi 
consideră Dilthey. Din perspectiva concepţiei lingvistice a lui 
Gadamer, textul literar nu este document, ci monument: 
„relația de reprezentare cu realul este suspendată. Textul 
rămîne, cu relația sa semantică, unicul fapt prezent”. Ca 
urmare, modalitatea dialogică este singura cale de raportare la 
textul literar, care nu ştirbeşte demnitatea lui de a fi un „altul” 
în procesul de comunicare, adică un „tu” care nu poate fi redus 
la un ,,el” obiectual şi reprezentabil. 

Lipsa de transparenţă a textului în raport cu acţiunea şi, 
implicit, în raport cu condiţiile producerii lui (condiţii de 
adevăr, în hermeneutica modernă) portă numele de ,,distantare 
alienantă”. Distanţa alienează în sensul că textul nu reprezintă 
clar şi distinct spiritul unei epoci; marile opere nu vorbesc în 
numele faptelor mărunte şi nici nu sunt expresia desavirsita a 
faptelor mari. Ele nu sunt documente, ci monumente care 
vorbesc numai în măsura în care sunt întrebate cu privire la 
semnificaţia lor. Prin monumentele ei, tradiția nu dictează și nu 
impune (în modalitatea unei evidențe) nici un adevăr”; ea se 
anunță ca un altul prin caracterul ei nedesavirsit şi incomplet. 
De aceea, înțelegerea tradiției (si, în general, înțelegerea) 
presupune dialogul, care este marca finitudinii umane. Dacă nu 
este dialog al surzilor, acesta presupune ca pe o condiţie 
ascultarea, evident, ascultarea tradiţiei ca supunere oarbă fata 
de aceasta nu solicită înțelegerea in sens hermeneutic. 
Problema ascultării este aici de cea mai mare importanță: aşa 


„Ibidem, p. 616 („Text şi interpretare”). 

Tradiţia poate fi uşor preluată (ca si modernitatea) în cadrul unui 
discurs totalitar care nu mai păstrează nimic din spiritul originar al 
tradiției. Tirania în numele tradiţiei nu are nimic de a face cu 
tradiţia autentică, fiind de fapt o interpretare a tradiţiei. 

cum a arătat Gadamer cu privire la lectura textului poetic, 
ascultarea unui limbaj este întotdeauna mai mult decît simpla 
interiorizare a sensului. Ea este întotdeauna plasare într-un 
anumit orizont de acțiune, adică o practică. Raportul cu tradiția 
nu este niciodată o lectură pe dinafară a textelor, pentru că 
textele au sens abia în orizontul unei practici. Dialogul, ca 
practică a întîlnirii cu celălalt prin limbaj este [în acelaşi timp] 
un mod de 17 5 55 (sau, cum spunea Dilthey, o „acţiune 
reciprocă”). Hermeneutica dobindeste astfel dimensiunea de 
filosofie practică. Faptul devine posibil prin resuscitarea, de 
către Gadamer, a retoricii aristotelice. Retorica este prin 
excelență arta de a face lucruri prin cuvinte, Gadamer 
foloseşte el însuşi celebra sintagmă a lui Austin', sugerind că 
hermeneutica este arta de a face textele să vorbească şi să 
producă (din nou) efecte. Legătura dintre texte şi lucruri nu 
este de ordinul reprezentării celor din urmă de către cele dintii. 
Mai degrabă putem spune că textele lucrează, întrucît lectura şi 
interpretarea sunt legate strîns de un moment al aplicării. 
Aplicarea înseamnă nu doar a deriva consecințele practice ale 
unei teorii şi a le verifica, ci şi, în sens mai larg, a stabili 
anumite legături mai intime între lumea textelor şi „lumea 


e992 


vieții”. Există aici o circularitate (hermeneutică) evidentă: 


' Gadamer, op. cit., p. 582 („Hermeneutica în calitate de sarcină 

: teoretică şi practică”). 

“ Analizând conceptul de aplicaţie la Gadamer, Jean Grondin notează 
că „aplicaţia nu are a se produce de manieră conștientă. Ea este de 
asemenea sedimentată de travaliul silențios al istoriei. Înțelegerea, 
Ori ceea ce de acum înseamnă acelaşi lucru, aplicaţia este mai 
putin o acțiune a subiectivităţii autonome, cât mai degrabă faptul 
unci insertii [in tradiţie)”, Grondin, Jean, L'universalité de 
l'herméneutique, Paris, PUF, 1993, p. 177. 

aplicarea presupune ca pe o condiţie interpretarea, dar orice 
interpretare este deja aplicare, în măsura în care sensul e făcut 
posibil de existenţa unor date prealabile a căror natură nu este 
pur teoretică. 


* 


Dar această concepție asupra textului şi interpretării nu este 
nici ea lipsită de o serie de ambiguitati. Mai întîi, ea transformă 
conceptul pozitiv si diltheyan de text („expresia vieţii fixată 
prin scriere”) într-o noțiune — fiinfa-intru-text — cit se poate de 
vagă, pentru că e lipsită de „bază empirică”. Critica 
heideggeriană a subiectului şi a ,,vietii” poate însemna, cel 
mult, că textul nu e chiar „expresia vieţii”, în sens de viață a 
unui subiect pus ca fundament. De aici nu rezultă însă că textul 
nu este o noțiune pozitivă. Dacă structuralismul a avut vreo 
contribuţie reală la înțelegerea problemelor ştiinţelor umane, 
aceasta trebuie văzută chiar pe linia dezvoltării unui concept 
pozitiv de text care nu mai e susținut din umbră de ipoteza unui 
subiect intentional. Apoi, în altă ordine de idei, hermeneuticii 
gadameriene îi lipseşte o reflecţie solidă asupra problemei 
raportului dintre text şi acțiune. Gadamer recurge la concepția 
aristotelică pentru a defini raportul dintre teorie şi practică, 
acordind retoricii un rol fundamental în consolidarea 
hermeneuticii, prin modelul dialogic al înţelegerii. Acest 


' „Trei elemente sunt comune cunoaşterii hermeneutice şi acelei 
cunoaşteri pe care Aristotel o distinge în acelaşi timp de ştiinţă şi 
de tehnică. În primul rând, cunoaşterea practică are o formă 
reflexivă: este în acelaşi timp o cunoaştere de sine. I... ] al doilea 
aspect: cunoaşterea practică este interiorizată... este imposibil să 
dobandesti o cunoaştere practică aşa cum dobândeşti o cunoaştere 
teoretică independent de orice presupoziţii [...] al treilea aspect: 

model permite să se considere comportamentul lingvistic drept 
parte (condiţie sau condiţionat) a unei atitudini practice şi, prin 
urmare, să se pîndească posibilitatea trecerii uniforme de la 
limbaj (text, dialog etc.) la acţiune, fără a fi admis vreodată 
separarea lor. Dar asta nu înseamnă că au fost definite 
modalităţile în care diversele forme de limbaj produc efecte sau 
cele in care diferitele acțiuni dobîndesc semnificaţie. Pentru 
Gadamer, dialog ŞI ,,fiinfa-intru-text” sunt strategii de 
conturnare a abordarii tehnice: pentru el, textul si actiunea sunt 
[forme de] dialog, adică retorică. Distanţa alienantă este, la 
Gadamer, un concept legat strîns de „conștiința istoriei 
efectelor”: căci opacitatea textului se măsoară în raport cu 
acțiunea istorică pe care, în principiu, ar trebui să o poată 
(re)prezenta unei conştiinţe îngrijorate de istoria efectelor, dar 
pe care, de fapt, nu o poate (reprezenta tocmai din pricina 
acestor efecte. Însă problema distanței nu priveşte numai 
chestiunea istoriei de lungă durată. Textele nu sunt opace 
numai pentru că cititorul nu are experienţa directă a lumii la 
care trimit ele. Distanţa temporală este numai un caz al figurii, 
căci distanța operează şi în modalitate sincronică, ca atunci 
cînd limbajul este legat de viziunea unei alte lumi. La drept 
vorbind, distanţa este între două lumi şi, dacă vorbim despre 
„distanță alienantă”, este numai pentru că distantă devine 
propria noastră istorie şi, prin urmare, ne raportăm la ea ca la o 
altă lume. Este exact acesta motivul pentru care Gadamer 
adoptă (nu doar) modelul dialogului, dar şi pe cel al traducerii, 
in abordarea problemei înțelegerii. În afară de asta, distanţă - 
— — 

cunoaşterea practică este globalizantă... scopurile care ghidează 


acțiunea, precum si mijloacele care permit realizarea lor, sunt 


elemente ale aceleiași forme de viaţă (bios)”, Habermas, op. cit., 
p. 207. 


Rationalitate şi adevăr în ştiinţele morale şi politice 105 


poate chiar alienantă — este şi aceea care separă şi 
individualizează diferitele noastre moduri de obiectivare. O 
„traducere” este necesară nu numai între lumile care poartă cu 
ele diferitele culturi şi epoci, ci şi între diferitele „jocuri de 
limbaj” prin care ființa umană participă la aceeaşi „lume”. 
Astfel, indiferent dacă acceptăm sau nu conştiinţa intentionala 
ca fundament al actelor lingvistice şi non-lingvistice, tot 
trebuie lămurită problema de principiu dacă şi cum diferitele 
manifestări semnificative şi/sau productive (text, limbaj 
gestual, conversaţie, acțiune) sunt convergente şi formează o 
viziune mai mult sau mai puţin unitară, O unitate mai mult sau 
mai putin convențională. Fără îndoială, acest lucru presupune o 
atitudine mai binevoitoare cu privire la metodă. Presupunînd că 
textul şi acţiunea sunt elemente ale unei retorici, Gadamer pare 
să considere inutilă o discuție suplimentară cu privire la 
figurile si locurile comune ale acestei retorici. Din punct de 
vedere filosofic, important este că prejudecățile constituie un 
orizont pentru diferitele moduri ale comunicării şi că dialogul 
face să fuzioneze diferitele orizonturi ale înţelegerii. Abordarea 
problemei înţelegerii din perspectiva retoricii consfinteste 
deplasarea hermeneuticii către filosofia practică. Pe acest teren, 
distincţia dintre text şi acţiune este lipsită de criterii ferme; 
faptul că textul este „model” nu înseamnă că se transferă 
acțiunii criteriile de inteligibilitate ale textului — nici nu există 
astfel de criterii — ci înseamnă, mai degrabă, că textul si 
acțiunea tin amîndouă de aceeaşi atitudine fundamentală prin 
care ființa umană se manifestă in lume ca fiinţă intelegatoare şi 
producătoare (de sens). Gadamer află în dialog fiinţa autentică 
a limbajului, adică modul originar de a semnifica (produce) 
lucruri prin rostire (/ogos). Hermeneutica regăseşte, astfel, 
locul originar din care poate fi pusă întrebarea (lui Austin, care 

este întrebarea cea mai veche cu privire la limbaj): „cum se fac 
lucruri cu vorbe?”. Dar, aici, grija pentru „eum“ nu se arată în 
descrierea unui mecanism (aşa cum se va întîmpla în filosofia 
actelor de limbaj): Gadamer evită abordarea metodologică, de 
dragul unei concepții ontologice despre adevăr. Pentru el, 
problema adevărului limbajului nu se rezumă la teoria actelor 
locufionare (ca lą Austin şi Searle) şi nici măcar la teoria 
enuntului, ceea le înseamnă că adevărul acoperă întregul 
domeniu a ceea ce are sens (pînă la urmă, ideea era deja 
anunțată în formula gadameriană: „ființa înțeleasă este 
limbaj”). În acest cadru teoretic, înțelegerea acțiunii presupune, 
ca și înțelegerea textului, traducerea lor în limbajul viu al 
dialogului ori considerarea lor, deja, ca forme de dialog. 
„Fiinţa-întru-text” nu înseamnă că textul este o lume, ci că el 
este întru o lume, asemenea limbajului viu al conversaſiei. Nici 
textul, nici acțiunea nu pot căpăta un grad de autonomie care să 
le promoveze în postura de obiecte ale cunoaşterii metodice. 
Consecința este un fapt paradoxal: fiinta-intru-text compromite 
orice concept pozitiv al istoriei, intelegind aici istoria ca 
acțiune umană ce constituie referința unei arhive. 
Hermeneutica lui Gadamer asumă istoria la început, prin 
conştiinţa distanțării alienante şi a istoriei efectelor, dar nu o 
mai regăseşte la sfirsit, ca pe o cunoaştere autentică. Reflectia 
critică la care îndeamnă hermeneutica nu este o cunoaştere în 
adevăratul sens al cuvîntului, chiar dacă ea este în măsură să 
furnizeze un concept de adevăr. Gadamer utilizează un concept 
de limbaj prin care poate respinge reprezentarea, dar care nu 
mai lasă să fie reconstruită, la un alt nivel, referinţa. Ştiinţele 
istorice ar trebui atunci să adopte ca model limbajul poetic, 
considerat non-referential, cînd mai normal ar fi să găsească 
resurse într-un limbaj referential non-ostensiv. Un astfel de 

limbaj este cel al naraţiunii, dacă este considerat din perspec- 
tiva teoriilor contemporane din lingvistică şi semiologie, care 
admit să vorbească despre /umea textului. 

Această direcție a fost anunţată de Paul Ricoeur, care a 
reintrodus categoria de text în cîmpul reflectiei asupra 
înțelegerii şi interpretării şi a propus o teorie a acţiunii plecînd 
de la o serie de analogii cu teoria textului. Modelul dialogului, 
model propriu-zis filosofic şi platonician, nu este susceptibil de 
a conduce la înțelegere şi, deci, la o formă de cunoaştere, decît 
atita vreme cît se presupune existența a ceva reminiscent în 
limbaj. Dezvoltările din teoriile lingvistice de după al doilea 
război mondial au arătat că ştiinţele umane pot găsi resurse noi 
într-o concepție tehnică a limbajului, fără a invalida neapărat 
semnificaţia filosofică şi metafizică a limbajului. Meritul lui 
Ricoeur este acela de a fi reintrodus în hermeneutică 
problematica lui Dilthey', ca urmare a unei aduceri la zi a 
teoriei limbajului. Ceea ce este important în teoria lui Ricoeur 
este tentativa de a da un răspuns la întrebarea: „Cum poate fi 
pusă chestiunea lui Dilthey (cu privire la interpretare) în 
posteritatea unor filosofi precum Wittgenstein, Lévi-Strauss, 
Barthes, Austin, Searle?”. 

În centrul teoriei hermeneutice a lui Ricoeur găsim, aşadar, 
noțiunea de text. Prin text trebuie să înțelegem orice discurs 
fixat prin scriere. Acceptind distincția saussuriană dintre limbă 


! „Ipoteza mea este că genul de obiectificare implicat în statutul 
discursului ca text oferă un răspuns mai bun problemei puse de 
Dilthey. Acest răspuns se bazează pe caracterul dialectic al relaţiei 
dintre explicaţie şi înțelegere, aşa cum este ea realizată în /ectură. 
[Mai sus] Dilthey a dat acestei relaţii valoarea unei dihotomii”. 
(Paul Ricoeur, De la text la acțiune. Eseuri de hermeneutică, 11, 
trad. rom. de Ion Pop, Cluj, Editura Echinox, p. 185). 

şi vorbire, Ricoeur arată că, pe de o parte, vorbirea şi scrierea 
au acelaşi raport cu limba, în calitate de discurs ce este 
exteriorizare a intenţiei de a spune şi că, pe de altă parte, 
cuplurile  vorbire-ascultare si  vorbire-scriere nu sunt 
echivalente: raportul dintre scriere şi lectură nu este un dialog. 
Ca urmare, cînd Gadamer spune că trebuie să înțelegem 
raportul cu = edha pe un dialog, el pierde din vedere că 
arhiva are un caracter mai obiectiv decît vorbirea, pentru că 
este un obiect, iar acesta nu răspunde la întrebările noastre prin 
explicitări. De aceea, Ricoeur reintroduce în cîmpul 
hermeneuticii întreaga problematică a raportului dintre 
explicație si înțelegere. Ceea ce se poate numi, la Ricoeur, 
„redescoperirea chestiunii lui Dilthey” se referă la faptul că, 
acum, „in dialog, cele două metode [explicația şi 
comprehensiunea] se suprapun”'. Paradigma structuralistă a 
arătat, mai înainte, că este posibil să se construiască discursul 
ştiinţelor umane plecînd de la modelul explicatiei ştiinţifice, ca 
in analiza miturilor, dar lăsînd in acelaşi timp deschisă calea 
interpretării. Plecînd de la problemele teoretice pe care le ridică 
acest raport, Ricoeur dezvoltă o reflecţie asupra unităţii 
metodologice a înțelegerii textului, acţiunii şi istoriei. ,,Parale- 
lismul dintre teoria textului, teoria acţiunii şi teoria istoriei este 
imediat sugerată de genul narativ al discursului”?. Ceea ce 
permite această apropiere, după Ricoeur, este faptul ca 
„discursul [vorbire, sau scriere] este evenimentul limbajului”; 
prin urmare, are sens să se spună că înțelegerea celor trei 
— — 
' Putem vedea că funcția teoretică a dialogului la Gadamer era tocmai 
depăşirea dihotomiei „explicație versus comprehensiune”. A 
reintroduce modelul textului înseamnă a reintroduce întreaga 


\ problematică a explicaſiei şi comprehensiunii, cu noi argumente. 
Ricoeur, op. cit., p. 153. 

ascultă de acelaşi principiu. „Teoria acțiunii prilejuieşte aceeaşi 
dialectică a înțelegerii şi a explicării ca şi teoria textului”. 
După Ricoeur, trăsăturile esenţiale ce sunt comune textului şi 
acțiunii ne permit să dezvoltăm o reflecţie asupra „acțiunii 
rezonabile considerate ca text”: 

|. Fixarea semnificației. „Acţiunea care are sens (sensée) 
devine obiect al ştiinţei numai cu condiţia unui soi de 
obiectivare echivalentă cu fixarea discursului prin scriere. [...] 
O acţiune oferă structura unui act locutionar. Ea are un conținut 
propoziţional'” ce permite o dialectică a evenimentului şi a 
semnificației, asemenea unui act de limbaj. În acelaşi timp, 
acțiunea are şi trăsături ilocutionare, cu totul asemănătoare 
acelora ale unui act complet de limbaj”. 

2. Autonomizarea acțiunii. Prin această idee, Ricoeur are în 
vedere detașarea acțiunii de intenţia mentală a agentului. „Aşa 
cum un text se desprinde de autorul său, o acţiune se desprinde 
de agentul ei si isi dezvoltă propriile consecințe”. Ricoeur 
vorbeşte aici despre distincția fenomenologică dintre noemă şi 


' Ibidem, p. 163. 

? Structura propozițională a acțiunii a fost pusă în evidență de 
Anthony Kenny, Action, Emotion and Will, Londra, Routledge 
and Kegan Paul, 1963 (cf. Ricoeur, op. cit., p. 179). 

in pasajul in chestiune, Ricoeur ne oferă dovada că face o lectură 
fenomenologică teoriei actelor de limbaj. El vorbește despre 
„structură noematică a acţiunii care poate să fie fixată şi detaşată 
de procesul interacțiunii şi să devină un obiect interpretat”. 
Această structură cuprinde conţinutul propoziţional şi forța 
ilocufionara, care constituie „conţinutul de sens” al acţiunii. „Să 
ne întoarcem la paradigma actului de limbaj (...) ceea ce e fixat 
prin scris este noema rostirii, rostirea ca rostit” (Ricoeur, op. cit., 
pp. 180-181). 

* Ibidem, p. 181. 

noeză: semnificaţia acţiunii nu este intenţia psihologică a 
autorului. Acţiunea devine arhivă sau document, ea lasă urme, 
poate să se înscrie într-un context nou, devine instituție. 

3, Dezvoltarea de referințe non-ostensive. Se are aici în 
vedere faptul că importanţa unei acţiuni depăşeşte pertinenta în 
raport cu situația inițială, la fel cum discursul rupe legăturile cu 
referința ostensivă. „Discursul poate dezvolta nişte referințe 
non-ostensive pe care le-am numit „lume”, nu în înțelesul 
cosmologic al cuvîntului, ci ca dimensiune ontologică a rostirii 
şi acțiunii umane”!. Este vorba, deci, despre posibilitatea ca 
acțiunile să primească o semnificație pertinentă în raport cu o 
altă situație decît cea iniţială. 

4. Deschiderea interpretării şi  universalizarea. 
„Semnificația acțiunii umane se adresează şi ea unei serii 
infinite de „cititori” posibili. La fel ca un text, acțiunea umană 
este o operă deschisă a cărei semnificație este în suspans”. 

Plecînd de la aceste caracteristici ale acțiunii (si ale 
textului), Ricoeur dezvoltă o metodologie textualistă [a 
ştiinţelor umane] capabilă — după părerea lui — să dea o nouă 
deschidere problemei relaţiei dintre erklären şi verstehen. El 
propune si o teorie a istoriei care este rezultatul jonctiunii 
dintre teoria textului şi teoria acțiunii, și crede că poate găsi o 
justificare a demersului său în teoria actelor de limbaj a lui 
Searle, din care extrage un număr de consecințe. Una dintre 
aceste consecințe este transformarea, în sens fenomenologic, a 
celebrei definiţii a lui Searle „a vorbi o limbă înseamnă a 


adopta o formă de comportament guvernată de reguli”. Pentru 


' Ibidem, p. 183. 
& Ibidem, p. 184. 


TF ; 
Searle, John, Les actes de langage, trad. fr. Hermann, Editeur des 
Sciences et des Arts, Paris, 1972, p. 48. 

Ricoeur, „a vorbi o limbă înseamnă a adopta o formă de 
comportament guvernată de legile conştiinţei intentionale”. 
Chiar dacă interpretarea textelor şi a acţiunii nu se limitează la 
cercetarea intentiilor autorului, deoarece textul și acțiunea 
dobindesc semnificații autonome, geneza textului si cea a 
acțiunii sunt susceptibile de a fi guvernate de aceleași legi 
psihologice: subiectul intentional se manifestă în istorie prin 
intermediul discursului și acțiunii. La origine, discursul si 
acțiunea au o funcție expresivă, ele sunt opera unui autor. 
Ideea directoare a acestei teorii, în varianta lui Austin, pe 
care Ricoeur a luat-o drept fir conducător, este că noi putem 
distinge, în folosirea limbajului, o dimensiune locutionara (care 
constă in a face asertiuni), o alta ilocutionara (vizind asocierea 
frazei cu o atitudine precum promisiunea, ordinul, ameninţarea 
etc.) şi o dimensiune perlocutionara (ce produce anumite efecte 
asupra auditorului). Esenţa acestei teorii lingvistice constă în a 
considera limbajul drept o formă de comportament şi, deci, 
drept o acţiune. În opoziţie cu acest punct de vedere, Ricoeur 
procedează exact invers, arătînd — cu instrumentele teoriei 
actelor de limbaj! — că acţiunea trebuie să fie înțeleasă ca un 
text. El vorbeşte deci despre o dimensiune propozițională 
(locuţionară) a acţiunii, de o dimensiune ilocutionara si chiar 
de o forță perlocutionara a acțiunii. Iată raționamentul lui 
Ricoeur: a) dacă discursul avînd o forță perlocutionara este un 
tip de acțiune (teza lui Austin şi Searle), b) şi dacă orice acțiune 
este un stimul care cheamă la acțiune (teză behavioristă), c) 
atunci orice acțiune are un conținut, un mesaj a cărui structură 
este propozițională. Ricoeur introduce astfel dialectica în teoria 
actelor de limbaj. „De la text la acţiune” si de la explicaţie la 
comprehensiune, dar totodată de la acţiune către text sau de la 
comprehensiune către explicaţie, ceea ce face posibilă mişcarea 

de înaintare, de răsturnare sau de întoarcere este cuplul 
conceptelor hermeneutice de autor şi de operă. Istoria este 
atunci al treilea termen, cel care este pus prin autonomizarea 
semnificatiilor discursului si acţiunii. Urmind această direcție, 
aul Ricoeur găseşte o soluție la problema lui Dilthey, fără să 
cadă în obiectivismul naiv şi fără să compromită spiritul 
reflectiei gadameriene asupra înțelegerii. 

Beyond Being — a „daimonic transcendence” 
and its Neoplatonic Interpretation 
(Abstract) 


In this paper, I discuss the manner in which an „obscure 
passage” can give rise to an original and insightful tradition 
of philosophical thinking. Two of the most difficult, though 
highly important, Platonic topics — namely that of the „good 
beyond being” (Republic, 509 b 9) and that of the ,,one 
without being” (Parmenides, 141 e 9-10) — are reinterpreted 
by the Neoplatonic philosophers as describing the first 
principle of being, which transcends all being. In my analysis, 
I focus on Plotinus' understanding of the Platonic doctrinal 
source, revealing the inherent problems of this interpretation, 
which reads the Platonic texts in a more radical light. 
Furthermore, I discuss the way in which Plotinus identifies 
„the good” and „the one”, and I argue that the two are not to 
be seen as distinct aspects of the first principle, but as two 
indications of the principle, as the two necessary ways in 
which our thinking relates itself to this principle. 


În aceste pagini ne vom opri asupra unei tradiţii filozofice 
care se auto-proclamă a fi interpretativă şi care îşi face un 
adevărat crez din a păstra linia doctrinară a textelor de la care 
se reclamă. Este vorba despre tradiția neoplatonică, iar 

problema pe care o vom discuta este aceea a existenţei unui 
principiu prim al întregii realități — problemă centrală şi, am 
putea spune, instauratoare pentru neoplatonism. Mai precis, 
vom discuta sursa textuală a acestei probleme, felul în care a 
fost ea preluată şi reinterpretată de ginditorii neoplatonici, 
precum şi modul în care înțeleg aceștia propria lor sarcină 
interpretativă. 

Neoplatonicii consideră că existența principiului unic al 
întregii realităţi este un adevăr exprimat deja de filozofi 
anteriori — precum Heraclit, Parmenide, Anaxagora, 
Empedocle, Platon — chiar dacă nu într-un mod foarte explicit’. 
Astfel, adevărul filozofic este pentru ei deja dat, numai că el nu 
este întotdeauna exprimat în chip manifest. Din contră, 
adevărul pare uneori să se ascundă, pentru a ieși apoi din nou la 
iveală, într-o altă gîndire si în alte scrieri”. În aceste condiţii, 
sarcina care se impune pentru un filozof neoplatonic nu este 
aceea de a privi în mod genuin lumea şi de a descoperi sensuri 
noi ale acesteia, ci este aceea de a scoate la lumină si de a 
limpezi ceea ce deja s-a spus, fără a aduce nimic nou fata de 
tradiție”. Momentul prin excelenţă privilegiat al acestei tradiții, 


! Vezi de pildă Enneade, V, 1, 8-9, unde Plotin discută pe scurt 
poziția acestor gânditori, arătând că fiecare dintre ei s-a apropiat, 
mai mult sau mai puţin, de ideea unui principiu prim, unitar, al 
întregii realități. | 

* Despre această ascundere a adevărului şi despre felul în care iese el 
la iveală în anumite momente privilegiate ale istoriei, vezi 
Proclus, Teologia platonică, 1, 1, p. 5, 6-6, 15 (ediţie şi traducere 
franceză de H.D. Saffrey şi L.G. Westerink, Paris, Les Belles 
Lettres, vol. I, 1968). 

* Orice element de noutate este interpretat de gândirea neoplatonică 
drept o abatere de la linia adevărului filozofic. În acest sens, 
trebuie menţionat că neoplatonicii nu se numeau pe ei înşişi 

punctul cel mai înalt pe care l-a atins manifestarea adevărului 
filozofic este reprezentat — pentru neoplatonici — de opera lui 
Platon, iar punctul cel mai înalt al gîndirii platonice l-ar 
constitui problema „principiului anterior ființei”! 

Totuşi, aici începe dificultatea — şi aici intrăm propriu-zis în 
subiectul analizei noastre. Această problemă a unui „principiu 
de dincolo de ființă” este atinsă de Platon o singură dată, în 
mod pasager: anume acolo unde el discută problema „binelui 
de dincolo de ființă”, chestiune pe care nu face decit să o 
enunțe, dar nu o clarifică niciodată, ba chiar pare că evită să 
vorbească despre ea. Dar atunci, preluînd această problemă, 
ginditorii neoplatonici sunt nevoiți să descrie ei înşişi acest 
„principiu de dincolo de ființă” şi să elaboreze această temă pe 
care Platon o trece în mod intenţionat sub tăcere. Astfel, ei 
ajung să spună lucruri pe care textul platonic nu le mai poate 
susține, sau care şi-ar găsi cu greu un loc în gîndirea lui Platon. 

În plus, apare o a doua dificultate, poate şi mai mare, legată 
de maniera specifică de interpretare practicată de ginditorii 
neoplatonici: ei „descoperă? în corpusul platonic şi alte 
indicaţii despre principiul prim, pe care încearcă să le 
omologheze şi să le omogenizeze, obţinînd din ele o 


„neoplatonici”, ci, simplu, „platonici”, deoarece considerau că ei 
continuă o tradiţie deja milenară, iar nu instituie una nouă. 
Apelativul însuşi de „neoplatonici” (care apare abia în secolul al 
XIX-lea) ar fi fost cu totul inadecvat şi inacceptabil pentru aceşti 
filozofi care nu considerau că spun ceva „nou”. 

' Motivul pentru care neoplatonicii se consideră „platonici” adevăraţi 
— lăsând astfel „în umbră” pe gânditorii medio-platonici, de pildă 
— era tocmai capacitatea de a scoate la lumină învăţătura platonică 
despre principiile prime (cf. Proclus, Teologia platonică, |, 1, p. 7, 
7-8 şi nota la locul citat, aparţinând editorilor francezi). 

platon, Republica, 509 b 9. 

perspectivă unitară, compactă, asupra principiului. Cea mai 
importantă dintre aceste indicaţii este prima dintre cele nouă 
ipoteze asupra „unului” din partea a doua a dialogului 
Parmenide (137 c 4-142 a 8). Este vorba despre acel „unu”! pe 
care Platon îl prezintă ca non-plural, ajungînd în cele din urmă 
să spună că „unul nici măcar nu este” 
(obo au e &pa tori tò Ev)’. Neoplatonicii consideră că 
„binele de mk de ființă” din Republica este identic cu 
„unul care nu este” din Parmenide. Dar, în felul acesta, ei 
suprapun problema „binelui de dincolo de ființă” peste un loc 
nu mai puțin „obscur” si nu mai putin greu de inteles si de 
integrat in corpusul gîndirii platonice: acela al unului care nu 
este. Efectul acestei identificări neoplatonice este surprinzător: 
din două „locuri obscure” se naște poate cea mai sistematică ŞI 
mai amănunțită descriere a realităţii inteligibile şi a principiului 
prim care o guvernează. Astfel, se ridică întrebarea dacă nu 
cumva meditaţia neoplatonică depăşeşte cu mult gîndirea 
platonică de la care porneşte. 

Pentru a putea răspunde la această întrebare, vom analiza în 
amănunt cele două referințe platonice (Republica, 509 b 9 ŞI 
Parmenide, 137 c 4-142 a 8), precum şi modul în care gîndirea 
neoplatonică le-a preluat şi le-a identificat. Scopul acestei 
analize este acela de a pune în evidență fertilitatea „locului 
obscur”, puterea lui de a stimula, sau chiar de a susține o 


— 


1 S x 0 7 x 0 sii . . . A . 
Această ipoteză hermeneutică aparține de fapt lui Parmenide insusi, 


cel istoric. In dialog, personajul Parmenide își pune propria 
ipoteză la încercare. 


Platon, Parmenide, 142 a 9-10. 
Din motive ușor de înţeles (bogăţia corpusului neoplatonic şi 


limitele inerente ale unui articol), ne vom referi în aceste pagini 
doar la Enneadele lui Plotin. 

întreagă tradiţie de gîndire filozofică. Pe de altă parte, 
întrebarea care se va naşte din analiza noastră va fi cea 
privitoare la „locul” adevărului hermeneutic, în cadrul acestui 
joc” al interpretării: poate fi atribuit acesta textului 
interpretat, sau reinterpretării insesi? Mai precis, ne întrebăm 
dacă nu cumva între „locul obscur” si reinterpretare se produce 
atit un fenomen de dublă punere în lumină, de dublă 
întemeiere, cît şi un fenomen de dublă separare, de dublă 
distantare hermeneutică: mai precis, „locul obscur” dă naştere 
tradiției interpretative, însă cu condiția depăşirii lui; de 
asemenea, tradiția interpretativă aduce o lumină nouă asupra 
locului obscur, spunînd în acelaşi timp lucruri cu totul străine 
de spiritul „locului obscur”, suprimînd, la limită, „locul 
obscur”, sau cel puţin acele aspecte ale sale care nu mai rezistă 
în noua lumină. 

Astfel, în cazul pe care îl discutăm, este evident că, în ciuda 
pretentiei lor de fidelitate faţă de textele tradiției, neoplatonicii 
deschid probleme pe care nici Platon şi nici unul dintre filozofii 
anteriori nu le-au atins. Mai mult decit atît, ei gîndesc într-o 
schemă mentală nouă față de cea a tradiţiei. Pretentia de 
fidelitate față de lucruri deja spuse este mai degrabă o dorință 
de a lega propriul discurs filozofic de tradiţie, imprumutind 


! Avem aici in vedere un sens mai concret al cuvântului , joc”, anume 
acela referitor la faptul că două elemente asamblate între ele, $i 
care au o mișcare comună, se depărtează unul față de altul, în 
timpul mişcării, ieşind astfel din reciproca lor îmbinare. În cazul 
problemei noastre, acest „joc” se referă tocmai la felul în care, 
voind să cuprindă sensul textului platonic şi să se plieze cât mai 
fidel pe el, sprijinindu-se în acelaşi timp pe el ca pe un ax, 
gândirea neoplatonică ajunge totuși să iasă din centrul de greutate 
al gândirii platonice, să se desprindă de acesta şi să propună 
propriile ei maniere hermeneutice. 

autoritatea acesteia. Am putea să ne întrebăm dacă nu cumva 
acest fenomen este si mai nuanțat, şi anume în sensul că, pe de 
o parte, neoplatonicii înşişi investesc textul platonic cu 
autoritate, „descoperind” în el bogăţia de sensuri expusă de ei, 
iar, pe de altă parte, ei fundamentează propriul discurs pe 
această sursă textuală, căreia ei înşişi i-au dat autoritate. Mai 
precis, ceea ce vrem să subliniem este faptul că aceste texte 
platonice — la care fac apel în mod repetat neoplatonicii 
profită, la rîndul lor, de bogăţia de sens cu care le-a investit 
analiza neoplatonică, poate nu în mai mică măsură decit a 
profitat aceasta din urmă de „autoritatea” textelor platonice. 
Astfel, dacă s-a spus despre neoplatonism că ar fi un „Platon pe 
jumătate (dimidiatus)” — deoarece neoplatonicii lasă cu totul 
deoparte latura politică a gîndirii platonice — totuşi, întorcînd 
moneda pe cealaltă parte, am putea spune că un Platon citit fără 
orizontul de sens deschis de neoplatonism este un Platon poate 
nu redus la jumătate, însă, în orice caz, un Platon sărăcit. 


Binele de dincolo de ființă 


Prima dintre referintele de maximă importanță pentru 
neoplatonism este Republica, 509 b 6-10, text pe care se cuvine 
să îl redăm ca atare, deoarece analiza noastră va relua mai 
multe amănunte ale lui. 


Kai tois yryvmoKxopévoig toivvv un póvov tò ytyvóoK 
co pévar Ùnò toa &yaoa napetvat, 


— 


1 d o a 8 
W. Theiler, „Plotin zwischen Plato und Stoa“, in Les sources de 
Plotin, Entretiens Hardt sur ’Antiquité Classique, 5, 
Vandoeuvres-Geneva, 1960, p. 67. 

CAAG Kai tò eivai te Kat THY ob od bn 

EKELVOV AVTOIG xpoo /H, 

obe OVOLOAG OVTOG toa &yaBoa, HAA’ 

ETL n ce tiG OVOIAG MpeoPeta Kai Svvéper bneptx 
OVTOG. 


Tot astfel, se pare că cele cunoscute primesc de la bine nu 
numai faptul de a fi cunoscute, ci că lor le vine de la acela 
şi faptul de a fi şi fiinţa, binele nefiind el insuşi fiinţă, ci 
dincolo de fiinţă, depăşind-o ca virstă şi ca putere. 


În acest pasaj, Platon compară obiectele cunoaşterii cu 
obiectele vizibile: acestea din urmă primesc lumina — care le 
face vizibile — de la soare, care este superior domeniului 
vizibil, deoarece îl face posibil. În acelaşi fel, obiectele 
cunoaşterii (care sunt de fapt ideile, obiecte ale gîndirii în 
general) primesc faptul lor de a fi cognoscibile, precum si fiinţa 
lor, de la ceva superior ființei înseşi. Acesta este binele de 
dincolo de ființă (Entxewvo ts ovotac). Platon însuşi nu 
continuă această idee, ci se opreşte imediat după ce a anunţat-o. 
Personajul Glaucon este surprins de această „transcendență 
uluitoare”, iar Socrate protestează pentru că a fost obligat să 
vorbească despre un asemenea lucru . 

Asa se face că, la Platon, expresia „dincolo de ființă” este 
singulară. Ea nu apare în nici un alt context afară de cel din 
Republica, 509 b 9, iar în acest context, sensul acestui „dincolo 
de fiinţă” este discutabil. Cele două întrebări care se ridică — şi 
pe care le vom discuta în continuare, atit în contextul platonic, 


! Vezi Platon, Republica, 509 c 1-4. În Comentariul la Republica, 1, 
265, 22-23, Proclus arată că Socrate ar fi renunțat să vorbească 
despre „binele de dincolo de ființă” din cauza incapacității 
conlocutorului său de a-și fixa mintea în această transcendenţă 


uluitoare (6aytovia DrepBoAn). 

cît şi în interpretarea pe care le-o dă Plotin — sunt: pe de o 
parte, ce înseamnă „dincolo de ființă”, iar pe de altă parte cum 
ajungem să cunoaştem acest dincolo de ființă. 

Aşadar, ce înseamnă „binele de dincolo de ființă”? 
Răspunsul lui Platon la această întrebare pare — într-un anumit 
sens — echivoc. Pe de o parte, Platon vorbeşte despre „ideea de 
bine” ( tod &yaðoð id EO) — care, în mod normal, ar trebui să 
intre în spaţiul fiinţei, ca una dintre idei. Pe de altă parte, aflăm 
că binele este dincolo de ființă, sau deasupra ființei, depăşind-o 
în privința puterii şi a vîrstei. Totuşi, maniera acestei depasiri 
nu este aprofundată gi explicată mai mult. Putem înţelege că 
binele este superior lucrurilor cognoscibile pe care le face să fie 
şi pe care le face să fie cunoscute: astfel, binele nu ar mai fi 
doar o anumită ovota, aşa cum soarele, prin care putem vedea 
celelalte lucruri, nu mai este el însuşi un lucru anume, vizibil, 
ci este însăşi lumina, condiţie a oricărei vizibilitäti. În acelaşi 
fel, binele nu ar putea fi doar o anume ovota, aşadar un lucru 
cunoscut ca atare, ci el este cel care face ca fiecare obiect 
cunoscut să fie cunoscut, să fie, şi să aibă o ovotia, aceasta 
fiind de fapt ceea ce cunoaştem, atunci cînd cunoaştem un 
lucru. Dar, desi nu poate fi un lucru anume, cu o ovdcia 
determinată, totuşi, nu este deloc clar ce statut îi rămîne acestui 
bine. 

In schimb, în lectura lor la pasajul despre „binele de dincolo 
de ființă”, neoplatonicii retin o indicație concretă a unui 
principiu anterior ființei. Mai mult decit atit, ei operează un fel 
de reductie a textului platonic, citindu-l într-o grilă mai radicală 
decit Platon însuşi. Astfel, dacă la Platon binele era o idee, 
Plotin şi ceilalți neoplatonici nu mai înțeleg binele ca pe o idee, 
ci ca fiind anterior sferei ideilor, adică anterior lumii 
inteligibile în întregul ei. 


— 


' Platon, Republica, 505 a 2. 

Pe de alta parte, in pasajul din Republica, Platon arata in ce 
sens este binele dincolo de ființă: el este deasupra fiinţei 
(tig o e [...] bnepExovroş) prin virsta! şi prin puterea lui 
(npeopeig kai Svvedyter), aşadar el este de fapt mai Virstnic și 
mai puternic. El depăşeşte ființa sub aceste două aspecte. In 
schimb, la autorii neoplatonici — începînd cu Plotin — sensul lui 
„dincolo” (Entkewva) devine absolut: unul-bine va fi dincolo 
de ființă sub toate aspectele; el nu mai este o idee şi nu mai are 
nici una dintre determinatiile fiinţei, de aceea nici nu mai este 
nevoie să se precizeze sub ce aspect este binele dincolo de 
ființă. Acest lucru se reflectă şi la nivel terminologic: din 
explicația mai largă a lui Platon, neoplatonicii vor păstra doar 
această expresie: „dincolo de ființă” (Entxewva tis ob,ẽß), 
eliminînd precizarea „in privința vîrstei şi a puterii” 
(mpeoBeig Kai 6vv&ue). 

In plus, trebuie să mai remarcăm o nuanță a textului 
platonic, pe care autorii neoplatonici tind să o absolutizeze. La 
Platon, binele este dincolo de fiinţă, deoarece el dă ființă 
obiectelor cunoaşterii. Aşadar, problema are trei niveluri: 
obiectele cognoscibile, ființa lor (pe care o primesc de la bine) 
şi binele care este astfel dincolo de fiinţă, însă mai precis, 
dincolo de ființa acestor obiecte cognoscibile. Binele este 
superior ființei (ob oi)? deoarece el oferă ființă lucrurilor 
cognoscibile. În loc 'să fie el însuşi o ființă (ovota), el este 
precum cauza fiinţei?, dar nu iese total din spaţiul lui „a fi“, 


— e m) 

' Cuvântul npeopeia, tradus aici prin „vârstă”, are şi sensul de rang 
sau demnitate, de drept al celui mai vârstnic. 

? În acest sens, vezi şi Platon, Republica, 508 e, unde se spune că 
binele este cauza științei şi a adevărului, şi tocmai de aceea el este 
superior științei şi adevărului. 

3 Astfel, in Republica, 507 b, Platon vorbeşte despre binele în sine 
(abt &ya06v), care este anterior lucrurilor multiple ce au 

aşa cum soarele, care este sursa luminii şi a vizibilitätii, rămîne 
totuşi în sfera luminii şi a vizibilului. În schimb, pentru 
neoplatonici, binele este dincolo de ființă într-un sens absolut 
al fiinţei: el este dincolo de întreaga sferă a fiinţei veritabile şi 
complet distins de natura fiinţei. Ei vor exclude din principiul 
prim orice urmă de natura fiinţei. 

Astfel, preluînd expresia „dincolo de ființă”, neoplatonicii 
acordă un sens absolut atît „ființei”, cît şi manierei în care 
binele depăşeşte ființa, aşadar acestui „dincolo” (Entrewa). 
Dacă la Platon es de ființă” era înţeles într-o relativitate 
faţă de obiectele cunoaşterii (cărora le oferea ființă) şi avea un 
sens determinat („dincolo” ca putere sau ca vîrstă), în schimb, 
vom vedea că, la Plotin, sensul lui „dincolo de ființă” se 
radicalizează: principiul va fi „dincolo” într-un sens absolut, 
într-un sens total: el este „dincolo“ nu doar într-un anumit 
aspect, ci faţă de orice aspect al fiinţei. La limită, principiul 
devine el însuşi un „dincolo” în sine, sau „cel de dincolo”!, fără 
a se mai preciza „faţă de ce” este el „dincolo”. 

A doua întrebare pe care am anunţat-o se referă la modul în 
care putem avea acces la acest principiu de „dincolo de fiinţă”; 
mai precis: este el cognoscibil ca atare, sau nu? Dacă revenim 
la textul platonic, vom observa că Platon precizează că 
principiul de dincolo de ființă este obiectul celei mai înalte 
Ştiinţe: dialectica. În „continuarea” pasajului de la 509 b (în 
analiza care încheie cartea a VI-a a Republicii), Platon vorbeşte 
despre acest principiu anterior ideilor. De aici înțelegem că 
ideile sunt principii pentru discursul de tip ştiinţific; acest tip 
de discurs înaintează de la idee la concluzii, însă ideile rămîn 
pentru el de nedepăşit: el nu le poate întemeia, explica prin 
altceva. Astfel, ele sunt de fapt nişte ipoteze — care nu pot fi 


caracterul binelui; binele în sine este ideea unică, aceasta fiind 
numită „O €otiv”, adică „ceea ce este“. 
Vezi de pildă Enneade, |, 2, 3, 31. 

demonstrate — însă joacă rol de principiu insurmontabil. 
Pornind de la această situație, Platon arată că există un 
principiu anterior ideilor însele, un principiu care poate fi 
descoperit numai prin dialectică. Acesta nu este obținut ca o 
concluzie, în urma unui argument ce ar presupune alte ipoteze; 
el nu este dedus din nişte ipoteze date. Din contră, acest 
principiu este numit anipotetic — aşadar fără o ipoteză 
prealabilă. Pentru dialectică — singura care poate ajunge la 
acest principiu — ideile nu mai sunt principii deja date şi de 
nedepăşit, ci sunt doar nişte simple ipoteze. În plus, ele pot fi 
descoperite şi, într-un fel, deduse numai pornind de la acest 
principiu anipotetic, anterior ideilor. Desigur, Platon nu spune 
cum anume ajunge dialectica la cunoaşterea acestui principiu, 
însă spune că principiul este obiect ultim al dialecticii, al 
cunoaşterii celei mai înalte. 

In schimb, pentru neoplatonici — mai precis, pentru Plotin, 
pentru a nu generaliza prea repede — principiul de dincolo de 
ființă este în același timp dincolo de cunoaştere şi de orice 
gindire, chiar şi de gindirea cea mai înaltă, anume aceea a 
intelectului divin. Astfel, la Plotin, indicaţiile transcendentei 
principiului pornesc de la referința platonică indicată, însă ele 
se vor inmulfi, iar sensul lor se va diversifica: principiul este 
dincolo de ființă, dar şi dincolo de intelect şi de gindire 
(en ce vod Kai vonoewc)!. 

Totuşi, cum ajung neoplatonicii să admită ceva care nu mai 
poate fi gîndit, ceva care depăşeşte orice gîndire în genere? 
Cum ajung ei nu doar să admită aşa ceva, ci, mai mult, să 
considere că acest „dincolo de gîndire” este principiul prim al 
oricărei ființe şi al oricărei gîndiri? Care poate fi sursa acestei 
probleme? Răspunsul pe care voi încerca să îl argumentez este 
acela că în fundalul acestei probleme se află mai multe tipuri de 
raportare la enunţul parmenidian al identităţii dintre ființă si 


Vezi, de pildă Enneade, I, 7, 1, 20. 

pîndire! şi al unităţii acestei ființe”. În aceşti termeni fixati de 
'armenide, problema unui „dincolo de ființă” sau „dincolo de 
gîndire” nu poate apărea. Gîndirea însăşi, în identitate cu fiinţa, 
nu ar putea să ridice problema unui „dincolo”, deoarece, prin 
acest enunț al identităţii, granițele oricărei problematizări sunt 
deja restrînse la spaţiul fiinţei. Gindirea care este ființă nu ar 
putea gîndi ceva care nu este ființă, aşadar ceva care nu este 
gindire. Fiinţa unitară şi în identitate cu gîndirea define deja, in 
sine însăşi, cognoscibilitatea (deoarece ea este deja gindire), iar 
existența ei nu mai poate fi explicată prin nimic altceva 
anterior, deoarece, fiind unitară, fără început şi fără sfîrşit, ea 
nu poate accepta statutul de „cauzat”, statutul secund al unei 
realități care depinde de un principiu. 

In schimb, Platon desface această unitate absolută a fiinţei şi 
a gîndirii, vrind să explice posibilitatea neființei şi 
posibilitatea unei gîndiri care nu mai este în acord cu ființa 
lucrurilor, ci introduce falsul — asemenea gîndirii sofistice. Dar, 
prin acest „paricid”, el transformă ființa într-un domeniu cu o 
structură complexă şi plurală; ființa nu mai este unitatea 
absolută, iar gîndirea nu mai este în strictă identitate cu ființa, 
ci gîndirea se „autonomizează” şi se vede nevoită să „iasă” din 
spațiul ființei, pentru a căuta o „Sursă” a acestei ființe plurale. 
Astfel, dacă fiinţa este spaţiul cognoscibilului (al ideilor, prin 
care orice alt lucru poate fi cunoscut), se poate pune problema 
unei surse a acestui cognoscibil. Platon ajunge astfel la 
problema „binelui de dincolo de ființă”, care ar da obiectelor 


— 


Parmenide, fr. B 3: căci este acelaşi lucru a gândi şi a fi 
i (TÒ yap dt voetv éotiv te Kai et vai). 
Parmenide, fr. B 8, 5-6: nici nu a fost cândva, nici nu va fi [cândva], 
de vreme ce este acum, totul împreună, unu si continuu (0V5£ rot' 
ñv ovd' Er, Exei võv ~otiv óo nav, Ev, ovvExés). 
Vezi Sofistul, 241 d 3-7. 

cunoaşterii acest fapt de a fi cunoscute. Desigur, este vorba 
despre cele mai înalte obiecte ale cunoaşterii, adică cele 
inteligibile, ideile lucrurilor. 

Plotin, la rîndul lui, se pune el însuşi în fata enuntului 
parmenidian şi încearcă, de fapt, o reconciliere a perspectivei 
parmenidiene şi a celei platonice — depăşind, în mod inevitabil, 
ambele perspective. Astfel, pe de o parte, el elaborează în cele 
mai mici detalii această identitate a gîndirii $i fiinţei, anume in 
unitatea intelectului divin. Altfel spus, în ,,virful” cel mai înalt 
al ființei şi al gîndirii, acestea două coincid; ființa veritabilă 
este gîndire, iar gîndirea veritabilă este ființă, întocmai cum 
observase Parmenide. Totuşi, pe de altă parte, Plotin adinceste 
afirmaţia parmenidiană a unității fiinta-gindire si operează - în 
linia lui Platon — un nou „paricid”, însă la un alt nivel. Mai 
precis, analizind enunţul parmenidian al „fiinţei care este 
identică cu gîndirea”, Plotin observă că, în chiar acest enunţ — 
care afirmă identitatea celor două —, este prezentă și distincția 
lor, dualitatea lor: fiinţa şi gindirea se identifică, însă ele se 
identifică tocmai pentru că, de fapt, ele sunt două. Aşadar, ele 
formează, de fapt, o unitate duală. Dar acest unu-dual nu poate 
fi principiul prim. La Parmenide, el putea fi principiu prim, 
pentru că Parmenide punea accent pe identitatea şi pe unitatea 
dintre ființă şi gîndire. În schimb, Plotin pune în evidență 
dualitatea implicită a acestora două, şi de aceea el neagă teza 
parmenidiană: ceva care este „doi” nu poate fi primul. 
„Paricidul” lui Plotin — spre deosebire de acela al lui Platon — 
nu mai priveşte identitatea dintre fiinţă şi gîndire, ci priveşte 
pretenţia fiintei-gindire de a fi principiul prim. Pentru Plotin, 
principiul prim trebuie să fie altul, şi anume, el trebuie să fie 
anterior gîndirii si ființei (precum binele din Republica); în 
plus, el trebuie să fie unu, aşadar anterior dualității specifice 
flintei-gindire. 

Această anterioritate faţă de dualitate ne duce la cea de-a 
doua temă platonică reluată de neoplatonici: cea a unului din 
prima ipoteză (Parmenide, 137 c 4-142 a 8). 


Unul care nu este si nu poate fi gîndit 


Să vedem, mai întîi, cum apare la Platon această primă 
ipoteză henolopică| (sau ipoteză asupra unului). Înainte de a 
intra în amănuntele acestei ipoteze, se cuvine să facem o scurtă 
contextualizare a ei, urmărind modul în care Platon ajunge să 
expună ipotezele henologice. Dialogul Parmenide începe cu 0 
apologie a necesităţii existenţei unului, o apologie negativă, de 
fapt, care se bazează pe demonstrarea absurditatii ce rezultă din 
suprimarea unului şi din admiterea unei pluralitäti pure, lipsite 
de unitate. Dintre demonstrațiile expuse de Zenon, dialogul nu 
reține decit una!: anume că, dacă ființele sunt plurale 
(ei MOAAG tori tà Svta), atunci ele vor fi şi asemenea ŞI 
neasemenea, ceea ce este absurd, deoarece lucrurile asemenea 
nu pot fi neasemenea, iar cele neasemenea nu pot fi asemenea”. 

După această scurtă introducere privind raportul dintre 
unitate si pluralitate, ritmul dialogului se schimbă, şi anume se 
trece la discutarea posibilității ca un lucru să participe 
deopotrivă la asemănare şi la neasemănare — ceea ce ar fi pus 
sub semnul întrebării ipoteza lui Zenon — pentru a se intra 
astfel într-o discuţie foarte sistematică despre ce înseamnă 


Platon, Parmenide, 127 e 1-5. 

? Argumentul lui Zenon este analizat pe larg de Proclus, în 
Comentariul la Parmenide Il, 721.19-729.38. Lucrurile sunt 
asemenea deoarece toate au caracteristica pluralitatii, dar sunt 
neasemenea, tocmai pentru că, în măsura în care sunt plurale, ele 
sunt și distincte unele fata de altele. 

participaţie şi despre statutul ideilor la care lucrurile participă. 
Analiza nu ajunge însă la o concluzie univocă: nu se poate 
stabili o manieră incontestabilă în care lucrurile participă la 
idei; pe de altă parte, se observă că, în lipsa ideilor, nimic 
altceva nu mai poate fi gîndit. În lipsa unei concluzii univoce 
despre statutul ideilor, personajul Parmenide subliniază 
necesitatea de a exercita gindirea în marginea lucrurilor 
nevăzute, pe care numai mintea le poate surprinde. Pentru a 
explicita modul în care trebuie făcute aceste exerciții, se va 
recurge tocmai la ipoteza lui Parmenide (aceea a unului). Mai 
precis, se va urmări ce rezultă atit din existența unului cît şi din 
non-existența lui, atit în privința lui cit şi în privinţa celorlalte 
lucruri. Astfel se trece la partea a doua a dialogului (137 c 4- 
166 c 5), revenindu-se, într-un fel, la problematica din 
introducerea dialogului. În această a doua parte vor fi enunțate 
nouă ipoteze asupra unului — cinci pozitive şi patru negative —, 
iar fiecare dintre acestea va fi urmărită în toate consecințele 
sale. Concluziile vor fi de fiecare dată altele — atît în cazul 
pozitiv, în care unul este, cit si în cazul contrar, în care unul nu 
este. Ceea ce merită remarcat este faptul că în cadrul fiecărei 
ipoteze apar anumite dificultăţi de gîndire a unului. În 
expunerea platonică, nici o ipoteză nu pare a fi privilegiată fata 
de alta, nici una nu este aleasă ca descriind în mod adecvat unul 
însuşi, astfel că scurta concluzie a dialogului va face un 
rezumat, o sinteză a tuturor ipotezelor, atît afirmative cit ŞI 
negative. 

Să ne oprim acum mai în amănunt asupra acestei 
»gimnastici” (yvuvaoia)! mentale şi asupra primului exercițiu 
din cadrul ei, adică asupra primei ipoteze a unului. Aceasta este 
ipoteza radicală a existenţei unului înțeles ca non-plural: dacă 
ee IN RE PR 
Platon, Parmenide, 135 d 7. 

unul însuşi este, ce urmează în privința lui? Dar admiterea 
unului în sine presupune excluderea oricărei forme de 
pluralitate: dacă este unu, atunci unul nu poate fi ceva plural 
(ei Ev ot, io Tt ob &v ein NOAA tò EVH). Dialogul des- 
făşoară in continuare o întreagă serie de negatii ce se dovedesc 
necesare, odată ce admitem unul non-plural. Nefiind plural, 
unul nu are părţi şi nu poate fi întreg, deoarece nu poate fi nici 
compus; unul nu are început, mijloc şi sfîrşit; unul nu are figură 
(x mio), asadar nu participă nici la drept, nici la circular; unul 
nu este nicăieri (nici în altceva, nici în sine); unul nu poate fi 
nici nemișcat, nici mişcat; unul nu este nici identic (cu sine sau 
cu altceva), nici diferit (de sine sau de altceva); unul nu este 
asemenea sau neasemenea (cu sine sau cu altceva); unul nu este 
egal, nici inegal (cu sine sau cu altceva); unul nu există în timp, 
el nu este mai tînăr sau mai bătrîn, nu are vârstă şi nu participă 
la timp; unul nu este, nu a fost și nu va fi; astfel, unul nu 
participă la fiinţă; unul nu este şi unul nu este unu; unului nu îi 
revine nici un nume, definiţie, ştiinţă, senzaţie sau opinie; unul 
nu poate fi exprimat, nici cunoscut sau perceput. În concluzie, 
unul pe care îl admitem ca non-plural nu are ființă şi nu poate 
fi cunoscut, numit, gîndit, deşi în această primă ipoteză l-am 
numit şi l-am gîndit deja într-un fel. Unul — care a fost afirmat 
în ipoteză, aşadar a fost deja gîndit, într-un fel — se arată acum 
a fi dincolo de gîndire — fie că prin gîndire înțelegem definiţie, 
știință, opinie sau nume. În plus, desi s-a admis în ipoteză că 


unul este, se arată că el nu are fiinţă, nici măcar atît cît să poată 
fi unu. 


— _—— 


' Platon, Parmenide, 137 c 4-5. 

Să vedem acum care este lectura neoplatonică asupra acestei 
ipoteze care, în primă instanță, pare contradictorie. Pentru 
neoplatonici, prima ipoteză asupra unului nu mai este doar o 
ipoteză, aşadar caracterul ei nu este ipotetic, ci descriptiv: ea 
descrie unul absolut, zeul prim sau principiul prim!. Ea este 
considerată o expunere de teologie negativă asupra principiului 
prim”. În plus, nu numai această primă ipoteză, ci toate 
ipotezele din această parte a dialogului Parmenide (137 c 4-166 
c 5) au valoarea unor descrieri cifrate a anumitor părți ale 
realității, care se desfăşoară în mod ierarhic, de la principiul 
prim şi pînă la lucrurile cele mai depărtate de principiu, precum 
materia. Fiecare ipoteză — şi respectiv nivelul de realitate ce 
corespunde fiecăreia — este o reflectare, din ce în ce mai 
îndepărtată, a primei ipoteze, cea a unului prim, principiu al 
intregii realităţi. Fiecare nivel ulterior are un anume grad de 
unitate, însă unitatea sa este una derivată, nefiind posibilă decît 
datorită principiului prim, care este unul absolut — obiect al 
primei ipoteze. Acesta reprezintă sursa întregii realităţi, el face 
posibilă desfăşurarea plurală a ființei inteligibile (descrisă in 


Această schimbare de perspectivă asupra primei ipoteze este, 
desigur, destul de discutabilă: Proclus însuşi aminteşte că a doua 
parte a dialogului a fost mult timp înțeleasă ca un simplu exercițiu 
(vezi Comentariul la Parmenide, 630, 37-38). De asemenea, 
Platon pare să invite la această gimnastică mentală, ca la o 

„Pregătire în vederea înțelegerii ideilor, a locului inteligibil. 

~ Proclus spune chiar că această primă ipoteză ar fi un imn închinat 
principiului prim, imnul fiind cea mai adecvată manieră în care se 
poate vorbi despre acesta (vezi Comentariul la Parmenide, VII, 
1191.34-35, precum şi Teologia platonică, II, II, 65.5-1 S); 

cea de-a doua ipoteză), a sufletului (din a treia ipoteză) şi a 
universului sensibil descris în celelalte ipoteze. 

Neoplatonicii încearcă, de fapt, să descopere modul în care 
fiinţa — cu pluralitatea ei specifică — se poate constitui. Miza lor 
nu mai este aceea de a identifica o fiinţă primă, care să se afle 
la originea tuturor celorlalte lucruri, care să le dea caracterul lor 
specific, sau care să fie capabilă să pună întreaga realitate in 
mişcare, ci este accea de a gîndi modul în care se constituie 
ființa în genere, chiar şi cea mai înaltă treaptă a ei, adică fiinţa 
primă, care este pur inteligibilă, gîndire pură. Filozofii 
neoplatonici observă că pluralitatea ființei nu este posibilă - 
se poate constitui — decît pornind de la o unitate absolută, de la 
acest unu non-plural, complet sustras pluralității. De asemenea, 
gindirea — chiar şi cea primă, a fiinţei prime — nu se poate 
desfăşura decît pornind de la o unitate anterioară, de la un unu 
absolut. În concluzie, fiinţa îşi primeşte „faptul de a fi” 
(tò eivat) de la unul absolut, care „nu este” şi care, la limită, 
nici măcar „nu este unu”). Gindirea cea mai înaltă devine 
posibilă doar pornind de la acest principiu care el însuşi nu 
poate fi gîndit, deoarece pentru el nu există „nici nume, nici 
rațiune, nici cunoaștere, senzaţie sau opinie“. Astfel înţeles, 
unul din prima ipoteză ajunge să preia rolul binelui din 
Republica, despre care se spune că dă fiinţă şi cunoaştere, fără 
a fi el însuși fiinţă, ci „dincolo de fiinţă”, si fără a fi el însuși 
cunoscut și gîndit, ci „dincolo de gîndire”. Acest ultim aspect - 


Platon, Parmenide, 141 e 10-11: O08" è apa obtwg EOTLV Mote Žv eivat. 
platon, Parmenide, 142 a 3-4: 
Ov ăpa dvopa ov abt ode AGyoo ob rig Ent 
orſun  ovât oOnoicg ovât 5650. 

al anterioritatii binelui față de cunoaştere şi gîndire — nu este 
prezent în mod explicit în textul Republicii, dar neoplatonicii îl 
deduc tocmai din identificarea binelui absolut cu unul prim, pe 
care „nici una dintre ființe nu îl poate percepe”. Principiul 
prim va fi astfel „dincolo de ființă” (Entkeiwvo ovoiac) şi 
„dincolo de gîndire” (Enfkewa vod). 


Identificarea binelui de dincolo de ființă cu unul absolut 
la Plotin 


În continuare, vom încerca să intrăm în detaliile acestei 
identificări a binelui absolut cu unul prim, oprindu-ne în mod 
special asupra gîndirii lui Plotin. Ne întrebăm, mai precis, cum 
concepe el principiul prim, acest unu-bine de dincolo de fiinţă, 
şi care este raportul concret dintre unu si bine. Observăm dintru 
început că sensurile transcendentei principiului față de ființă si 
faţă de gîndire sunt expuse de Plotin pornind fie de la aspectul 
de unitate al principiului, fie de la aspectul său de bine absolut. 
Transcendenta principiului este fie cea a unului absolut, fie cea 
a binelui prim, între acestea două existind o conexiune foarte 
strinsa. Tocmai de aceea trebuie să precizăm prin ce anume se 
disting aceste două aspecte ale principiului, dar şi cum ajung 
ele să fie identificate. În plus, această bivalență a principiului 
poate să pară surprinzătoare. Astfel, dacă privim cele două 
aspecte ale principiului — ca unu şi ca bine — doar în distincția 
lor, am putea avea impresia că ele sugerează o dualitate a 
principiului însuşi, suprimînd astfel unitatea lui absolută. 
Totuşi, aşa cum vom încerca să explicăm în continuare, unul şi 


LS 


1 . s 2 ~ w -Ă A~ * 2 
Platon, Parmenide, 142 a 6: oi ci ch övtæv adtOd G t. 

binele nu se disting decit din perspectiva gîndirii, care încearcă 
să surprindă principiul, aşadar din perspectiva ființei care 
urmează după principiu, fără însă a afecta natura unitară a 
principiului absolut, fără a o împărți. Să vedem aşadar ce 
înseamnă principiul ca unu si cum anume acest unu este în 
acelaşi timp binele absolut, fără ca binele prim să fie „altceva“ 
decît unul absolut. Trebuie să precizăm în primul rînd că 
principiul prim nuj poate fi înțeles în termenii fiinţei, pe care o 
identificăm de fiecare dată prin anumite caracteristici proprii. 
Tocmai de aceea, „unul” şi „binele” care indică principiul prim 
au alt sens decît dacă ele s-ar referi la o ființă cu caracterul 
unității şi al binelui. Dar atunci, ce înseamnă „unu” şi ce 
înseamnă „bine” în acest caz al principiului de dincolo de 
fiinţă? 

Preluînd expresia platonică dincolo de fiinţă şi făcînd din ea 
țelul ultim al gîndirii sale, Plotin iese din termenii ontologiei 
tradiționale: ființa lucrurilor nu mai este gîndită prin apel la o 
ființă primă, printr-o pluralitate de forme care au caracterul 
unității, dar care ramin, totuşi, o pluralitate; ci ființa — cu 
ambele sale caractere, atit cel de unitate cît şi cel de pluralitate 

este explicată prin ceea ce o face să fie unitară, înainte chiar 
ca ea să poată desfăşura o pluralitate specifică. 

Fiinţa veritabilă — care este un unu-plural — nu poate exista 
ca ființă decit datorită unității sale'. Aceasta este poate 
afirmaţia cea mai radicală pornind de la care Plotin concepe un 
principiu anterior ființei şi gîndirii. Fiinţa — în sensul ei 


l > PPE 1 3 . $ 
Vezi de pildă Enneade, V1, 6, 9, 39-42: fără un unu anterior, ființa s- 
ar dispersa într-o pluralitate infinită $i absurdă, adică una pe care 
nu o putem gandi nici măcar ca pluralitate. 

veritabil, paradigmatic si inteligibil — este o unitate, însă o 
unitate plurală, compusă din părți’. Ființa este plurală, însă 
ceea ce o face ființă este, în ultimă instanță, unitatea sa. Fără 
unu, ființa ar fi doar o pluralitate, şi, de fapt, ea nu ar putea fi 
deloc: ea nu ar putea fi nici măcar pluralitate; deoarece nici 
pluralitatea nu se poate constitui decît dacă fiecare dintre 
părțile sale este unu. Tocmai de aceea, înaintea pluralitätii — 
chiar şi a celei mai unitare — trebuie să existe cel care este doar 
unu. Căci „tot ceea ce nu este unu există [sau este] prin unu'?. 
Altfel spus, tot ceea ce nu este doar unu — ci este și o pluralitate 
este totuşi ceva doar datorită unului, datorită unității pe care 
o primeşte de la cel care este doar unu, fără a fi plural. 

Unitatea plurală — a fiinţei = nu poate exista decît printr-o 
unitate pură, printr-un unu absolut. În plus, unul-plural al fiinţei 
inteligibile există doar prin acest unu anterior, prin acest unu 
non-plural. El este „cel de la care, într-un fel, celelalte [lucruri] 
sunt şi ele [unu]” (nap” od zws Kai tà &AAG)’. Unul absolut 
generează ființa, deoarece îi dă unitatea prin care ea poate 
propriu-zis să fie, şi fără de care ea nu ar exista nici măcar ca 
pluralitate. Remarcăm că acest aspect — al unui dincolo de fiinţă 
care dă acest fapt de „a fi” — era prezent si în contextul platonic 
din Republica. Aici, binele este cel care dă obiectelor cunoaşterii 
ființă şi faptul de „a fi” (kai “tò eivai “te xi Tv ob id bn 
Ekeivov adtoig npooeîvut). Din nou însă, remarcăm că la 
Plotin problema este pusă într-un sens mai radical: unul absolut 


' Aceste părţi nu divid ființa și nu îi anulează unitatea, ci ea rămâne 
unitară şi în identitate cu sine. 

É Plotin, Enneade, V, 3, 15, 11-12: nâv rap TÒ un Zv tÔ ZV [...] kotiv. 

j Plotin, Enneade, V, 3, 15, 17. 

nu dă ființă doar obiectelor cunoașterii, ci şi fiinţei înseși. 
Nimic nu poate avea ființă fără acest principiu de dincolo de 
fiinţă, care face ca fiecare lucru să fie unitar si, astfel, să fie. 

Unul absolut dă fiinţei condiţia fundamentală în care aceasta 
poate apărea: anume unitatea; în felul acesta el generează 
ființa, făcînd-o să fie ceea ce este. Considerăm că acesta 
reprezintă punctul central al superiorității unului absolut fata de 
fiinţă, că doar pornind de aici putem înțelege ce înseamnă că 
unul este „dincolo de fiinţă”. 

Să trecem acum la cea de-a doua „caracteristică” a 
principiului, şi anume la faptul că acesta este „binele” prim, 
intrebindu-ne care este sensul acestui „bine” care nu mai indică 
doar o „ființă bună”, ci un bine anterior oricărei ființe. Pentru 
Plotin, ființa veritabilă nu este o ființă inertă!, pentru care 
această unitate (în jurul căreia ea se constituie) să fie o 
„caracteristică indiferentă. Din contră, fiinţa veritabilă este o 
ființă inteligibilă si este o ființă care gîndeşte; dar gîndirea, deşi 
se realizează în condiţia indispensabilă a dualității, este de fapt 
îndreptată tocmai spre această unitate a fiinţei şi, mai precis, 
spre cel de la care ea primeşte unitatea sa. Iar fiinţa veritabilă 
primeşte unitatea de la cel care este doar unu. Dar, în plus, 
structura însăşi a ființei este orientată spre unul absolut, într-o 
încercare constantă de a surprinde acest unu. Fiinţa este 
— a 


' Această caracteristică non-inerțială, ci activă, a fiinţei îşi are de 
asemenea sursa într-un text platonic, şi anume în Sofistul, 248 e 6- 
249 a 4, unde Platon se întreabă care sunt caracteristicile fiinţei şi 
observă că aceasta nu poate fi statică, nici lipsită de intelect sau de 
viață. Plotin va relua această idee, vorbind în repetate rânduri 
despre faptul că fiinţa nu poate fi „un cadavru” (vezi, de pildă 
Enneade, IV, 7,9, 23-24). 

generată pornind de la unitatea absolută, iar, în plus, în modul 
ei cel mai propriu de a fi, ființa se concentrează tocmai spre 
această unitate pornind de la care ea a fost generată. Fiinţa 
însăşi nu poate exista în lipsa unului absolut, iar activitatea ei 
nu vizează altceva decît acest principiu absolut unitar. 

Dar, conform principiului aristotelic! acceptat de Plotin, 
orice activitate se îndreaptă spre un bine propriu. În consecință, 
cel spre care se îndreaptă activitatea ființei veritabile este 
binele ei, iar acesta este binele absolut, deoarece el nu mai este 
binele unei ființe anume, ci este binele întregii fiinţe, şi anume 
al ființei veritabile. El nu este doar „ceva bun”, un bine 
determinat, ci este binele absolut?, dincolo de care nu mai poate 
exista un alt bine. Dar atunci, binele ființei este însuşi unul spre 
care se îndreaptă activitatea sa. În felul acesta, unul absolut este 
identificat cu binele absolut. 

Totuşi, nu trebuie să înțelegem că unul şi binele ar fi două 
lucruri diferite, pe care Plotin — la fel ca întreaga tradiție 
neoplatonică — le suprapune. Din contră, cele două aspecte ale 
principiului prim — acela de unu absolut şi acela de bine prim — 
funcționează în acelaşi timp, iar între ele nu există o diferență 
decît dacă privim. relația principiului cu ființa, aşadar cu 
realitatea pe care acest principiu o generează. Astfel, ca sursă a 
întregii realități plurale, principiul ne apare ca unu; în schimb, 
ca scop final al întregii realități, aşadar drept acela spre care 
tinde * realitate, principiul ne apare ca bine. Principiul 
»prim” este astfel şi principiul „ultim” al întregii realități. El 


' Aristotel, Etica Nicomahică, 1094 a 1-2. 
“Vezi de pildă Plotin, Enneade, V, 5, 13, 1-2: el este Binele, iar nu un 
bine (T&ya00v adtov ðövta Kai ij &ya86v). 

are două aspecte indisociabile: atît acela de sursă, origine si 
început al realităţii, cît şi acela de ţintă, de scop şi de finalitate 
a întregii realități!. Totuşi, cei doi termeni — începutul și 
sfîrşitul - au sens numai în relație cu ceea ce începe, respectiv 
cu ceea ce se îndreaptă spre un sfirşit, aşadar ei au sens numai 
în relaţie cu ceea ce vine după principiu, cu ceea ce este diferit 
de principiu, cu ceea ce îşi are în principiu atît sursa, cit si țelul 
existenţei sale. De aceea, cele două aspecte ale principiului nu 
introduc nidi o dualitate în principiul însuşi si nu împart 
unitatea lui. Principiul este si cel care fundamentează întreaga 
realitate, cel care face posibilă ființa veritabilă — si, în 
consecință, chiar și spaţiul subordonat, al devenirii —, dar el 
este în acelaşi timp cel spre care întreaga ființă îşi concentrează 
activitatea ei specifică. De aceea, Plotin poate să vorbească 
despre principiu sprijinindu-se atit pe analiza platonică asupra 
unului, cît şi pe analiza platonică privind binele. 

Să vedem însă, şi mai concret, cum anume coexistă cele 
două aspecte ale principiului, şi de ce ființa este generată 
tocmai de cel spre care ea însăşi se îndreaptă. Actul prin care ia 
naştere ființa este un act de contemplatie a unului absolut: 
ființa încearcă să cuprindă această unitate, însă nu obţine decît 
imaginea duală a propriei sale existente, care se depărtează de 
unu tocmai în timp ce vrea să îl cuprindă. Dar atunci, acest act 
de contemplatie este în acelaşi timp un act de dorire a unului 
anterior, iar în această dorire ființa se reîntoarce constant spre 
principiul ei, adică spre cel de la care ea provine, spre cel de 
care, într-un fel, ea se depărtează. 


— 


' Pentru identitatea începutului (principiul) cu sfârșitul (scopul final), 
vezi de pildă Enneade, III, 8, 7, 17; V, 8, 7, 45-47. 

Dar scopul final nu este un „moment ulterior”, la care 
realitatea ar ajunge în urma desfăşurării sale. Din contră, Plotin 
concepe relația de întemeiere a realităţii în principiu astfel încît 
această producere a realității să fie în acelaşi timp un act de 
dorire a principiului însuşi, o tensiune care reîntoarce lucrurile 
spre principiul însuşi. Lucrurile tind spre principiu în acelaşi 
timp în care ele sunt produse; ele vor să se întoarcă la 
principiul lor tocmai în măsura în care acesta le instituie ca 
diferite. Altfel spus, tocmai în măsura în care ființa doreşte 
principiul şi tinde să îl cuprindă in gindirea ei, tocmai in 
această măsură ea este instituită ca diferită de principiu, pe care 
nu îl poate cuprinde, deoarece gîndirea ființei rămîne plurală. 

Unul este astfel atît cel de la care începe activitatea de 
contemplaţie proprie ființei, cit şi cel spre care se întoarce 
dorința constantă a acesteia. Totuşi, el nu este niciodată un 
„obiect” propriu-zis al contemplatiei, nici un „obiect” propriu- 
zis al dorinței fiinţei, ci acestea (contemplatia şi dorința) indică 
in direcția principiului, fără însă a indica ceva” anume. 
Principiul este unu fata de fiinţa plurala care provine de la ea, şi 
este bine fata de fiinţa care îşi îndreaptă întreaga sa activitate 
spre el; totuşi, el nu este un „unu” determinat, şi nici un „bine“ 
determinat. Observăm că cele două aspecte ale principiului, 
acela de „unu” şi acela de „bine”, nu au un sens static: ele nu 
Sunt nişte proprietăți care ar reveni unui lucru anume, unei 
realități precise. Ele au mai degrabă un rol , functional“: ființa 
se instituie pornind de la unitatea absolută, care este în acelaşi 
timp binele ei cel mai înalt. Astfel, structura realităţii — de la 
principiul prim pînă la ultimele derivate — poate fi citită în două 
direcţii: pe de o parte, de la principiu la derivatele sale, vedem 
cum principiul întemeiază întreaga realitate, întreaga pluralitate 

a ființelor, care nu poate exista fără simplitatea anterioară a 
principiului unu. Pe de altă parte, de la derivate înspre 
principiu, principiul apare ca acela înspre care se îndreaptă 
dorinţa tuturor ființelor, el fiind scopul final al întregii realități, 
binele comun al tuturor ființelor. Astfel, principiul face ca 
desfăşurarea realităţii să fie una circulară: realitatea începe de 
la principiu ca unitate absolută şi anterioară, dar, în acelaşi 
timp, realitate îşi are finalitatea în acelaşi principiu, ca bine 
absolut. Principiul este cel de la care începe desfăşurarea 
inevitabil plurală — a fiinţei, iar în acest sens el este „unul 
absolut”, necesar acestei desfăşurări; în același timp, principiul 
este şi cel în jurul căruia gravitează fiinţa, cel pe care fiinţa 
tinde să îl cuprindă, să îl atinpă, iar în acest sens el este binele 
ei absolut. Am putea spune că de la principiu (ca unu) începe 
această tendință a fiinţei de a se întoarce spre principiu (ca 
bine), sau invers, că dorința fiinţei $i tendinţa ei este aceea de a 
se întoarce spre cel care o face posibilă, aşadar că dorirea 
binelui este de fapt dorirea unului. 

În acest fel, cele două aspecte ale principiului nu pot fi 
separate; ele se „reflectă” unul în celălalt, constituind două 
laturi necesare ale relaţiei ființei cu principiul său: ființa se 
„depărtează” de la principiul care rămîne absolut unu, dar în 
același timp ea tinde să reducă această depărtare fata de 
principiu, ea tinde spre unul absolut ca spre binele ei propriu. 
Dacă între principiu şi ființă există o dinamică dublă (în sensul 
în care ființa se depărtează constant de principiu, dar revine şi 
tinde mereu spre el, rămînînd totuşi într-o distincţie faţă de el), 
atunci „unul” şi „binele” nu sunt decît cele două capete perfect 

simetrice ale acestei dinamici!. Principiul este în acelaşi timp 
cel care generează fiinţa, cel care o face posibilă (şi anume ca 
unu absolut), dar el este şi scopul ultim al fiinţei, cel spre care 
se îndreaptă întreaga ei activitate şi gîndire (principiul fiind 
astfel binele absolut). În ambele cazuri, principiul are o 
existența si o funcție extra-ontologică, adică el fie precede 
ființa — ca unul care o face posibilă şi care rămîne într-o 
„anterioritate” absolută față de ea —, fie direcționează sfera 
ființei spre scopul ei cel mai propriu, rămînînd însă în afara ei; 
intr-o constantă „posteritate”, ca un ţel mereu țintit, însă 
niciodată atins în mod efectiv. Principiul rămîne astfel „dincolo 
de ființă”, în două sensuri ale acestui „dincolo”: atît ca un 
„inceput” care niciodată nu a fost materializat, cit şi ca un 
„Sfirşit sau scop”, care niciodată nu va fi concretizat, atins. 
Principiul uneşte astfel sensul originii cu sensul finalitatii 
întregii realități. Totuşi, aceste două aspecte nu 
individualizează principiul însuşi, nu fac din el o origine 
propriu-zisă şi un scop propriu-zis. Altfel spus, principiul nu 
este „un unu absolut” şi nici „un bine absolut”, adică un unu Şi 


i d 


Imaginea intuitivă a acestei duble dinamici nu trebuie să fie aceea a 
unei linii, al cărei „început” imaginar este întotdeauna diferit de 
„Sfârşitul” ei; metafora cea mai elocventă care sugerează această 
dinamică este cea a centrului unui cerc: punctele cercului se 
depărtează de centru, deoarece ele există tocmai în această 
depărtare față de centru, însă ele tind în acelaşi timp spre centru, 
şi numai această con-centrare a lor spre centru este cea care le {ine 
impreună şi care face din ele figura concretă a cercului. Este o 
metaforă pe care Plotin o foloseşte în repetate rânduri: vezi, de 
pildă Enneade, 1,7, 1,24; IV, 2, 1, 24; V, 1, 11, 10; VI, 5, 5, 13. 

un bine determinat, ci el îşi exercită aceste două „funcţii” ale 
sale, fără însă a deveni el însuşi „o fiinţă anume”, ci rămînînd 
în afara sferei ființei pe care o generează şi care tinde spre el. 
Principiul va fi astfel „dincolo de ființă”. 

Tocmai acest caracter indeterminat al principiului este cel 
care explică identitatea unului şi a binelui. Unul absolut este 
identic cu binele absolut deoarece principiul nu este „ceva 
anume”, la care să f adauge apoi proprietatea binelui, sau cea 
a unității, ca şi cum unul ar fi diferit de bine. Pentru a înțelege 
acest lucru, să dăm un exemplu intuitiv: dacă Socrate şi Platon 
sunt doi indivizi, ei sunt în primul rînd oameni, sau ființe, iar 
faptul că unul este Socrate iar celălalt este Platon vine să îi 
departajeze, să îi distingă, făcînd din ei două entităţi diferite. În 
schimb, în cazul principiului nu mai funcționează această 
logică a fiinţei: principiul nu este „ceva anume”, caz în care „a 
fi unu” şi „a fi bine” s-ar aplica acestui „ceva” ca două 
proprietăţi distincte. Din contră, binele şi unul indică această 
natură primă și simplă a principiului. „Unul” şi „binele” indică 
acelaşi lucru’, acelaşi principiu prim, tocmai pentru că, de fapt, 
prin „unu” şi „bine” nu spunem ceva despre principiu, „nu 
predicăm ceva despre el, ci ni-l indicăm nouă înşine, pe cît 
posibil”?. În felul acesta, observăm că Plotin — şi întreaga 
tradiție neoplatonică — preia cele două indicații platonice (a 


binelui de dincolo de ființă şi a unului care nu este), însă nu le 
1 


: Plotin, Enneade, II 9, I, 5-6: atunci când spunem unu si atunci când 
spunem bine, trebuie să gândim că ne referim la aceeaşi natură 
unică (Grav Aéywpev “tò Ev, Kai Stay EHE THYABdV, TIV 

4 abr det vopiCerv cv pvow Kai utav A€yetv). 

“Plotin, Enneade, II 9, 1, 7-8. 

preia ca pe nişte determinatii propriu-zise ale principiului, ci ca 
pe nişte indicaţii sau aluzii!, în care sensul primar al „binelui” 
si al „unului” este, de fapt, suprimat. Cele două indicaţii sunt 
înțelese în acelaşi timp ca negatii: principiul este unul absolut, 
tocmai pentru că el nu mai este „ceva unitar”, şi este binele 
absolut tocmai pentru că nu mai este „ceva bun”. 

Am putea spune că, la limită, unul este identic cu binele 
tocmai pentru că unul şi binele nu mai au sensuri determinate — 
şi astfel, sensuri distincte —, ci „unul” şi „binele” nu sunt decit 
maniere de a indica principiul prim, această natură unică şi 
identică, în care nu există nici o dualitate. Aşadar, la drept 
vorbind, este impropriu a spune că „unul” este identic cu 
„binele”, pentru că unul şi binele nu înseamnă două lucruri 
anume, care să se identifice. Nu putem spune că principiul ca 
unu este identic cu principiul ca bine, deoarece unul şi binele 
nu se află propriu-zis în principiu, ci ele sunt doar două 
maniere prin care gîndirea noastră duală încearcă să-şi indice ei 
înseși principiul’. În articolul ,,Plotinos’’, H.-R. Schwyzer 


' Tema indicatiei (Evde1E1c) va fi foarte importantă la Damascius. 
Vezi, de pildă, De principiis, R. 1, p. 7, 8 (Despre primele 
principii, trad. rom. Marilena Vlad, Bucuresti, Humanitas, 2006, 
p. 73. Cf. de asemenea nota 60 de la pp. 320-321). 

Astfel, întreaga gândire a lui Plotin stă sub această condiţie: întregul 
discurs despre principiu nu descrie principiul, ci încearcă doar să 
indice înspre el şi să apropie pe cât posibil sufletul de principiul 
prim. 

II. -R. Schwyzer, „Plotinos“, in Pauly Realencyclopădie der 
Clasischen Altertumswissenschaft, XXI. I, 1951, col. 552, 48-52: 
„Doch muß man sich Plotinos Gleichung vor Augen halten: 
Orav Aéyopev TÒ Ev, Kai Stav Aéywpev c, Dv, TH d ij Sei 

spune că fragmentul din Enneade II, 9, 1, 5 arată că unul şi 
binele sunt identice. Dar, de fapt, dacă analizăm textul 
respectiv, observăm că Plotin însuşi nu spune că unul ca atare 
ar fi identic cu binele ca atare, ci doar că, atunci cînd spunem 
unu si atunci cînd spunem bine, vorbim de fapt despre o 
aceeaşi natură. În concluzie, unul şi binele nu sunt identice ca 
două principii, sau ca două aspecte ale principiului, ci ca două 
maniere în care gindirea noastră indică un unic principiu. Mai 
precis, identitatea unului cu binele este afirmată ca o precauție, 
în sensul că, atunci cînd numim principiul unu şi bine, aceste 
două indicaţii nu trebuie înţelese ca distincte, nici ca o dualitate 
care ar afecta principiul însuşi. Astfel, identitatea unului şi a 
binelui are sens doar din perspectiva fiinţei, care se reclamă de 
la o unitate primă şi care tinde spre un bine propriu; în schimb, 
din perspectiva principiului, unul şi binele nu mai funcționează 
propriu-zis, nu mai sunt prezente ca atare, aşadar nu mai putem 
vorbi nici măcar despre o identitate a lor. La limită, principiul 
este transcendent fiinţei tocmai pentru că el însuşi nu mai este 
propriu-zis nici „unu”, nici „bine“; „unul” şi „binele” sunt doar 
moduri în care gindirea noastră indică acest principiu anterior 
intelectului, anterior fiinţei veritabile. 


vopiGeiv thy h iy Kai piav Agyew II 9, 1, 5, d. h. év und 
àyaðóv sind identisch.“ 


STEFAN AFLOROAEI 


Excese şi locuri obscure in interpretarea unui clasic 


Excesses and Obscurities in Interpreting a Classic 
(Abstract) 


I would like to draw your attention to one of the most serious 
criticisms ever addressed to Descartes - and indeed, to the 
entire modern philosophy: viz., the „dualism of Substances“, 
thereby human body and soul would have been understood as 
entirely separate substances. As a consequence of such a 
dualism, the live relationship and the unity of the human being 
as such would become completely non intelligible. Except, the 
idea of the separation between body and soul does not come 
from Descartes. Instead, it was formulated by one of his 
disciples, Henry Leroy, also known as Regius. When 
Descartes learnt about this bizarre interpretation, he was 
deeply saddened and tried to clarify things. He addressed the 
issue (with plenty of arguments) in some of his letters to his 
friends and acquaintances, as well as in his metaphysical 
writings. Eventually, he adopted the double nature paradox — 
of Patristic origin — namely, the idea that human beings have 
an intrinsically twofold nature. Unfortunately, history was not 
on Descartes’ side: if you look up the term ,,dualism” in any 
dictionary or lexicon, including studies by famous analysts, 
you find that they reiterate what Regius, the infidel disciple, 
once said. And it is this very reading that has become the 
common, official version of the ,,Cartesian dualism”. This can 
be partly explained by the way in which modern metaphysics 

is usually interpreted: either through an ideological (and 
usually frivolous) reading, or by means of a technical or 
purely literal interpretation. 


I. Fovismul unor interpretări tîrzii 


Nu doresc să fac un inventar al acelor interpretări pe care, 
pina la un punct, le suportă cu seninătate scrierile lui Descartes. 
Altceva voi ave în vedere în paginile care urmează după 
această succintă cartografie, anume teza gravă a dualismului 
cartesian”, Este vorba de o presupozitie care domină literatura 
exegetică din vremea lui Descartes şi pînă astăzi. Acest 
dualism ar constitui simptomul cel mai sigur al gîndirii 
metafizice. lar metafizica indică, prin chiar simpla ei prezenţă, 
o formă de rătăcire, pur şi simplu o boală. Sunt cunoscute in 
această privință cuvintele lui Alfred Jules Ayer, anume că 
metafizicanul nu ar mai trebui socotit un nebun, ca altădată, ci 
un simplu bolnav. Însă exact această veche idee, „dualismul 
cartesian”, poate fi socotită un loc realmente obscur al gîndirii 
moderne!. Și nu doar în sensul că a rămas insuficient reflectată, 
neclarificată în datele sale de fond. Ci mai ales întrucît istoria 
recentă a gîndirii filosofice a asumat-o definitiv, ca pe o teză 


' Ar fi bine să ne amintim că expresia veche /ocus obscurus, atunci 
când se are în vedere un loc scriptural sau discursiv, deține cel 
puţin trei acceptiuni de fond. Mai întâi, este vorba de un pasaj sau 
un fragment neadus la lumină, necunoscut încă. Deopotrivă, 
expresia numeşte ceva prin el însuşi neclar, ambiguu sau confuz. 

In ultimă instanţă, este în joc un înțeles frecvent în literatura 

religioasă: locul obscur desemnează ceva tainic sau secret, 

misterios. Ne dăm seama astfel că expresia ca atare nu avea decât 
în anumite situaţii un înţeles negativ. 


Excese şi locuri obscure în interpretarea unui clasic 147 


sigură şi emblematică pentru preistoria acestui timp. A preferat 
să creadă că Descartes şi o întreagă tradiție metafizică s-ar fi 
predat cu totul unei perspective realmente neinteligibile. Nu e 
de mirare atunci că despre „dualismul cartesian” afli vorbindu- 
se astăzi în aproape orice lexicon, manual sau tom enciclopedic 
al filosofiei. 

Însă înainte de a vedea în ce constă obscuritatea acestui loc 
decisiv al metafizicii europene, să aruncăm o simplă privire 
asupra „fenomenului Descartes”, mai exact, asupra unor 
imagini, idoli şi figuri care s-au născut cu timpul în mintea 
oamenilor. 

Ceea ce s-a întîmplat cu Descartes în secolul al XX-lea, mai 
ales după al doilea mare război, apare ca o adevărată junglă a 
interpretărilor. Fiecare din ele tine să te conducă pe o nouă 
cale, însă cum nu poți uita de existenţa celorlalte, rişti continuu 
un gen de năuceală completă. Toate aceste interpretări compun 
împreună un peisaj ecuatorial, sălbatic, al chipurilor lui 
Descartes. Imaginea solitarului gînditor, retras pentru un timp 
in locuința sa din ţinuturile olandeze, stind infrigurat in fata 
căminului şi cu mantaua pe umeri, indecis în fata foii albe, 
reflectînd singur şi notîndu-şi cîteva nopți la rînd, într-o 
manieră confesivă, posibile răspunsuri la întrebarea ce anume 
am putea socoti ca fiind sigur în această lume, fie că e vorba de 
cunoașterea omenească sau de ceea ce avem de făcut, imaginea 
acestui Descartes a rămas cu mult în urmă. Ea revine probabil 
doar în mintea celor care se simt ei înşişi atinşi de solitudine şi 
de libertatea simplă sau gratuită a metafizicii. Totul se petrece 
ca şi cum Descartes este nevoit acum să suporte pe propria 
piele o replică frustă la metafora arborelui gnozei, cea de care 
el însuşi a uzat în una din scrisorile sale. 

Secolul din urmă, de care nu ne putem despărți prea uşor, 
imi apare în această privință dominat pur şi simplu de 

interpretări ideologice, pe de o parte, şi de izbucnirea fovistă a 
celor mai excentrice lecturi posibile, pe de altă parte. 
Interpretarea ideologică o intilnesti uşor atunci cînd în actul de 
înțelegere determinante sunt interesele unor oameni şi 
ideologiile unui timp. Sintagma ca atare a fost deja acceptată de 
către doxografi şi exegeſil. Ea ne spune că înţelegerea noastră 
stă adesea în dependenţă de jocul puterii şi al unor ideologii, 
oricît de ciudate ar fi acestea la un moment dat. Gîndirea se 
vede continuu afectată — mai mult sau mai putin — de forţa unor 
ideologii. Există ideologii, în definitiv, care caută să modifice 
radical însuşi modul de gîndire şi vorbire al oamenilor (Karl 
Mannheim). Fireşte că acestea pot genera uşor forme de 
captivitate şi de cenzură, servitute, sau adincirea în uitare a 
celui aflat în inadecvare cu datele lor. 

Cei care încă mai descoperă în Descartes un autor lucid sunt 
de regula puțini si situați cumva în marginea jocului noilor 
puteri. De exemplu, Etienne Gilson sau Ferdinand Alquié, după 
război, Jean-Luc Marion, în timpul din urmă. S-a vorbit în 
acest sens despre o adevărată tradiţie franceză a hermeneuticii 
cartesiene, alte nume invocate fiind Henri Gouhier, Jean 
Laporte, Martial Gueroult sau, mai tîrziu, Jean-Marie 
Beyssade, Nicolas Grimaldi, Geneviève Rodis-Lewis şi alţii. 
Cei care îndrăznesc unele forme de reabilitare o fac adesea în 
moduri exotice sau defensive. Ei au în vedere fie posibile 
efecte etice ale gîndirii lui Descartes, fie modelul său cultural şi 
unele idei forță pe care le-a susținut. 


De exemplu, Oswald Ducrot si Jean-Marie Schaeffer, în Noul 
dicționar enciclopedic al ştiinţelor limbajului, traducere de A. 
Măgureanu, V. Vişan şi M. Păunescu, 1996, p. 68. Cf. şi volumul 
Interpretare şi ideologie (coord. Stefan Afloroaei), Iasi, 2002, în 

care se discută pe larg tocmai astfel de chestiuni. 

Mult mai numerosi sunt cei care vorbesc despre Descartes 
cu o libertate de-a dreptul fovistă in ipotezele lor de lucru. Ei iti 
aduc în față un frumos amestec de scandal şi spectacol al 
ideilor. Poţi descoperi astfel un Descartes necartesian, 
imprevizibil cu totul sau chiar rebel'. Se revine la imaginea 


' Constati uşor acest lucru dacă ai în atenţie, de exemplu, cele 
aproape 300 de comunicări dedicate împlinirii a patru secole de la 
naşterea lui Descartes, eveniment celebrat sub titlul L'esprit 
cartésien, la Paris, între 30 august şi 3 septembrie 1996. Volumele 
apărute cu acest prilej vorbesc despre un adevărat show 
interpretativ şi exegetic în jurul operei şi vieţii lui Descartes. 
În continuare, referințele la opera carteziană se vor face după 
ediţia: René Descartes, Oeuvres, publiées par Charles Adam & 
Paul Tannery, Ed. Leopold Cerf, 1897-1910. Urmând canonul în 
vigoare, voi indica în text această ediţie, cu inițialele AT, urmate 
de cifra romană ce indică volumul şi cifra arabă pentru pagină. 
Este vorba de: tome 1, Correspondance, 1897; tome Il, 
Correspondance, 1898; tome III, Correspondance, 1899; tome 
IV, Correspondance, 1901; tome V, Correspondance, 1903; 
tome VI, Discours de la Méthode & Essais, 1902; tome VII, 
Meditationes de prima philosophia, 1904; tome VIII, 1, Principia 
philosophiae, 1905; tome VIII, 2, Epistola ad G. Voetium. Lettre 
apologetique. Notae in programma, 1905; tome IX, |, 
Méditations, traduction française, 1904; tome IX, 2, Principes de 
la philosophie, 1904; tome X, Physio-mathematica. Compendium 
musicae. Regulae ad directionem ingenii. Recherche de la Vérité. 
Supplément a la correspondance, 1908; tome XI, Le Monde. 
Description du corps humain. Passions de l'âme. Anatomica. 
Varia, 1909; tome XII, Vie et oeuvre de Descartes, etude 
historique par Charles Adam, Supplément, 1910. Voi folosi 
deopotrivă câteva traduceri din opera filosofului francez în limba 
română: Regulae ad directionem ingenii, traducere din latină de 
Constantin Noica, 1935; Expunere despre metodă, traducere din 

filosofului cu mască (consacrată de Maxime Leroy) sau la cea a 
omului monden, libertin într-o privință (susţinută altădată de 
Ferdinand Brunetiére, apoi de Georges Friedmann). Pentru 
aceasta din urmă, vor fi invocate secvențe mai puţin 
speculative din viata lui Descartes, de exemplu, duelul său 
pentru ochii unei „frumoase doamne”, din 1625, cînd avea 29 
de ani, bănuiala veche (cu sursa în Voetius) de a fi avut mai 
mulţi copii nelegitimi', legătura sa ascunsă cu Helene Jans, o 
femeie de condiție modestă, care îi va naşte pe Francine „din 
flori”, în 1635, unele pagini din schimbul său epistolar cu 
prințesa Elisabeta a Boemiei”, sau unele mărturisiri mai 


latină de Dan Negrescu, 1995 (ediţia conține deopotrivă varianta 
latină şi cea franceză), Meditationes de prima philosophia, 
traducere din latină de Constantin Noica, 1937; Principiile 
filosofiei, traducere din franceză de Ioan Deac, 2000; Lumea, 
traducere din franceză de loan Deac, 2003; Pasiunile sufletului, 
traducere din franceză de Dan Răutu, 1984. La noi, importante 
prin consideratiile mai recente asupra tradiţiei cartesiene sunt 
unele studii precum: Mircea Flonta (ed.), Descartes — Leinbiz. 
Ascensiunea şi posteritatea raționalismului clasic, 1998; Dolores 
Toma, Anca Christodorescu, Vlad Alexandrescu (6ds.), Autour de 
Descartes, 1998; Viorel Vizureanu, Descartes (Repere 
biografice, opera scrisă, prezența in lume, destinul postum), 
2000; loan Deac, Studiu introductiv la René Descartes, Lumea, 
2003, şi fireşte altele. 

Cf. AT, VIII, 22, unde se află si răspunsul crud şi simplu al lui 
Descartes: „dacă i-aş avea, nu as nega-o; căci am fost şi eu tânăr 
odinioară și încă şi acum mă simt bărbat şi nu am făcut niciodată 

i jurământ de castitate”, 

Cf. AT, V, 57. Într-o scrisoare din 21 mai 1643, Descartes îi spune 
printre altele melancolicei prințese: „Sunteţi foarte inteligentă şi 
foarte frumoasă..., atât de inteligentă şi de frumoasă încât îmi 

ciudate, cum este cea din Scrisoarea către Chanut, din 6 iunie 
1647, în care spune că deoarece în copilărie iubise o fată cu 
strabism, s-a simțit apoi atras multă vreme de toate femeile cu 
o astfel de stigmă naturală. 

Revine însă la fel de mult şi figura ereticului indexat, ştiut 
fiind că în 1667, regele Louis XIV interzice complet predarea 
filosofiei cartesiene. Scrierile lui Descartes fuseseră deja puse 
la index încă din 1663. Bossuet, într-o scrisoare din 1687 către 
D’Allemans, discipolul lui Malebranche, descrie pericolul pe 
care-l prezintă cartesianismul pentru. învățătura creştină a 
timpului. Reacţii asemănătoare au, în aceeaşi epocă, Voetius, 
Le Maistre de Sacy şi Du Vancel. După cum consemnează 
Baillet, biograful lui Descartes, Voetius este foarte riguros şi 
exact în ceea ce susține, numind în şapte puncte importante 
dezacordul prăpăstios dintre cartesianism şi credința creştină 
(„Această filosofie este periculoasă, favorabilă scepticismului, 
aptă să distrugă credința noastră în sufletul raţional, misterul 
Sfintei Treimi, întruparea lui lisus Hristos, păcatul originar, 
miracolele şi profeţiile”). Chiar dacă ar fi avut dreptate sub 
aspect istoric sau dogmatic, lucru posibil de altfel, Voetius ar fi 
trebuit să urmeze totuşi, în reacţia sa, îndemnul celui care a 
lăsat spre meditație, printre altele, pilda samariteanului 
milostiv. Judecata lui Voetius poate fi intilnità cu uşurinţă şi 
astăzi, doar că mai numeroşi sunt acum cei care transformă 
acuza de erezie într-un elogiu adus unei minți libere. 

De la imaginea ereticului nu este mult pînă la cea a 


pierd cumpătul când vă văd şi sunt atât de tulburat încât pierd 
şirul ideilor”. Câteva consideraţii asupra acestui episod se găsesc, 
la noi, în Gheorghe Brătescu, Studiu introductiv la René 
Descartes, Pasiunile sufletului, Editura Științifică şi 
Enciclopedică, Bucureşti, 1984, pp. 6-12. 

ginditorului radical, unul care, aşa cum l-a văzut Paul Valcry, 
experimentează continuu într-un mod aproape estetic și riscă 
totul in exerciţiul îndoielii. Acest Descartes, oarecum 
avanpardist, va fi socotit un model pentru demersul artistic al 
lui Matisse sau al lui Cézanne, întrucît, cu proba de limită a 
îndoielii, face un salt deplin în spaţiul solitudinii absolute. 

Dar intilnesti extrem de uşor imaginea unui Descartes 
scindat, în neces violent cu sine. El apare deopotriva ca 
baroc (Rosario Assunto) si clasic, esoteric sau rosicrucian (F.A. 
Yates), analitic (Jean Laporte), crestin (Le Senne) Şi ateu 
(Sartre), teolog canonic (Gilson) si teolog secular (Jonas), 
metafizician supus tradiţiei şi totuşi liber (Ortega y Gasset)’, 
legitimator al erei falocentrice (Susan Bardo) şi totuşi 
egalitarist în chestiunea genului (Stanley Clarke), modern (J. 
Habermas) şi totuşi scolastic (J.-Fr. Courtine), liberal (Alain) si 
deopotrivă conservator (Fr. von Hayek), empirist (Laporte) şi 
nu mai putin spiritualist (Cousin), riguros pînă la ariditate 
(Steven Gaukroger) şi totuşi de o îndrăzneală aproape poetică, 
mai ales prin felul în care singur interpretează visul său ciudat 
din noiembrie 1619 (Mallarmé). „Ni s-a prezentat /în egală 
măsură/ un Descartes campion al Bisericii apostolice si 
romane, un Descartes hughenot, un Descartes mascat Şi 
prefăcut în chip conștient, un Descartes mistic si rosicrucean, 
un Descartes agent al societăţilor secrete, un Descartes 
revoluţionar, un Descartes avocat al ordinii burgheze. Pentru 
unii este cea mai genială expresie a inteligenței occidentale; 
pentru alţii, un fel de pedant care ştie tot, dar nimic în plus, 
apărătorul «înţelepciunii ieftine», cel mai imbecil dintre 


1 * îi 4 a . . * . 4 2. 
Cf. José Ortega y Gasset, La idea de principio en Leibniz y la 
evolucion de la teoria deductiva, 1958. 

rationalisti, groparul artei şi al poeziei, principalul responsabil 
de disoluția culturii noastre. Atitea figuri ale lui Descartes- 
Proteus citi comentatori”. Probabil că pe o hartă imaginară a 
atitudinilor critice proprii Europei moderne puţine locuri au 
rămas nemarcate de interpreţii celui în discuţie. 

Figurii unui Descartes conservator — în epistemologie 
(Gaston Bachelard), apoi în arheologia puterii (Foucault) sau 
chiar în metafizică (Richard Rorty) — îi este opus un Descartes 
perfect echivoc (Derrida). Sau chiar unul revoluţionar, ce 
anunță faptul libertăţii ca singurul fundament al fiinţei (Sartre). 
Vechiul metafizician se transformă, astfel, în revolutionarul de 
dinaintea oricărei revoluţii. Sartre îi reia în această idee pe 
ideologii de la 1789, cei care celebrau în Descartes un 
materialist ascuns, un progresist adevărat şi un eliberator al 
spiritului uman. Se resimte în această imagine un ecou tîrziu 
din Ideologia germană sau din scrierile unor epigoni care au 
dus mai departe ideea de istorie magnifică a celor slabi şi mulți. 

Rebelul Descartes, căci există şi acesta, nu este acum doar 
unul francez. Ci apare deopotrivă ca un spirit de tipul celui 
american (Pierre Nzinzi), sau olandez (adică un protestant 
liber, cum spune Kojéve), un slav occidental (ne asigură Merab 
Mamardachvili, în ale sale Meditaţii carteziene, 1981), chiar un 
islamic (S. Mosbah), un postmodern, aşadar un postcartezian 
(F. Frimat). Descartes însuşi ar încuraja depăşirea continuă a 
cartezianismului, ceea ce alţii nu vor fi în stare să facă în 
legatură cu propria lor doctrină (Jacques D'Hondt). El ar sugera 
căutarea altor norme morale, norme ce ar putea fi puse acum în 
relație cu manipularea corpului uman şi procesul dezvoltării la 


1 2 2 pe . r N 
Pierre Frédérix, Monsieur René Descartes et son temps, Paris, 
Gallimard, 1959, p. 9. 

scară globală, cu posibilitatea de a ne abandona unor lumi 
virtuale, sau chiar cu drepturile individului şi ale minorităţilor 
culturale. 

Vor veni însă alţi interpreți, cu mai puţină pacienta, care vor 
spune lucruri într-adevăr terifiante. Aceştia din urmă au 
motivele lor să descopere în paginile lui Descartes izvorul unor 
teribile boli ale istoriei de mai tirziu. Vor vedea în el, pur și 
simplu, un precursor al gîndirii totalitare (Popper) sau un 
maestru ce legitimează dominaţia peste oameni şi lucruri 
(Andre Glucksmann). Ar fi vorba, în fond, despre o adevărată 
tiranie a rațiunii (Jean-Marie Benoit), lucru posibil in para- 
digma cu totul suspectă a reprezentării (Richard Rorty). 
Descartes ar deschide seria partizanilor unei „democraţii sociale 
sau totalitare” (Friedrich von Hayek). 

Există însă şi o reacție vizibilă faţă de imaginile agresiv 
liberale şi postmoderne ale lui Descartes. Astfel, Jean-Luc 
Marion, unul din cei mai exigenti cercetători ai scrierilor sale, 
n spiritul scolastic pozitiv si sursele teologice ale 
acestora!. Mai tirziu, Steven Gaukroger (ed., Descartes Natural 


' Efortul lui Jean-Luc Marion în clarificarea unor intenţii şi teme ale 
gândirii cartesiene este de-a dreptul impresionant. Amintesc aici 
doar titlurile unor volume dedicate în întregime operei filosofului: 
Sur l'ontologie grise de Descartes. Science cartésienne et savoir 
aristotelicien, 1975; Index des „Regulae ad directionem ingenii” 
de René Descartes (en collab. avec J.-R. Armogathe), 1976; Sur 
la théologie blanche de Descartes, 1981; La passion de la raison 
(Hommage a Ferdinand Alquié), en collab. avec J. Deprun, 1983; 
Sur la prisme métaphysique de Descartes, 1986; Le Discours et sa 
méthode (sous la direction de N. Grimaldi et J.-L. Marion), 1987; 
Questiones cartésiennes I. Méthode et métaphysique, 1991, 
Descartes. Objecter et répondre (en collab. avec J.-M. Beyssade), 

Philosophy, 2001) va solicita oricărui exeget revenirea decisivă 
la contextul ştiinţific al secolului al XVII-lea, singurul în care 
ar putea fi înțeleasă prezența savantului în discuţie. Alţii însă, 
de felul lui Ioan Petru Culianu', vor pune mereu în discuţie 
imaginea pe care ne-au livrat-o ideologii târzii ai secolului al 
XVIII-lea despre Bacon, Descartes, Galilei şi alţii. 

Dincolo însă de toate aceste imagini, Descartes a rămas 
pentru cei mai mulți analişti un metafizician clasic. După 
Aristotel şi Thoma d’Aquino, el reprezintă ginditorul care a 
generat o adevărată tradiţie metafizică europeană. În lumea 
modernă, abia tradiţia kantiană va ajunge comparabilă — şi în 
concurență vizibilă — cu cea cartesiană. Or, cînd se discută 
despre „dualism metafizic”, o maladie grea pentru cultura 
filosofică, referința obligatorie este la Descartes: tocmai acesta 
ar fi impus şi justificat prin opera sa maladia în cauză. Pierre 
Mesnard, un exeget atent la datele de fond ale filosofiei 
cartesiene, va observa că „Descartes reste toujours aux yeux 
des aristotéliciens l'homme des séparations absolues et de la 
synthèse impossible, le seul à qui il soit interdit de distinguer 
pour unir”. Precizarea autorului este importantă aici: de regulă 
aristotelicienii lumii moderne au perceput ontologia cartesiană 
ca perfect dualistă, fracturată monstruos în chiar temeliile ei. 


1994; Questiones cartésiennes II. Sur l'ego et sur Dieu, 1996; 
Index des „ Meditationes de prima philosophia” de René 
Descartes (en collaboration avec J.-P. Massonet, P. Monat et L. 
Ucciani), 1996. 

Cf. Eros si magie in Renastere. 1484, traducere de Dan Petrescu, 
Editura Nemira, Bucuresti, 1994, pp. 254 sq. 

Cf. Hommage à Descartes, în Études cartésiennes, Travaux du IXe 
Congres International de Philosophie („Congrès Descartes”), tome 
I, Paris, Hermann, 1937, p. 156. 

II. O prejudecată cu forță istorică: „dualismul cartesian” 


Forța unor reflexe colective, asemănătoare celor 
inconștiente, este realmente imensă. Ea ne cere, în fața unor 
pagini noi sau a unor chestiuni dificil de înțeles, să urmăm 
alea pe care au mers înaintea noastră mulți alții, ca şi cum în 
acest fel drumul ar fi mai sigur si ar conduce mai uşor către 
locul dorit. Probabil că pe această cale comună, străbătută deja 
de atiſia anonimi ai unor idei şi credințe, grijile par să devină 
mai puţine şi mai uşor de suportat. Între timp, ele nici nu mai 
sunt resimfite ca atare, căci drumul este ştiut şi — oricît de lung 
ar putea să fie — duce către aceeaşi destinaţie. Orice altă 
direcție ar ascunde sigur un mare risc. Căile cunoscute, însă, 
duc toate în acelaşi loc, aşa cum, în vechiul imperiu, dacă ai fi 
traversat ținuturile barbare pe drumurile mari, pietruite, pînă la 
urmă ai fi ajuns exact acolo unde trebuia să ajungi, adică acolo 
de unde plecau întotdeauna armatele imperiale şi unde se 
întorceau după ce legea era repusă la locul ei în acele ținuturi. 

Cu această veche credință, fixată în mintea noastră cu 
puterea pe care doar instinctele o au, căutăm cel mai adesea o 
cale de interpretare deja probată. Se întîmplă aceasta mai ales 
atunci cînd chestiunea în atenţie pare într-un fel insolubilă. Sau 
cînd celălalt, autorul la care ne întoarcem din cînd în cînd, ne 
apare ca un om mai ciudat, unul care, după ce vine să răspundă 
întrebării tale de astăzi şi să-ţi dea satisfacţii, nu se fereşte să se 
contrazică pe sine. Si aproape orice clasic este un astfel de 
autor: poți uşor să rămii cu impresia că se abate singur de la 
ceea ce deja a spus. Gilles Deleuze, vorbind despre Spinoza, 
avea multă dreptate: nu ştii niciodată de ce anume este în stare 
un clasic. În acest caz, pare de bun simţ şi prudent să nu risti 
prea mult. Și să te orientezi după acele judecăţi care şi-au găsit 
locul în lexicoane, dicţionare sau în marile enciclopedii, aceste 

repere ce indică dintotdeauna calea cea largă a gîndirii noastre. 
În definitiv, ele sunt de acum instrumentele istoriei, vocea ei 
gravă şi oficială, căci într-un lexicon masiv vorbeşte un secol 
întreg de cercetări, adaosuri şi cenzură a elementului 
nerational. 

Este ceea ce am intilnit, din păcate, în legătură cu unele idei 
susținute altădată de către Descartes. Dar mai ales în legătură 
cu o distincţie aparent anostă si elementară, însă pentru care 
Descartes şi-a cheltuit multe zile si nopți. Anume, cea dintre 
trup şi suflet (sau spirit). Termenii sunt vechi şi destul de 
obscuri, mai ales cel de-al doilea, încît astăzi multi dintre noi 
privesc ceea ce numim „suflet? în felul unei apariții 
fantomatice din jurul unor prăpăstii sau dintre zidurile vechi. În 
definitiv, ce ar mai putea să ne spună acest cuvînt de uz comun, 
„suflet? Există oare cu adevărat asa ceva? Si chiar merită să-ți 
pierzi timpul cu asemenea lucruri bizare cînd, aşa cum vedem, 
sunt multe altele de făcut şi de clarificat? Fără să ştie că avea 
să-şi pună pe gînduri contemporanii săi şi să dea de lucru unor 
secole întregi, Descartes avea să spună că tocmai această 
chestiune trebuie bine clarificată, exact ea înainte de orice 
altceva. După ce avem o idee clară cu privire la sufletul nostru, 
la ceea ce numim „sine”, „eu” şi „conştiință”, vom putea sti 
dacă alte chestiuni sunt sigure şi importante pentru noi, de 
exemplu, dacă adevărurile matematice pot fi puse la îndoială, 
dacă există o mașină care să funcționeze fără să cheltuiască mai 
nimic, dacă viaţa în cetate este de dorit sau nu, dacă are rost să 
ne temem de moarte, dacă este bine să evităm suferinţa celuilalt 
şi să credem în prezenţa efectivă a puterii divine. Avea să 
dedice o lucrare întreagă, probabil cea mai însemnată din cite a 
scris, acestei chestiuni: diferenţei dintre cele sufleteşti şi cele 
corporale. Este vorba de Meditationes de prima philosophia, in 
qua de existentia et animae humane a corpore distinctio 

demonstratur, redactată între 1639-1640, cu titlul definitiv 
Meditationes de prima philosophia, in qua de existentia et 
animae immortalitatis demonstratur, Amsterdam, 1642, 
însoțită de şapte serii lungi de obiectiuni si răspunsuri. Ecourile 
ei nu s-au pierdut deloc. Doar că astăzi cei mai mulți care o 
invocă nu uită să spună că acolo, în scrierea respectivă, 
Descartes a înțeles trupul şi sufletul omenesc în felul a două 
substanțe complet $eparate, res extensa Şi res cogitans. În acest 
fel, Europa modernă ar fi impus o reprezentare absolut 
neinteligibilă cu privire la cele două, un dualism inflexibil, de 
care noi nu reuşim să ne despărțim in chip suficient nici acum. 
ŞI, în consecință, nu am reuşi nici acum să ne înțelegem pe noi 
înşine cum se cuvine. 

Tocmai aceasta este calea comună şi oficială în chestiunea 
de mai sus. Dacă te situezi pe o asemenea cale, vei vorbi în 
continuare, fără prea multe precautii, despre dualismul 
cartesian, adică despre o concepție pentru care sufletul 
omenesc $i trupul apar ca substanțe perfect separate si străine 
în ceea ce priveşte comunicarea lor. Dar cum anume s-a ajuns 
aici, la această judecată severă asupra metafizicii carteziene? Şi 
i-a fost lui Descartes necunoscută această interpretare a 
paginilor sale? 

Totul a început cu chiar discipolul său cel mai apropiat, 
Regius (Henry Leroy), care a insistat enorm pe ideea separaţiei 
sufletului de corp, socotind că exact astfel ar fi spus maestrul 
sau’. Cu această credință la drum, Regius ajunge să tulbure 


' Henricus Regius (Henry Leroy, 1598-1679) publică în 1646, la 
Amsterdam, scrierea Fundamenta Physices, în care capitolul 12 
(De homine) este dedicat noii înţelegeri a omului ca „fiinţă prin 
accident”. Alte scrieri: Fundamenta medica, 1647; Brevis 
explicatio mentis humanae, sive animae rationalis, 1647; De 

destul de serios apele metafizicii, definind omul ca o simplă 
„ființă prin accident” (cf. AT, III, 460-461). Infidel si eretic 
fără să-şi dea seama, Regius traduce după mintea sa unele 
spuse ale lui Descartes şi afirmă că omul, în viziunea acestuia, 
este o entitate accidentală, ens per accidentem. Adică o ființă în 
cazul căreia unitatea dintre suflet si trup este întîmplătoare. Ca 
și cum cele două s-ar intilni şi s-ar uni într-o singură ființă 
absolut ocazional. Nimic altceva nu ar prezida această unire a 
lor. Şi nici nu ar reprezinta un fapt constant sau destul de 
frecvent. Dimpotrivă, pentru o entitate accidentală, întîlnirea 
dintre suflet şi trup se petrece doar uneori, fără a se şti cînd şi 
cum anume. Trebuie să recunoaştem că e destul de 
spectaculoasă această idee, dincolo de scandalul ei metafizic. A 
vorbi despre om ca despre o ființă compusă la întîmplare — sau 
în chip cu totul contingent — reprezintă un lucru ce reține 
atenția oricui. Mintea se vede uşor sedusă de aşa ceva 
realmente insolit. Nu a trebuit să vină secolul al XX-lea, cu 
exaltarea ideii de facticitate sau de situaţie absurdă în cazul 
omului, pentru a se vorbi despre făptura sa contingentă. Ci a 
fost suficientă interpretarea mai îndrăzneață a unui discipol şi 
recursul său din memorie la metafizica greacă. 

Să fac o mică paranteză în acest loc. Despre fiinţa prin 
accident afli destule lucruri în paginile lui Aristotel. De 
exemplu, în Metafizica, V, 1025 a, stă scris: „accident se 
numeşte o determinare care-i revine unui lucru şi care i se 
atribuie conform adevărului, dar care nu e nici necesară, nici 
constantă”. Exemplele pe care le aduce filosoful sunt 
elocvente: a găsi o comoară atunci cînd sapi o groapă pentru un 


Si-a de td 
affectibus animi dissertatio, 1650; Philosophia naturalis, 1654 
(cartea a V-a, intitualtă De homine, reia scrierea Fundamenta 
Physices, cu împrumuturi din Pasiunile sufletului de Descartes). 

alt scop, a fi un om cult sau a fi alb. „De aceea, nu există o 
cauză determinată a accidentului, ci numai una întîmplătoare, 
adică nedeterminată. Cutăruia i se întîmplă să ajungă la Egina 
în chip accidental atunci cînd el a ajuns acolo nu pentru că voia 
să călătorească într-acolo, ci pentru că o furtună l-a împins 
acolo sau pentru că piraţii l-au adus acolo” (traducere de Stefan 
Bezdechi, 1965). Dacă reluăm altfel cele spuse de filosoful 
grec, spre a da satisfactiv şi lui Regius, atunci am putea crede 
că sufletul şi trupul ajung să compună o ființă omenească nu 
pentru că ar fi necesar așa ceva, ci pentru că, în timp ce tot 
hălăduiesc prin eter, ca simple entități, o furtună oarecare sau 
jocul hazardat al unor puteri rebele le-ar putea face să se 
întilnească şi să compună o singură entitate. 


III. Răspunsul lui Descartes 


I. Suferinta resimțită uneori nu înseamnă o simplă 
noțiune. Dar a spus totuși undeva Descartes că sufletul ŞI 
trupul omului, ca substanţe, sunt realmente separate? Dacă ai 
putin timp la dispoziție şi revii asupra paginilor sale oarecum 
dezinteresat, cu un gen de plăcere aproape estetică, ai prilejul 
să constafi că lucrurile nu stau deloc astfel. Știm că filosoful a 
insistat în primele sale scrieri, pînă către 1640, asupra 
distincţiei dintre spirit si trup. Aşadar, distincţie şi nu separație, 
cum singur va spune. Este vorba de scrierile Traité du Monde 
ou de la Lumière, redactată în 1633, Discours de la Méthode, 
apărută la Leyda in 1637, şi Meditationes de prima 
philosophia. In Traité du Monde ou de la Lumiere, există o 
tentativă de înţelegere a comunicării dintre suflet $i trup, doar 
că sufletul despre care vorbeşte acolo Descartes este mai cu 
seamă cel sensibil, dacă acceptăm provizoriu o distincție de 
origine platoniciană. 

Mai tîrziu se întîmplă însă un lucru cu totul aparte. 
Descartes va avea în vedere mai ales relaţia intimă a sufletului 
cu trupul, tocmai unitatea lor vie. Este greu de spus ce anume a 
indus această deplasare vizibilă a atenţiei sale. Probabil că 
unele obiecţii care i s-au adus după ce a redactat Meditationes 
de prima philosophia au avut un astfel de efect. Scrierea a fost 
trimisă, in copie, lui Mersenne, citită fiind de acesta, 
deopotrivă de Caterus şi alţii. Unele obiecţii, precum cele ale 
lui Antoine Arnauld, insistă pe ideea că autorul ar fi separat în 
chip excesiv sufletul omului de trupul său. I se aduce chiar 
acuza gravă de angelism, întrucît ar fi susținut că esenţial în 
cazul omului este doar sufletul său rational, trupul nefiind decît 
un Simplu vehicul al sufletului. Adică ar fi urmat definiţia: 
anima corpore utens, în sensul că omul este însuşi sufletul care 
se foloseşte de un trup (AT, VII, 203). Astfel de interpretări 
atrag şi mai multe obiecții, fapt ce ajunge să-l îngrijoreze pe 
Descartes. Căci ele îi atribuie cele mai ciudate idei cu privire la 
om. Unele sunt cît se poate de stranii, infatisind omul, de pildă, 
ca un suflet de înger refugiat într-un trup, sau în felul unui 
spirit pur într-un vehicul material etc. Descartes îşi va exprima 
deschis supărarea şi voința de a răspunde. Dacă ar fi într-adevăr 
aşa, avea să spună, atunci durerea, de exemplu, nu ar fi decît un 
gind al sufletului separat de trup. Adică ar fi ceva sesizat doar 
cu ajutorul gîndirii, fără ca omul să o şi simtă. „Căci dacă un 
înger ar fi prezent într-un trup omenesc, n-ar avea senzațiile pe 
care le avem noi, ci ar percepe doar mișcări provocate de 
factori externi şi, în acest fel, ar fi diferit de o ființă umană”. 
Or, durerea pe care adesea o simțim înseamnă sigur mai mult 
decit atît. Ea reprezintă mai curînd „percepția confuză a unei 
minţi unite cu trupul” (AT, III, 460). La fel si în cazul tristeții 

sau al bucuriei, al foamei sau al setei etc. Descartes are în 
vedere cîteva cazuri speciale pentru acel timp, precum iluziile 
avute de cei cărora li s-a amputat un brat (Meditationes, VI), 
sau durerea resimțită de o persoană în brațul deja absent (cf. 
Scrisoare către Fromondus, 3 octombrie 1637). Află aici o 
dovadă că mutilarea unei parti a corpului nu ar modifica deloc 
unitatea sa iniţială cu sufletul. 

Nu poţi gîndi Situaţia minţii şi a trupului în analogie, de 
exemplu, cu cea a unui corăbier aflat pe un vas oarecare. 
„Natura mai arată, prin aceste senzaţii de durere, foame, sete 
5. a. m. d., că eu nu sunt doar de faţă, prin raport la corpul meu, 
precum e corăbierul în corabie, ci îi sunt legat în chip cit se 
poate de strîns şi ca şi cum am fi confundați, astfel incit 
alcătuiesc un singur lucru cu el. Căci altminteri, atunci cînd 
trupul e vătămat, eu, care nu sunt decît ființă cugetătoare, n-aş 
simţi durerea, ci as percepe acea vătămare doar prin intelect, 
după cum corăbierul îşi dă seama pe calea văzului dacă e ceva 
rupt în corabie” (Meditationes, VI). Dacă sufletul ar fi asemeni 
unui corăbier, iar trupul omului asemeni vasului lăsat pe ape si 
pe care corăbierul îl conduce după voinţa sa, atunci sufletul ar 
putea să afle în ce stare este trupul doar cu ajutorul intelectului 
său. Mai mult chiar, dacă și-ar da seama că la un moment dat 
este grav afectat de boală, ar putea să-l părăsească pur si 
simplu, spre a se refugia departe de el, aşa cum face corăbierul 
care igi părăseşte vasul în naufragiu spre a-şi salva viata 
proprie. 

Neinţelegerea ascunsă într-o astfel de analogie îl face pe 
Descartes să revină şi să insiste mult asupra ideii că sufletul 
omului, deși distinct ca substanţă, este totuși unit în chip real 
cu trupul său. 

2. Pasiunile, afecţiuni născute la ,,intersectia” trupului 
cu sufletul. Cred că în susţinerea acestei idei filosoful a fost 
stimulat mai mult decît ne imaginăm de întrebările pe care i le 
adresează, cu fiecare scrisoare, prințesa Elisabeth a Boemiei. 
Preocupările nu tocmai obișnuite ale prințesei — literatura 
latină, noţiuni de matematică şi cosmologie, unele dispute 
metafizice din acea vreme — motivează în parte acest schimb 
epistolar. La fel şi momentele de tristețe sau de melancolie care 
o încercau frecvent şi cu destulă gravitate. Poate şi alte motive, 
necunoscute celor din afară. 

În 1642, Regius o îndeamnă pe prințesa Elisabeth să se 
adreseze lui Descartes pentru a-şi clarifica unele chestiuni cu 
privire la propria stare sufletească. Astfel o va cunoaşte 
Descartes, o va pretui enorm in timp si va întreţine cu ea o 
vastă corespondență’. În iulie 1644, îi dedică scrierea pe care o 
publică atunci în latină, Principia Philosophiae. Primele 
rinduri ale scrierii par să fie expresia unei forme aproape pure 
de iubire: „Doamnă, cel mai mare folos, tras de pe urma 
scrierilor mele de puţin timp publicate, a fost că datorită lor am 
avut onoarea de a fi cunoscut de Altetea Voastra si de a-i fi 
putut vorbi în cîteva rînduri...”. In una din scrisori îi va spune 
că în Meditationes a vorbit putin despre unirea sufletului cu 
trupul (28 iunie 1643). S-a întîmplat astfel deoarece, fiind o 
scriere de metafizică, a avut în atenţie mai cu seamă folosirea 
intelectului pur, cel care caută să distingă lucrurile cu o atenţie 
maximă, ca să ajungă pe această cale la o idee clară cu privire 
la eul propriu. În ceea ce priveşte ideea unirii sufletului cu 
trupul, aceasta pare să ne fie mai clar cunoscută prin simţuri 


— . 
Cf. A. L. Foucher de Careil, Descartes, la Princesse Elisabeth et la 


Reine Christine, Paris, 1879, o scriere ce reprezintă sursa modernă 
de bază în această delicată chestiune. 

decît prin intelectul pur sau prin imaginaţie. 

Din acest schimb de scrisori şi răspunzînd dorinţei prinţesei, 
se naşte o scriere oarecum neașteptată, Tratat despre pasiunile 
sufletului, redactată între 1645 şi 1646, publicată însă mai 
tirziu, în 1649. În contrast total cu discipolul de şcoală, Regius, 
el însuşi doctrinar şi om de catedră, prinţesa palatină va invoca 
mereu tocmai uniunea sufletului cu trupul. O face din mai multe 
motive, unul| cu totul personal: „scrisorile domniei voastre îmi 
servesc întotdeauna ca antidot împotriva melancoliei — atunci 
cînd nu mă învaţă ceva” (AT, IV, 233). 

În această din urmă scriere, comunicarea vie dintre suflet Şi 
trup este văzută sub forma celor mai omeneşti pasiuni şi 
năzuinţe. Cele două naturi care ne compun, cea raţională şi cea 
corporală, se afectează reciproc şi profund, deşi este preu de 
înțeles în forma unui concept această relaţie a lor. La fel şi cele 
trei funcţii ale sufletului despre care au vorbit autorii vechi, 
vegetativă, pasională şi raţională'. Or, cînd se raportează la 
lumea vastă a pasiunilor, gîndirea suportă o anume schimbare 
la faţă. Este ceea ce Descartes va recunoaşte singur: „Filosofia 
pe care o cultiv nu este atît de barbară şi nici atit de sălbatică 


Acestea din urmă nu mai sunt înțelese exact ca în tradiţia scolastică. 
Etienne Gilson, în al său Index scolastico-cartésien, mentioneaza 
ca distincte, dar nu separate, anima rationalis, anima sensitiva, 
anima vegetativa, anima nutritiva şi anima locomotiva. Va sesiza 
în această privinţă influența unor scrieri mai vechi, de exemplu, 
St. Thoma (Summa Theol. I, 78, 1). lar Genevieve Rodis-Lewis, 
în paginile introductive la o nouă ediție (1994) a Pasiunilor 
sufletului, consideră că distincţia dintre suflet şi corp vine să 
înlocuiască ierarhia mai veche a celor trei puteri sufleteşti, 
Vepetativă, sensitivă şi raţională (articolul XLVII), iar unele 
dualitaji acceptate de alţi autori, precum cea dintre concupiscen{a 
$i mânie (articolul LXVIII), vor fi respinse pur şi simplu. 

încît să respingă folosința pasiunilor; dimpotrivă, doar în 
această folosinţă pun eu tot farmecul şi fericirea vieții acesteia” 
(cum spune într-o scrisoare către Newcastle, aprilie 1648). Iar 
unitatea reală a trupului cu sufletul înseamnă altceva decît un 
simplu comerț de energie sau de stare între două entități. 
Această unitate ia numele vieții omeneşti ca atare, este 
sesizabilă doar ca formă a acestei vieți. Reprezintă un termen 
nou în economia fiinţei, distinct fata de cei doi care au fost deja 
numiți în felul unor substanțe. Într-o scrisoare adresată 
prințesei Elisabeth, din 21 mai 1643, va vorbi despre aceste trei 
noțiuni prealabile, văzute asemeni unor tipare pentru toate 
celelalte reprezentări. „În ceea ce priveşte trupul în particular, 
avem doar noțiunea de extensiune, ce însumează noțiunile de 
formă şi de mişcare; în privința sufletului, avem doar noțiunea 
de gîndire, care include percepția intelectului şi înclinațiile 
dorinței. În cele din urmă, în ceea ce priveşte sufletul si trupul 
impreună, avem doar noțiunea uniunii, de care depinde 
concepția noastră despre puterea sufletului de a acționa asupra 
trupului şi puterea corpului de a acţiona asupra sufletului şi a 
produce senzații şi pasiuni” (AT, VII, 664-665). Acest lucru 
avea să provoace o mulțime de întrebări în timp (ca o dovadă 
ironică, a istoriei de această dată, că spiritul şi trupul nasc 
impreună pasiuni): cum este totuşi posibil ca două substanțe să 
comunice efectiv, mai mult chiar, să compună, sub forma 
Vieții, un al treilea termen? Cum să spui că este posibilă o unire 
substanțială a celor două după ce le-ai separat ca substanțe? Si 
totuși Descartes afirmă constant acest lucrul. Logica de 


/ wee a eta 

1 i pp ae 2 
A se vedea mai cu seamă răspunsul pe care-l dă lui Antoine 
Amauld, cel care formulează al patrulea şir de obiectiuni la 
Meditationes, în AT, VII, 227-228; replica dată lui Regius, AT, 

provenienţă aristotelică avea să identifice aici un loc mai curînd 
ininteligibil, chiar ceva cu totul absurd. Nu însă la fel apare şi 
pentru Descartes, mai ales cel din epistole şi răspunsuri la 
obiectiuni. 

Cred ca fiecare dintre noi a putut si constate Ja un moment 
dat cum sufletul şi trupul său comunică in modul cel mai intim 
di mai firesc. Exemplul pe care-l dă filosoful în această privință 
este cit se poate de elocvent: „am perceput senzaţii, precum 
durerea, ca nefiind gînduri ale spiritului separat de trup, ci 
percepții confuze ale unui spirit unit cu trupul” (AT, III, 493). 
Epistolarul său induce în mintea cititorului şi alte exemple cu 
aceeaşi forță de convingere. În definitiv, cine nu a avut 
posibilitatea să observe cum întîlnirea a două persoane poate în 
timp să le apropie atât de mult în ceea ce fac ori ce simt încât ele 
să acţioneze ca una singură? Uneori nici nu e nevoie de timp 
pentru a se realiza această deplină apropiere. Ceea ce se petrece 
atunci ia forma unei comuniuni secrete, pe care însăşi viata lor 
o întreţine. Pare să se nască din întîlnirea lor o altă voință decit 
cea a fiecăruia în parte, o voință comună dar totuşi distinctă, ca 
zi cum ar aparţine unei a treia persoane. Tocmai acestei voințe 
i-am putea atribui ceea ce ei fac ori simt împreună, fără a putea 
crede astfel că fiecare din cei doi îşi înstrăinează în vreun fel 
simţurile sau voința sa. Ce anume însă conferă temeiul acestei 
comunităţi de viață? Un mod al iubirii lor sau, eventual, acel 
lucru către care amindoi tind? Cînd Descartes vorbeşte despre 
unitatea reală a trupului cu spiritul nostru, el are în vedere 
totuşi o singură ființă reală a omului, adică o singură viata a 
sa, chiar dacă ea devine locul de intersecție a două substanţe, 
intelectivă si corporală. Aşadar, o singură ființă omenească si 


III, 493; precizările făcute într-o scrisoare către Elisabeth, 21 mai 
1643, în AT, VII, 664-665. 

două substanțe, mai exact, o singură persoană cu o dublă 
constituție a sa. 


3. Cazul aparte al melancoliei. În epistolarul cu prințesa 
Elisabeth a Boemiei revin frecvent discuțiile despre 
melancolie, resimţită atunci ca o afecţiune mai aparte a 
sufletului, deopotrivă nobilă și terifiantă. De altfel, prinţesa 
suferă ea însăşi de melancolie, crizele repetate făcînd-o uneori 
să se îngrijoreze destul de serios. Avea să se confeseze în 
această privinţă lui Descartes, discuţiile avînd în atenţie relaţia 
profundă dintre spirit şi trup în manifestarea acestei maladii. 
Cum s-a observat, prințesa era nedumerită mai ales de faptul 
„că patimile şi neajunsurile trupeşti sunt în stare să întunece 
spiritul şi că preceptele filosofice cele mai elevate şi cele mai 
evidente nu pot aduce pacea într-un suflet chinuit de vulgarele 
neplăceri ale traiului de toate zilele”. Din tratatele de medicină 
ale timpului, Descartes cunoştea bine această afecțiune si 
credea că poate avea ca orizont de posibilitate nebunia însăşi”. 
Vorbeşte despre melancolie şi relaţia ei cu „Vaporii” pe care-i 
produce bila neagră în cea dintii Meditaţie şi în La recherche 
de la vérité, un dialog neincheiat. 

Exegeza mai nouă a urmat însă şi o altă cale, anume cea a 
melancoliei de care Descartes însuşi ar fi suferit. Textele 
reunite în Olympica, referitoare la cele trei visuri din noiembrie 
1619, avute pe cînd se afla la Neuburg, pe malurile Dunării, au 
permis punerea în relaţie a solitudinii sale cu trăirea unor stări 


Ge Gheorghe Brătescu, Studiu introductiv la René Descartes, 
Pasiunile sufletului, ed. cit., p. 9. 

? Cf. Pierre Mesnard, Les „Olympica” et la vocation scientifique de 
Descartes, in Romanica Gandensia, XXV, 1995, pp. 427-447. 

de melancolie!. Îndeosebi cel de-al treilea vis susține o astfel de 
interpretare. De altfel, Descartes insistă mult asupra 
importanţei pe care imaginaţia o are în momentele de solitu- 
dine şi de inspiraţie. Avea să se constate un gen de alternanță 
între stările sale de entuziasm şi cele de depresie, sau între 
inspiraţie şi lenevie; or, această alternanță este proprie mai ales 
naturilor melancolice”. Aşadar, avea destule motive Descartes 
ca să ia în serios afecțiunea de care suferea prințesa palatină. 

Însă pentru metafizicianul din spatele acestor discuţii si 
confesiuni, melancolia reprezintă o dovadă în plus cu privire la 
uniunea intimă dintre suflet şi trupul omenesc. 


4. Experiența cotidiană a vieţii proprii. În viaţa de zi cu zi 
noi sesizăm mai cu seamă unitatea primară a celor două. Cu 
fiecare suferință sau bucurie, cu multe din bolile care ne 
afectează serios, în oboseală sau în insomnie, atunci cînd iubim 
sincer sau cînd urîm, dar şi în momentele de limpezime a minții 
sau de seninătate, constatăm cum sufletul şi trupul participă 
deopotrivă la ceea ce se întîmplă cu noi. Ai putea crede, pleci 
nd de la toate acestea, că diferența lor este minimă, sau că 
sufletul este legat cu orice act al său de viaţa ca atare a cărnii. 
Însă noi ştim că multe din cele care în viaţa cotidiană ne apar 
într-un anume fel se dovedesc pînă la urmă a fi eronate. În 
consecinţă, cel care doreşte să vadă ce anume poate fi socotit 


l Ibidem, p.433. 

* Raymond Klibansky, Erwin Panofsky şi Fritz Saxl, Saturn şi 
melancolia. Studii de filosofie a naturii, religie şi artă, traducere 
de Miruna Tătaru-Cazaban, Bogdan Cazaban şi Adela Văetişi, 
2002, partea întâi, II, 2; a se vedea $i partea a treia, I, 3 
(Melancolia ca exacerbare a conştiinţei de sine); Jean 
Starobinski, Melancolie, nostalgie, ironie, traducere de Angela 
Martin, 1993, pp. 53 sq. 

adevărat va face un drum opus uzului comun al gîndirii si va 
respinge ceea ce este indoielnic („am considerat că trebuie să 
fac de-a dreptul contrariul şi să resping pe fata, ca fiind false, 
toate acele cunoştinţe in care aş putea descoperi fie şi un gînd 
minim de îndoială”, anunță la începutul secţiunii IV din 
Discursul asupra metodei). Aşadar, la un moment dat este 
nevoie să procedezi exact invers decît aşa cum ai fost deprins 
pînă atunci. 

Într-o scrisoare către prințesa Elisabeth, din 28 iunie 1643, 
el va distinge între exercițiul speculativ al intelectului şi cel al 
imaginaţiei sau al percepției sensibile. Am să reiau aici un 
fragment din scrisoarea amintită. „Observ o diferență mare 
între aceste trei noţiuni. Sufletul este conceput /în diferenţa sa/ 
doar de intelectul pur; corpul, adică extensiunea, formele şi 
mişcările pot fi la fel de bine cunoscute de intelect, dar mult 
mai bine de intelectul ajutat de imaginaţie; şi, în sfirşit, ceea ce 
aparține uniunii dintre spirit şi trup nu este cunoscut decît în 
chip obscur de intelectul singur, sau chiar de intelectul ajutat de 
imaginație, dar este cunoscut foarte clar prin simţuri. Incit 
oamenii care nu filosofează niciodată şi care se folosesc doar 
de simțurile lor nu se îndoiesc deloc că sufletul acționează 
trupul şi trupul acționează sufletul. Ei le privesc pe amîndouă 
ca pe un singur lucru. Gindurile metafizice, care exersează 
intelectul pur, ne ajută a ne familiariza cu noțiunea de suflet şi 
cu studiul matematicii, /iar cînd/ exersează în special 
imaginaţia cu privire la forme şi mişcări, ne ajută a ne forma 
noțiuni distincte despre trup. Căci tocmai în lumea vieții şi a 
conversaţiilor cotidiene si abtinindu-ne a medita asupra 
lucrurilor ce solicită imaginaţia, învăţăm cum să concepem 
uniunea sufletului cu trupul”. Fireşte că, în ceea ce spune 
Descartes, nu e vorba de a ne folosi doar de intelectul pur, pe 
de o parte, sau doar de imaginaţie şi simţuri, pe de altă parte. 

Descartes ştie bine că ele nu pot fi separate ca simple facultăţi. 
Dar importa mult la un moment dat tocmai forța uneia din ele, 
aşa cum este intelectul pur, de a traduce totul în limbajul care-i 
este propriu. 


5. Distincția priveşte „sufletul rational” si nu sufletul in 
genere. Citind unele pagini ale lui Descartes, am putea crede 
că acesta nu deosebeşte riguros între spirit şi suflet, folosind cei 
doi termeni ca şi cum ar fi perfect sinonimi. Din paragraful de 
mai sus ne dăm seama că o astfel de distincție este totuşi 
prezentă în discuţiile pe care le întreţine. Termenii anima ŞI 
animus, reluati adesea în franceză prin âme, permit o astfel de 
distincție. La fel şi termenul spiritus, care nu este deloc univoc 
din punct de vedere semantic. Doar că Descartes este preocupat 
în ultimă instanţă de unitatea între suflet şi corp, unitate pe care 
o mediază şi o asigură spiritul ca atare. Or, a vorbi despre 
unitatea celor ce pot fi în opoziţie, sufletul şi trupul, înseamnă a 
vorbi despre ceea ce înseamnă spiritul ca atare. De altfel, atunci 
cînd numeşte distincția clară între suflet şi trup, în atenţia 
filosofului este sufletul capabil de reflecţie, adică ratio, şi nu 
doar anima, căci purtătoare de anima este şi ființa 
necuvîntătoare. 

În formă abreviată, argumentul este expus în Discurs, V, 
ultimul pasaj, unde are în vedere deosebirea radicală între 
sufletul omenesc şi cel al animalelor. Cel dintii cunoaşte o 
instanță rațională, celălalt este sensibil. Plecind de aici, vor fi 
delimitate cele două ordini ale vieţii, rațională și corporală. 
Funcțiile corpului (digestie, locomotie, respiraţie, dar şi 
memorie a cărnii sau chiar imaginaţie) pot fi descrise ca şi cum 
ar fine de o mașinărie pusă în mişcare de natură sau de către 
Dumnezeu. Ele nu mai presupun, ca în tradiţia aristotelică, un 
suflet ascuns ce ar tine trupul in viata şi i-ar coordona toate 

mişcările către un scop anume. Metafora orologiului sau a 
maşinăriei perfecte devine relevantă acum. Iar natura trupului 
va fi discutată în termeni de extensiune, formă sensibilă, 
mișcare şi timp, termeni adesea fără sens în cazul actului de 
gîndire. 

În definitiv, trupul explică prin chiar funcționarea sa unele 
stări proprii, unele mişcări pentru care este făcut, cel puţin într- 
o privință (Pasiunile sufletului, articolul V). Expresia mai 
ciudată „spirit animal”, de proveniență antică, indică acum 
ceva corporal şi infim, asemeni particulelor subtile ale unei 
flăcări (articolul X). Ce sens mai au în acest caz acele supozitii 
vechi ce înfăţişează spiritul ca un suflu subtil necesar să anime 
întreaga maşinărie a trupului, cu orice mișcare a sa şi în orice 
clipă? 

Orice am crede noi astăzi, Descartes are motive serioase ca 
să apere diferenţa de natură între suflet şi trup. Cîteva din ele 
am văzut mai sus. Există însă şi altele, tot de natură 
speculativă. Este vorba, de exemplu, de prezenţa acelor iluzii şi 
aparente care ne stau zilnic în fata, fiind produse de simțuri, 
imaginaţie, unele maladii etc. Alte aparente ni le oferă chiar 
unele reprezentări ale ştiinţelor mai vechi sau mai noi, cum este 
cea cu privire la mişcarea astrelor pe cer. Toate acestea readuc 
în atenţie imaginea omului ca simplu spectator şi a lumii sale 
ca spectacol, teatru imens!. Omul priveşte cu destulă detaşare 
ceea ce se petrece în lumea trupului său viu sau în lumea vastă 


' Este ceea ce am avut în vedere în articolul Înțelegerea lumii ca 
fabulă, publicat în volumul Descartes-Leibniz. Ascensiunea şi 
posteritatea raționalismului clasic, coordonator Mircea Flonta, 
Bucureşti, 1998, pp. 30-40. Cf. şi Pierre Mesnard, „L Homme” de 
Descartes et le „De homine” de Hobbes, in D. Weber (éd.), 
Hobbes, Descartes et la métaphysique, Paris, Vrin, 2005. 

a celor existente. Observă, în consecință, cum unele fenomene 
sau mişcări sunt doar aparente, deşi le consideră adesea ca 
reale. De fapt, are în față un gen mai ciudat de realitate, la 
constituirea căreia ficțiunea şi aparența participă în chip 
constant. Or, cel care observă cu destulă detaşare toate acestea 
ajunge să se vadă pe sine la distanță de lumea sa reală, simplu 
si neafectat. El se identifică atunci cu sufletul său rational, mai 
exact cu intelectul însuşi, distinct în unele privințe pînă la 
puritate de sine. | 

În definitiv, cum spune singur Descartes, nimic nu conduce 
pe cale rațională la credința că sufletul ar fi supus morţii în 
acelaşi fel ca şi trupul. Poate să ne apară astăzi destul de 
ciudată această idee, însă pentru timpul din care vorbeşte 
Descartes ea comportă multă gravitate. 


6. Înțelegerea separaţiei ca libertate pură. Să acceptăm în 
continuare că discuția poate fi dusă în chiar aceşti termeni, 
spirit şi trup. Fireşte că, la nevoie, am putea să o traducem în 
alți termeni, mai convenabili poate astăzi: minte si viata 
corporală. 

Am putea însă gîndi o limită dincolo de care distincția 
dintre spirit şi trup Să ia o formă cu adevărat liberă. Spiritul 
omenesc se defineşte prin anumite acte, a înțelege, a dori, a 
crede, a voi, a percepe şi multe altele, care, deşi compun un 
întreg indivizibil, comportă moduri libere. Unele din ele, de 
exemplu memoria şi contemplarea, tind cîteodată către un gen 
de puritate deplină, chiar dacă este vorba totuşi de o căutare 
fără sfîrşit. Descartes vorbeşte in mai multe rînduri de 
caracterul pur al unor acte, atunci cînd ele nu depind decît de 
anima rationalis (AT, III. 48, 84-85). Pînă şi unele pasiuni, 
cum sunt cele care însoțesc contemplarea ideilor, întrucît tin 
doar de suflet, comportă o formă de puritate a lor. Este ceea ce 

face ca spiritul să fie mai slab afectat de trecerea timpului, sau 
chiar deloc, cel puţin în unele situaţii. Incit, îl poți concepe într- 
o privință ca şi cum ar fi atemporal. Poti crede atunci că el 
continuă să existe chiar dacă toate celelalte ar înceta să existe. 
Trupul însă — corpus physicum si nu corpus gloriae (AT, V, 
137) — se defineşte mai curînd prin extensiune, ceea ce implică 
noțiunile de formă, timp si mişcare. Întregul pe care-l formează 
este divizibil şi deopotrivă în evoluţie, supus trecerii timpului 
(Meditationes, VI). 

Dacă vom risca destul de mult şi vom conduce această 
diferență la limită, atunci am putea oare accepta un mod al 
spiritului care să fie cu totul liber de această viață trupească? 
Nu cumva se întîmplă astfel şi prin ceea ce numim moarte? În 
cazul în care răspunsul este afirmativ, atunci ar trebui să 
invocăm din nou experiența religioasă, prezența puterii divine, 
ceea ce şi face Descartes în aceeaşi meditaţie. Cel care însă nu 
are cum să invoce puterea divină va fi nevoit să respingă totul 
ca pură speculație. Sau să vorbească de o simplă posibilitate 
logică, un loc posibil pe o hartă a jocurilor minţii. În definitiv, 
ce dovezi clare avem că în economia vastă a fiinţei umane nu 
este posibilă şi o astfel de situaţie ? O chestiune, cum vedem, 
indecidabilă ştiinţific, imposibil de ignorat sub aspect metafizic 
şi inepuizabilă din punct de vedere religios. 


IV. Paradoxul dublei naturi 


Alături de aceste argumente amintite mai sus, există în 
răspunsul lui Descartes ceva cu totul distinct, anume asumarea 
unui paradox bine cunoscut în literatura patristică. În 
continuare, voi intirzia putin tocmai asupra acestui paradox. 

Trăind ca oameni simpli, la distanță de cercetările mai 
speculative, noi nu ne îndoim că sufletul şi trupul formează o 

singură fiinţă. De fapt, într-o astfel de situație nimic nu pare a 
fi ciudat, toate sunt oarecum în regula si la locul lor, într-un fel 
de acord natural mai extins. Nu sesizăm atunci fracturi serioase 
în ființa omului, conflicte ascunse ori sciziuni care pot să 
schimbe cu totul imaginea lumii noastre. Însă dacă vom 
cenzura puţin percepţia de primă instanță, adică dacă vom 
proceda, fie şi provizoriu, asemeni unor sceptici, vom avea 
brusc în față o altă imagine. Ceea ce pina atunci părea să fie în 
ordine, paşnic prin adevărul său cotidian, devine deodată 
scandalos. Paradoxul îşi face astfel apariţia şi te obligă să-l 
accep{i cumva fără condiţii. 

Descartes spune cît se poate de clar acest lucru. „Cred că 
/meditatiile filosofice/ mai degrabă decît gîndurile /obisnuite/, 
care solicită mai puţină atenţie, au făcut-o pe Înălțimea Voastră 
să considere neclară concepţia pe care o avem despre suflet şi 
trup. Mie nu mi se pare că spiritul uman este capabil să aibă o 
concepție foarte clară despre diferența dintre suflet şi trup şi 
despre uniunea lor; căci pentru aceasta este necesar să le 
concepem în acelaşi timp şi ca pe un singur lucru, şi ca pe două 
lucruri, cele două concepții fiind tacit opuse” (Scrisoare către 
prinţesa Elisabeth, 28 iunie 1643). Sunt într-adevăr formidabile 
aceste menţiuni pe care filosoful le face aici, aparent în grabă şi 
fără prea multe precauſii. Mai intii, el îi spune distinsei prințese 
că meditaţia filosofică nu este doar un mod de a-ţi clarifica 
anumite idei şi de a-ţi găsi, astfel, liniştea zilei. Dimpotrivă, o 
asemenea meditaţie, cu atenția aparte pe care o cere, ne poate 
adinci in neclaritate. De fapt, ea ne descoperă noi lucruri 
neclare, sau ni le arată astfel pe cele care pînă atunci păreau 
destul de clare. Apoi, confesorul face o mențiune 
surprinzătoare, anume că „spiritul uman nu este capabil să aibă 
© concepție foarte clară despre diferenţa dintre spirit şi trup și 
despre uniunea lor”. Vom vedea puţin mai departe că Descartes 

nu se lasă in voia simplei retorici cînd face o astfel de 
afirmaţie. În fond, a distinge complet între spirit şi trup, ca şi a 
vedea clar unitatea lor desăvirşită, astfel de situații au mai 
curînd un caracter teologic. Dacă această chestiune este dusă 
destul de departe, ea revine atunci unei învățături revelate şi cu 
intenție eschatologică. În cele din urmă, observă ceva în felul 
unui scandal de care filosofia nu are cum să scape: este necesar 
să concepem sufletul si trupul „în acelaşi timp şi ca pe un 
singur lucru, și ca pe două lucruri”, ştiind bine că aceste două 
perspective sunt opuse. Cu alte cuvinte, este necesar la un 
moment dat să acceptăm paradoxul ca atare, tocmai acest lucru 
ar fi propriu gîndirii speculative. 

Descartes ne propune să facem cîțiva paşi distincti în 
înțelegerea relației dintre spirit şi trup. Este vorba de trei 
unghiuri diferite sub care poate fi văzută această relație: unul 
propriu experienţei cotidiene sau comune, un altul al 
intelectului pur, analitic şi, în cele din urmă, unghiul de vedere 
cu adevărat metafizic. Să facem cîteva precizări despre fiecare 
în parte. 

Dacă vom consimţi la experiența noastră cotidiană, spune 
Descartes, faptul că sufletul şi trupul se află în nemijlocită 
unitate este uşor sesizabil şi oarecum neîndoielnic. Acordăm 
atunci destul credit percepţiei sensibile. Recursul simplu la 
experienţa simţurilor şi la imaginaţie ne poate face uneori să 
considerăm sufletul ca fiind de-a dreptul corporal (AT, III, 
666). Nu înseamnă însă că vom greşi foarte mult dacă vom 
proceda astfel; există suficiente situații cînd adevărul cotidian 
isi are justificarea sa în ceea ce noi facem. Este posibil ca în 
experiența de zi cu zi noi să sesizăm şi deosebirea celor două, 
de pildă atunci cînd suntem atenți la cele petrecute în vis ori în 
cazul unor maladii, vedenii etc. Doar că mai sigură, 
deocamdată, apare uniunea lor, conlucrarea lor clipă de clipă. 

Făcînd însă un pas mai departe, dincolo de granițele 
experienței zilnice, poţi observa că spiritul și corpul diferă 
totuşi în chip radical. Ele apar distincte în chiar conceptul lor, 
ca $1 cum ar aparține unor lumi străine una de alta. Si tocmai 
către o astfel de concluzie ne îndreaptă intelectul pur 
(speculativ, cum îi spune Descartes). A distinge între spirit şi 
trup reprezintă, pentru Descartes, mai mult decît un act al 
intelectului. Dacă nu ar fi în stare de aşa ceva, mintea şi-ar 
exersa puterile) doar la nivelul bunului simţ. Încît, această 
distincție devine un fel de obligaţie a gîndirii speculative, în 
sensul pozitiv al cuvîntului. Este ceea ce intelectul poate 
experimenta singur: „două substanțe sunt realmente distincte 
una de cealaltă doar din faptul că o putem concepe pe una în 
mod clar şi distinct fără a ne gîndi la cealaltă” (Principia 
philosophiae, § 60). Ele apar minţii noastre asemeni unor 
„concepte primare, ca nişte tipare pe baza cărora ne formăm 
toate concepțiile” (Scrisoare către prințesa Elisabeth, 28 iunie 
1643). Simplu vorbind, spiritul si corpul pot fi concepute în 
mod distinct. Se întîmplă astfel nu doar pentru că mintea 
noastră, căutînd să fie foarte atentă, le percepe pînă la urmă ca 
distincte, ci într-un sens mult mai profund, anume că exact în 
acest fel se impun ele însele cu modul lor de a fi. 

Este firesc însă şi un al treilea pas în această chestiune, 
dincolo de claritatea distinctiei între spirit şi corp. Din ce 
motive am fi nevoiţi să facem şi acest din urmă pas? Deşi 
distincte în conceptul lor, spiritul și corpul acţionează continuu 
unul asupra celuilalt și doar împreună compun viaţa reală a 
omului. Destinul acestuia nu va fi nici abstract, prin actele 
intelectului pur, şi nici compromis, prin apartenența sa la 
regnul animal (G. Rodis-Lewis). Este ceea ce Spinoza, Leibniz 
și alţii nu au putut accepta, socotind că e vorba de ceva cu totul 

absurd’, Nu însă si pentru Descartes: desi perfect distincte, 
sufletul si trupul formeaza un intreg real si viu. Intr-o scrisoare 
către Arnauld, din 29 iulie 1648, el vorbeşte despre faptul că 
sufletul, deşi incorporal, acționează continuu asupra corpului, 
doar că nici raționamentul si nici comparatia cu altceva nu pot 
să ne spună cum anume se întîmplă acest lucru. Anumite 
experiențe evidente pe care le facem zilnic ne dovedesc totuși 
aceasta. Este unul din lucrurile care ne sunt cunoscute mai ales 
în chip sensibil. Însă ajunge obscur de fiecare dată cînd vrem 
să-l înțelegem rational. Ciſiva ani mai devreme, într-o scrisoare 
din 28 iunie 1643, către prințesa Elisabeth, avea să expună 
aceeaşi chestiune. 


„Nu pot, pe drept cuvânt, să mă mir îndeajuns cum un filosof, care 
s-a hotărât cu atâta tărie să nu facă nici o deducție decât din 
principii evidente prin ele însele, să nu afirme decât ceea ce 
percepe clar şi distinct şi care i-a condamnat atât de des pe 
scolastici că au vrut să explice lucrurile obscure prin calități 
ascunse, recurge, după toate acestea, la o ipoteză mai obscură 
decât toate calitățile ascunse. Mă întreb deci ce înţelege el prin 
unirea sufletului şi a corpului? Ce idee clară şi distinctă are el 
despre gândirea strâns unită cu o părticică de materie /glanda 
pincală/?” (Spinoza, Ethica, V, Prefaţă, traducere de Alexandru 
Posescu, 1981, p. 247). 

Replica lui Leibniz va fi, mai ales după 1685, destul de aspră şi 
sistematică, în studii precum: Brevis demonstratio erroris 
memorabilis Cartesii, 1686, Animadversiones in partem 
generalem Principiorum Cartesianorum, 1686, De primae 
philosophiae emendatione, et de notione substantiae, 1694, si 
altele. Cred că noțiunea de substanță, cu înțelesul ei mai nesigur 
în aparență dar mai relaxat, se află în centrul acestor frumoase si 


libere dispute metafizice pe care ni le transmite modernitatea 
timpurie. 

Să formulăm o primă concluzie în acest loc. Avem în față 
pentru început două adevăruri, unul al experienţei cotidiene 
(sufletul şi trupul formează un singur lucru, o singură ființă) si 
un altul al intelectului pur (sufletul şi trupul sunt distincte în 
chip radical, ca substanţe). Nu decurge de aici că cel de-al 
doilea adevăr îl anulează pe primul, ci doar că îl dublează într- 
un alt plan. Faţă de aceste două adevăruri, reflectia metafizică 
zaută un al treilea: deşi radical distincte, sufletul şi trupul sunt 
unite in chip indivizibil în ființa omului. Exact în acest punct 
ajunge deocamdată meditaţia cartesiană. Este o concluzie iarăşi 
speculativă, însă la un alt nivel decît cel al intelectului. 
Descartes constată astfel, asemeni vechilor sceptici, că adevărul 
pe care-l deține la un moment dat este egal cu multe altele, 
adică la fel de slab ca și altele pe care le-a acceptat cu destulă 
ușurință. Simte atunci nevoia unei inversări a celor care i s-au 
oferit în primă instanță, caz în care gindirea se situează într-un 
fel de lume răsturnată, pe dos (cum va scrie Hegel mai tîrziu). 
Stim bine, de altfel, ce avea să se spună despre reflectia 
filosofică autentică, lucidă, anume că ea înseamnă în cele din 
urmă tocmai inversarea cursului obişnuit al gîndirii. 

Cum vedem, exercițiul conceptual nu descrie doar distincția 
celor două substanţe, ci şi forma lor reală de conlucrare. Însă 
numai după ce clarifici deosebirea lor poţi înțelege mai bine 
felul în care se află în unitate reală. Unul din răspunsurile sale, 
către Antoine Arnauld, la cel de-al patrulea şir de obiectiuni 
este clar în această privinţă. „Nu înțeleg de ce raționamentul 
/de acolo/ ar merge prea departe... Am crezut că cei care afirmă 
că ființa umană este doar «un suflet care foloseşte un corp» vor 
înțelege teoria mea. Se ştie că în a şasea Meditaţie, unde dezbat 
problema distinctiei dintre spirit şi trup, demonstrez de 
asemenea că spiritul este unit substanțial cu trupul. Nu încape 
îndoială că argumentele pe care le-am folosit sunt dintre cele 

mai puternice pe care le putea aduce cineva vreodată. Cine 
spune că brațul unui om este o substanță distinctă de restul 
trupului nu neagă prin aceasta că braţul aparţine firii normale a 
omului; totodată, spunînd că braţul aparţine naturii omului, nu 
inseamnă că el nu poate exista şi fără trup. Eu nu cred că am 
dovedit prea mult arătînd că spiritul poate exista separat de 
trup, Şi nici prea puţin, spunînd că spiritul este substanțial unit 
cu trupul, căci unire substanţială nu înseamnă că noi nu putem 
avea o concepție clară şi distinctă despre cuget în esența lui, 
luat ca un lucru complet” (AT, VII, 227-228). Aşadar, 
paradoxul este inevitabil: „spiritul poate exista separat de trup” 
Şi, cu toate acestea, „spiritul este substanțial unit cu trupul”. 
Cele două date care compun fiinţa reală a omului sunt în egală 
măsură distincte radical şi în uniune substanţială. 


V. Înţelesul religios al separaţiei celor două substanţe 


Acordă oare Descartes mai mult timp chestiunilor pur 
conceptuale, adică celor care aduc în lumină distincția dintre 
spirit şi trup? Dacă vom da crezare unei mărturisiri făcute 
prințesei Elisabeth, într-o scrisoare din 28 iunie 1643, 
răspunsul e negativ. „La principale regle que j'ai toujours 
observée en mes études /.../ a été que je n’ai jamais employé 
que fort peu d’heures, par jour, aux pensées qui occupent 
l'imagination (C'est-à-dire aux mathématiques), et fort peu 
d'heures, par an, aux pensées qui occupent l'entendement seul 
(c’est-a-dire a la métaphysique), et que j'ai donné tout le reste 
du mon temps au relache des sens et au repos de l'espritꝰ. Este 
intr-adevar cu totul neaşteptată această mărturisire. 

In consecinţă, acela care este pregătit să meargă şi mai 
departe şi să discute chestiunea dintr-un punct de vedere 
apropiat celui religios va regăsi iarăşi ambele adevăruri expuse 

mai sus, dar într-o altă versiune. De altfel, Descartes va spune, 
într-o scrisoare către Mersenne din 31 decembrie 1640, că nu 
se poate dovedi deosebirea radicală a sufletului de trup înainte 
de a dovedi existenţa lui Dumnezeu (AT, III, 272). El va 
recurge în acest sens, cum stim, la argumente ce țin de 
psychologia rationalis şi de theologia rationalis. Este ceea ce 
aflăm, de pildă, în Discurs, V, ultimul pasaj: „Dacă se ştie însă 
corect cit de mult diferă /sufletul omenesc de cel al animalelor/, 
vor fi inteles¢ mult mai bine rationamentele ce dovedesc că 
sufletul nostru este de o natură total independentă de corp şi că, 
în consecinţă, nu e nevoie ca el să moară o dată cu acesta; în 
sfîrşit, deoarece nu ni se arată nici un fel de cauze care să-l 
distrugă, suntem determinaţi de natură să-l judecăm ca fiind 
nemuritor”. Aşadar, spiritul își caută sau își află singur o 
formă de atemporalitate. 

Vor fi invocate însă, într-un alt plan al discuţiei, unele 
argumente ce privesc relaţia personală si vie cu voinţa divină. 
În fond, experienţa mistică reface, pe o treaptă greu accesibilă, 
uniunea deplină a spiritului cu trupul, acordul lor atît de intim 
încît reacțiile pe care le manifestă par să coincidă întru totul. 
Nu ştiu dacă este cel mai potrivit loc aici să amintesc de cele 
consemnate în unele pagini din Pateric, sau în scrierile unor 
autori apropiaţi ca timp de filosoful nostru, cum au fost Jakob 
Böhme şi Angelus Silesius. Sunt sigur că unii dintre noi vor fi 
destul de sceptici în fata acestor exemple, chiar dacă e vorba, în 
timp și în spaţiu, de o experienţă cu adevărat decisivă pe care 
omul o poate face. In acest caz, cînd necredinta îşi caută 
probabil justificarea ei, poți avea în vedere o altă experienţă, 


ter EW : = 4 
Cf., ca posibilă sursă livrescă, Francesco Suarez, Metaphysicae 
Disputationes, 40, 2: „Anima rationalis est substantia, per se 
subsistens et spiritualis. Ergo est immortalis”. 

aşa Cum este cea estetică. Si te poți gîndi pur si simplu la ceea 
ce se întîmplă, de pildă, cu cel care se pierde cu totul în tehnica 
inefabilă a picturii. El simte întotdeauna cum ochiul şi mintea 
sa lucrează împreună, ca şi cum ar fi vorba de un singur organ, 
gindind atunci culorile deopotrivă cu ochii săi şi simțind 
formele de pe pinza din față pînă şi cu mintea sa. Mai mult 
chiar, dacă dăm crezare celor care vorbesc din interiorul 
picturii, ei gîndesc într-o privinţă cu însăşi mîna ce ține pensula 
di o poartă uşor peste pînză, şi simt ceea ce se petrece pe pinza 
atit cu ochii, cît şi cu mintea lor. Aceasta din urmă sesizează tot 
timpul formele sau liniile trasate de privire şi de mişcarea 
miinii. Lucrurile se petrec de fapt ca si cum privirea şi mintea 
ar cobori cu totul în mişcarea miinii, lăsîndu-ne a crede că 
aceasta ar lucra singură, gindind ea însăşi în chipul cel mai 
sensibil cu putință, iar mintea ar simți cu chiar gîndurile ei 
tăcute ceea ce se întîmplă la nivelul sensibil al ochiului şi al 
miinii. Un lucru asemănător afli şi în cazul celui care îşi dedică 
mintea și trupul său în întregime dansului, într-o singură viata a 
mişcării. Sau în cazul celui care simte nevoia zilnic să 
interpreteze unele secvențe muzicale, făcînd uneori acest lucru 
ca $i cum ar fi absent din lume. Și probabil in multe alte situaţii 
care ne sunt de cînd lumea cunoscute. De fiecare dată poți 
vedea cum spiritul omului şi trupul său formează un singur 
lucru, ca să reiau cuvintele lui Descartes. 

Dacă e adevărat, aşa cum ne spun biografii săi, că ultimele 
cuvinte ale lui Descartes invocă drumul liber şi solitar al 
sufletului dincolo de acea clipă („Acum, suflete, e timpul să 
pleci...”), atunci vom înțelege că filosoful nu a lăsat în urmă, 
ca pe o simplă problemă a gîndirii, nici întîlnirea într-o singură 
ființă a trupului cu sufletul omenesc şi nici despărţirea lor de 
această viata. 

VI. Ecouri patristice în metafizica lui Descartes 


Este totuşi admirabil modul în care a înțeles Descartes să 
vorbească despre o chestiune atit de riscantă din punct de 
vedere metafizic. Şi, cum am văzut, el discută relația dintre 
suflet si trup ca una perfect paradoxală: poţi afirma deopotrivă 
separatia lor substanțială si uniunea lor reală. Paradoxul se 
reface pe trei trepte, al experienței cotidiene, al gîndirii 
conceptuale şi al meditatiei religioase. Nu mai putin, el capătă 
o forță maximă dacă vom considera simultan cele trei 
perspective amintite aici. Aşadar, sufletul care gîndeşte şi 
trupul sunt distincte esenţial, dar inseparabile în chip real. Ele 
sunt distincte în natura lor şi totuşi unite în realitatea lor 
concretă. Se despart deplin în conceptul lor și se unesc deplin 
ca forțe reale. Fiecare este deopotrivă acelaşi şi celălalt, iar 
fuziunea cu celălalt va lua cel mai adesea forma unei pasiuni. 
Fiecare se proiectează deplin în celălalt, dar proiectul nu 
anulează identitatea cu sine, aşa cum imaginea nu se poate 
substitui complet lucrului imaginat. S-ar putea stabili o 
analogie minimală între această dublă constituţie a omului, așa 
cum o expune filosoful, şi dubla natură a Logos-ului întrupat. 
În definitiv, ne spune Descartes, despre uniunea lor totală şi 
despre separatia lor deplină ar putea să dea seama doar bunul 
Dumnezeu, punct cu privire la care discuţia nu mai poate 
continua în acest fel. 

Nu cumva revine, deşi într-o formă puţin modificată, o 
problemă prea cunoscută invatatilor din primele secole 
patristice? Cred că asa stau lucrurile, mai ales că paradoxul 
dublei naturi, de care am amintit deja, îşi află forma sa 
desăvîrşită în disputele christologice din epoca patristică. Într-o 
cunoscută scriere asupra gnozelor din spaţiul european, se face 
la un moment dat o mențiune extrem de importantă în acest 

sens. „Nu degeaba declara Sfintul Ieronim: «cuvîntul 
hypostasis este otrava credinței» (Epistola XV ad Damasum). 
Vagul înţeles de natură, substanță sau persoană al acestui 
cuvînt nu se deosebea prea mult de înțelesurile altor vorbe 
greceşti des folosite, de pildă ousia, physis şi prosopon. Biblia 
latină a tradus hypostasis prin substantia. Tertulian prin origo 
şi genitura. Mai tirziu, în secolul al IV-lea, Marius Victorinus 
şi Rufinus din Aquileia au preferat termenul subsistentia. 
Utilizarea indiscriminată a cuvîntului hypostasis în multele 
contexte semantice în care acesta poate funcționa a dus la lungi 
şi indirjite dezbateri teologice”. Cum am văzut, Descartes 
vorbeşte despre cele două substanţe care, în uniune reală, vie, 
compun ființa omului. Le mai numeşte naturi distincte, sau, cu 
un termen ce poate uşor înşela, noțiuni primare. Probabil că 
traducerea în latină a textului testamentar, prin care grecescul 
hypostasis este reluat cu substantia, nu importă mai mult decît 
ceea ce s-a sedimentat în timp prin lungile discuţii dintre 
învățați. Căci mai tîrziu Aypostasis va fi echivalat semantic cu 
prosopon si tradus doar prin persona. | 

Dincolo de toate acestea, ideea că avem de a face în cazul 
omului cu două naturi în una şi aceeași persoană reală 
aminteşte de formula impusă prin Conciliul de la Calcedon 
(451): Hristos este o singură ființă în două naturi (en dyo 
physeis), unite într-o singură persoană şi ipostas (eis hen 
prosopon kai mian hypostasin). Era firesc, de altfel, ca situația 
ontologică a omului să fie ginditã după modelul celei christice, 
cu acelaşi paradox al dublei naturi. 


8 
1 } la: : hog 
loan Petru Culianu, Arborele gnozei. Mitologia gnostică de la 
creştinismul timpuriu la nihilismul modern, traducere din limba 
engleză de Corina Popescu, Nemira, 1998, p. 29. 

VII. Reluarea unor vechi acuze: angelism, dualitate si 
exces de voință 


Se întîmplă într-adevăr ceva straniu în interpretarea unor 
autori pe care îi numim clasici. Aceştia ajung de cele mai multe 
ori asemeni unor cazuri de laborator, pe care sunt verificate 
cele mai bizare interpretări. În ultimă instanță, nu mai importă 
deloc ceea ce s-a întîmplat cu ei realmente, faptul că au trăit 
într-un anume fel, într-o epocă mult diferită de a noastră, felul 
în care ei răspund la timpul lor pentru ceea ce au crezut, au 
gindit şi au scris. Nimic din toate acestea nu mai contează 
acum. Importa cu totul altceva: doar teza pe care un interpret 
oarecare o aruncă dezinvolt şi strident în luptă. 

Cu puţini ani înainte de al doilea mare război, Jacques 
Maritain, cunoscutul gînditor francez, i-a adus lui Descartes 
„învinuirea de angelism, destul de gravă dacă e luată în serios. 
Cu alte cuvinte, ar fi conceput gîndirea omenească în acelaşi fel 
în care poate fi închipuit actul de contemplare propriu 
îngerului, adică liber față de trup, lucruri si lume!. E adevărat 
că pentru a susţine această idee, Maritain evită cu oarecare grijă 
referințele necesare la Tratatul despre pasiuni, scrierea mai 
tirzie a lui Descartes. Cum ştim, angelismul reprezintă în 
viziunea creştină o tentatie destul de perfidă ce împinge voința 
omului în păcat. Acuza este însă veche, cei dintii care l-au 
acuzat pe Descartes de angelism în metafizică fiind chiar 


Trois reformateurs: Luther, Descartes, Rousseau, 1937, pp. 73-128 
(Descartes, ou l'incarnation de l'ange”). În Le Songe de 
Descartes (1932), Maritain vorbise deja despre omul cartesian ca 
despre „un ange habitant une machine” (p. 275), reluând în fond o 


imagine mai veche si o obiecjiune adusă filosofului de către 
contemporanii săi. 

contemporanii săi, în speță Antoine Arnauld, care formulează 
al patrulea sir de obiectiuni la Meditationes. de prima 
philosophia. El va spune la un moment dat că a ne reprezenta 
sufletul separat de trup este ceva cu totul excesiv, lucru care 
„ne întoarce la viziunea platoniciană /.../ după care nimic 
trupesc nu aparține esenței noastre, astfel că omul este /in 
esența sa/ doar suflet rațional, iar trupul — doar un vehicul al 
sufletului”. Această viziune ar modifica serios definirea fiinţei 
umane, considerind-o ca anima corpore utens (suflet care se 
folosește de trup) (AT, VII, 203). De altfel, Regius, discipolul 
apropiat al filosofului, a crezut la acea vreme că în viziune 
cartesiană omul este o ființă accidentală, ens per accidentem, 
ivindu-se in lume doar atunci cînd un suflet rational intilneste 
intimplator un trup viu. Faptul din urmă avea să-l supere enorm 
pe Descartes, acesta suferind în chip propriu din cauza proastei 
sale înțelegeri. 

Însă istoria ulterioară nu a îndreptat nimic din ceea ce au 
spus prietenii sau cunoscutii lui Descartes, dimpotrivă, ea şi-a 
văzut în continuare de drumul ei, preluînd ca valabilă acea 
ciudată interpretare. Incit, o învinuire asemănătoare avea să fie 
formulată şi mai târziu, fie în numele metafizicii, fie in cel al 
moralei, vorbindu-se despre imensul orgoliu al lui Descartes. 
Omul modern, cel pe care l-ar reprezenta ginditorul francez, ar 
fi căzut cu totul în orgoliul rațiunii, văzîndu-se pe sine apt de 
orice. S-ar face prezentă astfel o nouă formă de cădere, exact 
atunci cînd omul este convins că rațiunea sa poate dobindi o 
cunoaştere deplină şi poate justifica singură întreaga existenţă. 
Ceva necunoscut încă pînă atunci ar fi izbucnit astfel în istorie: 
sub forma acelui ego cogito, subiectivitatea omenească tinde să 
domine în cele din urmă totul. Omul crede că poate să afirme şi 
să nege orice, că poate voi orice. Ajunge astfel să facă mult mai 
mult decît poate să înțeleagă. Acest lucru l-ar fi sesizat de altfel 

însuşi Descartes, în Meditationes de prima philosophia, IV“. 
Simplu spus, omul intră într-o epocă în care simte că voința sa 
nu are pur şi simplu limite în această lume. 

Această viziune modernă a fost de natură să justifice ruptura 
dintre suflet şi trup, om şi lume, adevăr şi putere. De acolo se 
trage tot răul, metafizica lui Descartes fiind minată ea însăşi de 
această cumplită boală. Ultima obiectiune este preluată de 
Rorty în articolul Habermas si Lyotard despre postmodernitate 
(publicat in Praxis International, 4/1984), unde succesiunea 
canonică Descartes-Nietzsche ar reprezenta un drum eronat al 
istoriei europene. Descartes nu mai înseamnă acum autorul 
unor meditații simple si personale, ci numele unei epoci absolut 
discutabile. El numeşte locul unui imens pericol venit chiar din 
partea raţiunii. În consecinţă, va rămîne obiectul constant al 
unui denunt, justificarea unui raport negativ cu trecutul, felul 
nostru de a privi înapoi cu minie si cu justiţie. Întrucît e necesar 

să ne eliberăm de o veche nevroză, de recluziunea în care 
lumea modernă ne-a tot împins, Descartes nu înseamnă doar 
ceva care ne poate fi indiferent, ceva „inutil şi incert” (Jean- 
François Revel), ci exact acea parte din noi ce trebuie complet 
exorcizată. E suficient, în acest sens, dacă vom recunoaşte în el 
metafizicianul prin excelenţă. Cu această credinţă, criticii lui 
Descartes vor risca tot mai multe argumente și calificative. De 
pildă, Gilbert Ryle, în The Concept of Mind, 1949, este atît de 


! „Atunci /dacă nici puterea de a voi, privită în sine, nici facultatea de 
înțelegere nu reprezintă izvorul atâtor greşeli/, de unde anume 
izvorăsc greșelile mele ? Din faptul că voinţa, întinzându-se mai 
mult decât intelectul, eu nu o limite: între aceleaşi graniţe /cu ale 
intelectului/, ci o extind chiar asupra lucrurilor pe care nu le 
înțeleg. Si, cum în privința acestora din urmă ea e indiferentă, se 
abate lesne de la ceea ce e adevărat si bun, iar astfel mă insel şi 
păcătuiesc” (ed. cit., pp. 43-44). 

sigur de dualismul cartesian şi de absurditatea sa încît face din 
filosoful în discuţie un caz asemănător celor penale. 

Aşadar, angelism, dualitate si orgoliu, acesta din urmă sub 
forma unui exces al voinței proprii. Cea din urmă acuză 
adresată lui Descartes îmi aminteşte de observaţia lui Noica, 
făcută în timp ce traducea din latină Meditationes de prima 
philosophia, anume că „te intimpinà o desăvîrşită singurătate 
atunci cînd ai de-a face cu Descartes“. Or, singurătatea poate 
să afecteze esenţial relația omului cu semenii săi şi cu 
Dumnezeu. Fără a se confunda neapărat cu orgoliul, ca 
cunoaşte forme care se situează în chiar proximitatea acesteia. 
Cu alte cuvinte, poate deveni ea însăşi un păcat. Doar că aceste 
mari tentaţii, excesul de voinţă şi solitudinea, nu sunt totuşi de 
natură să plaseze ginditorul clasic exclusiv într-o lumină 
defavorabilă. Ele ar putea fi judecate în multe chipuri, fără a 
putea crede neapărat că îl privesc în mod personal pe 
Descartes. Constiinta modernă, cel putin în secolul al XVII-lea, 
ilustrează nu doar expansiunea acestora, ci şi drama 
confruntării cu ele pînă la dispretuirea eului ca atare. Să ne 
gindim, în această privință, doar la confesiunea unor scriitori ca 
Pascal sau Angelus Silesius. În ceea ce-l priveşte pe Descartes, 
acesta a căutat să-şi înțeleagă timpul după puterile şi credința 
sa. Cît despre anumite slăbiciuni sau păcate, ele aparţin omului 
dintotdeauna, deopotrivă celui de astăzi, atins de fenomenul 
căderii nici mai mult nici mai puţin decît altădată. 


— 
‘Cf. Viaţa şi filosofia lui René Descartes, Bucuresti, 1937, p. 8. 

Despre posibilitatea misterului. 
Filosofie şi ezoterism! 


| On the possibility of mystery. 
Philosophy and esoterism 
(Abstract) 


The following article is part of a larger study concerning 
the relation esoteric-exoteric as intrinsec to philosophy and 
not only as cultural phenomenon. The first part treats the 
philosophy of Hegel, arguing that for the German author 
mystery and esoterism are categories related to the finite and 
so, with the incomplete reflection of the spirit in itself. The 
speculative philosophy is oriented towards the ideal of 
complete (vollstdndigt) revelation of the object and so, 
towards an intrinsic exoteric character of Philosophical 
reflection. 

The second part of the study, which is to be written, 
concerns the idea of Walter Benjamin about an intrinsic 
esoteric character of philosophy. 


| : å PO a g . : 
Contribuţia reprezintă prima parte a unui studiu mai amplu, care 
dezbate relaţia dintre ezoteric şi exoteric la Hegel (fragmentul de 
faţă) şi W. Benjamin. 

1. Locul misterului 


La inceputul lucrarii sale Cabala si interpretare, Moshe Idel 
defineşte practica hermeneutică ce face posibilă hermeneutica 
iudaică a perioadei postbiblice: este vorba de arcanizare, 
definită drept „înțelegerea prin secrete a textelor canonice, 
texte despre care se credea că trimit la aceste domenii în 
moduri aluzive:  anagramatice, numerice, alegorice şi 
simbolice”. Două momente marchează procesul. Primul este 
acela al „extinderii relevantei textului canonic” în domenii 
diverse, cosmologice, psihologice, teosofice etc. Al doilea, 
propriu-zis interpretativ, constă în dezvoltarea de tehnici 
hermeneutice complexe care stăpînesc şi dau seama de această 
relevanţă extinsă. Presupozitia hermeneutică a tradiţiei iudaice 
postbiblice este: „Secretele sunt proporţionale cu metodele ce 
vor rezolva enigma implicată în ele“. 

Interesantă este modalitatea prin care arcanizarea este 
văzută, în acest context, nu ca simplu joc interpretativ, ci ca 
modalitate de constituire a tradiţiei şi, mai mult, ca modalitate 
fenomenologică a sacrului. Pe de o parte, arată M. Idel, 
proliferarea tehnicilor interpretative se leagă de un fenomen 
religios mai amplu, acela al „textualizării” vieţii religioase. În 
perioada postbiblică accentul revelatiei se mută, de la nivelul 
lumii, la nivelul textului. Dumnezeu vorbeşte în cuvinte, textul 
sacru devine locul unde se joacă miza vieţii religioase. 
Hermeneutica, astfel, devine modalitatea privilegiată a 
asumării legăturii cu sacrul, iar misterul este o categorie 
fundamentală a ei. Pe de o parte, el reprezintă o „calitate 
sistemică a sacrului”, un nume dat absolutului acestuia. Sacrul 


' M. Idel, Cabala şi interpretare, Ed. Polirom, laşi, 2004, p. 21. 
? Ibidem. 

îşi păstrează diferența faţă de mundan ascunzindu-se, fapt ce 
determină constituirea labirintică a textului. Pe de altă parte, 
însă, „statutul special al textului se poate defini, între altele, 
prin sentimentul necesităţii de a-l adopta într-o perioadă 
ulterioară şi de a-l adapta la acea perioadă”!. Arcanizarea 
răspunde nevoii de a deschide textul, de a-i spori relevanta nu 
doar sistemică, ci şi temporală, în raport cu întrebarea — si 
primejdia — înnoită pe care o aduce cu sine timpul. De aici, 
două forme de arcanizare, despre care vorbeşte M. Idel: 
arcanizarea sistemică, derivată „din natura“ sacrului gi 
arcanizarea crizică, lepată de situaţia sa istorică. 

Locul în care se poate origina o explicaţie a misterului şi a 
practicii ezoterismului care îl însoţeşte tine aşadar de tradiţia 
mistică, în cazul de față cea iudaică. Paradoxal, consecința 
arcanizării nu este aceea a „slăbirii” interpretului, a constituirii 
unui „interpret puternic”, a cărui sarcină nu este aceea a 
reconstituirii unui sens plecînd de la simptomele sale, cît aceea 
a asumării unui orizont infinit, într-o progresivă perpetuare şi 
convieſuire cu el. 

Un alt reper al hermeneuticii misterului, de sens contrar, il 
reprezintă în tradiția occidentală Johannes Chladenius. Pentru 
acest autor, misterul reprezintă o insuficiență, iar nu un 
preaplin. Obscuritatea textului derivă, într-un prim moment, 
din felul transmiterii acestuia şi este eliminată prin exerciţiul 
criticii. In al doilea moment, ea poate persista prin trăsătura, 
inerentă textului, de a se plasa într-un orizont istoric diferit fata 
de cel al interpretului. Înțelegerea punctului de vedere (Sehe- 
Punkt) al autorului, a lumii acestuia, reprezintă miza 
exerciţiului hermeneutic. Acesta din urmă se desfăşoară prin 
acumularea de cunoştinţe, explicitarea conceptelor implicite 


' Ibid., p. 26. 

care determină autorul să vorbească într-un anumit fel. A 
interpreta se reduce la a face explicit ceea ce textul conține în 
mod implicit şi care, nespus şi neasumat fiind, îi constituie 
diferenţa. În cazul teologiei, bazată pe interpretarea Sfintei 
Scripturi, regulile generale ale interpretării nu sunt aplicabile ca 
în cazul textelor laice. Cu toate acestea, o perfecționare a 
acestora venită prin exerciţiul interpretativ poate să le facă utile 
în acest sens, afirmă Chladenius în paragraful 189 din 
Einleitung zur richtigen Anslegung vernünftiger Reden und 
Schrifien (Leipzig, 1742). Misterul, locul obscur, reprezinta 
pentru Chladenius zi, de fapt, pentru întreaga tradiție a 
hermeneuticii ilumiste, un obstacol. Nu este asumat ca atare și 
este redus la diferența dintre lumea autorului (a textului) şi cea 
a interpretului. În cazul hermeneuticii biblice, cu toată diferenţa 
pe care o dă statutul revelat al textului sacru, interpretarea se 
limitează la aceeași sarcină a reducerii diferenței istorice. 
Interpretarea este orientată, în acest fel, nu spre „vieţuirea” în 
orizontul misterului, ci spre reducerea acestuia din urmă, în 
Scopuri teoretice sau practice. Bunul interpret, al lui 
Dannhauer, este (privit din perspectiva hermeneuticii mistice, 
cu care am inceput) un interpret slab. 


2. Filosofia, intre ezoteric si exoteric. Hegel 


Cele două modalități de asumare a misterului, ca 
"transcendental" al textului şi ca orizont al sarcinii 
hermeneutice, pot fi discutate şi din perspectiva a două 
concepte de „filosofie” care le însoțesc. Odată ce filosofia, la 
sfîrşitul modernităţii, îşi înțelege sarcina din perspectiva 
fenomenului interpretării, iar nu al fundamentării, raportul 
dintre ezoterism şi exoterism se redeschide. Nu mai este vorba 
de un raport cultural, definit de relația dintre filosofie şi 

„publicul” său, ci de unul sistematic, plecînd de la „rolul” pe 
care il joacă misterul în orizontul textului. Filosofia asumă una 
sau alta dintre cele două poziţii relative la misterul cuvîntului 
pe care le-am schițat in secțiunea anterioară. 

Un autor exemplar în acest sens este Hegel. Critic al 
iluminismului pe care îl înțelege ca pe o formă culturală aflată 
sub semnul intelectului abstract, Hegel se plasează, cu acesta, 
într-o paradigmă potrivnică misterului. Ideea de filosofie, la 
Hegel, se leagă de cea a „elaritätii“. In filosofia istoriei, de 
pildă, Hegel vorbeşte despre spirit ca spirit universal, a cărui 
obiectivare nu o constituie nici natura, nici formele conştiinţei 
individuale, ca în cazul spiritului finit, ci forma rațională pe 
care o ia lumea istorică, constituția, arta sau religia unui popor. 
În acestea, spiritul îşi devine siesi obiect şi se reîntoarce la sine 
prin filosofie, văzută ca o cunoaştere a acestei spiritualitati 
substanțiale. Consecința este că „filosofia (este) gînd al 
timpului său”. „Forma determinată a unei filosofii este 
contemporană cu o anumită formă a popoarelor în mijlocul 
cărora apare această filosofie (..) . Altfel spus, forma pe care 
o capătă o filosofie depinde de momentul evoluției spiritului pe 
care aceasta îl „împlineşte”. Făcînd din forma substanţială a 
unei epoci conţinutul său, filosofia devine forma specifică pe 
care o ia acest conţinut, atunci cînd el se recunoaşte ca un 
conţinut spiritual. Natura esențial istorică a filosofiei devine 
astfel explicabilă: ea este forma istorică a unei epoci, 
„preluată” de gîndire şi asumată pe plan spiritual. Hegel 
vorbeşte despre filosofie ca despre elementul central al unui 
timp, cel care îi surprinde logica internă şi care, astfel, face 
posibilă si trecerea dincolo de el. „Filosofia este, aşadar, deja 


Hegel, Prelegeri de istorie a filosofiei, Ed. Academiei, Bucuresti, 
1966, p. 57. 

un caracter ulterior spiritului, ea este locul interior de nastere a 
spiritului care va trece mai tîrziu la activitate creatoare reală”. 
Definită ca o cunoaştere a substantialitatii spirituale, filosofia 
devine astfel un loc al trecerii de la un timp la altul, de la o 
lume istorică la alta. 

Ideea mai apare şi în Prelegerile de filosofie a istoriei, acolo 
unde Hegel vorbeşte despre moartea unei naţiuni: aceasta se 
poate produce atunci cînd națiunea începe să „facă filosofie”, 
ajungînd să-şi cunoască principiul spiritual ca impuls al 
propriei istorii, intrînd astfel în opoziţie cu acest principiu. În 
ceea ce priveşte definiţia filosofiei în Prelegerile de istorie a 
filosofiei, este convenabil să notăm că Hegel, făcînd din 
filosofie, în fond, cunoaşterea principiului spiritual al unei 
lumi, al unui timp, o consideră ca fiind cea care face legătura 
dintre formele spiritului, încheind o lume, dar conținînd, in 
acelaşi timp, principiul unei lumi noi: „Vom vedea astfel că 
ceea ce a fost filosofia elenă s-a realizat efectiv în lumea 
crestina’”, 

Aşadar, conceptul de filosofie, în prelegerile la care mă 
refer, este pus de Hegel în relație cu o anumită configuraţie a 
unei lumi istorice. Ea nu se defineşte anistoric, gîndul nu este 
indiferent contextului în care se formulează — el ar fi, în acest 
caz, abstract, reprezentare a intelectului şi nu concept al rațiunii 
(Logica) — ci este, cu o explicitare provizorie, forma inteligibilă 
a lumii istorice. Formă care, pe de altă parte, nu este o preluare 
imediată, în planul gîndirii, a datelor unei lumi, ci o negare a 
acestora, o reflexie care se opune caracterului lor imediat, 
problematizindu-le şi trimitind, astfel, dincolo de ele. „Cu toate 
că filosofia, ca gîndire, ca înţelegere (begreiffen) a spiritului 


i 


' Ibid., p. 58. 
? Ibid., p. 58. 

epocii sale, este apriorică, în chip tot atît de esenţial ea este şi 
rezultat: pîndul rezultă, este produs, el este activitate vie care se 
produce pe sine. Această activitate conţine in ea momentul 
esenţial al unei negafii: a produce înseamnă și a distruge”. 
Această idee a lui Hegel este edificatoare. Filosofiile „mari” ale 
istoriei apar în momentele de decadenţă ale cite unui popor. 
»Refugiul” în gînd, cum se exprimă Hegel, începe atunci cînd 
formele substanţiale ale spiritului unei lumi intră în criză, cînd 
acestea nu mai pot oferi un temei activităţii în cuprinsul lumii 
respective. Filosofia, notează Hegel în continuare, reprezintă 
reconcilierea în cuprinsul lumii ideale, dincolo de formele 
vieţii substanţiale. Filosofii Greciei — referinţa hegeliană este, 
aici, incertă — renunță la participarea la viata cetăţii, de aici 
provenind şi acuzele publice care le însoțesc activitatea. 
Această reconciliere în lumea gindului, însă, nu este una 
abstractă, nu este o alternativă la lumea reală. Dacă ar fi astfel, 
atunci filosofia unui timp ar rezulta dintr-un principiu străin de 
cel care guvernează celelalte creaţii spirituale ale timpului 
respectiv. Or, aşa cum am văzut, Hegel argumentează într-un 
sens contrar. „De aceea, relația dintre istoria politică, 
constitutiile de stat, artă, religie etc. şi filosofie nu este aceea de 
cauză-efect, adică ele nu sunt cauze ale filosofiei sau, invers, 
filosofia nu este temeiul lor, ci ele au toate împreună una si 
aceeași rădăcină comună, anume spiritul timpului”. Problema 
care se pune este aceea de a preciza legătura pe care filosofia o 
întreţine cu celelalte forme ale spiritului unei epoci, aşa încît 
această legătură să explice, pe de o parte, felul cum ea devine 
inseparabilă de acestea dar, în acelaşi timp, trimite dincolo de 


' Ibid., p. 55. 
? Ihid., p. 57. 

ele. Cazul asupra căruia Hegel se opreşte cel mai mult este cel 
al relaţiei dintre filosofie si religie. 

Din punct de vedere istoric, raportul filosofie - religie 
cunoaşte mai multe configurații, ordonate dialectic de către 
Hegel. Un prim moment este cel al religiilor orientale. Pentru 
acestea, religia şi filosofia sunt inseparabile, aceasta datorită 
faptului că ambele se orientează către raționalitatea absolută 
sub forma unei ,,intelepciuni”, a unei tehnici soteriologice. 
Relaţia imediată a religiei cu filosofia explică persistenta, în 
cadrul religiei, a unei serii de „filosofeme”, de enunfuri şi 
concepte care intră în domeniul filosofiei, dar care se regăsesc, 
acum, ca reprezentări religioase. Tema „mijlocitorului” Mithra, 
a relaţiei Bine-Rău sub forma confruntării celor două principii 
divine în religia persană e un exemplu în acest sens. Un astfel 
de raport între filosofie şi religie, însă, nu poate fi considerat ca 
bază pentru înţelegerea naturii filosofiei. Forma mitologică în 
care se îmbracă ideea religioasă nu este indiferentă 
conținutului, ci îl denaturează: forma finită a reprezentării 
ocultează gîndul, nu îl revelează. „Metafora nu poate fi cu totul 
adecvată gindului, ea conţine totdeauna ceva in plus. 
Neindeminarea de a-şi reprezenta gîndul ca gînd recurge la 
mijlocul exprimării în forma sensibilă”!. A doua formă istorică 
a raportului, care cunoaşte mai multe variante, este cea a 
filosofiei care se defineşte prin opoziţie fata de religie. Un prim 
exemplu în acest sens este cel al filosofilor greci şi al atitudinii 
acestora fata de religia populară. Creştinismul aduce cu sine 
alte configurații ale acestei opoziții. Mai întîi, „schema 
istorică” pe care o foloseşte Hegel în acest loc este aceea a 
succesiunii: scolastică — iluminism — filosofia idealismului 
german, Succesiunea reia, la nivelul Occidentului, logica 


eae 

istoriei religiei în general. Primul moment, al scolasticii, 
corespunde religiei orientale în ceea ce priveşte raportul dintre 
filosofie şi religie: cele două se află într-o relaţie de identitate 
abstractă, ceea ce nu permite înțelegerea deplină a niciunuia 
dintre cei doi termeni. Iluminismul pune problema care l-a 
preocupat pe Hegel încă din perioada scrierilor de la Jena: cea a 
raportului dintre credință şi rațiune, mai exact a opoziţiei lor, 
argumentată atit cu instrumentele filosofiei, cît şi cu cele ale 
teologiei. Gîndirea este concepută în cadrul acestui raport după 
modelul intelectului, a facultăţii de cunoaștere finite. În felul 
acesta, mai notează Hegel, atit religia, cit şi filosofia nu se află 
în concordanță cu propria natură. Critica iluminismului din 
scrierile anterioare dovedeşte acest fapt. „A treia poziţie este 
aceea că gindirea sfirșeşte prin a se recunoaște pe sine însăşi în 
această altă formă”. Este poziţia idealismului speculativ, prin 
care se justifică şi concepția hegeliană asupra filosofiei. Propriu 
acestui moment este faptul că filosofia se constituie ca 
„mărturie a spiritului” despre conținutul religiei. Elementul 
rational este cel care leagă cele două modalităţi ale spiritului. 
„Filosofia se găseşte pe acelaşi teren cu religia, are același 
obiect, adică raţiunea universală care este în sine şi pentru sine; 
spiritul vrea să îşi însușească acest obiect, aşa cum se întîmplă 
în religie în cuprinsul rugăciunii şi al cultului”?. Diferența 
constă in forma acestei raționalități: filosofia are ca formă 
conceptul, religia are ca formă modalitățile imediate ale 
gîndirii: reprezentarea, sentimentul, evlavia etc. Diferența, 
notează în continuare Hegel, nu este însă abstractă: filosofia 
utilizează reprezentarea — conceptul speculativ nu poate fi 


' Ibid., p. 76. 
? Ibid., pp. 75-76. 

conceput decit ca reflexie a reprezentării, se arată în Logica — 
după cum nici în cadrul religiei gîndul nu este absent. 

Veritabila diferență este, pentru Hegel, o discernere a 
diferitelor momente ale adevărului, iar nu opunerea acestor 
momente ca purtind, în sine, germenele conflictului. Termenul 
central al acestei discuţii este cel de „mărturie a spiritului”, pe 
care doar îl schitez, pentru a reveni la el, pe larg, în secţiunea 
următoare, „Omul trebuie sa adopte o religie. Care este temeiul 
credinței sale? Religia creştină spune: mărturia spiritului despre 
acest confinutꝰ . Mărturia spiritului, la rîndul ei, nu se 
împlinește ca atare decit în domeniul conceptului. Conceptul 
este cel care unifică cele două laturi ale conştiinţei religioase: 
pe de o parte, înțelegerea absolutului ca exterior, ca obiectiv şi 
pe de altă parte „conştiinţa cufundării în ființa absolută”? prin 
cult şi pietate. Adevărul religiei, exprimat în forma misterelor — 
numite şi dogme, în cazul creştinismului — separă în mod 
esențial comunitatea religioasă de alte comunități si îi 
constituie, în această opoziţie, identitatea. Opoziția se 
reproduce, de asemenea, şi la un alt nivel: ea devine, în acelaşi 
timp, opoziţie între gindirea înțeleasă ca intelect abstract şi 
credința pură ce exprimă aderenţa la dogme. Conceptul 
hegelian de filosofie vine să depăşescă aceste opoziții, aducînd 
adevărul religiei in fața raţiunii şi a instrumentului său, 
conceptul. Ea universalizează adevărul religiei, în sensul că îl 
face inteligibil ca adevăr universal, nu ca adevăr al unei 
comunități anume. În plus, ea singură poate depăşi opoziţia 
dintre credință si intelect, opoziție ce stă, de fapt, la baza 
tensiunilor ce traversează în special epoca modernă. 


Se A — 

Textul din Prelegerile de istorie a filosofiei este nimerit a fi 
invocat, în contextul încercării de față, întrucît reprezintă un 
exemplu cu privire la modul cum operează conceptul filosofic, 
în economia discursului hepelian. Istoria este aici contextul 
care limitează şi defineşte operaţia „conceptualizării”, de fapt, 
conceptul ca figură a discursului filosofiei speculative: operația 
este, în fond, aceea a autosuspendării caracterului pozitiv al 
formelor spiritului, ca forme ale istoriei. „Mărturia spiritului” 
pe tare o înfăptuieşte, în formă deplină, conceptul filosofic, se 
identifică, de fapt, cu „depozitivarea” reprezentărilor finite ale 
conştiinţei în care sunt date formele spiritului „obiectiv” 
(folosind un termen al Enciclopediei): religia, arta, ştiinţa. Cum 
poate fi înțeleasă, mai departe, depozitivarea reprezentării în 
concept? Apelul la Logică este, în acest moment, inevitabil. 

Reprezentarea, arată Hegel în prima parte a Enciclopediei, 
este forma nemijlocită a gîndirii, marcată în mod esenţial de 
două trăsături: singularitatea şi exterioritatea reciprocă. Hegel 
dă cîteva exemple: sentimentele, intuiţiile, imaginile, întrucît 
suntem conştienţi de ele, sunt reprezentări care, conferind o 
formă nemijlocită conţinutului, fac din acesta ceva finit. De aici 
şi critica pe care o face Hegel unei filosofii a reprezentării care 
isi ia ca obiect absolutul. Punerea in lumină a contradictiilor 
unei astfel de filosofii se identifică de fapt cu critica metafizicii 
tradiționale, de-a lungul întregii opere hegeliene. Gindul, de 
cealaltă parte, se defineşte ca formă mijlocită a gîndirii, ca 
rezultat al reflexivitatii. Ca determinatie a gîndirii, conceptul 
este infinit, prin faptul că reflexivitatea face ca raportarea 
gîndirii să nu se facă la un exterior al acesteia. Conceptul este 
astfel forma gindirii care nu are obiect exterior sieşi. În același 
timp, conceptul este şi concret. „Întrucît gîndirea caută să îşi 
facă un concept despre lucruri, acest concept (împreună cu 
formele sale cele mai nemijlocite, judecata şi silogismul) nu 

poate consta din determinări sau relaţii care ar fi străine și 
exterioare lucrurilor”. Un sinonim al conceptului in sens 
speculativ devine astfel termenul de „gînd obiectiv”. Gindirea, 
din punct de vedere speculativ, nu se reduce la o simplă 
facultate de cunoaștere. Ca atare, ea ar cădea din nou în 
limitarea unei opoziții, cea dintre subiect şi obiect. Gindirea 
reprezintă aşadar o dublă universalitate: a eului şi a lucrurilor, 
cele două aflindu-şi adevărul doar împreună, in speculativul 
hegelian. 

Distincția hegelianà dintre reprezentare şi concept este 
esențială pentru definiția filosofiei în forma unei considerări a 
obiectelor pe calea gîndirii. Sarcina, însă, se precizează 
ulterior: nu este vorba în mod nemijlocit de gînd — concept — în 
filosofie, ci de transformarea reprezentării in concept. 
Mijlocirea conceptului face din filosofie forma absolută a 
gindirii speculative. Problema care se pune, acum, din partea 
filosofiei, este aceea de a nu fi înţeleasă în afara referinţei 
ultime a lui Hegel, care este speculativul. În acest sens, 
accentuarea laturii esenţial corelative a obiectului filosofic se 
impune: acesta nu este conceptul în sens abstract, cit 
transformarea reprezentării în concept. Relaţia reprezentare- 
concept nu este una accidentală: reprezentarea nu reprezintă 
punctul subiectiv de plecare al gîndirii, ci nemijlocitul care se 
reproduce pe sine în mijlocirea conceptului. La nivelul 
formelor gîndirii, acesta din urmă, obiect şi mediu al filosofiei 
speculative, este în mod esențial reprezentare reflectată, 
transformată aşadar în interiorul filosofiei. Ceea ce se produce 
astfel capătă chipul unei restaurări a conținutului tradiţional al 
filosofiei: „numai prin mijlocirea unei schimbări adevărata 

natură a obiectului ne devine conştientă”!. Întrebarea este, 
acum, în ce fel poate fi făcută vizibilă, în discurs, natura 
mijlocită a conceptului? Răspunsul logicii hegeliene este acela 
că adevărul conceptului este judecata şi silogismul. În ceea ce 
priveşte problema, mai largă, a filosofiei, Hegel enumeră o 
serie de modalități care se identifică, de fapt, cu mărcile 
definitorii ale filosofiei speculative. 

Dintre acestea, miza cea mai importantă o deţine înțelegerea 
filosofiei ca sistem. Raportul dintre filosofie şi sistem nu 
reprezintă un accident istoric. Faptul că filosofia speculativă 
este o filosofie sistematică înseamnă, pentru Hegel, că sistemul 
este! o determinatie esențială a- filosofiei, demonstrată ca 
necesară. „Știința lui (a Absolutului, n. n.) este prin esență 
sistem, deoarece adevărul, fiind concret, el este numai întrucît 
se desfășoară în sine şi se reunește iarăşi cu sine, mentinindu-se 
în unitate, adică întrucît el este totalitate; numai prin 
diferențierea sa şi prin determinarea diferențelor sale se 
realizează necesitatea acestora şi libertatea întregului”. 
Sistemul se opune, la Hegel, enumerării rapsodice de 
cunoştinţe. În aceeaşi măsură, se deosebește şi de modul de 
gîndire axiomatic, caracterizat prin arbitrariul — deci caracterul 
subiectiv şi, prin aceasta, limitat — al principiului. Pentru 
Hegel, sistemul se poate defini ca logica determinărilor pe care 
conținutul însuşi le pune, ca autoexplicitarea conţinutului 
cunoaşterii filosofice. Astfel, sistemul se defineşte pentru 
Hegel nu extensiv, ca sumă de cunoştinţe, ci dinamic. 
Momentele sistemului trimit unele la altele, nefiind alăturate 
conform unui principiu exterior. „Fiecare cerc (parte a 
sistemului filosofic, n. n.), fiind în sine totalitate, depăşeşte 


! Ibid., p. 67. 
? Ibid. p. 51. 

limitele elementului care îi este propriu şi pune bazele unei 
sfere mai largi”. Ideea, sau gîndirea care se gîndeşte [pe sine], 
apare integral, arată Hegel, atît în fiecare moment al 
determinării sale în sistem, cît şi în sistemul însuşi. Faptul nu 
poate fi înțeles, dacă sistemului i se dă o interpretare clasială. 
Problema se rezolvă, însă, în momentul în care sistemul devine 
o formă a dialecticii, o trecere de la nemijlocitul unui moment 
la mijlocirea pe care o aduce întregul: „ştiinţa particulară este, 
deopotrivă, cunoaştere a conținutului său ca obiect existent şi, 
totodată, recunoaştere în acest conținut nemijlocit a trecerii în 
cercul său superior”. Ceea ce înfăptuieşte, cu alte cuvinte, 
sistemul este o trecere de la nemijlocitul gîndirii la mijlocirea 
acesteia sau, în termenii definiti mai sus, de la reprezentare la 
concept. Conceptul reprezentărilor este de fapt sistemul 
filosofic al acestora, punerea lor în coerenţa şi gîndirea acestora 
ca momente, eliberate de singularitatea şi exterioritatea care le 
marchează în calitate de forme nemijlocite ale gîndirii. 

Pentru Hegel, aşadar, filosofia reprezintă modalitatea prin 
excelență a „depozitivării” reprezentării prin concept, altfel 
spus a „aducerii” acesteia în fața mărturiei spiritului. 
Prelegerile de filosofie a religiei duc această problemă mai 
departe, în sensul raportării la orizontul misterului, de care 
vorbeam mai sus. Acum, specificarea religiei absolute (a 
creştinismului) ca religie revelată este posibilă pornind de la o 
precizare. Termenul de Offenbarung are o dublă” utilizare: 


' Ibid., p. 51. 

? Ibid., p. S4. 

? Vezi Vorlesungen über die Philosophie der Religion, Einleitung. 
Der Begriff der Religion, Felix Meiner Verlag, Hamburg, 1993, 
neu herausgegeben von Walter Jaeschke, var. 1827 a prelegerilor, 
pp. 179-180. 

creştinismul este in acelaşi timp religie a revelatici 
(offenbarte), cit şi religie revelată (offenbare). Revelația este, în 
primul caz, un fapt istoric, definitoriu pentru modalitatea 
adevărului creştin: acesta este un adevăr al credinţei, iar nu al 
intelectului, legat de un moment istoric anume şi care devine 
astfel o pozitivitate care va face, cum voi încerca să arăt, 
obiectul „interpretării speculative”. În al doilea caz, religia 
creştinii este revelată, în sensul că este desfăşurarea completă a 
esenței, religiei ca atare, este religia deplină, identică 
conceptului ei. Religia manifestă, împlinită este în acest sens 
religie revelată. Cele două înţelesuri se unifică, în momentul în 
care revelaţia, în primul sens, devine prin exerciţiul filosofic al 
conceptului mărturie a spiritului, iar pozitivitatea, istoricitatea 
creştinismului devine moment în raportarea la sine a spiritului. 
Ediţia Marheineke a Prelegerilor conţine, în esenţă, o sinteză a 
variantelor prelegerilor din 1824 şi 1827. Revelația este 
înțeleasă, într-o primă fază, ca manifestare a spiritului. „A se 
revela înseamnă această diviziune originară a formei infinite, 
înseamnă a se determina, a fi pentru altul; această manifestare 
de sine aparține esenței insesi a spiritului”. Conţinutul 
revelatiei devine însă o problemă: el este, pe de o parte, 
multiplu iar creația, dogma sunt exemple ale revelatiei divine. 
Ca atare, revelația capătă aspectul pozitivitatii, cum spuneam, 
ca ceva care „vine” din altă parte şi este, prin originea ei, 
neomenească. Pe de altă parte, însă, arată Hegel, revelaţia se 
are pe sine ca obiect: înțeleasă ca manifestare a spiritului, ea 
este de fapt forma mărturiei spiritului, iar nu originea unui 
adevăr diferit de ea însăşi: „Ce revelează Dumnezeu dacă nu 
tocmai că El este această revelare a sa? Ceea ce revelează El 


Hegel, Prelegeri de filosofie a religiei, Humanitas, Bucureşti, 1995, 

este forma infinită”. Filosofia religiei va avea ca miză tocmai 
identificarea celor două acceptiuni ale revelatiei, adică arătarea 
faptului că întreg conţinutul dogmatic al creştinismului, iniţial 
conținut pozitiv prin excelență, este de fapt moment al 
constituirii adevărului despre Dumnezeu ca spirit, a cărui 
esență este manifestarea de sine. Ceea ce voi încerca să arăt, în 
acest sens, în finalul secțiunii este tocmai modul in care Hegel 
operează acestă identificare, astfel încît „conținutul revelat este 
acela care, revelat fiind, este pentru un Altul şi în acelaşi timp 
mereu pentru sine“. Din acestă perspectivă, revelaţia este, 
pentru Hegel, revelaţie deplină, completă. Creştinismul este 
astfel, ca religie a spiritului, religie a adevărului, iar nu a tainei: 
revelația spiritului nu lasă rest, ea este totală, iar adevărul 
ajunge, în cadrul acestei religii, la deplina sa „expresie”. 
Problematică din punct de vedere dogmatic, consecința 
hegeliana este însă deplin justificabilă din punct de vedere al 
filosofiei spiritului. Acesta din urmă are ca determinatie 
fundamentală manifestarea, altfel spus faptul de a se arăta 
identic cu sine în altul. Prin urmare, pentru Hegel — cel din 
prelegerile berlineze — conceptia filosofiei ca depozitivare a 
reprezentării conduce, in ultimă instanță, la „rezultatul“ 
teologic al unui Dumnezeu care nu are nimic de ascuns. 


3. Spirit şi adevăr 


Paragraful 381 din Filosofia spiritului defineşte spiritul 
plecînd de la relația pe care acesta o întreţine cu natura. 
Strategia este aceeași ca şi în scrierile perioadei de la Jena, în 
care spiritul se definea prin raportul cu ceea ce îi este opus, 


e 
i Ibidem. 

anume natura. De data aceasta, în Enciclopedie, este vorba, cel 
puţin într-o primă fază, de precizarea relaţiilor sistemice dintre 
cele două: „Spiritul are pentru noi drept presupozitie a sa, 
natura, fiind adevărul acesteia şi, prin urmare, principiul ei 
absolut. În acest adevăr, natura a dispărut şi spiritul s-a arătat a 
fi Ideea ajunsă la fiintarea ei pentru-sine, al cărei obiect, şi tot 
astfel subiect, este conceptul”. Identitatea cu ideea prin 
mijlocirea naturii suprimate reprezintă miza cea mai importantă 
a paragrafului de faţă. Hegel defineşte astfel spiritul procesual, 
nu substantial, ca mijlocire a Ideii, ca revenire a Ideii din 
alteritatea sa, natura: altfel spus, spiritul are ca determinatie 
esenţială idealitatea, reducerea exteriorităţii la interioritate, 
termenul traducindu-l pe cel de Erinnerung (amintire- 
interiorizare), consacrat de Fenomenologia spiritului, Văzut 
din perspectiva relaţiei cu natura, această idealitate se înțelege 
ca negatie, ca diferență; din punctul de vedere al întregului 
sistem, idealitatea reprezintă o modalitate a afirmației, întrucît 
ea reprezintă întoarcerea la sine a Ideii logice, autosesizarea 
acesteia în relaţie cu natura. Filosofia naturii reprezintă, astfel, 
în ansamblul sistemului, nu o încercare subiectivă de 
reconstrucție a fenomenelor naturale din perspectiva spiritului, 
ci o descriere a felului în care Ideea însăşi, prezentă în natură, 
suprimă „dispersia” ca formă de existență a naturii. Filosofia 
naturii este o fenomenologie a Ideii în natură, iar nu o 
„redefinire”, o reconstrucție a naturii din perspectiva unei 
filosofii a spiritului. Astfel, relaţia dintre cei trei termeni (idee, 
natură, spirit) devine inteligibilă: este vorba de o relaţie 
circulară, în care ultimul termen, spiritul, defineşte de fapt 
cercul însuși, anume „idealizarea” care face posibil raportul 
speculativ între primele două instanţe. Raportul pe care spiritul 

il întreţine cu o altă formă a „exteriorităţii” sale, anume istoria, 
radicalizează acest rezultat: „activitatea spirituală se îndreaptă 
asupra unui obiect activ în sine însuşi - asupra unui obiect care 
el însuși s-a străduit sa se ridice către ceea ce trebuie realizat 
prin această activitate”!. Epoca însăşi creează oamenii care o 
definesc şi îi dau forma, țelul specific, vrea să spună Hegel. Un 
prim rezultat, în legătură cu definiția spiritului, este conceperea 
sa în relaţie cu celelalte instanţe ale sistemului filosofic, ca 
formă a circularității, altfel spus nu ca transformare a naturii în 
altceva decît natura însăşi, nici ca transformare a logicului, ci 
ca „adevăr” al naturii şi al logicului, ca punere a lor în relaţie 
dialectică. Odată ce spiritul devine astfel o modalitate a relaţiei 
şi nu o substanță-rezultat al procesului natural, odată ce spiritul 
numeşte dezvoltarea subiectivitatii logice pentru ca aceasta să 
se recunoască pe sine ca formă a subiectivitatii concrete, 
întrebarea este: cum poate fi înțeleasă dezvoltarea spiritului ca 
atare, care este miza proiectului pneumatologic hegelian? 
Cerinta este exprimată clar de Hegel în adaosul la paragraful 
379: „Numai cînd privim spiritul în procesul acesta al 
autorealizării conceptului său, numai atunci îl cunoaştem in 
adevărul său; (căci adevărul este tocmai concordanța 
conceptului cu realitatea)'?. 

Paragrafele 382-384 vizează deducerea determinatiilor 
spiritului plecînd de la definiţia sa schitata în paragraful 381. O 
primă determinatie este libertatea: „Esenţa spiritului este de 
aceea, formal, libertatea, negativitate absolută a conceptului ca 
identitate cu sine”. Libertatea, avertizează Hegel, nu poate fi 
concepută, mai departe, ca abstragere din relație şi ca 


' lbid., p. 19. 
' Ibid, gp. II. 
* Ibid., p. 21. 

singularitate, ci tocmai ca asumare a relației în calitate de 
moment necesar al dezvoltării spiritului. Raportarea la sine 
însuşi, care este numele speculativ al libertăţii, se cucereşte in 
celălalt, iar nu în afara lui. Ea este rezultat al creşterii 
spiritului, nu premisă a acesteia. Și, ca rezultat, libertatea se 
identifică adevărului spiritului. Hegel reia spusa christică: 
adevărul vă va face liberi!, pe care o rescrie: „libertatea îl face 
(spiritul, h.n.) adevărat”! Definiția spirituală a adevărului va fi 
dezbătută mai jos, pentru moment rămînînd ca rezultat 
identificarea adevărului cu libertatea spiritului, altfel spus cu 
asumarea dialectică a relației cu celălalt. Miza proiectului 
pneumatologic hegelian, de care vorbeam mai sus, devine 
astfel clară: este vorba de demonstrarea necesității „drumului” 
spiritului în raportarea sa la diferitele regimuri ale exterioritatii, 
altfel spus a libertății sale. ,,/dealizarea” ca definiție a spiritului 
este identică /ibertății sale, ca determinatie a existenței 
spiritului în relație cu diferitele sale alteritati. 

Interesant este felul în care intervine în discuție problema 
adevărului. Paragraful 379 îl defineşte drept „concordanță a 
conceptului cu realitatea”. Paragraful 381 vine cu lămuriri 
suplimentare, denumind modalitatea concretă a acestei 
concordante: ea se stabileşte nu imediat, ci ca reducere 
dialectică a alteritatii, ca asumare a relației în calitate de 
moment al identității dinamice cu sine. Paragraful 383 pune 
problema in mod inedit: „Determinatia proprie spiritului este 
de aceea manifestarea”. Realitatea conformă conceptului 
spiritului, dobîndită prin parcurgerea ipostazelor sale faptice, 
reprezintă, sub această nouă determinatie, universalitatea 
spiritului care, ca flinfind pentru sine, reprezintă 

particularizarea sa in raport cu diferitele pozitivitati. In spirit nu 
se revelează un conținut a cărui formă este cea spirituală, ci 
tocmai spiritul ca atare, identic cu sine în formele lui 
particulare. Altfel spus, spiritul nu revelează ceva, ci se 
manifestă pe sine, „determinafia şi conţinutul lui sunt însăşi 
această revelare“ i. Idealizarea devine de înțeles, din 
perspectiva paragrafului 383, ca recunoaştere de sine a 
spiritului in mediul alteritatii sale: procesul nu este unul 
mecanic, nici unul logic, ci unul in mod esenţial 
fenomenologic. ,,Particularizarea” spiritului în formele sale 
faptice este revelarea sa de sine, ca esență sau determinaţie 
fundamentală a sa. Ceea ce are drept consecință redescrierea 
raportului dintre formă şi conţinut, redescriere la care m-am 
mai referit în cadrul capitolului de față. Redescrierea are ca 
element central ideea unității dintre formă şi conținut, faptul că, 
din punctul de vedere al filosofiei speculative, conţinutul 
absolut este de fapt propria sa manifestare ca formă. 
„Conţinutul adevărat cuprinde, aşadar, în sine însuşi forma, iar 
forma adevărată este propriul ei conținut”. 

Adevărul, ca urmare a celor spuse, se defineşte ca 
manifestare deplină a spiritului, ca unitate a formei si a 
conținutului, unitate văzută la modul manifestării, altfel spus în 
care forma nu este una exterioară conţinutului, ci tocmai 
manifestarea acestuia. Teoria hegeliană despre adevăr devine, 
din punct de vedere al filosofiei spiritului, o teorie a revelatiei 
Sau a manifestării de sine. Exemplul teologic pe care îl oferă 
Hegel este edificator: Fiul nu reprezintă organul revelaſiei 
divine, ci însuşi conţinutul acestei revelații, anume a faptului că 
Tatăl se diferenţiază pe Sine în Fiul şi din această diferenţiere 


' Ibid., p. 23. 
* Ibid., p. 24. 

Se reîntoarce în Sine ca Spirit. Tot în acest context se înțelege 
Fi afirmaţia lui Hegel după care Spiritul reprezintă adevărul 
naturii şi al logicului. Anume, în momentul în care natura şi 
logicul sunt văzute ca forme ale spiritului — altfel spus, ca fiind 
manifestări, exteriorizări ale acestuia — ele sunt concepute în 
adevăr, din punctul de vedere conţinutului lor real. La fel, 
definirea spiritului absolut ca unitate a conceptului spiritului cu 
realitated sa, deci ca adevăr al spiritului sau ca manifestare 
completă a sa ca spirit dă o semnificaţie interesantă termenului 
„absolut” care, din perspectiva scenariului hermeneutic pe care 
încerc să îl descriu, deține o semnificaţie importantă: „absolut”, 
din această perspectivă, corespunde regimului manifestării 
complete a conţinutului spiritual, identitatea formei spiritului 
cu conţinutul său, deplina transparenţă a spiritului. Ca atare, 
este de fapt identic semnificației termenului „adevärat“ ca 
unitate a realităţii cu conceptul. 


4. Interpretare şi reductie a misterului 


Dacă se poate vorbi despre un concept hegelian al 
„interpretării”, acesta poate fi văzut, în urma celor spuse, ca 
fiind orientat spre lămurirea conţinutului reprezentării şi, astfel, 
spre reductia misterului, iar nu spre asumarea si sporirea sa. 
Paradigma rămîne în acest punct, cum spuneam, una 
iluministă, „Interpretarea“ hegeliană nu este un demers 
subiectiv, sintetizabil într-o sumă de reguli, ci reprezintă o 
transformare a obiectului, o aducere a acestuia în situația de a fi 
inteligibil, de a putea fi înțeles. În plus, interpretarea justifică 
(rechtfertigt) astfel obiectul, îi găseşte un loc în orizontul 
adevărului. Acest concept al interpretării poate fi cu greu 
specificat prin referire la tradiţiile consacrate ale hermeneuticii, 
fac din renunțarea la Hegel un crez fundamental. El poate fi 

precizat printr-o analogie, de pildă aceea a oglinzilor care se 
privesc pe ele însele (R. Gasché), semn al transparenţei 
perfecte, ori al naşterii mistice în Dumnezeu ca semn al 
revenirii la adevăr tocmai prin raportul tensionat cu propriile 
hotare. Locul comun al acestor fenomene, limpezirea ca 
rezultat al conformării cu sine, descrie intrucitva intuitiv ceea 
ce Hegel sugerează prin conceptul său de interpretare. 

Nesuspicioasă prin natura sa, interpretarea hegeliană pleacă 
de la presupozitia limpezimii originare a obiectului său şi se 
defineşte ca demers prin care această limpezime este 
redobindita şi asumată în orizontul finitudinii lumii. 

Capitolul 3 


Cum sint posibile ereziile hermeneutice 


VALERIU GHERGHEL 


Flacăra lui Yah 


The Flame of Yah 
(Abstract) 


The commentators have only recently discovered that the 
Divine Name (YHWH) did not occur in „Shir ha-Shirim” (i.e. 
„Song of Songs"). The rabbis didn't see this simple ,,truth”, 
as if they were blind. The author of this essay analyses this 
kind of ,,hermeneutical blindness”. Why haven't the rabbis 
seen that the Divine Name is absent in the „Song of Songs"? 
How did they translate the noun ,,shalhebetyah”? Could 
»yah” be considered a name of God? 


1. Protagonistul nenumit 


Discutia care urmează (si care se cuprinde într-o polemică 
fără un început precis şi, mai cu seamă, fără sfîrșit) nu şi-ar 
avea rostul dacă poemul Shir ha-Shirim (Cintarea cintarilor, 
așadar) ar fi o scriere din afara canonului iudaic. Dar Shir ha- 
Shirim este unul din cele cinci Meggilot și face parte, 
incontestabil, din textul biblic. Prin urmare, simpla lui analiză 
literară (astăzi triumfătoare) nu a fost totdeauna suficientă. Nu 
voi spune însă nimic despre locul Cintării... în canon. În 
această privință, situația poemului e indiscutabilă. Cărturarii 
evrei şi rabbi Akiba însuşi au decis de mult (poate înainte de 

„conciliul” de la Jamnia) includerea Cintării cîntărilor în 
canon (cf. Fox, 1985: 250-252). Voi comenta, în schimb, o 
absență care a trecut multă vreme neobservată. În versurile din 
Shir ha-Shirim nu apare nicăieri numele lui Dumnezeu. Astăzi, 
această realitate (textuală) este irecuzabilă. Pina acum un 
deceniu nu a fost citusi de putin aşa. 

Vreme de două mii de ani, nimeni nu s-a îndoit de prezenţa 
numelui divin in Canticum... Ea era de la sine înţeleasă. Cita 
vreme, ih Shir ha-Shirim, unul dintre protagonisti este insusi 
YHWH, nu poţi accepta că numele său nu se găseşte acolo. 
Protagonistul nu poate fi anonim, totuşi. Poartă un nume 
prestigios. lar acest nume e chiar numele divin, omniprezent ŞI 
imuabil, ca şi ceea ce denumeşte. Canticum este, deci, o 
poveste despre YHWH. E, altfel spus, descrierea unei „dorințe 
metafizice”, un dialog şi o invocatie. Şi, cu toate acestea: cum 
poţi invoca pe cineva fără să-i rosteşti numele? 

Shir ha-Shirim (şi cititorii săi) oferă, poate, un răspuns 
acestor întrebări. 


2. Esther 


Voi începe prin a preciza că numele divin, numele ebraic al 
lui Dumnezeu, YHWH (pronunțat Adonai de către devoti), sau 
oricare alt nume cu rostul de a-l designa pe Dumnezeu, nu 
apare nicăieri în cartea Estherei (cf. Blumenthal, 1995; Broyde, 
1995: passim)... Faptul e suficient de curios, întrucit 
narațiunea despre curajoasa Esther se include în canonul ebraic. 
In pofida oricăror reticente morale, locul naraţiunii nu a fost 


| Fi 4 Seon i a 9 5 
Pentru înlesnirea lecturii, în cuprinsul eseului de faţă, voi cita (doar) 
numele autorului, anul apariţiei şi pagina (pentru toate datele se va 
consulta nota bibliografică). 


Flacăra lui Yah 215 


disputat cu seriozitate niciodată de către savanţi. Exegetii au 
observat însă, de mult, absenţa numelui divin. Şi nu au omis să 
o menționeze. Au încercat s-o explice, cum vom vedea, prin 
multiple, ingenioase, insinuante comentarii, i-au căutat şi i-au 
propus, în sfîrşit, o „soluţie”. Cînd nu au inserat pur şi simplu 
numele YHWH în text, comentatorii au pretins că acest nume 
se află, totuşi, acolo, întotdeauna prezent, ca sugestie sau 
trimitere secretă. Prima soluţie e de aflat, astfel, în Septanta 
(versiunea grecească a Scripturii ebraice), în comentariul 
„târgumic” şi în versiunea ulterioară a Estherei (varianta 
apocrifă). A doua soluţie e de aflat în textele cu finalitate 
liturgică (id est, textele folosite în sinagogă, care se referă şi 
pornesc de la Esther). S-a afirmat astfel că, fiind numele unei 
instanțe omniprezente, YHWH (sau oricare alt nume al lui 
Dumnezeu: Rabbi Moshe ben Maimon, zis şi Abu Imran 
Mussa bin Maimun ibn Abdallah al-Qurtubi al-Israili, zis şi 
Rambam, zis şi Maimonide’, în secolul al XII-lea, a recenzat 
şapte!) se află pretutindeni. Așadar, el nu lipseşte nici din 
Esther. Il aflăm, au spus savanții, de pildă, în versetul 4:14 al 
cărții: „Dar dacă vei tăcea acum [asupra suferinţei lor], ajutorul 
şi izbăvirea vor veni din altă parte [din alt loc]-pentru iudei”. 
Termenul ebraic „maqom” („din alt loc”) ar fi, în realitate, un 


Rabbi Moshe ben Maimon recenzează în textul sacru şapte nume ale 
lui Dumnezeu care (conform unui precept ritual), odată scrise, nu 
mai pot fi şterse. Numele propriu al lui Dumnezeu e tetragrama 
[„„tetragrammaton”]: YHWH. Ca substantiv, el nu are un înţeles 
definit. Nici măcar nu poate fi pronunţat. Dimpotrivă, Elohim e un 
nume cu multe semnificaţii. El exprimă, înainte de orice, iniţiativa 
şi puterea creativă a divinității. În al doilea rînd, Elohim evocă 
ideea ordinii cosmice supravegheate, a providenjei. În al treilea 
rind, Elohim e, prin excelență, numele care îl desemnează pe 
Dumnezeu, cînd profeţii non-iudei se referă la principiul divin. 

nume substitutiv pentru numele divin, o aluzie sacră. Soluţia 
nu-l va mulţumi însă pe comentatorul şi poetul medieval 
Abraham ben Me’ir Ibn Ezra (1189-1164). El va recuza decis 
substitutia termenilor (,maqom” ca trimitere la YHWH şi 
sugestie a atotprezentei Sale), precizînd că e vorba de o 
rezolvare rabbinică tirzie a dificultății. Biblia nu cunoaşte 
această echivalare. Semnificaţia termenului nu este una 
originară. În scripturi, ,maqom” nu e folosit niciodată ca 
trimitere th YHWH. De fapt, presupune Abraham Ibn Ezra, 
absenta numelui divin se datoreaza chiar autorilor cartii despre 
frumoasa, inteleapta, necrutätoarea Esther. Ei au încercat să 
evite un „malentendu”, renuntind de-a dreptul la nume (la orice 
nume divin). Căci dacă YHWH (sau alt nume sacru) ar fi 
existat în text, cititorii non-iudei ai cărţii l-ar fi înlocuit de bună 
seamă (ca urmare a perversitätii şi încăpăţinării lor) cu numele 
calp al unor divinităţi muribunde (zeii celor o sută douăzeci de 
ținuturi peste care domnește Ahasuerus). Si, ca atare, posibila 
lor intervenţie „textuală” ar fi modificat radical semnificaţia 
teologică a naraţiunii Estherei şi a evenimentului relatat acolo 
(triumful semintiei iudee asupra dușmanilor şi stabilirea 
sărbătorii de Purim). Voi spune, în treacăt, că acest redutabil 
argument nu aparține, la propriu, lui Abraham Ibn Ezra, ci a 
fost exprimat mai devreme de către învățatul Rav Hai Gaon (în 
secolul VIII). 

La rîndul lor, comentatorii moderni au remarcat anomalia şi 
au justificat absenţa în chipul următor: prin raport cu 
Ahasuerus, un rege lipsit de iniţiativă şi, mai degrabă, apatic, 
Dumnezeu este regele adevărat al iudeilor. În consecință, nimic 
nu impune menționarea numelui său în textul Estherei. Simpla 
prezență a acelui rege agonic și ezitant, Ahasuerus, sugerează 
cu tărie o alta: şi anume pe aceea a Regelui Regilor, a lui 
YHWH însuşi. Mai aproape de noi, rabbi Amos Hacham 

(1973: 17-18) susţine că Esther este „singura carte din întreaga 
Biblie unde numele lui Dumnezeu nu e menţionat”. Şi alții fac 
observaţii similare: rabbi Nosson Sherman, de exemplu (1976: 
XXXVI). Dar ele nu exprimă negreşit un adevăr complet. Si 
nici măcar adevărul pur şi simplu. 


3. YHWH în „Shir ha-Shirim”” 


Cu toate acestea, in Cintarea cîntărilor, există două cuvinte 
compuse în care ar putea figura numele divin. Cel dintii este 
»bi-tseva’ot” (Canticum 2:7; 3:5). Al doilea, „shalhebetyah” 
(Canticum 8:6). ,,Tseva’ot” e unul din numele care odată scrise 
nu pot fi şterse (conform prescriptiilor formulate in Talmud şi 
în studiile lui Maimonide). „Tseva'ot” apare de 292 de ori în 
Biblie şi numai în cinci cazuri e legat de Tetragramă sau de 
Elohim. Prezenţa termenului ,,bi-tseva’ot” explică, în parte, 
credința persistentă a cărturarilor rabbini în existența numelui 
sacru în Canticum. Uluitoarea (prin inventivitate si arbitrar) 
parafrază targumică (cf. Manns, 1991: 277; Blumenthal, 1995: 
81) interpretează „bi-tseva'ot”, din versetele 2:7 şi 3:5, ca 
„Seigneur des armées”, „Lord of Hosts”: „Domn al ostirilor 
[celeste]”. Totuşi, comentatorii medievali ai Cintării... (Rashi, 
Ibn Ezra, Sephorno etc.) traduc ,,bi-tseva’ot” prin „gazele”: 
forma feminină a substantivului „tsvi” (cf. Gordis, 1954: 28). 
Cuvintele din 2:7 şi 3:5 nu sînt, aşadar, de natură divină, ci 
seculară. Dificultatea nu dispare, totuşi. Dacă „tseva'ot” e un 
nume pentru Dumnezeu, de ce exegetii din veacul de mijloc fac 
efortul de a dovedi că, în „Canticum”, ori de cite ori apare, 


Spre a evita repetarea obositoare a titlului (care, în ebraică, e „Shir 
ha-Shirim”), folosesc pe rînd, pentru a desemna poemul iubirii 
dintre Shulammita şi Solomon: ,,Cintarea cîntărilor”, latinescul 
„Canticum canticorum” şi, fireşte, „Shir ha-Shirim”. 

numele „Solomon” ţine locul numelui divin? Şi de ce susțin ei 
că „Solomon” e un nume care nu poate fi şters? 

La rîndul său, cuvîntul shalhebetyah poate fi citit ca un 
singur nume sau ca un nume compus. Dacă „shalhebetyah” e 
un Singur cuvînt, trebuie tradus prin sintagma „un foc imens” 
(id est: un foc foarte mare, puternic). Dacă e citit ca fiind un 
cuvînt dublu, poate fi echivalat prin expresia „focul lui Yah” 
(deşi Maimonide nu inventariază nicăieri în chip explicit pe 
» Yah” ca cure divin). In acest caz, se poate afirma (dar e o 
ipoteză slabă) că „Yah” e o redare trunchiată a lui YHWH. 
Dacă este aşa, numele lui Dumnezeu apare în poem. Se poate 
argumenta însă $i că „shalhebetyah” e un nume obişnuit, care 
nu trimite la YHWH. Și, de altfel, chiar manuscrisele 
massoretice îl citesc în chipuri diferite. Ben Asher, de exemplu, 
susține (pentru temeiuri precise) că e vorba de un singur cuvînt. 
»Shalhebetyah” e similar in acest caz termenului ma’felyah (cf. 
Ieremia 2:31: „întuneric complet” sau „întuneric beznă”, cum 
sună o traducere românească; „darkest gloom” propun 
traducătorii în engleză), termen citit de toți exegetii ca fiind un 
singur cuvint!, În schimb, rabbi Abraham ben Me'ir Ibn Ezra 
consideră „shalhebetyah” un cuvînt compus şi îl traduce prin 
sintagma „un foc al lui Yah [Dumnezeu]” (cf. Reif, 1990: 245). 
Alţii il citesc la fel (două cuvinte), dar nu îl traduc prin „focul 
lui Yah[weh]”, ci prin expresii ca „un foc puternic”, „un foc 
uriaş”, „un foc care arde cu putere”, „un foc vehement”. În 
sfirşit, venerabilul rabbi Shlomo Yitzhaqi, zis si Rashi (1040- 
1105) citeste »shalhebetyah” ca „focul lui Gehinnom”. Soluţia 
e cutezătoare şi originală, dar nu a fost urmată de interpreți. 
r 
Nu mai putin, termenul „halleluyah” (unde sufixul »yah” are funcţia 

de a marca superlativul: „great praise“, s-a tradus în engleză) 

respectă același principiu. »Merchavyah” (din Psalmul 118:5), 

care înseamnă un „loc vast”, un „loc fără hotare”, la fel. 

Dintr-o glossă a lui rabbi Judah aflăm că „focul lui Gehinnom” 
a fost creat în a doua zi a Facerii şi nu se va stinge niciodată. 
Gehinnom trimite, desigur, la „gehenna” şi la flacăra ei 
sempiternă. 

Există, aşadar, raţiuni puternice în sensul că nici „bi— 
tseva’ot” şi nici ,,shalhebetyah” nu sînt nume sacre. David R. 
Blumenthal (1995: 82) mărturisește că a sesizat absenţa 
numelui lui Dumnezeu, în Canticum..., abia după ce a citit 
studiul consacrat Cîntării cîntărilor de către Renita Weems, in 
The Women’s Bible Commentary (1992: 156). Mai întîi, nu a 
crezut afirmaţia. A privit-o cu scepticism. Şi-a consultat, apoi, 
colegii. A verificat minuțios bibliografia. A analizat 
comentariile. A inspectat, într-un cuvînt, tradiţia. În cele din 
urmă, adevărul s-a vădit în toată, orbitoarea lui, incredibilă 
strălucire: în Shir ha-Shirim, numele YHWH e absent. Şi nu 
numai el. Toate celelalte nume catalogate de Maimonide 
lipsesc cu desăvîrşire. Nimeni! nu a remarcat, totuşi, absența. 
Cercetătorii poemului (şi sînt miriade!) s-au dovedit, pînă 
foarte tîrziu, orbi... Oare de ce? 


4. Răspunsul „clasic” 


Propriu vorbind, Canticum canticorum reprezintă „un text 
erotic, explicit sexual” (Blumenthal, 1995: 82). Nimeni nu-i 


' Există, poate, şi excepţii, desi se impune o atentă analiză a lor. 
David ben Solomon Ibn Abi Zimra (Radbaz, 1479-1573) notează 
absenţa lui YHWH in „Ecclesiast” şi „Canticum” (,,Responsa” 
2:722). La rindu-i, Joseph Hayyim ben Elijah al-Hacham (1835- 
1909) subliniază absenţa lui YHWH în ,,Canticum” şi ,,Kohelet” 

(„Responsa Rav Pe'alim”, 4:11; cf. şi Blumenthal, 1995, nota 23). 
Nici unul nu observă însă totala absenţă a numelui sacru în 
„Canticum”. Deşi o recunosc la „Esther“... 

contestă echivocul lasciv. O atare observaţie (odinioară de 
neînchipuit) poate fi făcută în deplină serenitate. Și totuşi: 
prezența poemului într-un canon mai degrabă puritan şi sever a 
iscat, neîndoios, o seamă de întrebări. Cum l-au primit (şi 
privit) venerabilii exegeti rabbini în lecturile lor? Voi face o 
succintă prezentare a acestor lecturi întortocheate, minutioase 
si, cel mai adebea, arbitrare. În Targum, spre exemplu, poemul 
pricinuieste o interpretare amănunțit simbolică (cf. Manns, 
1991). Toate celelalte lecturi (din „midrashim”) urmează, fără 
greş, aceeași perspectivă: e vorba, în Canticum..., de o scriere 
care prezintă, într-o modalitate învăluită, legătura „erotica“ 
dintre Dumnezeu-Adonai şi poporul lui Israel. Dar metafora 
„nupfialä“ nu este nouă... Ea se află deja în discursul figurat al 
profeților, in Hosea, în Isaia, in Ezekiel etc. (cf. Gordis, 1954: 
2). Legătura dintre YHWH şi poporul ales este comparată, 
adesea, cu una aproape „conjugală”. Prin urmare, dacă „tema” 
Cintării cîntărilor este, cu adevărat, relaţia amoroasă dintre 
YHVH şi semintia lui Israel, nimic mai firesc ca numele divin 
să se afle în text. Deşi, am văzut deja, el nu se află acolo... 

Mai departe: Rashi (mai exact: Rabbi Shlomo Yitzhaqi din 
Troyes) nu fine seama de sensul literal, respinge semnificaţia 
„imediată” (simplă, evidentă) a Cintdrii... şi interpretează 
alegoric-spiritual poemul (cf. şi Lawee, 2007: passim). La 
rindul lui, nici Abraham Ibn Ezra nu admite o lectură „literală” 
a Cintarii..., care ar fi, în opinia lui, incompletă (si incorectă). 
Unii s-au îndoit însă de perfecta lui bună credință. De obicei, 
Abraham Ibn Ezra e un „literalist” desăvîrşit. Comentariul său 
are trei secțiuni. In prima, explică termenii (producînd o 
interpretare gramaticală). În a doua, oferă o interpretare literală 
(poemul descrie iubirea dintre un păstor și o fecioară). În fine, 
în cea de a treia parte, exegeza lui se ridică la sensul spiritual. 
Oricum, pentru a preveni o greşită înțelegere a triplei sale 

interpretări, Abraham ben Me’ir Ibn Ezra scrie fara nici un 
echivoc: „Shir ha-Shirim e mai presus de tot ceea ce a compus 
[regele] Solomon [de toate cîntările sale]; fereşte-te însă, 
fereşte-te însă [nici să gindesti că trebuie] să pricepi erotic 
(senzual, natural] [Cintarea... lui Solomon], căci I, Shir ha- 
Shirim”] se cuvine a fi citit[ă] [şi interpretată] după [metoda, 
scoala] midrash[-ului], aşa cum au citit [dintotdeauna inteleptii 
iudei] profeția lui Ezekiel” (Abraham Ibn Ezra, 1874: 10; cf. şi 
Reif, 1990: 241-249; Cohen, 2003: 47; am completat 
exprimarea lui Ibn Ezra, care ramine, de obicei, extrem de 
concisă). În sfirşit, Maimonide vede in Shir ha-Shirim o 
metaforă a iubirii dintre sinele individual şi YHWH. Lectura 
filosofului din Cordoba e, in acest chip, o soluţie de ordin 
mistic-individual la o străveche enigmă, pretins alegorică (cf. şi 
Cohen, 1995/1996: 16-19). Viziunea exegetilor medievali a 
fost rezumată în chip luminos şi definitiv de către rabbi 
Shemariah ben Elijah din Creta care afirmă: „Dacă [versetele 
„Cîntării...”] au [cu adevărat] o semnificaţie literală, nimic pe 
lume nu poate fi mai profan [şi mai vătămător pentru Israel] 
decît [aceste cuvinte]” (cf. Fox, 1985: 238). Îl confirma rabbi 
Juda ben Ilai prin enunţul următor: „Acela care [îndrăzneşte să] 
traducă Torah în chip literal e un [biet] înşelător; dar acela care 
îndrăzneşte să adauge ceva [textului] este [de-a dreptul] un 
blasfemiator” (Manns, 1991: 259; pentru atitudinea 
comentatorilor creştini, nu mai putin puritană decît aceea a 
comentatorilor evrei, față de o lectură literală a Cintării..., 
trimit la studiul lui Corney, 1998: 494-516). 

Cum vedem, cînd vine vorba de Shir ha-Shirim, tradiţia 
antiliteralistă e cu adevărat covirsitoare. Și numai puterea unei 
atari tradiţii, am impresia, ar putea explica îndeajuns afirmaţia 
unui Nosson Scherman, după care „sensul imediat (simplu, 
evident, direct, literal) al Cintării cîntărilor este unul parabolic 

(alegoric)” (Sherman, 1976, pp. LX-LXIV). Un exeget spusese 
deja apăsat: Shir ha-Shirim nici nu are o semnificaţie literală: 
unica lui semnificaţie fiind de ordin spiritual („Responsa Rav 
Pe'alim”, 4:11; pentru o opinie contrară, vezi însă Fields, 
1980). Şi dacă Shir ha-Shirim nu are o semnificaţie literală, a 
cerceta în text prezența (sau absenţa) unei vocabule (chiar 
prezența numelui divin) nu înseamnă o pură zădărnicie? 


5. Numele absent si rațiunea absenței sale. O ipoteză 


Deşi nu recunoşte în totul absenţa numelui divin Şi crede că 
termenul ebraic shalhebetyah (din versetul 8:6) se traduce 
adecvat prin „flacăra lui Yah” (sau, oricum, prin sintagma „o 
atotputernică flamă”, sintagmă care păstrează conotaſia 
potrivita), Robert Gordis pune discretia poemului (si poctului) 
pe seama unei refineri aşa-zicînd „rituale“. Ea transpare şi în 
Esther, spre exemplu. Sau în deznădejdea fără sfirşit a 
eclesiastului. A treia poruncă primită de Moise pe Sinai şi 
consemnată anume în Exod (20:7: „să nu iei numele Domnului 
în deşert”) a oprit, aşadar, pe poet să folosească numele sacru 
în luxuriantele sale versuri. Discursul poetic înseamnă, înainte 
de orice, sugestie, exprimare indirectă, trimitere figurală. In 
cazul concret al Cintdrii cintarilor, stilul indirect al poemului, 
aluzia metaforică s-au însoțit cu sfiala şi ezitarea impuse de 
interdictul explicit din Exod. Dar nu e numai atît. Însuşi 
„Subiectul” evident al poemului (care este, prin excelenta, 
desfăşurarea meticuloasă a unei ample metafore erotice) a 
impus, la rîndu-i, substituirea invocaţiei directe printr-o 
(nevinovată) aluzie terminologică. Mai mult, în jurământul din 
versurile 2:7 şi 3:5 („Mă jur pe voi, fiice ale Ierusalimului, / Pe 
gazele sau pe ciutele cîmpului”), poetul urmează cutuma 
oricărui discurs de conjurare: cel care jură se fereşte, de obicei, 

să pronunţe numele direct al puterii cereşti şi îl substituie cu un 
termen fonic asemănător. În ebraică, termenul „gazelă” poate 
evoca prin sonoritate substantivul ,tsevaot” („Domnul 
oştirilor”). Practica substituirii numelor se intilneste şi la greci: 
Socrate jură „pe cîine” (în Apologia..., 22a, să spunem: iau un 
exemplu la întîmplare), dar evită să pronunţe numele precis al 
vreunei divinități particulare (luînd astfel numele ei în deşert). 
În Shir ha-Shirim, reticenta firească a poetului (care e una 
specifică meşteşugului liric, poezia fiind, înainte de orice, 
ambiguitate si sugestie) a răspuns, într-o modalitate 
cuviincioasă, interdictului primit (care e unul religios). În această 
privință, încheie savantul, Cintarea cîntărilor se înscrie perfect în 
tradiția iudaică (Gordis, 1954: 26, 28-29). 

Opiniile exprimate, în ultima vreme, de către savanți — 
precum Tremper Longman III sau Daniel Grossberg — dezvoltă 
o ipoteză similară, în fond, cu aceea a lui Gordis. Cel dintîi 
găseşte in Canticum o „studiată evitare” a consemnării numelui 
divin (2001: 116). Al doilea, Daniel Grossberg, identifică la 
anonimul autor al Cintării cîntărilor „o delicată indirectie” 
(2005: 241). Poetul însuşi s-a ferit, deci, să pronunţe numele 
divin. Nu mă opun: este cu putință ca absenţa acestui nume să 
fie, în Shir ha-Shirim, deliberată. Făcînd această constatare, nu 
am rezolvat, totuşi, problema. Am împins-o doar îndărăt. 
Reticenta poetului e voită. Ce a impus-o? 


6. Lectura ,,Cintarii...” ca asceză sexuală 


În ediţiile consacrate ale Bibliei, există un comentariu la 
Shir ha-Shirim, redactat de un inventiv rabbi din Lissa, Jacob 
ben Jacob Moses Lorbeerbaum (1760-1832), comentariu 
intitulat 7sor ha-Mor. În preambul, autorul se întreabă cu 
privire la „sacralitatea” Cîntării prin relaţie cu celelalte scrieri 

cuprinse în canon. Dar, curînd, finalitatea discuţiei se schimbă. 
Rabbi din Lissa scrie: „căci Înţelepţii, binecuvîntată fie 
amintirea lor, au spus astfel: Shekhina se află [întotdeauna] 
acolo unde [se află] un bărbat si o femeie; [Shekhina] se află 
între cei doi, [numai dacă] un bărbat si o femeie se 
învrednicesc [de această inefabilă prezență] a Shekinei 
(Talmud, Sota 17a). Şi [acest lucru e perfect adevărat] chiar 
dacă [din greşală] cei doi s-au apropiat fizic [unul de altul]; mai 
precis: chiar dacă [au cedat pasiunii], ca si cum i-ar fi constrins 
[să facă răul] un duh malign; de fapt [aşa trebuie să înțelegem], 
între ei nu a fost o [adevărată] dorință carnală [erotica], fiindcă 
nu dorința fizică i-a împins [să cedeze și să cadă în păcat]. [Si 
acesta este, de pildă, cazul lui] Palti ben Layish [care] a 
petrecut în acelaşi pat cu o femeie şi nu s-a atins [fizic] de ea 
Inu a cunoscut-o”. Găsim, astfel, în Tsor ha-Mor, o persistentă 
poveste despre „eroismul sexual”. Cu privire la Palti ben 
Layish referă I Samuel, 18:20-27, 25:44 şi II Samuel 3:13-16. 
Prima trimitere, din I Samuel, vorbeşte de Palti Ben Layesh. A 
doua, din II Samuel, de Palti’el. Ce semnificaţie are 
modificarea numelui, prin adaosul divin, ‘El? 

Exegetii lămuresc enigma în chipul următor: deşi a primit-o 
pe Michal de la regele Saul, tatăl ei, şi a trăit cu ea sub același 
acoperiş, Palti ben Layish nu s-a atins de Michal (fiindcă era 
soția lui David). Pentru acest motiv, Palti a meritat să 
primească numele sacru (‘El), ca adaos la numele propriu. Dar 
în Tanakh (Biblia ebraică), Palti nu este singur. Și alții au 
trecut cu bine prin aceeaşi „ordalie” (de la „Gottesurteil”, 
„judecata lui Dumnezeu”), prin aceeaşi severă încercare: 
„Invăţaţii spun [astfel]: Trei bărbaţi au jurat abstinenţă şi au 
evitat [au fugit de] păcatul [sexual, de păcatul cărnii]: Iosif 
[mai întîi], după cum stă scris: şi el a refuzat chemarea femeii 
[lui Putiphar]: ‘După un timp, s-a întîmplat că femeia 

stipinului său [soția lui Putiphar] a pus ochii pe Iosif şi a zis: 
“Culcă-te cu mine!” [Dar] el [Iosif] nu a voit...’ [cf. Geneza 
39:7-20]. Boaz [apoi], după cum stă scris [in Scriptura: cf. 
Ruth 3:13]: “Viu este Domnul! Dormi pînă la ziuă [pînă mîine 
dimineață; sau: culcă-te aici pînă dimineață)”. Asta înseamnă 
[metaforic vorbind] că [Boaz] şi-a aşezat organul sexual pe 
marginea mormîntului [mai firesc ar fi fost: pe tăişul spadei], 
jurînd să-şi înfrîngă astfel [să-şi mortifice] dorința sexuală. Si 
[în sfîrşit] Palti ben Layish [fiul lui Layish] care... cînd a văzut 
[că o doreşte pe Michal] a jurat să nu se atingă de ea şi a pus, 
între el şi femeie, o sabie [semn că și-a nimicit astfel orice 
dorință)”. Toate aceste naratiuni prezintă izbinzi proprii 
îndeosebi bărbatului (deşi este amintită, uneori, şi Ya’el, 
femeia din Judecători 5:24-27, care îl ucide, în cort, pe Sisra). 
Pentru autorii de „midrashim”, izbînda are un conţinut limpede 
sexual. losif rezistă ispitei trupesti cîteva ore, Boaz rezistă o 
noapte întreagă, Palti, în schimb, rezistă ani în şir. Concluzia 
acestei naratiuni este una singură. Recompensa lui YHWH e 
grăitoare. De ea se apropie numai acela care îşi reprimă dorința 
erotică (şi face dovada acestei puteri). Reprimarea dorinţei 
devine, astfel, o formă de eroism (precum în unele naratiuni 
medievale de natură profană, precum în romanul breton, să 
zicem). În esența lui, acest eroism d outrance constituie o 
negatie absolută a femeii. A nega femeia (a nega dorința, a 
nega impulsul sexual) înseamnă, pentru erou, pentru bărbat, a- 
şi realiza sinele mai adînc, a-și defini eul, a se apropia de 
Dumnezeu. Semnul apropierii e adaosul numelui divin la 
numele profan al „eroului” (un argument asemănător în studiul 
lui Blumenthal, 1995: 86-92). 

Pentru exegetul iudeu, care a fost educat de o atare 
narațiune, a nu vedea absența numelui divin in Canticum... (si 
a nu percepe sensul evident, „simplu”, luminos, al poemului) e 

firesc. Într-un anume sens, pentru comentatorii rabbini, însăşi 
lectura Cintării... reprezintă un exerciţiu, o asceză (o formă de 
refuz). Dacă rabbinii par „orbi? si nu sesizează (ori nu 
recunosc) absenţa în cauză, nu e vorba numai de o abatere 
hermeneutică. E vorba, în realitate, de un mod aparte de a citi, 
de o „lectură dureroasă” şi nu de o „lectură de plăcere” (cu 
termenii lui Roland Barthes). 


7. Concluzii 


Rabbi Akiba a avertizat încă de mult: Shir ha-Shirim este 
cea mai sfintă dintre toate scrierile cuprinse in canon. Este, 
figurat vorbind, „Sfinta Sfintelor” (rabbi Akiba face aluzie la 
încăperea secretă a Templului din Ierusalim). În consecința 
acestui avertisment, exegetii rabbini (cu excepția — improbabilă 
a lui Abraham Ibn Ezra) nu au îndrăznit niciodată să citească 
literal Cintarea cîntărilor. Nu au îndrăznit să vadă, aşadar, 
stratul erotic, senzual, intens-lasciv al poemului. Cintarea 
cintarilor a devenit o poveste alegorică, despre accidentata 
legătură „amoroasă” dintre YHWH şi poporul evreu. Conform 
interpreţilor, unul dintre protagoniștii acestei poveşti era însuși 
YHWH — Adonai. Prezenţa numelui divin a rămas însă, cu 
necesitate, într-un pios subinteles. În cazul lui Esther, rabbinii 
au consemnat fără intirziere absenţa numelui divin. Nu s-a 
intimplat la fel si cu Shir ha-Shirim. 

Dar cititorii poemului mai împărtăşeau ceva (alături de 
refuzul sensului direct, evident al Cintării...). Si anume o 
redutabilă narațiune cu privire la eroism. Desigur, eroismul 
poate lua multe înfățişări. Singurul, însă, răsplătit magnific de 
YHWH a fost eroismul sexual. Într-un cuvînt: abstinenta. 
Refuzul erotic a modelat, în cazul tradiţiei rabbinice, însăşi 
lectura Cintării... Care a devenit, cu timpul, ea însăşi, o formă 


Flacăra lui Yah 227 


de asceză. Si, nu mai putin, o formă de orbire... Pînă tirziu, 
exegetii au refuzat (cît de conştient?) să accepte evidența. 
Motivul? Dacă Shir ha-Shirim e un simplu poem erotic (adică 
profan), numele divin nu poate fi în text. Dar dacă Shir ha- 
Shirim este o alegorie, Numele însuşi se păseşte negresit acolo. 
Într-o forma improprie (şi trunchiată), în termenul ebraic 
„shalhebetyah”, să spunem... 

În realitate, substantivul shalhebetyah se traduce (cu 
oarecare aproximaţie) prin sintagma „o imensă vilvätaie 
arzătoare”. Yah este numai un sufix... Funcţia sa este să 
marcheze superlativul. În recenta lui carte, Flame of Yahweh, 
Richard M. Davidson nu acceptă această sugestie gramaticală. 
Flacăra este numai a lui Dumnezeu însuşi. Alături de alți 
exegeti „nesupuşi”, eu am ales prima variantă. Diferenţa dintre 
cele două păreri contrare se rezumă în grafia lui Yah. 


8. Appendix. „Shalhebetyah”: mic inventar semantic 


Termenul shalhebetyah a fost tradus in multe chipuri, fără 
ca vreuna dintre soluții să se impună definitiv. Dimpotrivă... 
Nici un alt cuvînt sau sintagmă (într-o limbă alta decît ebraica) 
nu pot da seama de toate sugestiile cuvîntului originar (id est 
nu acoperă complet conotatiile substantivului shalhebetyah). 
Robert Gordis (1954: 26), de pildă, îl traduce prin „flacăra 
(vilvătaia) lui Dumnezeu” („a flame of God”), dar admite, în 
acelaşi timp, că numele divin (particula „Yah”) nu are, în acest 
caz, poate, decît funcția gramaticală de a exprima superlativul. 
= „Shalhebetyah” înseamnă, la fel de justificat, „o flacără 
atotputernică”. Ebraica biblică (şi, mai cu seamă, limbajul 
poetic al psalmilor) nu ignoră acest uzaj. Trei decenii mai 
tirziu, Richard M. Davidson (1989: 18) găseşte încă traducerea 

adecvată. Versul 8:6 face trimitere, negresit, la „o flacără a lui 
Yah[weh]” („a flame of Yah[weh]’’). 

Marcia Falk (1990: poemul 28) echivalează termenul 
shalhebetyah, foarte îndrăzneț şi neconvențional, prin expresia 
„O feroce [mindra, trufasa], sfintă izbucnire arzătoare” („a 
fierce and holy blaze”), păstrind ambiguitatea sufixului (si 
justificîndu-şi decizia prin faptul că „numele divin are, aici, 
rolul de a semnala un superlativ”). Dar pentru că Shir ha- 
Shirim trezeşte implicaţii cosmice, nu doar religioase, Marcia 
Falk păstrează trimiterea la dimensiunea sacră („holy blaze”), 
dar încearcă să ofere, totodată, o sugestie de vastitate cosmică. 

Intr-o versiune englezească a ,,Cintarii...”, foarte atentă la 
nuanțele şi ambiguitatile textului original, J. Cheryl Exum 
(2005: 243) propune echivalarea termenului în cauză, 
shalhebetyah, cu sintagma „flăcările [sale] sînt flăcări de foc, o 
flacără atotputernică” („Its flames are flames of fire, an 
almighty flame”), cu o aluzie la referentul divin (care nu 
lipseşte, poate, din versetul în cauză). Cheryl Exum susţine că, 
dacă nu e întrutotul corectă, această traducere interpretativă are 
măcar meritul de a fi sugestivă. 

În sfirsit, Daniel Grossman (2005: 230) crede că, în 
Cintarea cintarilor, nu există nici o menţiune, nici o aluzie la 
numele divin şi traduce în consecință: „o flacără nespus de 
puternică”, „O flacără virulentă” (,a most vehement flame“, „a 
raging flame”). Grossman respinge, aşadar, soluţia consacrată 
de tradiţie: „o flacără a lui Yah[weh]”. În mod semnificativ 
pentru exegeza post-modernă, Daniel Grossman recunoaşte, în 
cele din urmă, Sopot absenţă a oricărui nume divin, în 
Canticum canticorum’. În poemul atribuit regelui Solomon, 

In spaţiul românesc, există, dacă nu mă insel, o singură traducere de 
autor, cea a poetului loan Alexandru (1977: 43). El a echivalat 

susține exegetul, imaginea lui YHWH e înlocuită cu imaginea 
Iubirii... 

Platon. Filosofia ca politica 


Plato. Philosophy as politics 


(Abstract) 


i 


One of the elements that obstruct the access to a presumed 
meaning of Plato's doctrine is the use of the conventional 
meaning of the term „philosophia”, that is the signification 
that has prevailed after Aristotle. In order to eliminate this 
anachronism, it is necessary to review the meanings of the 
term before Plato and in his dialogues. We should see that for 
the founder of Academy, philosophy was not a purely 
contemplative act, but it was rather concerned with politics. In 
his opinion, philosophy as dialectic was the art of probable 
reasonings, of a continous and everlasting validation of just 
opinions. This method does not lead to a truth; it substitutes 
the truth — and all this happens in the field of language. In this 
Jorm, philosophy is also a means to govern, a way to make 
politics. Thus, the expression „philosopher king” does not 
unite terms that were previously opposed but expresses the 
need that this model of making politics take the place of the 
already established political power. 


Printre elementele socotite că plasează textele platoniciene 
într-o zonă obscură se numără: perioada de timp îndelungată ce 
s-a scurs de la scrierea lor, modul mijlocit prin care avem acces 
la ele, cultura filosofică, intenţiile şi prejudecățile cu care le 

abordăm. La acestea se adaugă şi unele aspecte specifice doar 
scrierilor lui Platon, cum ar fi: modalitatea dialogală în care 
filosoful şi-a scris opera şi critica la care el supune unele 
proiecții ce păreau a-i contura doctrina. Majoritatea 
interpretilor ne mai vorbesc şi de personalitatea duală a 
filosofului, întîmpinînd mari probleme în a înţelege cum un 
filosof atît de pur, „metafizician prin excelență”, ce a făcut 
apologia retragerii din această lume în favoarea accesului la 
lumea Ideilor, s-a putut ocupa de politică. Pentru a-l „salva” de 
la o condamnare în stil popperian, aceştia găsesc repede 
rezolvarea situației invocînd „personalitatea complexă” a 
fondatorului Academiei. 

În studiul de față, mă voi ocupa de această ultimă chestiune, 
pornind de la ideea că aspectul care ocultează cel mai mult un 
presupus sens al operei platoniciene tine de cultura filosofică. 
Nu este vorba de vreun termen ce ar fi părut pînă acum a fi 
unul minor şi care să se fi dovedit a fi cheia mesajului scrierilor 
platoniciene, ci de înțelesul unuia pe care îl socotim a fi destul 
de clar. Este vorba de înțelesul pe care însuşi termenul 
philosophia l-a căpătat după Aristotel şi pe utilizarea căruia s-a 
construit platonismul. De aceea, consider necesar ca apropierea 
de filosofia lui Platon să fie precedată şi, astfel, făcută posibilă 
de o incursiune prin înțelesurile pe care filosofia însăşi le avea 
înainte de primul mare platonician, adică de Aristotel. 

Un cunoscut comentator al filosofiei platoniciene, Auguste 
Diès’, a susţinut faptul că Platon „este prin excelență un 
ginditor politic care, de fapt, a descins în filosofie doar prin 
politică şi pentru politică, şi dacă la el filosofia şi politica la un 
moment dat se deosebesc și se separă, trebuie să ne întrebăm în 

NA. Diès, „Introduction“, în Platon. Oeuvres complètes, Tome VI, 
Les Belles Lettres, Paris, 1932, p. V. 

ce măsură, în ce momente, pentru cît timp. Filosofia n-a fost la 
origine, la Platon, decît acțiune amînată si care nu se tine in 
rezervă decit pentru a se realiza cu mai multă siguranță”. 
Observăm că Diès operează cu distincţia filosofie-politică în 
sensul postaristotelician, comitind astfel un anacronism. În 
Antichitatea greacă prearistoteliciană, a face filosofie era un 
gest politic. Operind cu vechiul sens al filosofiei, „descinderea” 
în filosofie de care vorbea Diés nu ne mai apare ca trecere 
dintr-un gen în altul, ci drept opţiunea pentru altă modalitate de 
an civică sau politică, mai ales în cazul unui filosof ce a 
susținut în mod explicit întîlnirea filosofului cu politicianul în 
acelaşi om (filosoful-rege) şi a filosofiei cu arta politică in 
aceeaşi metodă (dialectica). 

În toate direcţiile de interpretare! a operei lui Platon întîlnim 
această practică a judecării filosofului prin prisma canonului 
postaristotelician. Dar cel mai clar se observă aceasta la 
traditionalisti, care văd în Platon o persoană contemplativă, 
preocupată în mod exclusiv de probleme epistemologice, 
ontologice şi metafizice. Revendicîndu-se de la această 
direcție, Valentin Muresan’ afirmă: „Cred, împreună cu 
traditionalistii de secol nouăsprezece, că dialogurile 
platoniciene avansează feorii filosofice şi nu sunt doar vehicule 
abil meşteşugite lingvistic pentru răspîndirea unei anumite 


' Jacob Howland a identificat patru direcţii: tradifionalismul (specific 
spațiului anglo-saxon), deconstructivismul (in spaţiul francez, 
datorită lui Jacques Derrida), neotradifionalismul (M. Nussbaum) 
şi abordarea dialogal-dramatică (Heidegger, Gadamer, Leo 
Strauss). Cf. Methods of Interpreting Plato, conferință susţinută la 
Universitatea din Bucureşti în 1997, apud Valentin Mureşan, 
Comentariu la „, Republica“ lui Platon, Editura Metropol, 
Bucureşti, 2000, p. 33. 

W. Muresan, op. cit., p. 35. 

intelepciuni de viaţă, uneori mascată de un limbaj voit 
înşelător, introdus din raţiuni politice sau, pur şi simplu, din 
pudibonderie. Dacă nu ar fi aşa, am fi obligaţi să-l coborim 
prea mult pe acest arhetipic filosof în zona derizoriului cotidian 
al conflictelor din cetate”. 

Un adept al interpretării dialogal-dramatice, Andrei 
Cornea’, consideră că la originea acestui mod de interpretare s- 
ar afla chiar Platon, întrucît el a impus ideea unei filosofii ca 
demers euristic (idee ce a devenit convenţională) şi nu ca unul 
justificativ: „Atita vreme cit vom rămîne influențați, fie şi în 
chip subtil, de o formă sau alta de platonism, interpretarea 
«convenţională» ne va apărea în ordinea firească a lucrurilor şi 
imposibil de ocolit”. Cei ce l-au interpretat pe Platon din 
perspectiva acestui înțeles convențional al filosofiei „sunt, într- 
un fel, platonizanți, chiar atunci cînd nu sunt platonicieni, iar 
primul și cel mai celebru dintre aceştia nu a fost altul decît 
Aristotel”. 

În măsura în care interpretarea tradiționalistă îşi propune să 
reconstruiască rationamentele lui Platon şi nu să gloseze pe 
anumite teme, ea păcătuieşte prin anacronism, întrucît porneşte 
de la ideea aristoteliciană a unei separatii nete între epistéme şi 
phronesis (cel putin ambiguă, dacă nu inexistentă, la Platon) şi 
de la aceea că, separind formele de lucruri, Platon ar fi fost 
preocupat doar de primele şi ar fi dezavuat astfel realitatea 
concretă, aşa cum o vor face, de fapt, platonicienii. Aristotel” 
este cel ce a acreditat o asemenea idee, în Merafizica: 
„...suntem indreptatiti să atribuim lui Socrate două descoperiri 
în domeniul cercetării filosofice: procedeul inducției şi 


Andrei Cornea, Platon. Filosofie şi cenzură, Editura Humanitas, 
Bucureşti, 1995, pp. 35-36. 
? Aristotel, Metafizica, Editura IRI, Bucureşti, 1996, 1078b. 

definiția generală, principii care, amîndouă, constituie 
începutul oricărei ştiinţe. Dar el nu admite o existență separată 
nici a Ideilor generale, nici a definiţiilor. Numai preconizatorii 
teoriei Ideilor le consideră ca separate, dînd acestor lucruri 
numele de Idei”. 

Cred că dacă am renunța să mai judecăm teoria Ideilor prin 
prisma lui Aristotel vom descoperi că Platon nu a fost atit de 
,contemplatiy” (atitudine pe care chiar a ironizat-o) si că 
proiecţiile sale filosofice, inclusiv teoria Ideilor, sunt creaţii cu 
un scop practic. Analizînd lucrarea lui Endre Ivânka despre 
preluarea şi reformularea platonismului de către Sfinţii Părinţi, 
Noica a făcut, potrivit lui Gabriel Liiceanu, următoarea 
remarcă, cu ideea căreia sunt întrutotul de acord: „ii reprosez 
autorului un singur lucru: că, prezentindu- l pe Platon în primul 
capitol, îl înțelege tocmai în sensul în care a fost transformat 
mai tîrziu de Părinţii Bisericii: pe linia acelui chorismos, a 
liniei ferme de demarcaţie între ideal şi real care în Platon nu 
există şi pe care doar Aristotel o introduce în înţelegerea 
platonismului. Ideile lui Platon nu existau la Platon în zona lui 
ekei, a unui «acolo» rupt de realitatea lui «aici»”. 

La începutul deceniului patru al secolului trecut, A. 
Lovejoy’ semnala faptul că există două curente majore in 
tradiția platonică: unul ce are în centru fransmundanitatea, 
înțeleasă ca o „credinţă că «realul» autentic şi binele adevărat 
sunt radical antitetice față de orice aparţine vieţii naturale a 
omului în cursul obișnuit al experienței umane, oricît de 


Gabriel Liiceanu, Jurnalul de la Păltiniş, Editura Humanitas, 
Bucureşti, 2005, p. 92. 

Arthur O. Lovejoy, Marele Lant al Flinſei. Istoria ideii de 
plenitudine de la Platon la Schelling, Editura Humanitas, 
Bucureşti, 1997, pp. 26-27. 

normală e aceasta, oricît de inteligentă si prosperă”, şi altul 
centrat pe mundanitate, care, în forma extremă, este credința în 
bucuriile pe care ti le rezervă viata viitoare, concepută ca 
asemănătoare vieţii de aici, fără aspectele banale şi dureroase. 
Se pare că primul curent a fost mai puternic, Platon fiind 
cunoscut mai mult ca părintele transmundanitatii (bineînţeles, 
alături de Parmenide, socotit a fi ,,strabunic”). | 

O astfel de operare cu termenul „filosofie” aruncă întreaga 
construcție platoniciană într-o zonă obscură, generată, în mod 
paradoxal, de un termen ce pare destul de clar. De aceea, 
consider că, pentru a putea depăşi dificultățile generate de o 
astfel de interpretare, este necesară o scurtă trecere în revistă a 
sensurilor pe care le-a avut termenul philosophia pînă la 
Platon, a sensurilor cu care l-a îmbogăţit Platon însuși (întrucît 
există riscul de a aştepta de la filosof ceea ce el nu ne putea da) 
si, in fine, să vedem cu ce filosof avem de-a face în opera 
platoniciană. 


1. Filosofia grecilor 


Într-o cunoscută lucrare, Pierre Hadot realizează o 
prezentare edificatoare a sensurilor pe care le avea filosofia în 
Grecia antică. El pleacă de la cunoscuta împrejurare în care 
Cresus, regele Lydiei, îl socoteşte pe Solon drept înțelept 
pentru călătoriile întreprinse în scopul de a cunoaşte, de a 
dobindi experiență în ceea ce priveşte realitatea si oamenii: „se 
poate, într-adevăr, ca presocraticii să fi desemnat demersul lor 
intelectual ca o historia, adică o cercetare”!. Solon întrebuința 
noțiunea de sophia pentru a desemna activitatea poetică, de aici 


o 


pierre Hadot, Ce este filosofia antică?, Editura Polirom, laşi, 1997, 
p. 44. 

termenul ajungînd să desemneze virtuțile discursului si 
iscusinta purtării cu celălalt pînă la şiretenie şi disimulare. lar 
în celebrul discurs funebru, Pericle îi lăuda pe atenieni pentru 
că iubesc frumosul şi filosofează fără a se moleşi — toţi cei ce 
iubesc frumosul se dedică iubirii de sophia. Pe lîngă aceste 
sensuri, filosofia mai desemna si ştiinţa (era vorba de 
preocupările milesienilor şi ale celor ce le-au urmat în 
cercetările asupra naturii). 

Odată cu Socrate, filosofia va căpăta sensul de cercetare a 
propriei persoane. Întrebările filosofului nu vor urmări să-i 
ducă pe interlocutori la adevărul unor lucruri sau la a dobindi o 
pricepere, ci vor încerca să le atragă atenția asupra limitelor 
proprii şi a necesităţii de a scoate cunoaşterea din ei înşişi: „în 
dialogul «socratice», adevărata întrebare care este in joc nu e cu 
privire la /ucrul despre care se vorbeşte, ci la cel care vorbește, 
cum spune Nicias, un personaj al lui Platon (din dialogul 
Laches, n. n.) . Odată cu Socrate se produce un salt de la 
dobindirea unei abilități practice la cunoaştere. Dar, trebuie să 
fim foarte prudenſi cu ce termen de cunoaştere operăm. Hadot 
observă foarte bine faptul că, la Socrate, „cunoaşterea încă nu 
înseamnă o serie de propoziţii, o teorie abstractă, ci certitudine: 
unei alegeri, a unei decizii, a unei iniţiative; ea nu este doar o 
cunoaștere, ci € Cunoasterea-a-ceea-ce-trebuie-preferat, deci a- 
şti-să-trăieşti (savoir-vivre). [...] Această cunoaştere a valorii 
este extrasă din experiența interioară a lui Socrate, din 
experienţa unei alegeri care îl implică în întregime. [...] Rolul 
filosofului va consta în a permite interlocutorului să 
«realizeze», în sensul cel mai tare al cuvîntului, care este 


— - b— 

adevăratul bine şi care este adevărata valoare. La temelia 

cunoaşterii socratice se află iubirea binelui”!. 

Filosoful este cel care va căuta întotdeauna cunoaşterea fără 
să ajungă vreodată la ea. El se plasează în spaţiul dintre 
cunoaştere şi ignoranță, tinzînd mereu spre cunoaştere. Iată ce 
spunea Carnford’: „Filosofia socratică, analizată şi formulată în 
dialogurile timpurii, nu era un studiu al naturii, nici logică şi 
nici metafizică; ea era căutarea înțelepciunii, iar a dobindi 
înțelepciunea însemna a dobindi perfecțiune umană, împlinire, 
fericire. Dar aceasta nu însemna «să te ingrijesti doar de 
sufletul tău» ca individ izolat, salvîndu-te doar pe tine şi lăsînd 
societatea în soarta ei. Perfectiunea umană, cum au susținut 
întotdeauna, după el, Platon şi Aristotel, e perfecțiunea unei 
făpturi esențialmente sociale, cetățeanul. A înfăptui această 
perfecțiune şi înflorirea ce decurge de aici — iată adevăratul 
scop al «artei regale», al conducerii politice. Prin urmare, viața 
dedicată filosofiei şi viata dedicată activităţii politice nu trebuie 
să reprezinte, cum i se părea lui Callicles, două cariere paralele, 
ci o singură viață — in care toate capacităţile superioare ale 
omului să poată ajunge la deplina lor exprimare”. Cred, totuşi, 
că aceste consideraţii caracterizează mai mult filosofia lui 
Platon decît pe cea a lui Socrate. Într-adevăr, ca orice grec, 
Socrate viza cetățeanul, dar la el componenta politică nu este 
atit de pregnantă cum va fi la Platon. 

Intr-un studiu asupra virtuţii, Alasdair Maclntyre observă 
faptul că, deşi nu se poate vorbi despre un singur sens al virtuții 
— 

i Ibidem., pp. 62-63. Hadot invocă si ideea lui A.-J. Voelke (L'idée de 
volonté dans le stoïcisme, Paris, 1973, p. 194) că „dialectica 
socratică uneşte indisolubil cunoaşterea binelui şi alegerea 
binelui”. 

F. Cornford, The Republic of Plato, Oxford University Press, 

London, 1941, 1945, p. XXIV, apud V. Mureşan, op. cit., p. 44. 

in Grecia antică, ci despre mai multe, întrucît există diferente 
între epoci, toate au un punct comun: „ideea generală care 
domneşte la Atena este că virtuțile îşi au locul în contextul 
social al statului-cetate. A fi un om bun va fi, conform opiniei 
tuturor grecilor, în strînsă relație cu a fi un bun cetăţean”. Eu 
cred că, mai mult, era totuna. Individul retras în spaţiul său 
privat unde, la adăpostul dreptului său de a fi lăsat în pace, 
poate face diverse probe, inclusiv pe cea a pustiului, este un 
personaj ce s-a maturizat abia în modernitate. Așa cum arată şi 
A. Cornea, „filosofia n-a fost niciodată contemplatie 
dezinteresată şi n-a trebuit să-l aştepte pe Marx pentru a învăța 
să se opintească la roata istoriei şi a-i modifica cursul’””. 
Maclntyre judecă raportul dintre. filosofie şi politică in 
cadrele unui termen mai cuprinzător al Antichității greceşti: 
agon (competiţia, concursul). În Grecia antică, agon era 0 
instituție întrucît reunea toți grecii din diferite cetati-state şi 
pentru că realiza şi coeziunea internă a fiecărei cetăți. Ea căpăta 
diferite forme, de la dezbaterile în tribunale la dialopul 
filosofic. În acest cadru, politica, teatrul şi filosofia erau 
categorii strîns legate: „În Atena, publicul pentru fiecare din ele 
era, în fapt, pînă la un anumit punct, același, iar potenţial, într-o 
şi mai mare măsură, acelaşi; iar publicul însuşi era $i actor 
colectiv. Regizorul dramei ocupa o funcţie politică; filosoful se 
expunea riscului portretizării comice si pedepsei politice. 
Atenienii nu despartisera, aşa cum am făcut noi printr-o serie 
de procedee instituționale, urmărirea scopurilor politice de 
reprezentarea dramatică, sau întrebările filosofice de ambele. 
De aceea, nouă ne lipseşte, ceea ce nu era cazul lor, orice 


' Alasdair Maclntyre, Tratat de morală. După virtute, Editura 


Humanitas, Bucureşti, 1998, p. 152. 

modalitate comunitară, în general împărtăşită, pentru a pune în 
scenă conflictul politic sau pentru a supune politicul 
interogaţiei filosofice”. Într-adevăr, filosofia lui Platon 
realizează o interogatie asupra politicului, ce îi angre ca o 
formă de management al virtuților. 

Jan Patočka spunea că Platon fundamentează „marele 
proiect filosofic al unui Stat al dreptății în care oameni aidoma 
lui Socrate să poată trăi, în care să nu mai trebuiască în mod 
necesar să moară”?. Este vorba de o cetate în care să se trăiască 
după modelul lui Socrate, adică cu „practicarea grijii fata de 
suflet şi realizarea ideii filosofice potrivit căreia trebuie trăit şi 
gîndit doar pe baza unei priviri a ceea ce este”. Această 
întreprindere presupune: un proiect asupra adevăr, unul 
asupra comunităţii şi un examen al sufletului uman”. Plasarea 
interogativă, problematizantă a sufletului între lumea cotidiană 
şi cea a unităţii presupune atenție, disponibilitate, responsa- 
bilitate şi discernămînt, virtuţi individuale şi civice deopotrivă. 
Grija pentru suflet se exprimă în punctul de întîlnire a aria trei 
direcții; este „idealul filosofiei de viață trăită in adevăr” 

Atrăgînd atenția asupra dimensiunii 3 p care o 
consideră a fi cauză a actului teoretic, Hadot” susține că „cel 
putin o dată cu Socrate opțiunea pentru un mod de viaţă nu se 
situează la sfirşitul activităţii filosofice, ca un fel de apendice 


A. Maclntyre, op. cit., p. 154. 

Jan Patočka; Platon et l'Europe, Edition Verdier, 1983, p 59, apud 
Mihai Maci, „Încă o dată Platon. Jan Patočka şi grija față de 
suflet”, în Vasile Muscă & Alexander Baumgarten (coord.), 
Filosofia politică a lui Platon, Editura Polirom, laşi, 2006, p. 205. 

„Jan Patočka, op. cit., p. 98, apud Mihai Maci, op. cit., p. 208. 

- Jan Patočka, op. cit., p. 107, apud Mihai Maci, op. cit., p. 210. 

accesoriu, ci din contră, la origine, într-o complexă interacțiune 
între reacția critică faţă de alte atitudini existenţiale, viziunea 
globală a unei anumite maniere de a trăi şi de a vedea lumea şi 
decizia voluntară însăşi”. Teoria nu îşi are nici originea şi nici 
scopul în sine, ci în provocările existenţiale cotidiene. Este, 
deci, inadecvat să-l abstragem din concretetea propriei vieți pe 
discipolul celui care a coborit filosofia din cer în cetate, 
transformind-o într-o manieră de a trăi strîns legată de 
discursul filosofic. 


2. Filosofia la Platon 


Dacă filosofia lui Socrate era politică în mod implicit, în 
măsura în care viza educarea cetățeanului, la Platon această 
componentă dă însuşi scopul demersului filosofic şi se 
materializează într-un program, întemeietorul Academiei 
afirmînd în mod explicit necesitatea identificării filosofiei cu 
puterea politică: „Dacă ori filosofii nu vor domni în cetăți, ori 
cei ce sunt numiți acum regi si stăpîni nu vor filosofa autentic 
şi adecvat şi dacă acestea două — puterea politică şi filosofia - 
n-ar ajunge să coincidă, şi dacă numeroasele firi care acum se 
îndreaptă spre vreuna dintre ele, dar nu şi spre cealaltă, nu vor 
fi oprite /să procedeze astfel/, nu va încăpea contenirea 
relelor... pentru cetăți și neamul omenesc...”. Această 
afirmație nu este o dovadă a faptului că Platon concepea 
filosofia ca ocupaţie distinctă sau chiar opusă politicii, fiindcă 
ceea ce doreşte el nu este identificarea politicii cu filosofia, ci a 
puterii politice cu filosofia. Filosofia era o modalitate de a face 
politică, dar ea nu deţinea puterea, fapt ce nu o excludea din 


platon, Republica, în Opere, vol. V, Editura Ştiinţifică 5 

sfera politicului. Cînd Platon spune că ideal ar fi ca filosoful să 
fie rege, nu înseamnă că pînă atunci filosoful nu făcea politică 
sau că politica era apanajul doar al regelui. Deci, este necesar 
ca distincţia între filosofie şi putere politică să nu fie înțeleasă 
ca opoziţie între filosofie şi politică, fiindcă Platon nu percepe 
filosofia ca fiind în opoziţie cu politica, ci ca o modalitate de a 
face politică în opoziţie cu puterea politică de atunci şi doreşte 
ca filosofia să ajungă la putere, să guverneze. Este un ideal 
prezent şi astăzi (cînd politicul are o zonă mai clar delimitată) 
în aspiraţiile elitelor intelectuale de oriunde ce fac politică în 
structurile societăţii civile. 

Se ştie că şi înainte de Platon filosofii erau implicaţi în 
politică, iar ceea ce se numea filosofie avea această compo- 
nentă. La el, însă, apare ca imperativă accederea filosofiei la 
putere, cucerirea de către aceasta a spațiului public şi preluarea 
administrării instituţiilor. Tema dialogului Politeia nu este 
simpla cunoaştere a Binelui sau a modului în care se poate 
ajunge la cunoașterea dreptăţii, cum s-a spus!, ci realizarea 
dreptății, act deopotrivă filosofic şi politic. 

Este evident faptul că la Platon avem de-a face cu discursul 
întemeietorului unei şcoli, inspirat fiind de cele pitagoreice. 
Filosofia este drumul spre adevăr pe care fiecare îl realizează 
impreună cu celălalt, cu interlocutorul său, în dialog. Dar, 
trebuie ca ea să fie delimitată de eristică, de disputa de dragul 
disputei, întrucît scopul ei nu este de a învinge cu orice pret 
într-o confruntare, ci de înscriere pe calea rațiunii. Fiecare 
dintre cei care participă la dialog vor fi mutaţi, vor fi antrenați 
într-un efort more socratico. „Dialectica platoniciană nu este 
un exercițiu pur logic. Ea este mai mult un exercițiu spiritual 
necesitind o asceză din partea interlocutorilor, o transformare a 


* Mureşan, op. cit., pp. 50-51. 

lor”. Aşa cum spune și Platon în Scrisoarea a VII-a, „obiectul 
studiului presupune o conduită de viață exemplară”!. 

În perceperea platonismului, nu mi se pare adecvată 
distincția pe care o făcea un adversar al lui Platon, Isocrate’, 
între înțelepciune, ca pricepere în luarea unor decizii bune, şi 
filosofie, ca meditaţie în vederea dobindirii unei dispoziţii 
sufleteşti oe gîndirii, întrucît filosofia presupune ambele 
dimensiuni, fiind educarea lentă a caracterului, adică un mod 
de viaţă. Cum spunea Bréhier, „noblețea unui bătrîn atenian si 
subtilitatea unui sofist — iată ce trebuie să reunească natura 
filosofică”. 

În dialogurile de tinerețe, Platon îi interpelează pe cei care, 
prin ocupațiile lor, contribuiau în mod fast sau nefast la 
derularea treburilor publice, făcîndu-şi intrarea în scenă ca 
alternativă la aceşti vechi „stăpînitori ai adevărului”, ca să 
folosesc formula lui Detienne!. În dialogurile de maturitate, el 
îşi articulează oferta simbolică, a cărei unică condiţie de 
realizare este tocmai identificarea filosofiei cu politica, 
imaginea „filosofului-rege” fiind grăitoare în acest sens. 
Proiectul se va completa în dialogurile de batrinete, unde arta 
politică va fi delimitată de altele ce există în sfera puterii (care 
vor deveni „arte auxiliare”), aceasta nefiind alta decît 
dialectica. 


platon, Scrisoarea a Vil-a, în Scrisori, Editura Humanitas, 
București, 1995, 340e. 

? Isocrate, Schimbul, & 271, în Pagini alese din oratorii greci, vol. I., 
Editura pentru literatură, Bucureşti, 1969. 
Emile Bréhier, Histoire de la philosophie, Tome premier, 
L antiquite et le Moyen Age, |: Introduction — période hellénique, 
Librairie Félix Alcan, Paris, 1926, p. 151. 

* Marcel Detienne, Stapanitorii de adevăr in Grecia arhaică, Editura 

Chiar dacă acceptă că scopul demersului platonician e unul 
politic, V. Mureşan consideră că între metoda lui Platon şi cea 
a lui Aristotel există o diferenţă netă care i-ar dovedi faptul că, 
spre deosebire de Stagirit, Platon dă provocării politice un 
răspuns metafizic: „Pot accepta că intenţia de ultimă instanță a 
lui Platon e una politică («ce formă de asociaţie politică e cea 
mai bună», cum zice Aristotel), dar este, de asemenea, clar că 
metodele utilizate de cei doi sunt complet diferite: Platon 
dezvoltă tema cetăţii ideale în cadrul a ceea ce Aristotel va 
numi episteme (ştiinţă) sau sophia (înţelepciune speculativă), o 
cunoaştere certă despre ceea ce e necesar, căci scopul lui e 
elucidarea Formei cetăţii drepte, pe cînd Aristotel îşi plasează 
discursul  etico-politic in sfera- înțelepciunii practice 
(phronesis), care e o cunoaştere probabilă despre contingentul 
actional. Platon răspunde provocării politice in alt mod decît 
Aristotel: nu propunind un program politic specific, fie el şi 
«nebunesc», ci simulind felul în care politicianul-metafizician 
trebuie să-şi elucideze, printr-o «răsucire» a spiritului, natura 
adevărată a cetăţii drepte. De aceea, Republica mi se pare, 
înainte de toate, un dialog metafizic”. 

Cred că interpretul scapă din vedere faptul că Platon nu a 
făcut ştiinţă în modalitatea in care avea să o facă Aristotel. 
Pentru el, distincţia între epistéme şi phronesis nu era atit de 
radicală pe cît va apărea la Stagirit. La Platon, a face distincția 
nu înseamnă a separa. Ne vom lămuri mai bine asupra acestei 
chestiuni dacă ne vom opri putin asupra dialecticii, pe care el o 
socotea totodată cunoaştere şi instrument de guvernare. 

Dacă pentru sofisti dialectica însemna posibilitatea de a 
vorbi la modul general despre toate lucrurile, o artă a opiniei, 
adică altceva decît ştiinţa, decît capacitatea de a vorbi ca un 


* Muresan, op. cit., pp. 235-236. 

specialist despre un domeniu limitat, Platon vrea să îi dea 
greutatea unei ştiinţe, fără însă a pierde posibilitatea întregului. 
lată ce spunea Aubenque: „Pentru Platon, dialectica nu mai 
este ceea ce reprezenta ea în concepția lui Socrate: cunoaşterea 
necunoaşterii; ea este cu atît mai putin ceea ce reprezenta 
retorica pentru Gorgias: substitutul competenţei. Platon este 
singurul filosof pentru care dialectica nu se opune ştiinţei; 
tehnică de persuasiune la retori, instrument critic la Socrate, ea 
se opune competenţei persoanelor docte, concepţie pe care o va 
împărtăși mai tîrziu Aristotel; un fel de cultură generală, avînd 
ca subiect opinia şi ca scop verosimilul, dialectica se afla în 
opoziție cu ştiinţa lucrului. Singur Platon crede că poate să 
învingă această disociere: pentru el, dialecticianul este atit de 
putin opus savantului, încît el este omul de supremă 
competenţă; dialectica este atit de putin opusă științei, încît ea 
este «apogeul şi încoronarea științelor»”!. 

Dialectica lui Platon nu abandonează toate cîştigurile 
anterioare, singurele elemente de care ia distanță fiind 
antispecializarea susținută de Gorgias şi ironia la adresa 
specializării practicată de Socrate, fiindcă ea nu vrea să rateze 
nici universalitatea, nici precizia. Ea păstrează şi elementul 
retoric — ce altceva este noua artă a Muzelor propusă de Platon 
decit un înveliş retoric adecvat dialecticii în noul ei conţinut? 
Noii misiuni a dialecticii îi era necesară o nouă retorică. 

Punindu-i ca obiect Binele, Platon vrea să-i dea dialecticii şi 
universalitate şi cunoaştere. Dialectica le va constitui pe 
ambele, căci nu le are deja, ea fiind ştiinţa principiului 
lucrurilor fără a avea principiul ca un dat. Acesta rămîne 
necunoscut. Adevărului său nu îi este suficientă deductia, ci are 


' Pierre Aubenque, Problema ființei la Aristotel, Editura Teora, 
Bucureşti, 1998, pp. 219-220. 

nevoie mereu de confirmarea practică in util şi frumos. De 
aceea, dialectica nu este o ştiinţă strict teoretică. 

Aşa cum ne spune Aristotel in Topica, dialectica este arta 
rationamentelor probabile. Nu este vorba in dialectică de 
demonstraţie: „Raționamentul este o vorbire în care din 
anumite lucruri date rezultă cu necesitate altceva, pe temeiul 
celor date. El este o demonstrație cînd raţionamentul este 
obținut din premise adevărate şi prime sau din premise a căror 
cunoaștere derivă din premise adevărate şi prime. Dimpotrivă, 
este dialectic raționamentul care derivă din premise 
probabile”!. 

Chiar dacă dialectica lui Platon avea pretenţie de ştiinţă (pe 
care Platon o şi etichetează drept „infailibilă”, dar numai în 
raport cu opinia [Rep., 477e]), ea nu ne oferea demonstrații, ci 
tot raționamente probabile. Ea nu exprimă esențe, principii, ci 
ne conduce spre principii. Cum ne va spune tot Aristotel, 
dialectica ne ajută să judecăm principiile tuturor științelor: 
„este imposibil să rationäm asupra acestui punct, sprijiniți pe 
principiile care sunt proprii ştiinţelor date, fiindcă principiile se 
află la începutul tuturor lucrurilor. Mai degrabă trebuie să 
recurgem aici la opiniile probabile asupra obiectului dat pentru 
a explica principiile. Aceasta este sarcina specifică sau cea mai 
potrivită dialecticii. Căci, fiind arta de a cerceta, ea ne îndrumă 
spre principiile tuturor ştiinţelor”. 

Nici la Platon lucrurile nu au stat altfel. În Menon, dialectica 
porneşte de la dreapta opinie pe care o emite un înțelept şi, prin 
legarea cauzelor, produce un adevăr ce urma să fie confirmat 
de frumuseţe si utilitate. Si sofiştii şi Socrate luau în seamă 


— 

! Aristotel, Topica, în Organon vol. Il, Editura IRI, București, 1998, 
i I, 1, 100a. 

Ibidem, |, 1, 101a-b. 

acest punct de plecare, la care adăugau şi opinia mulțimii. 
Aristotel ne si spune că premisele probabile, cele de la care 
pleacă raționamentul dialectic, sunt cele „acceptate sau de toți, 
sau de majoritate, sau de cei înţelepţi, iar dintre cei înţelepţi, 
sau de toţi, sau de majoritate, sau de cei mai de seamă”!. 

În Analitica secundă, Stagiritul face distincţia între ştiinţă şi 
dialectică, arätind că aceasta din urmă procedează prin 
întrebări. Întregul demers dialectic nu trebuie confundat cu un 
silogism: „diviziunea nu este un silogism; ea ne oferă o 
cunoaştere, dar în alt chip. [...] A scoate o definiţie din 
diviziune nu înseamnă a face un silogism. După cum, în 
concluziile trase fără termenii lor medii potriviti, ori de cite ori 
din anumite premise deducem cu necesitate cutare sau cutare 
lucru, ne întrebăm: «de ce este asa?», tot aşa şi la definițiile 
dobindite prin diviziune”?. Chiar dacă demersul dialectic ne 
poate duce spre o definiţie, aceasta este una provizorie, întrucit 
la concluzie se ajunge fără termenii medii potriviti care să arate 
necesitatea legării atributelor. 

Platon sesizase faptul că dialectica înseamnă să pui dreapta 
opinie în lanțuri cauzale, dar diviziunea nu a reuşit să 
îndeplinească această exigenta: simpla insiruire a atributelor, ce 
poate oferi elementele unei demonstraţii, nu conţine şi 
necesitatea legării lor aşa şi nu altfel, cum trebuie să facă o 
demonstraţie. Prin urmare, faptul că Platon a socotit dialectica 
drept știință nu înseamnă că, la el, această metodă nu mai 
păstrează caracteristica de artă a rationamentelor probabile. 
Este necesar ca atunci cînd vorbim despre ştiinţă la Platon să 
nu mai operăm cu conținutul aristotelician al termenului, ci să 
raminem în cadrele de gîndire platoniciene. 


' Ibidem, 1, I, 100b. 
? Idem, Analitica secundă, în Organon, vol. II, ed. cit, II, 6, 91b-92a. 

Aubenque’ identifica la Aristotel două tipuri de dialectică: 
una provizorie sau preştiințifică, ce vizează „sesizarea şi 
definirea unei esențe care, servind apoi ca principiu al unei 
demonstraţii, va întemeia o cunoaştere independentă de aici 
înainte de condiţiile dialectice ale stabilirii sale” (este vorba de 
inducţie), şi „adevărata dialectică”, cea care „nu ajunge la nici 
o esenţă, la nici o natură, dar care se vadeste totuşi destul de 
puternică pentru «a lua în considerare contrariile» fără ajutorul 
esenței”, acea dialectică ce „nu se mai dă la o parte în fata 
analiticii, ci i se substituie pentru a-i suplini carentele: însăşi 
permanenta dialogului devine substitutul uman al unei mediatii 
ce nu poate fi găsită în lucruri. Cuvîntul redevine, aşa cum era 
la sofişti şi la retori, substitutul, de această dată inevitabil, al 
cunoaşterii”. Această din urmă formă de dialectică este, după 
comentatorul francez, „contribuţia originală a lui Aristotel în 
ceea ce priveşte dialectica”. S-ar putea susține însă acest lucru 
numai dacă s-ar ignora dialogurile Cratylos, Theaitetos. şi 
Sofistul, unde Platon arată cum sensul se constituie dialectic, 
prin cuvinte, fiind substitut al adevărului. Dialectica are şi cel 
de-al doilea sens la fel cum are şi pretenţia de a prinde un 
principiu, ca în primul sens. Mi se pare edificatoare observaţia 
lui Parain: „între lumea ideilor şi lumea sensibilă, pe care e 
imposibil să le separi la modul absolut fără să distrugi totul, el 
(Platon, n.n.) va introduce, prin urmare, limbajul cu rol de 
intermediar, de mijlocitor, ar trebui chiar să se spună, pe care îl 
va defini ca pe un gen al ființei. Dacă limbajul nu ar fi un gen 
al ființei, el nu ar putea afirma despre nici un lucru că există. 
Această nouă concepție, care nu se desparte de gîndirea 
anterioară a lui Platon ci, dimpotrivă, o desăvirşeşte în 
domeniul logicii, rezultă din toată activitatea sa dialectică. 


p. Aubenque, op. cit., pp. 233-234. 

Natura fiinţei nu a fost examinată, în acest caz, în ea însăşi, în 
mod direct sau printr-o intuiție mistică, ci prin sensurile 
cuvîntului ființă şi prin utilizările sale”. Dialectica 
platoniciană are şi caracteristicile celei provizorii, întrucît are 
pretenţia de a prinde un principiu (pe care, în fond, ea îl 
instituie) şi, totodată, se substituie cunoaşterii instituind 
sensurile cuvintelor care scot din sine atit Fiinţa, cit şi lumea 
sensibilelor. Prin dialectică determinăm cele două lumi, 
întregul proces petrecindu-se la nivelul limbajului. 

Lectura lui Platon prin intermediul lui Aristotel a determinat 
o întreagă tradiţie să creadă că la Platon dialectica ajunge la 
cunoaşterea principiilor. Vom vedea că ea este, de fapt, un 
substitut al cunoaşterii, o preştiință sau protoştiință cu pretenţii 
de ştiinţă, dacă este să ne raportăm la ştiinţă în sensul pe care 
aceasta l-a căpătat la Aristotel. Ea nu îşi va găsi termenul 
mediu în mod teoretic, ci prin recurgerea la util şi frumos. Nu 
avem o ştiinţă pură, care să se constituie a priori, ci una în 
perpetuă configurare la nivelul limbajului (în care își are locul 
şi o doză de convenţie), care face mereu recurs la elemente ce 
nu aparțin sferei teoreticului şi care sunt, de aceea, mereu 
relative. 

Cred că este eronat să considerăm că de la Platon la 
Aristotel dialectica a fost trecută „de la rangul de știință la cel 
de simplă logică a verosimilului”, traiect ce ar putea să pară ca 
o degradare, fiindcă la Platon ştiinţa, care este dialectica, se 
constituie doar ca logică a verosimilului. Platon nu a savirsit 
impietatea de a gîndi ştiinţa altfel decît în logica verosimilului. 
Faptul că la Aristotel ea apare doar ca simplă logică a 
verosimilului este adevărat. lată ce spunea filosoful: 


' Brice Parain, Logosul platonician, Editura Univers Enciclopedic, 
Bucureşti, 1998, p. 113. 

„cercetările sofisticii şi ale dialecticii se invirt în jurul aceluiaşi 
gen de subiecte, ca şi ale filosofiei. Aceasta din urmă însă se 
deosebeşte de dialectică prin capacitatea ei de cunoaştere, iar 
de sofistică prin țelul de viata pe care ni-l fixează. Dialectica se 
mărgineşte la dibuiri de cunoaştere în diverse domenii în care 
filosofia tinteste la o cunoaştere completă, pe cînd sofistica are 
numai aerul de a fi filosofie, cînd de fapt nu e deloc asa ceva”. 
Dialectica lui Platon este o astfel de dibuire, singurul lucru pe 
care ea îl poate face ca ştiinţă. De aceea, comentariul lui 
Aubenque pe marginea textului aristotelician mi se pare valabil 
pentru dialectica platoniciană: „ceea ce va apropia dialectica de 
filosofie nu este numai identitatea domeniilor lor, ci şi 
identitatea demersurilor lor: momentul dialectic al căutării şi al 
încercării nu se mai îndepărtează în fata rezultatului său; pentru 
a relua distincția aristotelică, filosofia fiinţei ni se prezintă nu 
ca o colecţie de propoziţii, ci de probleme. Stiinta veşnic 
«căutată», ştiinţa ființei ca fiinţă, este de asemenea natură încît 
pregătirea dialectică pentru cunoaştere devine substitutul 
cunoaşterii însăşi”. La Platon, adevărul este metoda. 

De ce se opreşte Platon la a socoti această dibuire știință? 
Pentru că scopul ei nu este acela de a ne da cunoştinţe pentru 
un domeniu, ci de a ne pregăti pentru orice cunoaştere. 
Dialectica face din noi oameni, ființe al căror propriu este acela 
de a rationa. Este suficient. Nu putem înţelege dialectica lui 
Platon dacă o judecăm în afara mizei sale antropologice pe care 
0 păstrează de la sofişti. Ea este cea prin care ne autoedificăm 
prin problematizări. Cum spune Aubenque, „dialectica ne 
furnizează o tehnică universală a întrebării, fără a se preocupa 


„Aristotel, Metafizica, ed. cit., 1004b. 
Pierre Aubenque, op. cit., p. 237. 

de posibilităţile omului de a răspunde; dar omul nu ar pune 
întrebări dacă nu ar spera că le va răspunde”!. 

Dialectica este ştiinţa lui Platon şi ea ne arată că în orice 
lucru subzistă contrariile. Cea mai bună manieră de a percepe 
concepţia platoniciană este cea dialectică însăşi, care ne va 
arăta că filosofia în maniera propusă de Platon nu însemna un 
ascetism, aşa cum poate fi citit în Metafizica sau într-un 
fragment decontextualizat din Cartea a X-a a Ælticii 
nicomahicd'. Chiar dacă sunt cîteva locuri în textele lui Platon 
în care filosoful apare cunoscător, ca fiind cel care cunoaşte 
Ideile, „entităţile care rămîn mereu la fel” [Rep., 479e-480a], 
nu trebuie să judecăm astfel de pasaje rupindu-le de context. 
Cunoaşterea înseamnă legare într-un lant cauzal a ceea ce 


! Ibidem, p. 238. 

2 În Metafizica, Aristotel spune că „ştiinţa care e cultivată pentru ea 
însăşi, de dragul cunoaşterii, e socotită ca fiind la nivel mai înalt 
decât aceea care e studiată în vederea foloaselor ce decurg din ea” 
[982a 15-18]. lar în Etica nicomahică (Editura IRI, Bucuresti, 

1998) face o distincție clară între virtute etică şi dianoetică. 
Întrucât virtutea etică îl condiționează social, cea dianoetică 
rămâne forma în care omul atinge fericirea. Pentru a contempla, 
omul nu are nevoie de nimic, fiind astfel independent. „Limitele 
contemplării sunt şi cele ale fericirii: cu cât contempli mai mult, 
cu atât esti mai fericit; şi asta nu în mod accidental, ci în virtutea 
contemplării înseşi, a cărei valoare este intrinsecă. Fericirea 
trebuie să fie deci o formă de contemplare”. În această formă si 
decontextualizat, fragmentul acesta ne vorbeşte despre filosoful 
pe care cultura occidentală şi-l imaginează de peste două mii de 
ani încoace. Însă Aristotel spune mai departe că „natura umană 
nu-şi este suficientă sieşi pentru actul contemplării, ci mai trebuie 
ŞI ca trupul să fie sănătos, să aibă hrană Şi toate cele necesare 
vieţii” (1178b 29-35). De aceea va spune că ştiinţa cu cea mai 
mare autoritate este politica. 

urmează a deveni cunoştinţă si nicidecum revelaţie. Să nu 
uităm că o condiţie a adevărului unei cunoştinţe este 
posibilitatea de a putea fi transmisă. Platon vrea să se desprindă 
de practica religioasă a misteriilor de tot felul şi să instituie 
cunoașterea ca produs al unui demers rational şi metodic. Este 
vorba, cum va spune în Timaios’, de ştiinţa de care au parte 
„numai zeii şi un număr mic de oameni”, cea care „se naşte în 
noi prin învățătură..., e însoţită mereu de adevărul 
demonstraţiei sale... şi rămîne neclintită de persuasiune”. Dar, 
această ştiinţă, care pentru Platon este dialectica, nu reuşeşte să 
dea vreo certitudine; cunoaşterea Ideilor pe care le postulează 
și care o fac posibilă ne duce spre paradoxuri, fapt dovedit în 
dialogurile dialectice. De aceea, filosoful lui Platon nu este un 
cunoscător, ci un iubitor de cunoaştere, cum îl recomandă şi 
eticheta sa. 

Ca exemplu al accesului în lumea Ideilor putem lua însuşi 
demersul platonician din Republica, unde ne este prezentată 
ideea de dreptate. Nu avem o definiţie în care să nu mai fie loc 
de probabilitate, ci una care are nevoie de reprezentări precum 
omul şi cetatea dreaptă, cu toate imperfectiunile pe care le 
presupun astfel de proiecţii. La acest exemplu se poate adăuga 
henologia din Parmenide. 

Dialectica a făcut posibil ca atît discursul despre cetate din 
Republica, cit şi cel din Legile să fie unul practic, chiar dacă, 
judecînd în canon aristotelician, în primul ponderea pare a o 
deţine teoreticul. Nici una dintre perspective nu o elimină pe 
cealaltă, fiindcă la Platon nu există o distincție netă între 
fericirea omului și cea a cetăţii; nu e vorba de două realităţi, ci 
de una singură: omul, pentru care acţiunea politică este una de 


— ee 


Platon, Timaios, în Opere, vol. VII, Editura Științifică, Bucureşti, 
1993, Sle. 

autoedificare. La Aristotel, avem o situaţie diferită: el dedică 
un tratat fericirii individuale (Etica nicomahică) şi unul celei a 
cetăţii (Politica), fiindcă există, în concepţia sa, o deosebire 
între fericirea dobîndită în viata activă şi cea din viaţa 
contemplativă, o deosebire între politică şi filosofie!. Şi chiar 
cu toate acestea, în Etica nicomahică el spune: „S-ar părea că 
binele face obiectul ştiinţei cu cea mai mare autoritate şi cu cea mai 
înaltă organizare, iar aceasta se arată a fi politica” [1094a 27]. 

Operarea cu distinctiile pe care le facem astăzi ne poate 
îndepărta de sensurile pe care le căutăm. Retin, în acest sens, o 
observație a lui Aubenque: „opoziţia dintre ontologie şi 
teologie, ca şi aceea dintre opinie si știință, dintre retorică şi 
«meserie», reproduc într-adevăr pe alt plan opoziţia dintre 
democraţie şi aristocrație. Ar trebui oare să ne surprindă aceste 
convergențe? Trebuie să ne surprindă faptul că preistoria 
metafizicii ne conduce la o răspîntie de probleme în care 
politica, filosofia, reflectia asupra cuvîntului şi asupra artei se 
semnifică reciproc într-un complex nedisociabil? Trebuie să ne 
surprindă faptul că proiectul unei ştiinţe a fiinţei ca ființă, care 
a apărut repede abstract de îndată ce rezonantele sale umane au 
fost uitate, îşi are originea şi îşi extrage seva dintr-o dezbatere 
în care era vorba de condiţia şi de vocaţia, indisolubil teoretică, 
tehnică şi politică, ale omului ca om??. De aceea, mi se pare 
inadecvat a-l judeca pe Platon prin prisma autorităţii lui 
Aristotel. Cum spunea Whitehead, „noțiunea de cunoaştere 
pură, adică de intelect pur este cu totul străină gîndirii lui 
Platon. Vremea profesorilor nu sosise încă”. 


i Cf. Politica, Editura IRI, Bucureşti, 2001, Cartea a IV-a, cap. 1-2. 
p. Aubenque, op. cit., p. 222. 
* Citat de P, Hadot, op. cit., p. 98. 

3. Filosoful lui Platon 


Cei ce susţin că la Platon avem o distincţie netă între filosof 
şi omul politic indică în primul rînd dialogul Omul politic: 
„determinarea ştiinţei sau a artei politice - spune Mihai Mapa! -, 
fie ea prin divizarea dihotomică progresivă sau prin analogie, 
nu îl mai privilegiază pe filosof — lucru demonstrat atît de 
absența termenului «filosof» din structura dialogului, cit şi de 
indicatia de început, care trimite la un posibil alt dialog, dedicat 
filosofului, şi care ar completa un triptic sofist-om politic- 
filosof. Să înțelegem că există un raport de contrarietate între 
omul politic şi filosof? [...] Distincția se face atunci cînd știința 
teoretică este separată în directivă şi critică, între acţiunea de a 
indruma și cea de a judeca”. La aceasta s-ar adăuga și distincția 
între cei trei de la începutul dialogului Sofistul. 

Într-adevăr, la începutul dialogului Sofistul, se vorbeşte de 
cei trei (sofist, om politic şi filosof), dar trebuie să vedem 
contextul: Socrate îi spune lui Theodoros că un om înţelept 
precum este prezentat Străinul din Elea, adică un filosof, este 
perceput de mulțime fie ca sofist, fie ca om politic, fie ca nebun 
[216c-d]. Socrate redă deci aici percepţia mulţimii, fiindcă el 
continuă: „să fi considerat ei drept un singur lucru ori drept 
două preocupările acestea, dacă nu drept trei potrivit 
denumirilor, deosebind astfel trei genuri şi atribuind cîte un gen 
fiecăruia, după nume?” Străinul îi va răspunde: „Nu e nici o 
piedică şi nici nu e greu de răspuns că au fost priviţi drept trei” 
[217a-b]. Aceasta este tema: a decide dacă cele trei denumiri 
desemnează trei genuri distincte. Prezentarea celor trei 


' Mihai Maga, „Un exerciţiu logic si politic. Omul politic al lui 
Platon”, în V. Muscă & A. Baumgarten (coord.), Filosofia 
politică a lui Platon, ed. cit., p. 191. 

preocupări nu trebuie luată drept adevăr, întrucît ele sunt 
opinii, afirmaţii aflate sub semnul probabilității, ce urmează a 
fi adeverite în exerciţiul dialectic. Iar acest exerciţiu, desfăşurat 
acum nu ca genealogie (precum în Republica), ci ca dihotomie, 
va propune acelaşi personaj ca şi în Republica: omul politic din 
„cetatea ştiinţifică”. Cei din alte forme de cetate sunt sofişti, nu 
oameni politici [303c]. 

Cred! că, în primul rînd, Platon nu a mai scris dialogul 
despre filosof pentru că nu mai avea ce spune despre acesta 
după Republica. Şi chiar dacă nu ar fi aşa, nu putem să spunem 
că filosoful vedea o distincție netă între cele două personaje 
sprijinindu-ne doar pe faptul că şi-a anunţat o idee. În al doilea 
rînd, dihotomia din Omul politic trebuie luată con grano salis, 
fiindcă ea este un exerciţiu dialectic, aflat, deci, sub semnul 
probabilității. Apoi, între directiv şi critic nu există 
contradicție. Socrate se întreabă astfel: „în care dintre aceste 
două arte trebuie să punem omul regal? Oare, în cea critică, 
considerîndu-l ca pe unul care doar [subl. ns.] reflectează, sau, 
mai degrabă, vom considera că tine de ramura directivă, ca 
unul care comandă?” [260c]. Partea directivă nu o exclude pe 
cea critică. Diviziunea nu se realizează prin disjunctii 
exclusive; cei doi termeni sunt specii ale aceluiaşi gen. Omul 
politic trebuie pus printre „cei ce au cunoaştere ştiinţifică” 
[258b]. l 

Interpretarea tradiționalistă tinde să scoată din Platon un alt 
tip uman decit recunoaşte chiar ea că a fost acesta: „Platon — 
susține Valentin Muresan — a fost o persoană atrasă mereu in 
două direcții opuse, care lui i se păreau convergente: reflectia 
filosofică si ştiinţifică, respectiv viata politică”. Tocmai aici 
este problema: dacă lui Platon aceste două direcții „i se păreau 


V. Muresan, op. cit., p. 41. 

convergente”, atunci trebuie să-l interpretăm pornind de la ceea 
ce i se părea lui atunci, nu nouă acum. În dialoguri, el susţine 
faptul că singurul om abilitat să facă politică este cel ce se 
preocupă de filosofie; tocmai de această separație fugea şi 
convingerea sa nu era una excentrică sau „nebunească”, ci se 
baza pe un fapt istoric, acela că majoritatea filosofilor de pînă 
la el au fost oameni politici. 

Școlile filosofice postaristoteliciene au redus preocuparea 
numită philosophia la simpla reflecţie asupra problemelor de 
teorie a cunoaşterii, logică sau fizică. S-a considerat că, în 
elaborarea construcțiilor teoretice, prea puţin contează ceea ce 
este sau ce face gînditorul în realitate, dacă acesta îşi asumă cel 
putin o parte dintre ideile pe care le susține. Asemenea 
înțelesuri şi-au pus amprenta şi asupra interpretării filosofiei 
unui gînditor la care intenția practică este declarată deschis în 
repetate rînduri. Se pare că Platon nu a scăpat tocmai de ceea 
ce a respins mai mult: o înțelegere nedialectică. 

Filosofia lui Platon propune înainte de toate o atitudine, 
concurată în epocă atît de ignoranta camuflată prin afişarea 
unei sumedenii de cunoştinţe, specifică sofiştilor, cît şi de cea 
candidă a mulţimii needucate. Semnificativă pentru înțelegerea 
ei este şi atitudinea ironică a filosofului față de modelul 
teoreticianului care, privind stelele, cade într-o groapă. Trebuie 
să nu uităm că filosoful Platon era, înainte de orice, un 
cetățean, orice demers al său fiind sub semnul obligaţiilor şi 
angajamentului său politic!. 

Chiar dacă preocuparea cu probleme de ordin filosofic 
presupunea o anumită abţinere de la unele activități cotidiene, 


— omen =f 
l 3 a > 
Folosesc termenul politic în sensul larg pe care îl avea în 
Antichitate; putem înțelege prin el si realitatea pe care astăzi o 
desemnează termeni precum civic sau civism. 

asta nu înseamnă că ea este o asceză, o retragere din lume — o 
astfel de atitudine apare abia odată cu preluarea de către 
scepticul Pyrrhon a modelului gimnosofiştilor orientali. Aşa 
cum atenționează Guthrie, „se presupune cu prea mare uşurinţă 
că grecii, în totalitatea lor, credeau într-un ideal de cunoaştere 
de dragul cunoaşterii, separat de obiectivele practice, şi că 
dispretuiau artele utile“. Realizările practice erau tot atît de 
admirate ca şi înțelegerea universului, stadiile progresului 
material fiind celebrate de toți ginditorii. 

Filosoful, „arhetipic” din Antichitatea clasică nu este un 
individ exmdenundan: Nu numai ca el nu trebuie coborit, ci nu 
poate fi coborit in cotidian pentru că este deja acolo. El isi 
asumă o misiune intramundană, diferența față de ceilalți fiind 
aceea că se întreabă asupra rostului său în cetate, invatindu-i şi 
pe ceilalți să procedeze astfel. Operind cu acest înţeles, vom 
putea să ne apropiem mai mult de sensurile pe care ni le 
comunică cetățeanul exemplar care era filosoful Antichității 
clasice. 

Într-un studiu recent, Mihai Maci opinează că, odată cu 
Platon, condiţia filosofului în raport cu cetatea se deplasează: 
„dacă la început făcea parte integrantă din ea, avînd între altele 
atribuţii efective de legislator, odată cu Platon, ginditorul se 
situează la mee cetății, reflectind asupra structurii si 
condiției acesteia”. Nu împărtăşesc această idee, fiindcă sunt 
suficiente locurile în care Platon susţine necesitatea ca filosoful 
să fie rege sau legislator. Dacă este să ne referim la Platon 
însuşi, ştim că el nu a stat chiar în marginea cetăţii, ci s-a şi 


„W. K. C. Guthrie, Sofistii, Humanitas, Bucuresti, 1999, p. 23. 
Mihai Maci, „Încă o dată Platon. Jan Patočka şi grija faţă de suflet”, 
în Vasile Muscă & Alexander Baumgarten (coord.), Filosofia 
politică a lui Platon, Editura Polirom, laşi, 2006, p. 212. 

implicat in treburile ei. În afară de experiențele politice 
syracuzane, formarea viitorilor oameni politici era un act 
politic. Un filosof care susținea că actul politic este unul 
paideic nu cred că îl percepea altfel. Cit despre legiferare, la 
Platon aceasta ia forma cea mai radicală. Nu trebuie să 
reducem implicarea politică la faptul de a participa efectiv la 
guvernarea de atunci, mai ales, repet, în cazul unui filosof 
pentru care politica este în esenţă un proiect educaţional. 
Interpretările tematice au redus, de cele mai multe ori, 
filosofia lui Platon doar la anumite aspecte. Dacă Theaitetos', 
de exemplu, ar fi lecturat prin prisma intelectualismului radical 
cu care adesea este învestit, s-ar putea crede că şi aici Platon 
continuă un demers de stigmatizare a senzatiei (şi a universului 
ei), căreia i-ar refuza orice valență cognitivă. Portretul 
inteleptului din acest dialog ar putea sprijini o astfel de 
reprezentare, trimitindu-ne cu gîndul spre un ideal gnoseologic 
ŞI, implicit, etic. „Omul liber”, cel care gîndeşte in tihnă, nu 
participă la viata cetăţii şi refuză să se cufunde in maruntisurile 
acestei lumi: „doar trupul i se află în cetate şi umblă, în timp ce 
gindirea lui, socotind acestea toate mărunte şi neavînd nici o 
prețuire pentru ele, zboară, cum spunea Pindar, în adincurile 
pămîntului, măsurîndu-i întinderile, ca şi în tăriile cerului 
cercetînd stelele, scrutind pe de-a întregul toată alcătuirea firii 
în orice amănunt al intregimii ei şi neașezîndu-se niciodată spre 
a zăbovi pe cele din preajmă” [173e-174a]. Conştient de 
vremelnicia şi răutatea acestei lumi, căutătorul înțelepciunii va 
dori să fugă din ea [176b]. Trebuie totuşi să ținem seama de 
faptul că această descriere a filosofului este la începutul 
bătrîneţii, cînd Platon şi-a propus să facă filosofie „în tihnă”, 


Platon, Theaitetos, în Opere, vol. VI, Editura Științifică şi 
Enciclopedică, Bucureşti, 1989. 

stare pe care o va abandona în ultima parte a vieţii. Ne putem 
convinge de acest fapt invocînd recuperarea corporalului din 
Philebos. De asemenea, dacă în Phaidon Socrate spunea că 
ceea ce rivneste filosoful timp de o viaţă este cunoaşterea, 
despre care credea că poate fi dobîndită doar după moarte!, în 
Scrisoarea a Ha, redactată cu aproximativ şase ani înainte de 
a muri, Platon isi dezvăluie in mod explicit idealul pe care l-a 
urmărit din tinereţe, acela de a participa la viaţa publică a 
cetăţii. | 

Se pare că pe Platon nu l-a vizitat daimonul care îl oprea pe 
Socrate să se ocupe de treburile cetăţii”, interesîndu-l mai mult 
ceea ce poate face şi dobindi aici decît ceea ce îl aşteaptă după 
moarte: filosofia nu este o pregătire pentru moarte, cum credea 
Socrate, ci o pregătire pentru viaţă. Şi dialogul este propus ca o 
astfel de pregătire. Dacă dominanta vieţii sale a fost filosofia 
sau contemplarea, atunci aceşti termeni nu trebuie intelesi în 
sensurile pe care o tradiţie filosofică ni le-a propus, adică fără 
conotatiile lor practice. 


Platon, Phaidon, in Opere, vol. IV, Editura Ştiinţifică şi 
Enciclopedică, Bucureşti, 1983, 68 a: „Căci ce altceva decât 
inconsecven{a ar fi să nu se bucure [adevărații filosofi — n.n.] că 
merg acolo unde pot fără de greş spera să dobândească lucrul la 
care, mereu iubindu-l, au râvnit timp de o viaţă, cunoaşterea 
adică, şi să scape de convietuirea cu acela [adică trupul — n.n.] 
pentru care au simțit doar duşmănie?”. 

? Platon, Apărarea lui Socrate, în Opere, vol. 1, Editura Științifică şi 
Enciclopedică, Bucuresti, 1975, 31d: „încă de când eram copil - 
mărturisea Socrate — există un glas care, ori de câte ori se face 
auzit, mă opreşte să fac ceea ce aveam în gând, dar niciodată nu 
mă îndeamnă să fac ceva. El este cel care se impotriveste să mă 
ocup de treburile cetăţii”. 


Platon. Filosofia ca politica 261 


Cu siguranţă, atît interpretarea tradiționalistă cit şi celelalte 
cu care ea intră în dispută pe această temă vor avea suficiente 
elemente care să le dovedească justetea. Dar ele surprind doar 
aspecte ale platonismului, pentru că dialogurile pe care le 
invocă aparțin unui întreg, constituit prin încercări repetate de a 
oferi răspunsuri la provocările diversităţii, prin probări şi 
puneri în dialog ale diverselor variante de construcție. În fond, 
nu avem un singur portret al filosofului, ci portrete după 
virstele lui Platon: în dialogurile de tinerețe vrea să definească 
virtutea, în Phaidon se întreabă asupra nemuririi sufletului 
pentru a găsi suportul ontologic al proiectului său politic, în 
Republica guvernează, în Theaitetos face, tihnit, dialectică, iar 
în Legile se poartă ca un sacerdot. Toată această evoluție a 
portretului filosofului este strîns legată de experienţele 
personale ale lui Platon si exprimă intenţiile sale în anumite 
perioade ale vieții. 

Referindu-se tocmai la utilizarea unor concepte inadecvate 
în interpretarea operei lui Platon, R.M. Hare notează: „Este 
mult mai sigur să nu-i atribuim lui Platon nici o propoziţie care 
să nu poată fi tradusă în greacă, limba în care el a gîndit. [...] 
Tot ce putem face pentru a ne situa pe un teren ferm, atunci 
cînd cuvintele lui sunt neclare sau ambigue, este să ne 
imaginăm că îl avem ca interlocutor, că îi punem întrebări în 
greacă, şi apoi să speculăm în privinţa felului in care el ar 
răspunde în greacă. Dacă urmăm această metodă, vom 
descoperi că multe dintre distincţiile asupra cărora dorim pe 
bună dreptate să insistăm, ca filosofi moderni, nu îl interesau”. 
Bineînţeles, propunerea lui Hare împinge spre extremă ideea 
fidelității fata de textele platoniciene. Avem aici 0 preluare a 


R. M. Hare, Platon, Editura Humanitas, Bucuresti, 1997, pp. 49-50. 

ideii lui Schleiermacher', anume că trebuie să ne situăm pe 
acelaşi nivel cu autorul, atît pe latura obiectivă (cunoscînd 
limba în care a scris), cît şi pe cea subiectivă (cunoscînd viata 
sa interioară şi exterioară). Însă, dat fiind faptul că, asa cum 
recunosc specialiştii în greaca veche şi traducătorii, este posibil 
ca greaca veche de astăzi să fie diferită de cea de acum peste 
două mii de ani, mă îndoiesc că ar fi posibilă o interpretare 
care să piba din cadrele limbii in care a scris filosoful. Ne 
rămîne să încercăm o compensare a acestei deficiențe printr-o 
mai atentă abordare a laturii subiective. 

Pentru a trece dincolo de distorsiunile pe care o întreagă 
tradiţie filosofică le-a produs, un prim pas ar putea fi aducerea 
lui Platon din Pantheon înapoi în cetate, umanizarea sa. 
Probabil că ne vom apropia mai mult de spiritul filosofiei lui 
atunci cînd nu o vom mai percepe ca pe o meditaţie în sensul 
intelectualist, fără surse si fără finalitati practice, adică atunci 
cînd o vom reaşeza acolo unde creatorul ei a conceput-o Şi 
dorit-o: în cetate. Asta nu înseamnă că trebuie să considerăm 
metafizica platoniciană doar o digresiune, o paranteză a 
construcției platoniciene. Metafizica este un aspect care îşi are 
locul în proiectul platonician la fel ca şi celelalte. 

Platon nu putea fi un filosof aşa cum ni-l prezintă tradiția 
intelectualistă. Cred că este mai adecvată abordarea în care 
operăm cu sensul pe care philosophia îl avea atunci, adică 
antrenind finalitatea ei practică. Pînă la Platon, philosophia nu 
era o preocupare separată de politică, o scurtă incursiune prin 
istoria preplatoniciană a termenului dovedindu-ne aceasta. 
Dintr-o asemenea perspectivă, concepția politică nu mai apare 


' Friedrich D.E. Schleiermacher, Hermeneutica, Editura Polirom, laşi, 
2001, pp. 41-42. 

ca un capitol al creatiei filosofului, ci intreaga filosofie apare ca 
operă politică, cu fireasca ei încărcătură metafizică. 

ANTON ADAMUT 


De-a stinga si de-a dreapta Psalmului 13, 1 


On the right and the left side of Psalm 13, 1 
(Abstract) 


This text is intended to eliminate a double difficulty. At 
least it is what it’s intended for. The first one is the left-right 
distinction from the theological point of view. The second one 
concerns the Psalm xiii, 1. This text tries to see how the 
argumentation displays. It is structured to answer the both 
questions and to see if there is a yes or a no when facing the 
proposed topic. 


Prooemium 


Ergo, Domine, qui das fidei intellectum, da nihi ut, quantum 
scis expedire, intelligam quia es sicut credimus, et hoc es, 
quod credimus. Et quidem credimus te esse aliquid quo nihil 
majus cogitari possit. An ergo non est aliqua talis natura, quia 
dixit insipiens in corde suo, non est Deus? Sed certe ipse idem 
insipiens, cum audit hoc ipsum quod dico, aliquid quo nihil 
majus cogitari potest, intelligit quod audit, et quod intelligit in 
intellectu ejus est, etiam si non intelligat illud esse. Aliud enim 
est rem esse in intellectu, aliud intelligere rem esse. 
S. Anselmi, Proslogion, caput II 

1. Ambiguitas vs. Obscuritas 
(sau despre cum se poate purta prin întuneric o lumina 
stinsă) 


În De dialectica, I, 5, 2, Augustin spune cum că dialectica 
bene disputandi scientia. Adaugă imediat: disputamus 
autem verbis. Ceea ce vrea să spună în termenii lui: verba 
igitur aut simplicia sunt, aut coniuncta. Şi apoi urmează 
definițiile expresiilor simple şi ale celor complexe. Nu insist 
aici. Merg la capitolul VIII din De dialectica şi citesc acolo 
următoarele: „ceea ce îl împiedică pe auditor să vadă adevărul 
în cuvinte este fie obscuritatea, fie ambiguitatea. Diferența 
dintre obscur şi ambiguu constă în faptul că în [exprimarea] 
ambiguă apar mai multe sensuri, dintre care nu ştim pe care să- 
| preferăm, pe cînd în cea obscură nu apare nimic sau foarte 
putin din ceea ce ne aşteptăm să apară. Acolo unde apare cit de 
puţin [din sensul aşteptat], obscuritatea este asemănătoare cu 
ambiguitatea”. Apoi, la Augustin, apare o comparaţie, după 
care spune că există trei tipuri de obscuritate: 

— „cînd ceva se dezvăluie simțului [vederii], dar rămîne 
ascuns spiritului” (Augustin exemplifică: vede cineva o rodie 
pictată dar nici n-a văzut şi nici nu a auzit vreodată de rodie; ei 
bine, obscuritatea nu vine din privire/vedere, ci se datorează 
spiritului); | 

— „cind obiectul s-ar revela spiritului dacă n-ar fi ascuns 
simțului” [vederii], — ca în felul în care avem chipul unui om 
pictat în întuneric; 

— al treilea tip de obscuritate îl avem în momentul în care 
ceva este ascuns simțului [vederii, de pildă], şi chiar dacă ar fi 


Augustin, De dialectica, trad. de Eugen Munteanu, Editura 
Humanitas, Bucuresti, 1991, p. 89. 

dezvăluit nu ar cîştiga nimic în claritate pentru spirit. Să ne 
inchipuim, exemplifică Augustin, un neinițiat pus în situația de 
a recunoaşte rodia pictată, dar aşezată în întuneric. E clar, 
conchide episcopul, acest tip de obscuritate este cel mai obscur 
dintre toate. 

Mare amator de Cicero, Augustin cunoaşte bine locul din 
Brutus, XLI, 152 în care se spune despre cum poate fi lămurit 
ceva obscur prin interpretare: înseamnă a recunoaşte 
ambiguitatile şi, apoi, a le diferenţia — obscurum explanare 
interpretando, ambigua primum videre, deinde distinguere". 
Nu mă îndoiesc de faptul că Augustin era ,,familiarizat” si cu 
un alt loc din Ad familiares, VII, 24, 1, unde Cicero 
consemnează o istorioară amuzantă şi care poate fi pusă în 
legătură cu relația ambiguitas — obscuritas. Ne spune Cicero că 
un cetățean din Roma nu prea suporta vizitele. De aceea se 
prefăcea că doarme cînd îi soseau musafiri. Într-o bună zi vede 
pe sub gene cum sclavul său se înfrupta din vinul casei şi-i 
spune: Non omnibus dormio! Adică, vezi bine!, mai închid eu 
ochii, dar nu pentru toți: 

Schiller, în Maria Stuart (a. III, s. 4), îmi pare că punctează 
relația ambiguității cu obscuritatea, măcar că îmi este în 
continuare şi ambiguă şi obscură distribuția rolurilor 
(termenilor). Oricum, regina Scoției spune reginei Angliei 
(Elisabeta): „lumea ştie tot ce-i mai rău despre mine, dar pot să 
mărturisesc că sunt mai bună decît reputația mea”. 

Situaţia prezentată în această introducere vreau să o aplic 
asupra a două locuri testamentare: distincţia stînga-dreapta şi 
Psalmul 13, 1. Şi nici nu îmi dau seama cum să citesc aici locul 
din Ars poetica, 25 în care Horaţiu spune: brevis esse laboro, 
obscurus fio (mă străduiesc să fiu scurt, dar devin obscur). 


Eugen Munteanu, nota 94 la De dialectica, p. 201. 

Altminteri, față cu ambiguitatea şi obscuritatea, logica rămîne 
aidoma unei femei la care te întorci mereu după varii 
infidelități si ea, logica, ajunge în final aidoma căsniciei: 
încetăm de a mai vedea altceva la ea decît neajunsurile. lar 
logica îşi bate joc de cei care o complimentează şi face uneori 
complimente celor pe care-i detestă. Se spune despre 
Dumnezeu că nu poate schimba logica; doar logicienii pot. E 
posibil ca tocmai din acest motiv ei să fie atît de folositori încît 
Dumnezeu le tolerează existenţa. 


2. Bonus scholasticus, malus politicus 
(sau despre stinga-dreapta) 


Lumea este obişnuită să lucreze cu dihotomii şi aceasta 
poate pentru că natura gîndirii este diviziunea, multiplul. 
Gindirea se aplică naturii şi astfel ea devine un dar făcut 
acesteia. Gindirea ne spune că un lucru nu poate exista decit 
dacă are un opus şi acest fapt se aplică doar lucrurilor create. În 
virtutea creaţiei credem, de regulă, că există în succedent 
fracturi de felul: alb-negru, drept-nedrept, frumos-urit, stinga- 
dreapta etc. Stă în firea omului (a creştinului în special) să 
asocieze stingii necredința şi dreptei credinţa. Să văd dacă nu 
cumva este aici un loc obscur, este rostul paragrafului de fata. 

Totul pare să pornească de la un episod evanghelic. 
Sinopticii (Matei, Marcu, Luca) prezintă episodul avut în 
vedere: cei doi tilhari crucificati alături de Isus. Matei ne 
spune: „Tot atunci sunt rästigniti cu el doi tilhari, unul la 
dreapta şi altul la stînga” (27, 38; vezi şi Isaia 53, 12). 
Trecătorii, arhiereii, cărturarii si batrinii îl insultau, la fel şi 
tilharii rastigniti cu el (Matei 27, 39-44). Marcu ne spune 
acelaşi lucru (15, 27) şi completează cum că doar trecătorii şi 
arhiereii îl insultau, nu şi cărturarii alături de bătrîni (15, 29- 

32). La sinoptici, imediat după capitolul şi pericopele care 
prezintă răstignirea, urmează acelea care vorbesc despre 
insultele adresate lui Isus. Cine erau aceia care îl batjocoreau? 
Trecătorii, preoţii cei mai de seamă, cărturarii şi bătrînii, ostaşii 
(adaugă, singur, Luca) şi tilharii (la Matei şi Marcu). Numai în 
Luca apare episodul următor: „Unul dintre răufăcătorii 
rastigniti îl insulta: «Nu eşti tu Cristos? Mintuieste-te pe tine şi 
pe noi!» Dar celălalt răspundea mustrindu-l: «Nu te temi nici 
de Dumnezeu, cu toate că te afli la aceeași pedeapsă? Noi, pe 
drept, căci ne luăm ce-am meritat pentru faptele noastre, dar el 
n-a făcut nici un rău». Apoi zise: «Isuse, adu-ti aminte de mine 
cînd vei ajunge în Împărăţia ta». Isus îi răspunse: «Adevărat îți 
spun, astăzi vei fi cu mine în rai»? (Luca 23, 39-43; Maxim 
Mărturisitorul, în Ambigua, 55, „scholiindu-l” pe Grigore 
Teologul, dă o tilcuire la „De vei fi răstignit cu un tilhar“. 
Spune: „poate va înceta de a birfi Cuvîntul prin purtarea sa, 
mişcat de cel care-l ceartă, precum a patit pe cruce tilharul care 
a hulit fără rușine. Căci tăcerea care nu răspunde celui ce 
mustră este semn al primirii cuvîntului grăit”). lată cum 
primul locatar al raiului este un tilhar, dar Luca nu ne mai 
spune dacă acela care a vorbit în apărarea lui Cristos era aşezat 
la „dreapta” sau la „stînga” lui, a Mintuitorului. Joan este şi 
mai criptic: aminteşte de tilhari (19, 18), dar nu ne spune nimic 
despre vorbele lor, ci despre altceva (19, 31-33). 

Aceasta este situația în Evanghelii. Să coborim în timpul 
istoriei sacre şi să urmărim, în locurile exemplare, raportul 
eu totul obscur ,stinga”-,,dreapta”’. 

El începe in Geneză (13, 5-13) cu o ceartă. Despre Avraam 
si Lot este vorba. S-au certat păzitorii vitelor lor si Avraam ii 


' Sfântul Maxim Mărturisitorul, Ambigua, trad. Pr. Prof. Dumitru 
Stăniloae, Bucuresti, E.1.B.M.B.O.R., 2006, p. 169. 

cere lui Lot să nu se certe şi ei, că doar sunt fraţi. Îi spune 
patriarhul: „Mai bine desparte-te de mine; dacă tu apuci la 
stinga, eu voi apuca la dreapta” (13, 9). Si Lot va apuca la 
stînga (ceea ce nu-l face în nici un fel ateu!) şi va locui „în 
cetăţile din Cimpie, şi şi-a întins corturile pînă la Sodoma” 
(Geneza 13, 12). Un simplu exercițiu de geografie biblică ne 
arată că Avraam, rămas în Canaan, e la dreapta, iar Lot coboară 
spre wee de sud al Mării Moarte mai jos de deşertul lui 
luda, unde pare să fi fost situată Sodoma. Si cu Lot ştim ce se 
întîmplă (Geneza 19, 30-38)! 

Semnalez alte cîteva locuri despre „stinga“-, dreapta“ în 
istoria sacră tocmai pentru a vedea că accentul cade pe 
„dreapta“: 

- „Dreapta Ta, Doamne, şi-a facut vestită tăria” (Exod 15, 6); 

- „cînd este El la dreapta mea, nu mă clatin” (Psalmi 16, 8); 

- „nu braţul lor i-a mintuit, ci dreapta Ta” (Psalmi 44, 3); 

Eu te sprijin cu dreapta mea binevoitoare” (Isaia 41, 10); 

- „Dacă mina ta cea dreaptă te va face să cazi în păcat, tai- 
o” (Matei 5, 30). Mai amintesc: Marcu 16, 19; loan 21, 6; 
Fapte 2, 33; Romani 8, 34; Efeseni 1, 20, şi am facut doar o 
selecție! 

Mai insist asupra a două pericope din Matei. Prima e în 
legătură cu cererea mamei fiilor lui Zebedeu (20, 20-22): 
„Atunci veni la el mama fiilor lui Zebedeu împreună cu fiii săi 
şi se plecă dinaintea lui, ca să-i ceară ceva. El o întreabă: «Ce 
doreşti?» Ea răspunse: «Spune ca aceşti doi fii ai mei să şadă 
unul la dreapta ta şi celălalt la stînga în Împărăția ta». Isus 
răspunse: «Nu ştiţi ce cereti»”. Si nu ştiau! 

Apoi, în capitolul despre judecata viitoare (Matei 25, 31- 
46), se arată cum va despărți Isus neamurile; o va face 
asemenea păstorului care desparte oile de capre — „şi va pune 
oile la dreapta sa, iar caprele la stînga” (Matei 25, 33). Celor de 

la dreapta le va spune: ,,Veniti binecuvintatii Părintelui Meu, 
mosteniti Împărăţia pregătită pentru voi” (Matei 25, 34). Le va 
spune şi celor de la stînga ceva: ,,Plecati de la mine 
blestematilor, în focul cel veşnic” (Matei 25, 41). 

Cit despre tilharul de la dreapta, bunul tîlhar, el e cel din 
urmă om pe care l-a convertit Isus atunci cînd încă mai îmbrăca 
trupul de carne. Un text apocrif (Evanghelia lui Nicodim, 
„Prolog”, X, 2) păstrează numele tîlharului!. 

În cartea a IV-a din De fide orthodoxa (cap. 12), loan 
Damaschin vorbeşte despre motivele închinării către Răsărit. 
Spune Damaschinul că nici la întîmplare şi nici fără de motiv 


Giovanni Papini spune, în Viața lui Isus, că Biserica l-a primit 
printre sfinţii săi, pe temeiul acelei făgăduințe a lui Cristos, sub 
numele de Dismas. Cf. Giovanni Papini, Viața lui Isus, Editura 
„Ago-Temporis”, Chişinău, 1991, pp. 324-326. Evangheliile 
canonice nu dau numele celor doi tâlhari. Numele lor apare în 
Evanghelia lui Nicodim şi în Evanghelia arabă a copilăriei lui 
Isus, XXIII, unde se arată şi de ce un tâlhar a fost mântuit iar 
celălalt nu. În ultima Evanghelie amintită, tâlharul bun se numeşte 
Titus, cel rău — Damachus. Cultul bunului tâlhar va cunoaşte o 
largă răspândire din Orient şi până în celălalt capăt cardinal 
(Evanghelii apocrife, Editura Polirom, laşi, 1999, pp. 111, 125, 
190, 213-214, 218). Cum e cu poziţia în Evanghelia arabă a 
copilăriei lui Isus: „Cei doi tâlhari se numeau Titus şi 
Damachus... Când a văzut Maria ce mare bine le-a făcut tâlharul, 
i-a zis: Domnul Dumnezeu te va sprijini cu dreapta Sa şi-ţi va 
ierta toate păcatele! lar Domnul Isus i-a răspuns Maicii Sale: O, 
Mamă, peste treizeci de ani, când iudeii mă vor răstigni în 
Ierusalim, aceşti doi tâlhari vor fi ridicaţi pe cruce împreună cu 
mine: Titus, la dreapta, iar Damachus, la stânga mea. Şi-n ziua 
următoare Titus va intra înaintea mea în Paradis” (/bidem, p. 111). 
In Evanghelia lui Nicodim tâlharii se numesc Dismas — cel bun şi 
Gestas — cel rău (/bidem, p. 125). 

alegem a ne închina către Răsărit. Motivele? Ne închinăm lui 
Dumnezeu într-un chip dublu după felul dublei noastre 
alcătuiri: fire văzută/ sensibilă şi nevăzută/spirituală, Lui 
Cristos îi arondăm Răsăritul spre închinăciune. Alungat din 
Eden, care era așezat spre Răsărit, Adam locuieşte la Apus, cu 
Răsăritul în dreapta lui; cortul lui Moise avea catapeteasma 
către Răsărit şi seminfia lui Iuda, mai cinstită, era aşezată în 
acelaşi spaţiu răsăritean. Răstignit, Isus privea spre Apus iar la 
Inălţare a pornit către Răsărit. Fulgerul se vede dinspre Răsărit 
şi tot aşa va fi și venirea Fiului (Matei 24, 27; Luca 17, 24), 
Dacă-l aşteptăm pe Isus, nu ne putem închina către Apus. Ca 
poziţie, în Scriptură, a privi la dreapta înseamnă a privi dinspre 
apărător şi locul apărătorului este locul lui Dumnezeu. 
Păcătoșii merg spre stinga, dreapta are sens activ, fiind 
simbolul stabilității și al autorității’, 


' Jean Chevalier, Alain Gheerbrant, Dicţionar de simboluri, vol. l. 
Editura Artemis, Bucureşti, 1994, pp. 464-468. Vezi şi Maurice 
Cocagnac, Simbolurile Biblice. Lexicon teologic, Editura 
Humanitas, Bucuresti, 1997, pp. 92, 231. Analizând mitul din 
perspectiva „limbajului furat” şi a „cuvântului depolitizat”, 
Roland Barthes poziţionează mitul la stânga zi la dreapta. 
Principalele figuri ale mitului /a dreapra (sau formele retorice ale 
mitului burghez, după Barthes) sunt: 

a. vaccinul: „numesc asta acea figură mitologică şi care constă in 
a pune două contrarii şi de a le balansa astfel incât să le respingem 
pe amândouă”; 

b. privarea de istorie: „mitul lipseşte obiectul de care vorbește de 
intreaga lui istorie. În mit istoria se evaporă” (consecința, în final, 
ine de ceea ce il face pe om iresponsabil); 

c. identificarea: „micul burghez este un om incapabil de a şi-l 
imagina pe celălalt (Altul). Dacă el, celălalt, i se prezintă, micul 
burghez il ignoră gi îl neagă sau, mai bine, îl transformă în el 
însuși”; 

Secolul al XI-lea, şi prin Anselm, dezvoltă arta de a 
filosofa — intelligentia spiritualis şi debutează într-o atmosferă 
de sărbătoare: releagă pămîntul cerului si îşi află caracterizarea 
în universalitate. La nivelul ideilor, secolul al XI-lea este 
creator, după cum este pasional în ceea ce privește implicarea 
persoanei, Vrea, pe scurt, să redea Scriptura Scripturii. lată 
locul în care se strecoară una din cele mai obscure trimiteri 
anselmiene. Este vorba de insipiens. 


3. Insipiens et persona, seu de numero stultorum 


Am ales să preiau, chiar dacă pe dos, titlul celui de-al treilea 
subcapitol din capitolul trei al lucrării lui Alexander 
Baumgarten’, Cred că în jurul lui insipiens, ca loc obscur, pot 
bascula interpretările anselmiene. 


d. tautologia: „atestă o profundă neincredere faţă de limbaj. Dar 
orice refuz al limbajului este ceva mort. Tautologia întemeiază o 
lume moartă, imobilă”; 
e. ninismul: nici una, nici alta, caz in care nu mai am nici un 
criteriu axiologic în afara criteriului ninist însuși. Numai că acest 
criteriu frizează figura care-l precede; 
f. cuantificarea calității: „figura aceasta străbate toate figurile 
precedente. Reducând calitatea la cantitate, mitul face o economie 
de inteligenţă”; 
g. constatarea: „mitul tinde spre proverb. Ideologia burgheză 
investește aici interesele ei esenţiale: universalismul, refuzul de a 
explica, ierarhia inalterabilă a lumii. Dar avem de distins acum 
limbajul-obiect de meta-limbaj” (Roland Barthes, Mythologies, 
1957, pp. 239, 259, 260, 262, 263). Vide supra, cap. |, Note“, 
nota 153, precum gi infra, cap. V. Note, nota 3. 

| Alexander Baumgarten, Sfântul Anselm şi conceptul ierarhiei, Editura 
Polirom, lași, 2003, pp. 88-91. 

Vreau să dezvolt, intenționat, această problemă a exegezei 
patristice şi medievale în jurul Psa/mului 13, 1 (52, 1). 

Multă lume a constatat inadvertente între o serie de trimiteri 
din textele Sfinţilor Părinţi şi textul sacru. La Augustin si 
Toma, lucrul este cel mai evident. De unde faptul acesta? Din 
aceea că mai toți Părinţii şi doctorii citau din memorie si 
rareori aveau nevoie de a confrunta propria lor memorie cu 
textul sacru. Este şi cazul lui Anselm în ceea ce priveşte citarea 
ca atare, nu şi imprecizia ei. E un fapt cert că Părinţii şi doctorii 
mari (si nu numai) cunoşteau la perfectie Biblia, şi constatarea 
aceasta nu are, în sine, nimic nou. Ce vreau să spun este că 
autorii timpurilor pe care îi am în vedere au un raport spontan, 
intuitiv, cu textul sacru. Abia acum intervine o problemă, 
anume că raporturile lui Anselm cu exegeza biblică a timpului 
său sunt mai puţin puse în lumină. Pe de altă parte, este la fel 
de adevărat că opera anselmiană se pretează mai putin apro- 
pierilor de acest gen şi nici măcar Anselm nu este prea darnic, 
în ceea ce-l priveşte, cu remarci metodologice fata cu 
interpretarea Scripturii. Mai este însă un aspect în joc: la 
sfirşitul secolului al XI-lea, exegeza biblică nu suferise 
reînnoirea care, cîteva zeci de ani mai tîrziu, va provoca 
îmbogățirea şi diversificarea unui astfel de tip de exegeză — cea 
biblică. O tradiţie exegetică exista însă, şi încă una foarte 
serioasă, fie de ar fi să amintesc aici pe Origen, Augustin, 
Isidor al Sevillei sau Raban Maur (Rhabanus Maurus, elev al 
lui Alcuin şi episcop de Mainz — secolul al IX-lea). E de 
semnalat, ca o atitudine tipic anselmiană, că arhiepiscopul de 
Canterbury nu recurge decît rareori, şi nici măcar atunci într-o 
manieră explicită, la asa ceva chiar dacă (sau tocmai de aceea!) 
sursele sale sunt atit de frecvent cele patristice. Aici intervine 
un fopos tipic anselmian: Anselm preia textele sacre după 
sensul lor cel mai simplu, nu încearcă să clarifice vreun citat 

(pericopă) consultind autorităţi, desi e neindoios că el cunoştea 
comentariile făcute de astfel de autori. 

Locul obscur asupra căruia vreau să mă întreb în continuare 
ține de una din cele mai cunoscute citări pe care Anselm le-a 
făcut. E locul în care, de altfel, se întemeiază proba din 
Proslogion (cap. II): dixit insipiens in corde suo: Non est Deus 
(Psalmul 13, 1/52, 1). Comentează Gilbert Dahan: examenul 
tradiției patristice şi medievale ne arată că afirmaţia 
„nesocotitului” (insipiens) este înțeleasă cel mai adesea într-un 
sens relativ (restrictiv), şi ne conduce la a ne întreba de ce 
Anselm nu a reținut aceste interpretări si a dat afirmației 
„nesocotitului” un sens absolut? Apoi, e de văzut dacă modul 
în care utilizează Anselm Psa/mul 13, 1 are vreo influență în 
exegeza însăşi". 

Cîteva precizări preliminarii au in vedere răspunsul la 
întrebarea: cum se citeşte un fragment din Biblie? Avem aici, 
pe scurt, așa-numita „urcare exegetica” în şapte trepte: 

a. critica textuală (bazată pe metoda comparativă); 

b. traducerea ca atare (varianta pentru care optez); 

c. analiza structurală (unitate de timp, loc etc.); 

d. analiza redacțională (cum îşi redactează, de pildă, evan- 
ghelistul textul: genealogic, evenimential etc.); 

e. căutarea izvoarelor (documente, mărturii, tradiții); 

f. critica istorică (este cineva care confirma?); 

g. actualizarea (,,adun” mesajul în mine şi văd de cine sunt 
mai apropiat, de Isus, de cel demonizat/exorcizat, de ucenici 
etc.). 


— 


Gilbert Dahan, „En marge du Proslogion de Saint Anselm: l’exégese 
patristique et médiévale du Psaume 13,1”, in Archives d'Histoire 
Doctrinale et Litteraire du Moyen Age, 57, 1991, p. 12. 

În rezumat, şi asta ca o opţiune personală, reduc cele șapte 
trepte la patru, pe care le numesc: 

a. text (psalmul ca atare, în cazul de fata); 

b. con-text (ceea ce numesc aici şi acum „circularitatea 
internă”); 

c. pre-text (asta numesc eu „circularitatea externă”); 

d. re-text (cum pot deveni eu martor al mesajului de-a 
lungul dăruia am călătorit). 

Psalmii, pentru că ei sunt aici în joc, apar cel mai des citați 
în Noul Testament, şi ei sunt ai tuturor oamenilor ŞI ai tuturor 
situaţiilor. La drept vorbind, nimeni nu poate să nu se 
regăsească in Psalmi!. Premisa mea față cu ideea de 
circularitate tine de un soi de raportare la profeti, anume că 
profeţii sunt martorii Vechiului Testament care-şi amintesc 
despre viitor. Să exemplific cele patru etape la care le-am 
restrins pe cele şapte dintii: 

a. textul: este psalmul ca atare (13, 1); 

b. con-textul (sau „circularitatea internă”): Psalmul 13, 
l trimite la Psalmul 10, 4 (trecut) si la Psalmul 52, | (viitor). 


! Atrag atenția asupra unei situații tehnice: numerotarea psalmilor. 
Este vorba despre dubla numerotare a Psaltirii cauzată de 
împărțirea psalmului 9 în 9 şi 10 în textul evreiesc, in timp ce 
textul grec şi latin păstrează o variantă unitară. Astfel, textul 
evreiesc află psalmii cu nesocotitul la numerele 14, 1 şi 53, 1, în 
vreme ce versiunea greacă și latină îi plasează la 13, 1 şi 52, 1. 
Sintetic, lucrurile stau astfel: în Biblia ebraică, numerotarea 
psalmilor de la Psalmul 10 la 148 este cu un număr înainte faţă de 
Septuaginta şi Vulgata, care unesc Psalmii 9 şi 10, la fel unesc 
Psalmii 114 şi 115, dar împart în două Psalmii 116 şi 147. De 
regulă, domeniul ştiinţific foloseşte numerotarea evreiască, dar, 
întrucât exegezele patristice şi medievale merg, mai curând, pe 
cealaltă variantă, am preferat-o pe aceasta din urmă. 

Asta numesc circularitate in interiorul psalmilor (n.b. — o 
circularitate care nu închide, aşa cum se va vedea, căci Psalmul 
52, 1 va fi asociat lui Titus şi anului 70 e.n., anul darimirii 
Templului); 

& pre-textul (sau ,,circularitatea externa”): Psalmul 13, 
l, trimite la Facerea 6, 11-12 (trecut) si la Romani 3, 10 
(viitor). Iată pre-textul, ceea ce vrea să spună caracterul 
intentional ascuns în orice acțiune care vizează ceva (pre-text = 
intentio = mântuire); 

d. re-textul este revenirea la text din afara lui dupa ce, 
cumva, a fost „experimentat“. 

Apare aici o problemă. De ce Psalmul 52, 1 reia Psalmul 
13, 1? E problema memoriei legată de actul profetic, căci 
memoria e solidară cu timpul (căderi, ridicări, idolatrie, 
ipocrizie. Căci omul cade o dată, dar, din fericire, nu şi 
definitiv. În blestemul veterotestamentar dimensiunea esenţială 
ține de reversibilitatea di caracterul nedefinitiv al blestemului 
însuşi). Despărțirea este definitivă, dar reversibilă, ceea ce vrea 
să spună că omenirea este vinovată, este pedepsită, dar nu 
definitiv blestemată. Condiţia umană nu este sistematic negativă, 
căci darurile făcute de Dumnezeu lui Adam nu sunt în întregime 
abolite. Apoi, dacă am în vedere că psalmii de la 1 la 41 sunt 
psalmi ai genezei (al căror subiect predominant este căderea), 
iar psalmii de la 42 la 72 sunt dintre aceia ai exodului 
(incluzînd ideea de idolatrie), pare că intervenţia „nesoco- 
titului” (a lui insipiens) nu este intimplatoare. Mai mult, 
Psalmii cu pricina (13, 1/52, 1; adică 14, 1/53, 1 in textul 
evreiesc) aparțin psalmilor sapientiali şi in cadrul lor cei 
nelegiuiti (infideles/ insipientes) sunt supuşi unei satire dure. 
Situaţia repetitivă a psalmilor amintiți nu este singulară. 

Anumiți psalmi, în întregime sau în parte, apar in mai multe 
locuri din Psaltire!. 

Să revin la textul în cauză: dixit insipiens in corde suo: Non 
est Deus (Psalmul 13, 1/52, 1). Termenul insipiens e suficient 
de obscur. Variantele în care termenul insipiens apare în 
traducerile autohtone din Scriptură sau din Anselm sunt: 
„nebunul”, „ignorantul”, „smintitul”, „nesocotitul”. Să încerc 
să le urmăresc pe cât e cu putință. 

Termenul ebraic căruia insipiens îi corespunde este nabal. 
Numai „necredinciosul agresiv” este numit nabal (ca în / 
Samuel 25, 25; Psalmul 13, 1/52, 1; Isaia 36, 5-6), precum şi 
„nebunia incapafinata”, aceea a „batjocoritorului” (Proverbe |, 
22; 14, 6; 24,9). În rest, în Vechiul Testament nebunia este: 

- „prostie curată” (Proverbe 10, 14; 14, 15; 18, 13); 

- „prostie culpabilă” ca fiind desconsiderarea adevărului şi 
a disciplinei lui Dumnezeu (Proverbe J, 7). 

Omul neîncercat, cel uşor de amägit, nu este doar „fără 
minte” (Proverbe 7, 7), este nebun, şi nebunul de acest tip nu 
are de făcut doar un efort mintal, ci şi o alegere morală, 
spirituală. În afara primelor două situaţii pe care le-am amintit, 
nabal suportă vocabule interschimbabile. 


pe lângă Psalmii 13/52 (14/53), mai avem următoarele situaţii: 39, 
13-17 / 69 (40, 13-17 / 70); 56, 7-11 plus 59, 6-13, care fac 
împreună Psalmul 107 (57, 7-11, plus 60, 6-13, care fac împreună 
Psalmul 108). În paranteză am trecut numerotarea din textul 
evreiesc. Cealaltă numerotare {ine de Vulgata / LXX. Vezi: 
Gianfranco Ravasi, /ntroducere în Vechiul Testament, Manuale de 
bază PIEME, nr. 2, 1991, pp. 121-130; Percă Mihai, „Cărţile 
sapientiale”, în Petru Sescu (coordonator), Introducere în Sfânta 
Scriptură, Editura Sapientia, laşi, 2001, pp. 113-120; Dicţionar 
Biblic, Societatea Misionară Română, Editura „Cartea Creştină”, 
Oradea, 1995, pp. 1087-1093. 

În Noul Testament avem, pentru „nebun”, doi termeni: aphron 
(cu un prefix de privatie si care poate însemna: „lipsit de senti- 
mente” — cu sensul de a pierde un statut şi, în al doilea rînd, 
aphron este acela care şi-a pierdut rațiunea, judecata. Cel de-al 
doilea sens corespunde şi celui ,,furios” sau „nebun” [de furie], 
precum şi ,,smintitului”, „nesocotitului”, „dementului”) şi 
moros. În Marcu 5, 22 Cristos avertizează că a eticheta pe 
cineva moros are în vedere o conotație spirituală şi morală fata 
cu actul unei alegeri. Paul foloseşte vocabula moros (I 
Corinteni 1, 25, 27) $i prin ea îi are în vedere pe cei 
necredinciosi care au evaluat in mod eronat planurile lui 
Dumnezeu. În Luca | 1, 40 sensul „nebunului” (aphron) are în 
vedere incapacitatea unui om de a percepe lucrurile în felul în 
care ele si sunt. Un alt sens al „nebuniei” în Noul Testament 
este acela de „alegere nerentabilă” (Luca 12, 20; Romani |, 
21). 

În Noul Testament mai ales, „nebunia” e de pus în legătură 
cu necredința (răzvrătirea, neascultarea) şi termenii din LXX 
sunt: apistia (o stare a minţii care denotă lipsa de încredere) și 
apeitheia (răzvrătirea ca atare, căci păcatul creștinului nu este 
ignoranta, ca la greci, ci neascultarea). Prin urmare, expresia 
practică a necredintei este neascultarea (Evrei 3, 12). 

În / Samuel 25, 1-36, nabal este nume propriu, şi acest 
Nabal este aspru cu David (ca o coincidență, Psalmii 13, 1/52, 
l Sunt ai lui David). 


SS 

"Vezi Dictionar Biblic, ed. eit, pp. 798, 884, 889, 899-900. 
Amintesc aici și lucrarea lui Teodor Baconsky, Râsul patriarhilor, 
Editura Anastasia, Bucureşti, 1996, mai ales pp. 102-105, 342- 
351. Smintitul este lipsit de judecată după cum „moria neo- 
testamentară exprimă uneori contrariul, şi anume acea judecată 
abundentă care nu conotează abuzul speculativ, ci exerciţiul unei 

Vulgata, am văzut, uzează de termenul insipiens. Prepozitia 
in cu acuzativ (nu cu ablativ) înseamnă, printre altele, şi 
„contra” ait in impetus in hostem), iar sipiens isi are rădăcina 
in sapio, ere’. 


| 
— I- 


harisme profetice” (p. 342). Profetul anunță pe nebunii întru 
Cristos, iar Osea 9, 7 ne spune că inspiratul delirează şi profetul 
este nebun. Fireşte, comportamentul „nebunilor” diferă de acela al 
profeților. În Vechiul Testament, moros este o insultă; în Noul 
Testament avem şi conotaţia teologică legată de „răsturnarea 
valorilor” înfăptuită de Cristos (pp. 342, 344). lar „la nivelul 
evoluţiei mistice a kerigmei, un lucru este limpede: moros va 
deveni salos, săracul cu duhul se va schimba în profet îndată ce-și 
va asuma pomenita răsturnare a valorilor” (p. 344). 

' Încerc aici o corespondenţă: sapiens, sapientis înseamnă „înţelept”, 
„priceput”, „ Înţelepciunea o asociez grecescului thedria, iar 
priceperea grecescului téchnē. Am in vedere faptul că, prin 
corespondenţa pe care o invoc la început, virtutea (areté) e o 
excelență binar distribuită: ea este şi a trupului (a avea areté în 
picioare, aşa cum are Achile la Homer), şi a sufletului 
(înțelepciune, curaj, cumpătare). Oricum, insipiens se originează în 
„a nu şti socoti”, de unde „nesocotitul”, variantă agreată de Alexander 
Baumgarten, faţă cu o alta: „smintitul”, folosită de Gheorghe 
Vladujescu (Pros/ogion, traducere de Gheorghe Vlăduţescu, 
Editura Științifică, Bucureşti, 1997) şi Vasile Sav (Augustin, De 
libero arbitrio, traducere de Vasile Sav, Editura Dacia, Cluj- 
Napoca, 2002; Augustin citează locul din Psalmi în cartea a Il-a, 
2, 5). Înclin să cred că „nebunul” nu este acela care şi-a pierdut 
raţiunea, ci acela care a pierdut totul în afară de rațiune. Or, 
afară de rațiune se mai poate pierde numai credința. Asta 
inseamnă, dincolo de exerciţiul etimologic, si poate chiar 
împotriva lui, a „nesocoti” pe Dumnezeu şi a „sminti” lucrurile. 


De-a stinga şi de-a dreapta Psalmului 13,1 281 


Un etimon intermediar propune Constantin Noica plecind 
de la slavonul smenit’. 


' Constantin Noica, Rostirea filozofică românească, Editura 
Științifică, Bucuresti, 1970, p. 87. Pe de altă parte putem afla 
pentru „nesocotit” nu termenul slavon smenit, ci pe acela de 
bezumen. Smena înseamnă „schimbare”, cu sensul de „a lua locul 
cuiva”, dar termenul smenif, ca atare, nu aparţine textului Psaltirii 
în slava veche. Smenit e o licență a traducătorilor autohtoni. 
Altminteri, în varianta Noica, sensul se păstrează, numai că prin 
extensie, nu prin intensie. Acelaşi sens e de regăsit în Biblia lui 
Șerban Cantacuzino şi, cred, locul excelent în care problema este 
rezolvată e de aflat în versiunea aramaică a Vechiului Testament 
unde pentru Non est Deus apare: „Dumnezeu nu are nici o putere 
pe pământ”. Este vorba, prin urmare, de necunoaşterea prezenței 
lui Dumnezeu pe pământ, și totul se învârte în jurul acestei 
prezente/ absenje (vezi traducerea lui Gheorghe Vlăduţescu la 
Proslogion, nota 1, pp. 108-109). Dosoftei, după opinia mea, 
traduce în felul cel mai fericit Psa/mii în cauză. lată cum sună la 
el Psalmul 13,1 (spun că în Psaltirea lui Dosoftei, 13,1 este 
numerotat 13,1-4): 

„Zisă întru sine cel fără de minte, 

‘Ntr-a sa nebunie, deşerte cuvinte. 

Zisă că nu este Dumnezău să vază, 

Să le ia de samă cine ce lucrează”. 

Psalmul 52,1 (52,1-4 la Dosoftei) arată astfel: 

„În inemă-ş zice cel fără de minte, 

Precum i să place, deşerte cuvinte. 

Zice că nu este Dumnezău să vază 

Şi să ia aminte cine ce lucrează”. 

(Dosoftei, Psaltirea in versuri 1673, Ediţie critică de N.A. 
Ursu, Mitropolia Moldovei zi Sucevei, lași, 1974, pp. 91, 363). 
Într-o altă traducere, a lui Vasile Militaru, traducere făcută în 
1933, Psalmul 13, | sună astfel: 

Ca să sistematizez lucrurile spun că, fata cu insipiens, sunt 
cel putin patru tipuri de interpretări”. 


3. 1. Interpretarea de tip istoric 

Prima ar fi interpretarea de tip istoric, reprezentată de 
antiochieni, mai ales Teodor de Mopsuestia şi Teodoret de Cyr. 
Cei doi văd în insipiens pe regele asirian Sanherib sau pe un 
oficial asirian, pe nume Rabşache, trimis de Sanherib pentru a-i 
cere lui Ezechia să predea Ierusalimul. Teodoret de Cyr spune 
că începutul psalmului 13 convine vorbelor lui Sanherib şi 
Rabsache şi care tin lui Ezechia un discurs impios în care este 
pusă sub semnul întrebării atotputernicia divină (/saia 36, 
18-20). 

De tip istoric este interpretarea şi într-un comentariu atribuit 
lui Beda cel Venerabil, comentariu, în realitate, de pe la 1150, 


„Zis-a cel nebun, în sine: «Nu e nici un Dumnezeu!» 

Oamenii, prin a lor fapte, cad mereu mai jos, mereu! 

Între ei nu e nici unul care binele să facă, 

Nu-i nici unul plin de milă, ca lui Dumnezeu să-i placă” 

Psalmul 52 cuprinde cele pentru versete în numerotaſia 52, 1-2 
(Psaltirea în versuri, traducere de Vasile Militaru, Editura 
„Lumină din Lumină”, Bucureşti, 2000, pp. 28,91). 

Ca să închei, bezumen, ca adjectiv, are corespondentul grec în 
aphron şi latin în demens şi ar însemna „cel fără minte”, „prost”, 
„nepriceput”. Bezumen e un cuvânt compus în care bez este o formă 
privativă (înseamnă „fără”) şi privează de „a gândi”, „a crede”; 
miniati (Fr. Miklosich, Lexicon palaeoslovenico-graeco-latinum, 
Vindobonae, 1862, p. 17; Pandele Olteanu, coordonator, Slava 
veche şi slavona românească, Editura Didactică şi Pedagogică, 
Bucureşti, 1975, p. 406). 

l Preiau această sistematizare din Gilbert Dahan, Joc. cit., pp. 11-25. 

şi presupusul Beda pare aici îndatorat lui Ieronim. În 
comentariu se spune: Haec Ezechias contra Rabsacen loquitur. 

Regăsim acest tip de interpretare tîrziu, în secolul al 
XIII-lea, la Nicolas de Lyre’. În parte, Nicolas de Lyre va 
„recuza” interpretarea istoristă a lui insipiens pentru a se ralia 
unei interpretări „literale” mai vechi. E vorba de ,,literalismul” 
comentatorului evreu Salomon bar Isaac (mai cunoscut sub 
numele Rashi, 1040-1150), rabin în oraşul natal Troyes şi 
considerat cea mai mare autoritate a timpului în Talmud. După 
Nicolas de Lyre: Rabi Salomon exponit hunc psalmum de 
Nabuchodonosor, qui blasphemonit Deum Israel verba et 
facto. Rashi notează prezenţa a două texte similare în Psaltire şi 
spune că Psalmul 13/14 e în legătură cu Nabucodonosor, tar 
Psalmul 52/53 e de pus în legătură cu Titus Flavius Vespasian 
care în august 70 e.n. cucereşte Ierusalimul. Pînă la urmă, 
comentatorii evrei nu sunt unanimi faţă cu acest loc. Gilbert 
Dahan aminteşte cel puţin trei puncte de vedere: 

a. comentariul Midrash Tehlim (cel mai tîrziu din secolul al 
XIII-lea?) identifică pe insipiens cu Esau (şi Esau însuşi simbo- 


E de spus aici că secolele XII-XV sunt caracterizate printr-un avant 
exegetic în spaţiul universitar medieval, mai ales la Paris. Tipul 
acesta de exegeză, oarecum mai libertin, nu e apreciat în centrele 
de studii ale ordinelor călugărești. E vorba mai ales de dominicani 
(Hugues de Saint-Cher, Toma din Aquino) și franciscani (William 
Middletown şi Nicolas de Lyre). De altfel, dominicanii, care au 
vrut să creeze in 1308 centre specializate de studii biblice, au 
renunțat încă din 1312 din pricina prea marelui prestigiu al 
teologiei speculative a timpului (vezi Guy Lobrichon, articolul 
„Biblia”, în Jacques Le Goff, Jean-Claude Schmitt, Dicţionar 
tematic al Evului Mediu Occidental, Editura Polirom, laşi, 2002, pp. 
52-54. 

Gilbert Dahan, loc. cit., nota 12, p. 13. 

lizează pe cei pe care Dumnezeu nu i-a ales) sau cu 
„neamurile” care au distrus Templul. Cit priveşte Psalmul 
52/53, comentariul acesta interpretează termenul nabal ca fiind 
un nume propriu; 

b. David Qimhi (1160-1235) afirmă în comentariul propriu 
că lui insipiens îi corespund „neamurile” care persecută pe 
Israel gindind în inima lor că nu există Dumnezeu si nici vreun 
judecător pe lume care să plătească fiecăruia după faptele lui; 

c. în fine, Abraham ibn Ezra (1089-1164) vede in insipiens 
savantul rătăcit!. 

Comentariului literal făcut de Nicolas de Lyre i se adaupă 
unul moral în care insipiens este acela care se încăpăținează în 
rău (obstinato in malis); acest obstinato acţionează de parcă 
Dumnezeu nu l-ar vedea şi nici nu l-ar putea pedepsi. 

Două puncte de vedere asemănătoare (între ele, nu cu cele 
de mai sus) aflăm la Hugues de Saint-Cher si Ludolphe 
Călugărul. Primul, pe linia interpretării morale a Psalmului 13, 
vede în insipiens pe „păcătos”, pe acela care nu posedă 
adevărata înţelepciune (vocat peccatorem insipientem, quia 
veram sapientiam non habet); al doilea spune: Propheta 
loquitur de quolibet peccatore obstinato in malis suis, iar 
peccatore obstinato in malis suis sunt evreii si paginii’. 

3. 2. Interpretarea ca polemică antisemită 

Al doilea tip de interpretare (împărtăşit de majoritatea 
comentatorilor medievali) vede în insipiens pe evreul ce refuză 


' Trebuie remarcat că aceste exegeze nu au avut câtuși de putin 
influență asupra comentatorilor creştini, deoparte lăsând pe 
Nicolas de Lyre. Printr-un şir de replici, Nicolas de Lyre va fi 
respins din perspectiva literalismului practicat de Paul de Burgos 
(evreu convertit) care, la rându-i, va fi recuzat de Matthias de 
Thuringia. 

Gilbert Dahan, loc. cit., notele 18 şi 20, p. 14. 

să recunoască divinitatea lui Cristos, de unde şi polemica 
antisemită a exegezei medievale faţă cu Psalmul 13', Apare in 
acest loc următoarea problemă: de unde provine interpretarea 
antisemită a Psalmului 13 de vreme ce în textul însuşi nimic nu 
pare a justifica această interpretare? Ebraicul nabal e tradus in 
Vulgata prin stultus (de şase ori), prin insipiens (tot de şase 
ori), o dată prin fatuus şi încă o dată prin ignavus’. Nu e de 
trecut cu vederea că Părinţii, fie greci, fie latini, nu comen- 
tează, toţi, in sens antisemit, Psalmul 13. Un caz particular, 
printre Părinţii greci, e Origen, dar nu cu privire la Psalmul 13, 
1, ci cu privire la Psalmul 52, 1, caz în care face o aluzie la 
„neamul nesocotit care neagă divinitatea lui Cristos”, dar 
Origen nu precizează nici măcar aici că ar fi vorba de poporul 
evreu. lar în una din omilii, cînd Origen trimite direct la 
Psalmul 13, 1, este amintit regele Egiptului. Origen 
comentează: „s-ar putea vedea în regele acesta diavolul, acel 
nebun care a zis întru inima sa: «Nu este Dumnezeu”. 

De cealaltă parte, Ieronim se mulţumeşte să noteze că ebrai- 
cul nabal este corespondentul lui insipiens*. În spaţiul latin, un 
Augustin, in Enarrationes in Psalmos, dă următoarea 


' Petrus Cantor (Dascălul) scria: Dixit insipientis iudaeus in corde 
suo: hic homo, scilicet Christus, non est Deus, quia non credebat 
eum esse Deum (ibidem). 

Gilbert Dahan, loc. cit., nota 27, p. 15. Aflăm la această nota 
corespondența termenilor din textul ebraic in Vulgata. Stultus 
apare în Deuteronom 32, 6; 32, 21; lov 30, 8; Proverbe 17, 7; 30, 
22; Isaia 32, 6. Insipiens e de aflat în Psalmi 13, 1 (52, 1); 39, 9; 
74, 18; 74, 22; Isaia 32, 5; leremia 17, II. Fatuus apare in 
Proverbe 17, 21, iar ignavus in 2 Samuel 3, 33. 

* Origen, Omilii la Cartea lexirii. in Scrieri alese, partea întâia, 
EIBMBOR, Bucuresti, 1981, p. 60. 

+ Gilbert Dahan, loc. cit., nota 31, p. 16: insipiens in hebraeo Nabal 
positum est. 

explicaţie: termenul imprudens trimite la „păgîni” (,,neamuri”), 
în timp ce expresia filios hominis (Psalmul 13, 2) desemnează 
pe evrei, iar dintre evrei (comentează Cassiodor, Petru 
Lombardul, Gilbertus Porretanus, Petrus Cantor), Augustin are 
în vedere pe iudeii de dinainte de Cristos, în primul rînd 
patriarhii. 

O tentă antisemită apare şi la Arnobius căruia asimilarea lui 
insipiens qu evreii i se pare evidentă, dacă nu chiar implicita’. 

Prin Cassiodor, exegeza medievală a Psalmului 13 este 
influenţată in sens antisemit si, în continuarea lui, fraza: Non 
est Deus e înţeleasă ca o negare a divinității lui Cristos?. 

Plecînd de la o afirmaţie a lui Pseudo-Albert cel Mare 
(observaţie, în fapt, paulină) care distinge între înțelepciunea 
adevărată şi sapientia vana (Pseudo-Albert conchide că evreii 
au fost privaţi de ambele), comentatorii, începînd cu secolul al 
XIII-lea, se lansează într-un discurs asupra înțelepciunii văzute 
ca distinctio. De aici şi faptul că expresia — in corde suo 
suportă două tipuri de remarci: 

a. unii comentatori, pe linia lui Cassiodor, observă că 
insipiens îşi agravează situaţia nemultumindu-se cu o simplă 
afirmaţie orală, şi atunci spune „în inima lui” că Dumnezeu nu 
he 

b. alţii spun că insipiens doar „i imagiilează ceea ce spune 
fără a se sprijini pe vreo mărturie scripturistică!. 


Gilbert Dahan, loc. cit., nota 35, p. 16: venirea Domnului, cerută în 
Psalmul 12, este realizată în Psalmul 13, dar poporul incredul 
(numit observantes sabbata) zice în inima lui: nu este Dumnezeu. 

? Se va mai spune că numai prin „antonomază” insipiens desemnează 
pe evrei (Gilbert Dahan, Joc. cit., nota 44, p. 17), iar antonomaza, 
ca figură de stil, constă în folosirea unui nume propriu în locul 
unui nume comun sau a unui nume comun (ori a unei perifraze) în 
locul unui nume propriu. 

3.3. Interpretarea ca polemică împotriva păgînilor 
(neamurilor) 

O a treia interpretare a lui insipiens in exegeza patristică și 
medievală arondează pe insipiens „păgînilor” („neamurilor”). 
Ideea e din perioada lui Augustin, apare la Augustin, si tendința 
a fost aceea de a face următoarea distribuție: 

- Psalmul 13: insipiens = evreul; 

- Psalmul 52: insipiens = păgînul. 

E drept că această identitate deplasată de la un psalm către 
celălalt este mai curînd semnalată decît exploatată, pentru că 
„păgînul” arondat lui insipiens rămîne totuşi un personaj încă şi 
mai vag decît „evreul“. ` 

Mai apoi, Petrus Cantor asociază, fara să numească însă în 
mod expres, pe păgîn epicureilor. Abia Nicolaus din Amiens 
identifică învățătura păgînului cu învățătura lui Epicur”. 

3. 4. Revenirea la interpretarea a doua 

(cu trecerea de la Cristos la Dumnezeu) 

În fine, cele mai multe interpretări patristice si medievale au 
în vedere negarea existenței lui Dumnezeu proclamată de 
insipiens (Psalmul 13), si insipiens ar fi evreul. O problemă 
este însă in joc aici, si e una fundamentală; nu este vorba de a 
nega (prin insipiens = evreu) pe Dumnezeu; ¢ vorba de a 


Gilbert Dahan, Joc. cit., p. IS. În interpretarea lui Petrus Cantor, 
omul-Isus, in sensul de proximitate a omului-Isus, interzice 
evreilor de a bănui în el divinitatea (/bidem, p. 19). 

? Ibidem, pp. 19-20. Păgânul are mintea coruptă, îşi face dumnezei 
dintr-o bucată de lemn (Bruno de Wiirtzburg). Pseudo-Albert 
caracterizează negarea lui Dumnezeu ca pe o confuzie mentală a 
păpânului, încât păgânul spune că e Dumnezeu ceea ce Dumnezeu 
nu e, şi ceea ce este Dumnezeu păgânul spune că nu este 
Dumnezeu. 

? Ibidem, nota 69, p. 20: Iste gentilis fuit Epicurus. 

respinge divinitatea lui Cristos (se vede că această a patra 
interpretare este impropriu numită aşa. De fapt se augmentează 
cel de-al doilea tip de interpretare în acest loc). Chestiunea e că 
infidelii nu au fost taxati drept atei, încît lucrurile se complică 
într-un registru logic: întrucît Cristos este Dumnezeu şi evreii 
nu cred în Isus, ei nu mai cred, prin consecință, nici în 
Dumnezeu. În alți termeni, dacă insipiens (evreul) il 
disprețuiește pe Cristos, atunci neagă şi pe Dumnezeu. 
Propozitiile devin: 

— evreii neagă faptul că El, Cristos, este Dumnezeu; 

— evreii nu neagă în nici un fel pe Dumnezeu. 

Cheia problemei, conchide Gilbert Dahan!, poate fi, de ce 
nu?, Anselm (cu Proslogion)! Adică nu mai este vorba (prin 
relativizare şi faţă cu interpretarea morală) de o adevărată 
negatie a lui Dumnezeu, ci de un soi aparte de punere între 
paranteze a divinității, care punere permite de a acționa ,,ca si 
cum” Dumnezeu nu ar fi „acolo” pentru a judeca acțiunile 
fiecăruia. În alti termeni, Sanherib si Nabucodonosor nu neagă 
în nici un fel divinitatea, pentru că ei insisi adoră proprii lor zei 
(divinități). Ceea ce ei neagă este faptul că Dumnezeul lui 
Israel este adevăratul Dumnezeu atotputernic?. Problema e de 
secol XIII (şi, mai apoi, carteziană): dacă existența lui 
Dumnezeu este o cunoștință înnăscută, mai are ea nevoie de a 
fi şi demonstrată? După Gilbert Dahan, trei texte ne vin în 
ajutor’. Pe scurt, e de exclus posibilitatea negării lui 


„Ibidem, pp. 21-22. 
Ibidem, nota 75, p. 21. 
* Ibidem, p. 22. Este vorba de, pe rând: 
- „cuvintele nesocotitului” (Psalmul 13) care par a arăta că a-l 
ignora pe Dumnezeu nu e cine ştie ce; 
- un text din loan Damaschin (De fide orthodoxa, |, 1); 

Dumnezeu, incit cuvintele rostite de insipiens au a fi luate in 
sens relativ, adică e de preferat înţelegerea simpliciter a 
versetului cu pricina. În mare, sunt scoase în evidență de 
comentatori dificultățile față cu negarea absolută a lui 
Dumnezeu în Evul Mediu (de altfel, pînă la sfirşitul secolului 
al XII-lea, o atare ipoteză era inimaginabilă, iar începînd cu 
secolul al XIII-lea, dimpotrivă, problema posibilității absenței 
lui Dumnezeu era, deja, formulată). R 

Sigur e că secolul al XIII-lea citează rar argumentul ansel- 
mian, şi atunci cînd o face vede în el o probă a existenței lui 
Dumnezeu (şi locul de la care comentatori secolului al XIII-lea 
se revendică este de aflat in Prooemium: quia Deus vere est, et 
quia est summum bonum). Gilbert Dahan pare a pune 
lucrurile la punct!: din clipa în care Proslogion este cunoscut 
(inclusiv apărarea lui insipiens de către Gaunilon), opusculul 
anselmian provoacă un soi de revoluţie asupra unei teme 
capitale din filosofie şi teologie. Conchid, pe linia lui Dahan: în 
tot ceea ce face Anselm aflăm o ruptură faţă cu tradiția 
exepetică; Anselm nu -disprețuiește aceasta tradiţie, nu o 
ignoră; avem in vedere, la Anselm, utilizarea textelor 
scripturistice în interpretarea lor cea mai obişnuită”, ceea ce 
vrea să spună — neobscură. 


- capitolul II din Pros/ogion. 

' Ibidem, p. 25. De văzut şi Brian Davies, Introducere în filosofia 
religiei, Editura Humanitas, Bucureşti, 1997, pp. 42-58. 

4 Ibidem, nota 95, p. 25. Este vorba despre o tradiție cvasiunanimă $i 
care stabileşte o legătură între Psalmul 12 şi Psalmul 13. Am 
anuntat-o, de altfel, mai înainte. O reiau: Psalmul 12 e înţeles ca o 
cerere față cu venirea lui Cristos; Psalmul 13 are în vedere 
manifestarea acestei veniri și intervenţia poporului incredul. 
Începutul Proslogion-ului e în conformitate cu această schemă. 

4. Interludiu: Van Steenberghen vs. Moreau 
(sau despre nebunul care aruncă piatra în lac) 


Fernand Van Steenberghen e unul dintre aceia, nu puţini, 
care spun că Pr aslogion- ul nu încetează să fascineze!. În opinia 
autorului amintit”, Joseph Moreau face o nouă încercare față cu 
proba anselmiană şi concluzia este pozitivă: argumentul 
ontologic| este eficace. Însă Van Steenberghen nu e foarte 
incintat de prestația lui J. Moreau. Să vedem şi de ce. 

Totul pleacă de la. diferența dintre Monologion şi 
Proslogion. Anselm numeşte al doilea lui opuscul: Pros/ogion, 
id est Alloquium, iar Moreau traduce finalul prin „interpretare” 
(„încurajare”, „exhortație”), şi apoi adaugă: „Dar cine este cel 
interpelat?” „Omul însuşi”, răspunde, pentru că întîiul capitol al 
opusului anselmian debutează astfel: Eid nunc, homuncio. 


"Într-un registru apropiat şi printr-o logică suficient de 
abracadabrantă, in prima parte din /sforia nebuniei în epoca 
clasică (secvenţa intitulată Stultifera navis), Foucault notează: 
„Din toate direcţiile nebunia îl fascinează pe om”, pentru ca două 

pagini mai apoi să afirme: „Desigur, nebunia atrage, dar nu 
fascinează” (Michel Foucault, /storia nebuniei in epoca clasică, 
Editura Humanitas, Bucureşti, 1996, pp. 26, 28). 

? Fernand Van Steenberghen, Introduction à l'étude de la philosophie 
médiévale, Publications Universitaires, Louvain, 1974, pp. 
390-403. Van Steenberghen, într-o „notă critică” la Proslogion 
(care nu face decât să reia un text publicat în 1968 sub titlul: Pour 
ou contre | 'insens6?), desfăşoară un soi de recenzie a lucrării lui J. 
Moreau (Pour ou contre l'insensé? Essai sur la preuve 
anselmienne, Vrin, Paris, 1967). Dincolo de faptul că argumentul 
ontologic este, la limită, eficace, aşa cum susţine, nu singur, 
Moreau, Van Steenberghen nu e foarte satisfăcut de lucrarea pe 
care o analizează în textul pe care l-am amintit. Dimpotrivă! 

Alexandre Koyré traduce alloquium prin ,,alocutiune”, varianta 
la care aderă şi Van Steenberghen plecînd de la contextul 
sesizat de Koyré la începutul lucrării celui din urmă': 
discursului solitar (Monologion id est Soliloquium) din primul 
opuscul, Anselm îi opune dialogul cu Dumnezeu, rugăciunea, 
în noul opuscul unde scrie: sub persona conantis erigere 
mentem suam ad contemplandum Deum. Apoi, Moreau crede, 
spune Van Steenberghen’, că ideea de Dumnezeu id quo maius 
nihil cogitari potest e o invenţie a lui Anselm şi arată (Moreau) 
că în răspunsul dat lui Gaunilon, Anselm îşi atribuie meritul de 
a fi aflat singur această formulă. Van Steenberghen probează că 
formula e un împrumut pe care Anselm îl face (chiar dacă 
involuntar, ceea ce vrea să spună — din necunoastere, una care 
însă nu este culpabilă) din Seneca. Romanul, în Naturales 
Quaestiones, descrie astfel pe Dumnezeu: magnitudo qua nihil 
maius cogitari potest’ ; 


' Alexandre Koyré, Saint Anselme de Cantorbéry, 1930, pp. 4-5, 
Legătura lui Koyré cu Anselm e mult mai veche decât anul 1930. 
Este, această legătură, cel putin din anul 1923 când apare textul 
lui Koyré intitulat Essai sur les preuves de l'existence de Dieu 
chez Descartes (Paris). Opune aici pe Duns Scot lui Anselm; de la 
Anselm se va revendica Descartes care nuanțează demonstraţia 
anselmiană, substituind conceptului de ființă (ens quo maius 
cogitari nequit), tipic anselmian, conceptul cartezian de ens 
infinitum (vezi Alexandre Koyré, De la lumea închisă la universul 
infinit, Editura Humanitas, Bucuresti, 1997, pp. 98-99). Aceasta ar 
fi proba indirectă. Proba directă e de aflat in Alexandre Koyré, 
L'idée de Dieu dans la philosophie de Saint Anselme, Vrin. Paris, 
1984, cap. II, IX, X. 

` Fernand Van Steenberghen, op. cit., p. 397. 

K.-D. Nothdurft, citat de Van Steenberghen (op. cit., nota 3, . J. 
arată că nici un text, fie el din Augustin, fie din Cicero, nu este 

Moreau, pe linia lui Anselm, spune că in id quo maius... nu 
este vorba doar de o „definiţie nominală” şi, prin consecință, de 
o simplă ipoteză. Dacă ar fi aşa, spune Moreau, argumentul 
n-ar fi concludent. E vorba de un concept al lui Dumnezeu 
grație căruia noi putem sesiza existența necesară. Replica lui 
Van Steenberghen: în termenii dialogului dintre Anselm si 
Gaunilon, e dificil de a vedea valoarea noetică a ideii de 
Dumnezeu exprimată prin formula arhicunoscută a lui Anselm. 
Impresia lui Van Steenberghen, şi nu numai a lui, este că lui 
Anselm însuşi lucrurile nu-i sunt foarte clare!. Să fiu mai 
explicit. 

Moreau atribuie spusei anselmiene o poziţie de tip augusti- 
nian şi pe care o adoptă el însuşi fără rezerve. Quo maius nihil 
cogitari potest, expresia, este valorizată de Moreau din 
perspectiva doctrinei augustiniene a iluminării. Cum judecă? 
Graţie iluminării, ideea de Dumnezeu este mai mult decît o 
definiţie nominală, căci lumina divină îi permite lui Anselm să 
sesizeze, în această idee, şi prezența confuză a obiectului ei 
(ideii), şi raportul necesar (în acest obiect) al esenței si 
existenţei, la fel cum propoziţia „Dumnezeu există” apare inteli- 
gentei ca un adevăr necesar şi etern. 


atât de apropiat de formula lui Anselm aşa cum e textul lui 
Seneca. Locul din Naturales Quaestiones la care face trimitere 
Van Steenberghen este de aflat în „Prefaţă”, 1, 13, unde Seneca se 
întreabă: „Quid est Deus? Mens universi. Quid est Deus? Quod 
vides totum et quod non vides totum. Sic enim magnitudo sua illi 
redditur, quo nihil maius excogitari potest, si solus est omnia, 
opus suum et extra et infra tenet... Totus ratio est’ — Seneca, 
Naturales Quaestiones, Editura Polirom, Iasi, 1999, p. 7). 
Fernand Van Steenberghen, op. cit., p. 389. 

Concluzia lui Van Steenberghen: chiar dacă proba 
ontologică este validă (şi poate tocmai din acest motiv), ea nu 
dovedeşte existența lui Dumnezeu, căci a demonstra existența 
aceluia decît care nimic altceva mai mare nu poate fi conceput nu 
înseamnă, nici pe departe, a demonstra existenţa lui Dumnezeu. 
Astfel că, în termenii aceştia, slăbiciunea radicală şi imposibilă a 
probei din Proslogion rezidă în chiar punctul ei de plecare: 
ideea de Dumnezeu pe care o propune este mult prea vagă, 
mult prea obscură pentru a putea conduce la o cunoaştere 
distinctivă a lui Dumnezeu. i 


5. Vade retro, insipiente 


În Phillipicae sive In Marcum Antonium (11, 2, 1), Cicero 
spune că orice om greseste, dar nimeni, cu excepția 
nesocotitului (insipientis), nu perseverează in greşală (nullius, 
nisi insipientis, in errore perseverare). Să fac un transfer. 
Cartea Inſelepciunli din Vechiul Testament, care este şi un mic 
tratat teologic, o scriere catehetică, spune la 13, 1 (foarte 
semnificativ, şi constat aici doar coincidenta!): „Proşti sunt din 
fire toți oamenii care nu cunosc pe Dumnezeu şi care n-au știut, 
plecînd de la lucrurile vizibile, să recunoască pe Cel care este, 
nici din cercetarea operelor sale să recunoască pe arhitect”. 
Concluzia din Cartea Infelepciunii (13, 1-9) este aceea potrivit 
căreia „firea însăşi ne conduce la recunoaşterea Dumnezeului 
celui viu”, 

În opinia părintelui profesor Eduard Ferent, Psalmul 13, | e 
„necredința pozitivă, negația lui Dumnezeu liber voită”, e 


| > . . a 22 v . e 
Eduard Ferenţ, Dumnezeul cel Viu, Unic in Fiinţă şi Intreit in 
Persoane, Editura „Presa Bună”, laşi, 1997, p. 13. 

„ignoranță culpabilă, responsabilă, care se manifestă prin 
împietrirea inimii şi întunecarea minții cauzate de o comportare 
rea”, Ergo: „idolatria este o rătăcire şi o prostie, dar negația lui 
Dumnezeu este un lucru şi mai grav, e o nebunie“. 

Chestiunea fundamentală de la care am plecat şi aceea la 
care vreau să ajung este, în fond, următoarea: adevăratul sens al 
probei lui Anselm este, în realitate, unul negativ. Anume: îi 
este imposibil gîndirii de a afirma că Dumnezeu nu există sub 
pretextul că ea (gindirea) îl gîndeşte (pe Dumnezeu) ca 
neexistînd. Dacă proba lui Anselm se pretează unei erori critice 
(si se pretează, cu siguranță), apoi eroarea aceasta stă în a 
vedea in proba cu pricina deductia ființei dintr-un conținut al 
gîndirii”. Evdokimov, cred, spune bine: „Sfîntul Anselm nu a 
gîndit niciodată aşa ceva. Este vorba de intuiţia care sesizează 
imposibilitatea de a gîndi anumite conţinuturi ca un conținut 
pur al conştiinţei”, ceea ce este deja o chestiune feno- 


! Ibidem, p. 14. 

? Ibidem, p. 15. Vulgata numeşte Cartea Infelepciunii — Liber 
Sapientiae, în timp ce LXX îi spune Înţelepciunea lui Solomon (iar 
la 13, 1-9, recunoaştem o polemică împotriva idolatriei). 

Cant critică proba lui Anselm din perspectiva folosinţei teoretice a 
rațiunii, şi are dreptate. Pentru Kant, existenţa dedusă din concept 
este o iluzie şi procedeul, ilicit, este aşezat de filosof îndărătul 
vocabulei ontoreologie. Aceasta are in vedere considerarea pur 
noțională a lui Dumnezeu, adică îşi propune să derive existența 
fiinţei prime din simple concepte, fără ajutorul experienţei (Imm. 
Kant, Critica rațiunii pure, Editura Științifică, Bucureşti, 1969, p. 
499). 

paul Evdokimov, Varstele vieții spirituale, Asociaţia Filantropică 
Medicală Creştină Christiana, Bucureşti, 1993, p. 38. Și când am 
spus că e o chestiune fenomenologică, nu am avut în vedere 
descrierea, ci intenţia (intentio). 

menologică. Ma vad, din fericire, obligat să rămîn la 
Evdokimov şi să reiterez, prin el, problema de mai sus. E un 
aspect paulin în joc, şi „Sfintul Paul ştia bine ce făcea cînd îşi 
centra predica pe ceea ce suscita imediat reacția violentă a 
logicii speculative”. Cum adică? Simplu: „Întruparea va rămîne 
totdeauna nebunie şi sminteală pentru mintea omului... Omul 
Isus ar fi putut foarte bine să existe în Palestina; nu divinizarea 
lui de către ucenici, cît wmanizarea lui Dumnezeu se arată 
inacceptabilă”. Si aici este un loc în care Evdokimov 
sintetizează lucrurile, peste timp, exemplar. Nu mă pot abtine 
să nu-l citez: „Omul care se declară Dumnezeu este insu- 
portabil pentru iudei, Dumnezeu devenit om este o sminteală 
pentru grec; Vechiul Testament cunoaşte pe Dumnezeu, dar nu 
concepe un Dumnezeu suferind; misterele greceşti cunoşteau 
imaginea unui Dumnezeu suferind, dar nu-L cunoşteau pe 
Dumnezeu. Noul Testament îi descoperă pe amindoi”, si îi 
descoperă ca nefiind absenţi şi nefiind mai mulţi. Asta vrea 
Anselm si de aceea insipiens nu-l deranjează. În fond, lui 


i Ibidem, op. cit., p. 16. 

Ibidem, nota 1, p. 16. Când insipiens spune ce spune, nu o face nici 
cu rațiunea şi nici cu mintea. O face cu/in inimă. Citez din 
Evdokimov: „simplificările pozitiviste reduc păcatul la ignoranță, 
crima la influența mediului social, răul la imperfecţiune şi asceza 
la igienă. Noţiunea de păcat a pierdut orice audienţă, nimeni nu 
mai înțelege ce semnifică aceasta. Or, după definiţia celui de-al 
VI-lea Sinod ecumenic, păcatul este boala spiritului. Se ştie, după 
P. Janet, că «nebunia este pierderea funcţiei realului». Un alienat 
nu mai percepe realitatea ca ceilalți. A nu mai percepe păcatul şi 
contrariul lui, sfintenia, este o dezordine funcţională, o formă de 
nebunie spirituală” (/bidem, p. 54; şi aici Evdokimov citează 
Psalmul 13, 1). 

Anselm, insipiens îi face serviciul cel mai mare. Un Karl Barth 
reiterează un aspect care, dacă nu este înțeles, năruie proba lui 
Anselm: scopul probei nu e acela de a dovedi existența lui 
Dumnezeu prin procedee exclusiv raționale (şi nu e în primul 
rind aşa ceva). Proba vrea altceva: să arate că eu, ființă 
rațională, nu-l pot nega raţional pe Dumnezeu după ce am aflat 
cine este El. Karl Barth opinează că Anselm face o distincție 
între idee şi ceea ce ideea reprezintă. Ceea ce neagă nebunul 
nu este ideea ca atare; nebunul neagă ce reprezintă ideea. /dee 
înseamnă aici Dumnezeu ca esență şi existență; ceea ce 
reprezintă ideea este existența ca prezență şi putere a lui 
Dumnezeu în lume. Nebunul nu contestă o premisă; pe el îl 
sîcîie o consecință. Nu-l deranjează ființa ci prezenţa și, din 
perspectiva prezenței, nebunul nu e altceva decît un iconoclast 
care-şi refuză condiţia tranzitorie de iconodul. Nebunul îşi 
refuză chipul pentru a-şi pune între paranteze asemănarea! În 
concluzie preanselmiană: ,,Cunostinta existenței lui Dumnezeu 
este sădită în chip natural în noi. Dar răutatea celui viclean 
contra firii omeneşti a avut atîta putere încît a tras pe unii în cea 
mai absurdă şi cea mai rea decît toate rautatile, prăpastia 
pierzării, anume de a spune că nu există Dumnezeu. Nebunia 
acestora, arătînd-o tilcuitorul lucrurilor dumnezeiesti, David, a 
spus: «Zis-a cel nebun intru inima sa: Nu este Dumnezeu».” 
Sunt cuvintele lui Joan Damaschin din De fide orthodoxa (I, 3). 


6. Despre teonomia anselmiana 
Dacă eu „cred ca să înţeleg”, şi nu, in primul rind, „înțeleg 


ca să cred”, înseamnă că particip la o experiență. Insipiens şi 
„credinciosul” se raportează diferit la proba anselmiană: 

— insipiens prin auditus rei: dacă argumentul nu are sens 
este pentru că nu pot judeca un lucru doar afirmîndu-l; 

— credinciosul prin Scientia experientis care îi permite de a 
cunoaşte cu adevarat acel „ceva” despre care vorbeşte şi de a-l 
judeca, mai ales că acest „dincolo” de gîndire e chiar „nervul” 
probei anselmiene. 

Adică, în opinia lui Chevalier!, Dumnezeu se revelează 
sustrăgîndu-se: De se per seipsum probat. În acelaşi sens se 
pronunță si Paul Vignaux? după care Anselm, in De veritate, 
defineşte adevărul ca rectitudine: limba se conformeaza 
gîndirii, gîndirea lucrului. După Vignaux: acela care se 
probează pe sine se probează de la sine, iar travaliul din 
Proslogion constă în a converti sentimentul augustinian al 
măreției divine absolute într-un soi de principiu dialectic. O 
atare dialectică ascunde o dispută şi Scriptura află lui Anselm 
adversarul: nesocotitul. Acesta neagă un Dumnezeu al credinței 
(nu pe acela al filosofilor) şi se constituie într-un personaj 
căruia Anselm nu i se adresează direct, dar nici nu-l poate 
ocoli. Proslogion vorbeşte, în realitate, împotriva lui insipiens, 
chiar dacă tratatul pare a fi destinat nemijlocit călugărilor. 

Să vedem ce înțelege Paul Tillich prin experiență. 
Experienţa? constă în participarea la un adevăr obiectiv prezent 
(în Scriptură) şi comentat cu autoritatea lor de Părinţi. O 
asemenea experiență poate deveni cunoaştere, dar faptul acesta 
nu este obligatoriu întrucît credința nu depinde în nici un fel de 


Jacques Chevalier, Histoire de la pensée, vol. II, La pensée 
chrétienne, Flammarion, Paris, 1956, p. 202. 

Paul Vignaux, Philosophie au Moyen Age, Editions Castella, 
Albeuve, Suisse, 1987, p. 89. 
Paul Tillich, Histoire de la pensée chrétienne, Payot, Paris, 1970, 
p. 182. 

cunoaştere, dar cunoaşterea, de orice fel va fi fiind, e îndatorată 
credinţei. Printr-o comparaţie de care uzează Tillich: ştiinţele 
naturii presupun faptul că eu particip la natură, dar participarea 
mea la natură nu sfirseste în mod necesar în ştiinţă (fie ea şi a 
naturii). Paul Tillich spune aici un lucru extrem de interesant, 
anume că Anselm e un „speculativ” într-o epocă în care acest 
termen însemna încă analiza structurilor fundamentale care 
vizau realitatea’. Tillich este hegelian, deşi în contra lui Hegel, 
pe ansamblu, cînd spune că dacă este întemeiată pe experienţă, 
cunoașterea nu are cum să nu ajungă la sistem. Este aici, în 
ciuda pozitivistilor, măcar că nu a tuturora, o trăsătură a 
gîndirii medievale: filosofii medievali ştiu că, pentru a ajunge 
la o gîndire consecventă, au a gîndi sistemic. Termenul 
„sistem”, de altfel, indică ordonarea experienței cognitive in 
aşa fel încît diversele conţinuturi ale experienţei să nu intre în 
contradicție unele cu altele (finalul are a acoperi un adevăr 
integral, o altă afinitate hegeliană pe care Tillich o asumă). 
Numai în acest fel rațiunea poate exprima într-un mod care să 
nu fie i-rational orice experiență de tip religios. E „speculativ” 
Tillich în acest loc: raţiunea autonomă şi doctrina Bisericii, 
conchide el’, se confundă pentru că, spre deosebire de filosofie, 
care nu dă seamă nimănui în mod special, Biserica (doctrina 


Am pus speculativ între ghilimele pentru că termenul poartă cu sine, 
din perspectiva unui pozitivism frust, o nuanţă peiorativă. Un 
simplu exercițiu etimologic demonstrează, lesne, contrariul. 
Trimit aici la „Prefaţa” lui Hegel la Fenomenologia spiritului, la o 
vorbă tulburătoare de acolo: „prin ceea ce mulţumeşte astăzi 
spiritul, trebuie măsurată întinderea a ceea ce el a pierdut” 
(G.W.F. Hegel, Fenomenologia spiritului, Editura IRI, Bucuresti, 
1995, p. 13). Pe scurt, speculativul e în ordinea raſionalului ceea 
ce e abstractul în ordinea concretului: inversul. 

? Paul Tillich, op.cit., pp. 182-183. 

Bisericii, în fapt) nu-şi poate permite o opinie asupra unui 
subiect şi o altă opinie asupra aceluiaşi subiect, sau a unuia 
înrudit, fără vreo legătură între aceste opinii. Rațiunea 
teologică nu se deosebeşte, faţă cu funcția şi scopul ei, în acest 
loc, de raţiunea matematică. Ambele fac inteligibile, după caz, 
experiențe religioase sau matematice, după cum le şi 
ordonează!. 

Acest procedeu de ansamblu este denumit de Tillich „mono- 
teism dialectic” şi în acest tip de monoteism Dumnezeu însuşi 
este în miscare/animatie. Un asemenea Dumnezeu este unul 
vivant şi în El, pe rînd, avem un da şi un nu încît, urmînd lui 
Augustin, Anselm e de acord că Dumnezeu nu este identic lui 
însuşi în felul în care obiectele inerte sunt identice lor însele. 
Dumnezeu este o separare şi o reunire animată/vivantă, de unde 
un fapt fundamental: astfel privite lucrurile, urmează că 
autonomia rațiunii nu este anulată de mister”. Această atitudine 
a lui Anselm, Tillich o numeşte reonomism, şi îl plasează pe 
Anselm, din perspectiva teonomiei, între Augustin și Hegel (şi 
cînd alege pe Hegel, Tillich ezită, ştiind bine că ar fi în 
dezacord cu el, cu Hegel, deşi Hegel era în acord cu Anselm). 
In tot cazul, teonomia, dinspre partea metodei, constă, după 
Tillich, în a recunoaşte misterul fiinţei, dar a nu crede că acest 
mister este un element transcendent si autoritar impus voinţei 
noastre şi care ar aneantiza raţiunea din perspectiva folosinţei 


Aşa procedează şi Anselm care, afirmând că Trinitatea, de pildă, 


poate fi înţeleasă prin mijlocirea factorului raţional, se înscrie în 


__ linia lui Augustin. 

“ Faptul acesta nu face din Anselm un partizan al autonomiei raţiunii 
în sens formal, dar nici un heteronom asemenea acelora care-și 
subsumează rațiunea unei tradiţii pe care nu o înțeleg (Paul Tillich, 
op. cit., p. 183). 


IACI: 


naa 188811 

ei generice, aşa cum crede nesocotitul. Unde se desparte Tillich 
de Hegel si rămîne cu Anselm? În aceeași rațiune dialectică, 
aceea care îi uneşte dar nu poate să nu-i şi despartă. Clar spuse 
lucrurile, raţiunea dialectică este opacă față cu Întruparea 
Cuvintului. Întruparea este, deopotrivă, dialectică, misterioasă 
şi paradoxală. Pentru rațiune, în folosința ei dialectică, aceasta 
pare deja cam mult (Kierkegaard nu va gîndi în alt fel, chiar 
dacă nu îl suportă pe Hegel). Anselm vede altfel lucrurile: e 
vorba aici de planul existenței (lucru valabil şi la Hegel), şi 
acest plan e de pus în legătură cu libertatea lui Dumnezeu (şi 
aici e ,,despartirea” de Hegel), libertatea omului, păcatul şi 
gratia (cercul, asa-zicind, se închide şi aici, dar nu ca la Hegel, 
cumva constrins, ci în felul lui Metodiu de Olimp si Augustin, 
ambii aşa cum se arată în al fiecăruia De libero arbitrio). În 
acest loc, rațiunea (cea hegeliană, vrea să spună Tillich) poate 
încă accepta, dar nu mai poate înțelege. Sfera existenţei (de 
unde şi separarea de Hegel), rațiunea ca atare, e guvernată de 
hotaririle voinţei, nu de necesitatea însăşi a rațiunii. 

Tillich e de acord cu faptul următor: gîndirea teonomică a 
lui Anselm se desfăşoară în argumentele în favoarea existenței 
lui Dumnezeu. Tillich le numeşte „pretinsele argumente in 
favoarea a ceea ce lui Anselm îi convine să numească existența lui 
Dumnezeu”! pe motiv că ele, argumentele, nu ,,existenta” lui 


paul Tillich, op. cit., pp. 184-185. Mircea Vulcănescu a sesizat bine 
lucrul acesta: „Nu ne amintim oare că ceea ce a făcut scandalul 
filosofiei moderne, argumentul lui Anselm, care e încă pentru mulţi 
o piatră de poticnire, nu a fost niciodată un argument, ci o 
rugăciune?” (Mircea Vulcănescu, Posibilităţile filosofiei creştine, 
Editura Anastasia, București, 1996, p. 41). Gânditorul român va 
relua şi dezvolta ideea în studiul „Două tipuri de filosofie 


99 


medievală” (apărut în /zvoare de filosofie. Culegere şi texte, |, 

1942, pp. 18-61). Foarte elegantă prezentarea lui Vulcănescu. O 

reiau, pe puncte: 
a. pentru augustinieni (şi Anselm este un augustinian), dovada 
existenței lui Dumnezeu este lăuntrică: temeiul argumentării e 
trecut prin ființa subiectului; 
b. existenţa de fapt a lui Dumnezeu este dedusă din înțelesul ideii 
de ființă care nu poate să nu fie, încât Dumnezeu este ființa care 
nu poate fi pândită decât ca fiind. Dacă pot gândi o asemenea 
fiinţă, ea şi există; 
c. obiectia de tip kantian: gândirea existenței nu e totuna cu 
existența de fapt; trecerea de la una la alta, de la gandire la 
existenţă, e ilegitimă. Kant are dreptate în măsura in care vorbeşte 
despre taleri (fie ei şi o sută!), căci talerii pot să fie sau să nu fie 
(sunt existenſe contingente). Kant nu mai are dreptate când e 
vorba de Dumnezeu, care nu poate să nu fie; 
d. obiectia de tip kantian nu este eficientă împotriva tipului de 

gândire augustinian. Perseverarea in obiecſie arată un singur 
lucru: mintea celui care obiectează nu e în lumină (cu termenii lui 
Anselm: în afara ființei necesare si în cazul căreia nu pot separa 
existenţa de esenţă, pot opera, în orice alt caz, separarea existenţei 
de esenţă); 
e. deductia care sfârşeşte proba anselmiană nu e o sinteză (în 
sensul în care predicatul ar adăuga vreo calitate pe care subiectul 
nu o poseda iniţial, ca în exemplul: Dumnezeu este ființa — 
„ființa”, ca predicat, nu adaugă subiectului „Dumnezeu” nimic 
nou; predicatul era deja inclus în subiect), ci doar analiza unei 
noțiuni (predicatul) pe care o descoperă prin iluminare în 
conceptul lui Dumnezeu (subiectul). Propoziția cu pricina este una 
analitică şi apriori şi, în cazul fiinţei perfecte, ea chiar aşa trebuie 
să şi fie. Sinteticul apriori începe de la om, nu de la Dumnezeu si 
acest sintetic apriori este, şi ontologic şi gnoseologic, dovada unei 
imperfectii. Replica augustiniană faţă cu obiecſia kantiană (in 
continuarea lui Gaunilon) este una tipică: „nu ți-aş fi argumentat, 

Dumnezeu vor să o probeze. Argumentele lui Anselm (din 
Monologion şi Proslogion) sunt străine unui asemenea scop. 

Să luăm un exemplu, şi anume argumentul cosmologic (îl 
numesc aşa la modul generic, întrucît argumentele din 
Monologion se subsumează, toate trei, modului cosmologic de 
argumentare). După Tillich, argumentul cosmologic tine mai 
curînd de filosofia religiei, pentru că în el avem de-a face cu o 
analiză existențială a finitudinii, şi doar aşa considerată această 
analiză este justă şi utilă. Totuşi, conchide Tillich, această idee 
e combinată cu un realism metafizic care asimilează 
universalele gradelor fiinţei, încît argumentul cosmologic 
construieşte un soi de ierarhie a conceptelor în interiorul căreia 
fiinţa absolută şi binele absolut nu sunt doar calități ontologice, 
ci realități ontice, caz în care, de pildă, fiinţa supremă este 
aceea care posedă maximum de universalitate. Prin urmare, 
argumentul ontologic e just în măsura în care analizează modul 
în care omul constată realitatea: realitatea e finită şi implică 
infinitul. Argumentul este însă contestabil în măsura în care 
aşteptam de la el o demonstrație în virtutea căreia să 
conchidem că existență unei ființe supreme este o certitudine. 
Nu e intimplätor faptul că Anselm însuşi, în Proslogion, 
reproşează acestui argument de a pleca de la relativ pentru a 
face din relativ temeiul absolutului. „Autocritica” lui Anselm 
nu este justă în ceea ce priveşte partea a doua a argumentului, 
nu însă şi în ceea ce priveşte partea lui primă (în care 
analizează infinitul în interiorul finitului). Anselm vrea mai 
mult; vrea un argument direct şi care să nu aibă nevoie de a 


dacă n-ai fi fost convins” (Mircea Vulcănescu, Logos şi eros, 
Editura Paideia, Bucureşti, 1991, pp. 107-109). 

pleca de la lume pentru a ajunge la Dumnezeu. El vrea să afle 
pe Dumnezeu în gîndirea însăşi încît, înainte de a ieşi din ea 
însăşi pentru a se îndrepta spre lume, gîndirea are a fi sigură de 
Dumnezeu. De aceea spun că gîndirea lui Anselm este, cu 
termenul lui Tillich, „teonomică”. Teonomia este o gîndire 
care, voit, renunță la a fi autonomă şi care acceptă că spiritul 
omenesc se releagă fundamentului său divin. Anselm conchide: 
„şi acesta eşti tu, Doamne Dumnezeul nostru” (Proslogion, 3), 
iar Tillich spune: „lată ce numesc eu teonomie”!. 

Ca să conchid faţă cu teonomia anselmiană afirm că, după 
felul cum răspunde criticilor săi, urmează că raționamentul lui 
Anselm nu e un argument în favoarea existenţei lui Dumnezeu, 
ci o analiză a gîndirii omeneşti. Această analiză revine la a 
spune: trebuie să avem un punct de întîlnire între necesitatea 
absolută a gîndirii şi aceea a fiinţei; dacă lucrurile nu stau asa, 


nu putem avea nici un fel de certitudine şi atunci nesocotitul 


paul Tillich, op.cit., p. 186. Cum am spus deja, în faptul teonomic 
gândirea îşi anulează, prin renunțare, faptul de a fi autonomă gi se 
releagă fundamentului ei divin. Proba ontologică e defalcată de 
Tillich în patru secvenţe: 

a. chiar şi nesocotitul înţelege semnificaţia numelui „Dumnezeu”. El 
înțelege că, de vreme ce am recurs la vocabula „Dumnezeu”, ne 
gândim la Absolut; 

b. dacă nesocotitul înțelege că „Dumnezeu” desemnează Absolutul, 
este pentru că ideea de Absolut e prezentă în spiritul omenesc; 

c. există, prin urmare, o formă superioară a fiinţei şi care constă în a 
nu fi doar în intelect, ci şi în realitate; 

d. pentru că este mai bine de a fi, deopotrivă, în intelect şi în afara lui 
decât de a fi doar în intelect, această formă de existenţă, acest fel 
de a fi la modul absolut, are a fi atribuit Absolutului însuşi (Paul 
Tillich, op. cit., p. 187). 

are dreptate. Dar Anselm ştie bine că „omul chibzuit isi 
ascunde ştiinţa, iar inima celor fără de minte își dă pe față 
prostia” (cor insipientium provocat stultitiam — Proverbe 12, 23). 


7. De la Anselm la Toma 


7. 1. Despre Psalmul 13 (52) la Toma 

Sfintul Toma trimite în două rînduri la psalmul cu 
nesocotitul. O face în Summa theologiae (prima pars, quaestio 
2, articulus 1) şi în expunerea psalmilor (Jn psalmos Davidis 
expositio). 

În Summa theologiae, quaestio 2 din prima parte Toma 
tratează problema existenţei lui Dumnezeu si psalmul 52, | (nu 
13, 1) este citat în secvenţa de început: dacă Dumnezeu există, 
este cunoscut prin sine? Jn extenso, locul sună astfel: sed 
contra, nullus potest cogitare oppositum eius quod est per se 
notum ut patet per philosophum, in IV Metaphys. et I Poster., 
circa prima demonstrationis principia. Cogitari autem potest 
oppositum eius quod est Deum esse, secundum illud Psalmi 
LU, dixit insipiens in corde suo, non est Deus. Ergo Deum esse 
non est per se notum. Traduc şi completez locurile aristotelice: 
nu se poate gindi ceva contrar unui lucru cunoscut prin sine, 
dupa cum spune Filosoful in Metafizica, IV, 3, 3 si in Analitica 
Posteriora, I, 10 fata cu demonstrarea primelor principii. Adică 
nimeni nu poate gîndi contrariul faptului că Dumnezeu există, 
aşa cum spune psalmistul (52, 1): dixit insipiens in corde suo, 
non est Deus. Prin urmare, existența lui Dumnezeu nu este 
cunoscută prin sine. Apoi Toma continuă spunînd că un lucru 
poate fi cunoscut prin sine în două feluri: unul prin sine dar nu 
pentru noi, altul prin sine dar şi pentru noi. În continuare Toma 
este kantian (la drept vorbind Kant este tomist) şi face diferența 
între propoziţiile analitice şi cele sintetice pe linia raporturilor 

stabilite între părţile propoziției. În articolul 2 se întreabă dacă 
existenţa lui Dumnezeu este demonstrabilă pentru a încheia cu 
articolul 3 unde răspunde la întrebarea: oare Dumnezeu există?, 
şi oferă cele cinci căi. Toate acestea au loc în Summa 
theologiae. 

Cum comentează Toma Psalmul 13? Să vedem. Spune ca 
psalmistul condamnă nebunia duşmanilor şi scoate în evidenţă 
răutatea lor. Ca subtemă, prin urmare adiacent, psalmistul 
focalizează două lucruri: intriga duşmanilor şi speranța 
eliberării. Intriga este stipulată, apoi autentificată. Mindria este 
începutul păcatului şi începutul mândriei constituie deja 
negarea lui Dumnezeu. Prin urmare, răutatea începe in 
momentul în care omul nu-l mai are în inimă pe Dumnezeu şi 
din acest motiv, comentează Toma, se spune: dixit insipiens in 
corde suo, non est Deus. Este posibil, totuşi, ca un asemenea 
lucru să fie spus? Dicere in corde est cogitare. Sed numquid 
potest cogitare Deum non esse? Anselmus dicit, quod nullus 
potest. Item Damascenus. Cognitio Dei naturaliter omnibus est 
inserta; naturaliter cognitia nullus potest cogitare non esse. 
Adică a vorbi inimii înseamnă a gîndi. Şi cu toate acestea este 
oare posibil să spună cineva că Dumnezeu nu există? Anselm şi 
loan Damaschinul spun că nimeni nu este capabil de acest 
lucru. Conceptul de Dumnezeu este dat în mod natural în toți 
oamenii. Prin urmare, ceea ce este conferit în mod natural nici 
nu poate fi negat din perspectiva existenței lui. Toma 
nuanțează; cu toate acestea, adică în pofida argumentului ad 
gentium dublat de acela al ineitätii, avem a vorbi de conceptul 
de Dumnezeu în două moduri: unul raportat la sine, celălalt la 
noi înşine. Dacă vom rationaliza conceptul de Dumnezeu fata 
cu primul mod, atunci nu există nici un dubiu ca nu poate fi 
conceput ca nonexistent întrucît nici o propoziție al cărei 
predicat este inclus în definiţie nu poate fi concepută ca falsă 

prin propria natură. E necesar însă a aminti faptul că existenţa, 
în cazul lui Dumnezeu, aparţine unui ordin diferit deoarece 
ființa lui Dumnezeu este simultan şi substanța sa. Ergo: oricine 
vorbeşte despre Dumnezeu în raport cu Dumnezeu însuşi, 
vorbește despre ființa lui Dumnezeu. Din acest motiv, raportat 
la El însuşi, Dumnezeu nu poate fi conceput ca nonexistind. În 
felul acesta, spune Toma, gîndeşte loan Damaschin. Datul 
natural este cunoscut indeterminat, acategorial, prin urmare 
Dumnezeu există în ciuda nesocotitului (măcar că nesocotitul, 
repet, nu existența lui Dumnezeu o pune la îndoială). Însă ceea 
ce Dumnezeu este ca atare nu ţine de acest dat natural 
(ineitatea), căci Dumnezeu este, mai întîi, un dat al credinţei. 
Poate să spună cineva că Dumnezeu nu există cînd crede că nu 
este atotputernic şi nici interesat de acţiunile omeneşti: quis es 
omnipotens ut serviamus ei? — lov 21, 15. 

Ei bine, spune Toma, acest aspect poate fi translat iudeilor 
care susțin că Isus este om şi nu Dumnezeu: potest referri ad 
Judaeos dicentes Christum hominem purum esse, non Deum. 
[...] Qui Judaei, non credentes ipsum qui promissus erat in 
lege, dicunt, non est Deus, iste scilicet qui nobis praedicat. Et 
hoc dixit, insipiens, quia Dei sapientiam recipere noluerunt 
oculos mentis excaecatos. Şi Toma citează pe rind Joan 10, 33, 
Psalmul 81, 5 si Cartea Infelepciunii 2, 21. Conchide Toma: 
poate pacatosul este criticat aici — mai intii pdcatul (care este in 
inima sa, in corde suo), apoi actele sale păcătoase (si care sunt 
corupte) di, in fine, obiceiurile păcătoase (ele sunt 
abominabile). Păcătosul este nebun, nesocotit, întrucît nu 
posedă înțelepciunea şi nici nu are acces la cele spirituale (/ 
Corinteni 2, 14). Dacă este lipsit de principii, nesocotitul nu 
poate să nu comită erori. Corpul corupției este datorat 
înlăturării principiului natural de principii exterioare. Principiul 
natural al sufletului este iubirea de Dumnezeu. Cînd iubirea 
exterioară (concupiscenta, pofta) sau alte păcate biruiesc 

iubirea de Dumnezeu, iubirea aceasta este şi înlăturată. Nu la 
întîmplare după ce se spune non est Deus se adaugă: sunt 
corupți. Jeremia 5, 12 spune: negaverunt Deum, et dixerunt, 
non est ipse iar Ecclesiasticul 21, 17 zice: cor fatui, scilicet 
peccatoris şi, adaugă Toma: quasi vas confractum (inima 
celui nebun, numit păcătos, este ca un vas spart”). Deloc 
obscur este pentru Toma faptul că păcătoşii sunt corupți de 
acţiunile lor rele (corrupti ergo sunt, peccatores per malum 
actum), iar loan 3, 19 consideră că acţiunile păcătoşilor sunt 
rele pentru că păcătoşii s-au îndepărtat de bună voie de bine şi, 
prin consecinţă, capacităţile lor naturale au fost corupte. Numai 
cîtă vreme iubirea de Dumnezeu sălăşluiește în sufletul omului, 
omul este plăcut lui Dumnezeu. Nebunul se pune în slujba 
idolului şi ajunge la fel de uricios ca şi acela pe care îl iubeşte 
(Osea 9, 10). Căci dacă adevărul e întotdeauna frumos, 
frumuseţea nu este mereu adevărată. 


7. 2. Epistola ad ducissam Brabantiae 

În jurul anilor 1270-1272 Toma răspunde ducesei de 
Brabantiae, ducesă, pare-se, binevoitoare faţă cu ordinul 
dominicanilor. În răspunsul său, Toma uzează de toate 
artificiile retoricii: „am primit scrisoarea Excelenței Voastre şi 
citind-o mi-am dat seama de grija pe care o purtaţi supușilor 
voştri cit şi de simpatia caldă pe care o nutriti față de Ordinul 
nostru. Mulţumesc lui Dumnezeu că a sugerat inimii voastre 
principii virtuoase atît de nobile”!. Se vede, Toma ştie să 
capteze bunăvoința! Iată şi un alt fel: „cît despre ceea ce îmi 
cereti în această scrisoare — de a vă răspunde la anumite 
probleme, pentru mine a fost o chestiune dificilă, mai ales 
datorită ocupatiilor mele universitare, drept pentru care aş fi 


S. Thomae, Opera Omnia, T. XLII, Epistola ad ducissam 
Brabantiae, Ed. Leoniana, Roma, 1979, pp. 375-378. 

preferat să interpelati pe alţii, mai versati decît mine în această 
problematică. Gîndindu-mă însă că ar fi deplorabil fata cu zelul 
domniei voastre si o ingratitudine față de afectul domniei 
voastre să nu vă răspund, iată că încerc să vă ofer răspunsuri cît 
mai clare posibil la interogatiile propuse”. Ce vrea ducesa? Opt 
lucruri, aşa cum rezultă din cele opt articole care constituie 
conţinutul scrisorii de răspuns. Pe scurt, iată ce întreabă ducesa 
şi ce răspunde Toma. 

1. Ducesa întreabă dacă este permis a se impune taxe 
fiscale evreilor şi cînd anume. Toma răspunde: întrebarea este 
formulată în termeni universali, totuşi, se poate da următorul 
răspuns: trebuie să ne comportăm virtuos şi față de necreştini 
pentru a nu ofensa numele Domnului (/ Corinteni 10, 32), prin 
urmare să nu se ceară de la evrei acele servicii care nu au 
existat în trecut. Motivul este unul foarte simplu: ceea ce nu 
este obişnuit nelinişteşte spiritul omenesc. Ducesa insistă: 
evreii ducatului meu au totul prin cămătărie, deci e nevoie de 
taxe. Toma spune: 

— evreii nu pot reţine bunurile pe care le au de la alţii; 

la fel, ducesa nu poate reţine bunurile pe care evreii le dau 
ei şi care sunt de la alţii; 

— excepția este: ducesa poate păstra bunurile pe care evreii 
le-au luat strămoşilor ei; 

— dacă evreii au luat bunurile altora atunci ele trebuie 
restituite. 

2. A doua întrebare: un evreu, violator al legii, poate fi 
supus unei amenzi pecuniare cînd nu posedă alte bunuri decit 
împrumuturile? Toma e superb aici: în conformitate cu ceea ce 
am afirmat mai sus, spune el, este indicat să i se aplice o 
pedeapsă pecuniară pentru a nu trage avantaje din nedreptatea 
pe care a făptuit-o. Mai mult, spune Toma, ca într-un fel de 
ecumenism juridic, un evreu cît şi un alt oricare creditor trebuie 

să fie pedepsiți cu amendă în măsura în care se cunoaşte că nu 
este posesorul legitim al bunurilor care îi sunt confiscate. 

3. Ducesa întreabă dacă este licită acceptarea ofertelor 
pecuniare (sau alte donaţii) de la evrei. Da, spune Toma, este 
licit faptul acesta, însă e mai convenabil a restitui aşa ceva 
proprietarilor legitimi sau a oferi (nu deturna) altor scopuri 
resursele în cauză. 

4. Altă întrebare a ducesei: cînd primesc de la un evreu o 
sumă mai mare decît cea impusă creștinilor, ce fac cu 
excedentul? Principiul, zice Toma, este acela al restituirii. 

5. A cincea întrebare: este permisă vînzarea 
responsabilităţilor publice? O dublă dificultate vede aici Toma. 
Prima privește vînzarea oficiilor şi trimiterea este la / 
Corinteni 6, 12, apoi Exod 18, 21-22. A doua are în vedere 
suma oferită şi garanţia pentru oficiu. 

6. Este legitimă impunerea de noi taxe supuşilor? Răspuns: 
persoanele investite cu putere temporală au fost puse de 
Dumnezeu nu ca să caute bunăstarea lor individuală, ci pentru 
binele comun (Exod 22, 27; 34, 2-3; Ezechiel 45, 8; Luca 3, 14; 
l Corinteni 9, 7). 

7. Dacă funcţionarii, depăşind limitele stabilite prin lege, 
iau bani în plus şi nu îi dau seniorului? Răspunsul este evident, 
spune Toma. Dacă suma ajunge la senior, o restituie, dacă nu 
poate, o donează în scopuri caritabile. 

8. „În fine, scrie Toma, doriţi să ştiţi dacă este oportun să-i 
constringeti pe evreii din ducatul vostru să poarte un semn de 
recunoaştere care să-i distingă de creştini”? Răspunsul, 
conchide dominicanul, „este facil şi corespunde cu decretul 
Conciliului general: într-un stat creştin evreii de orice sex 
trebuie să se deosebească de toți ceilalți printr-un semn al 
veșmintelor. De altfel este prescris de legea lor de a pune 
filacterii la capetele mantiei, pentru a se diferenţia de alţii. 

Acestea, ilustră şi devotată doamnă, sunt soluţiile pe care le- 
am păsit la multiplele voastre probleme. Departe de mine 
gîndul de a vă constrînge să urmaţi ideile mele, dar vă îndemn 
să ascultați de persoanele mai versate în materie decît mine. 

Vă doresc o guvernare prosperă şi stabilă”. 


8. De-a stînga la dreapta 


„Un frate l-a întrebat pe avva Pimen despre supărarea 
gindurilor. Si i-a zis lui batrinul: acest lucru este asemenea cu 
un bărbat ce are foc de-a stînga şi un pahar cu apă de-a dreapta; 
deci de se va aprinde focul, va lua apa din pahar şi-l va stinge. 
Focul este saminta vrăjmaşului iar apa însemnează a se arunca 


sl 


pe sine înaintea lui Dumnezeu”. 


! Patericul, Episcopia Ortodoxă Română, Alba- Iulia, 1997, p. 185. 

Adevăr, reprezentare şi interpretare! 


Truth, Representation and Interpretation 
(Abstract) 


The aim of this Study is to determine several points of 
reference regarding the way in wich Karl Popper built up his 
philosophical discourse. 1 locate two specific ways in which 
Popper interpreted and used ideas belonging to other 
philosophers. Thus 1 distinguish in Popper between a 
projective hermeneutics (where the author uses a thesis that 
forms a part of his own philosophy in order to reconstruct and 
understand the ideas of another philosopher) and an 
ideological hermeneutics (where he uses a statement 
expressing an interest of the community whereof he is a 
member in order to interpret and reconstruct the text of 
another philosopher). In so doing I also highlight the 
considerable _asymmetry between a representationalist 
hermeneutics, and a projective and, respectively, an 
ideological one. Whereas in the first case the interpreter 
wishes tò unveil a truth about the philosophical text, in the 
other two he is rather expressing a desire to talk about 


' Acest text reprezintă o versiune revizuită (si, sper eu, ceva mai 
clară) a subcapitolelor 11.3 şi 11.4 din articolul „Discursul filosofic 
ca modalitate de validare a unei «logici»: cazul Popper”, pe care l- 
am publicat în revista Argumentum, Nr. 2, 2003/2004, Editura 


Fundației Axis, lagi, pp. 15-49. 

himself, his own beliefs and convictions, or about the beliefs of 
his community of reference. 


Dacă ar fi să facem uz de o distincție conceptuală neslefuita, 
des utilizată (mai ales de istoricii filosofiei) pentru a separa 
între diversele stiluri de filosofare, am spune că există, pe de-o 
parte, filosofii pur constructive, axate mai ales pe propunerea 
unor soluții mai mult sau mai puţin originale la probleme 
filosofice consacrate, şi, pe de altă parte, filosofii polemice, 
care îşi extrag substanța din interpretarea şi evaluarea critică a 
textelor şi argumentelor propuse de alti filosofi. În prima 
instanță, în investigația de faţă îmi propun să cercetez 
strategiile logico-hermeneutice prin care Karl Popper a reuşit 
să-şi articuleze propriul discurs filosofic. Filosoful austriac a 
construit un tip de filosofie pe care o putem situa, fără 
probleme, în cea de-a doua categorie menţionată mai sus. 
Aceasta nu înseamnă că filosofia popperiană ar fi lipsită de 
dimensiunea constructivă; ba dimpotrivă. Totuşi, mi se pare că 
modul în care filosoful austriac a înţeles să se raporteze la o 
serie de texte, argumente sau distincţii conceptuale propuse de- 
a lungul istoriei filosofiei transformă filosofia popperiană într-o 
instanţiere extrem de reuşită a filosofiei de tip polemic. Analiza 
modului în care Popper şi-a articulat propriul discurs nu este 
aici decît un pretext pentru a desfăşura o serie de investigații 
asupra unor chestiuni mai generale şi mai importante, cum ar fi 
evaluarea- specificului activităţii de interpretare a textelor 
filosofice şi stabilirea gradului în care această activitate poate fi 
subsumată activității mai generale de căutare a adevărului. 
Teza pe care doresc să o susțin este aceea că, în activitatea de 
interpretare, hermeneutul nu trebuie să fie în căutarea vreunui 
adevăr, ci în căutarea unor mijloace cît mai adecvate cu 

ajutorul cărora să exprime interesele proprii sau pe cele ale 
comunităţii din care face parte. | 

Demersul meu se va desfăşura pe parcursul mai multor 
etape: în primul rînd, voi face un scurt experiment imaginar şi 
voi încerca să văd cum ar fi arătat o istorie a filosofiei scrisă de 
Karl Popper. Această întreprindere mă va ajuta să stabilesc, în 
al doilea rînd, articulațiile metodei de interpretare pe care a 
utilizat-o Popper atunci cînd a selectat, din textele altor filosofi, 
problemele, temele sau argumentele pe care el le-a analizat şi 
discutat critic. În al treilea rînd, plecînd de la metoda 
popperiană de interpretare, voi încerca să evaluez o problemă 
fundamentală pentru orice teorie a interpretării: în ce măsura 
adevărul joacă sau poate juca rolul unei idei regulative în 
interpretare? Pe această bază, voi distinge între două tipuri 
distincte de hermeneutică: hermeneutica reprezentationala (cea 
care încearcă să ne ofere o reprezentare cît mai exactă a unor 
condiţii - esenţiale - de posibilitate a textului) şi hermeneutica 
proiectivă (cea care nu îşi propune să reprezinte corect ceva 
esenţial pentru un text, ci să instituie un sens). În al patrulea 
rind, pe baza acestor distincţii, voi încerca să ofer o 
reconstrucție a perspectivei din care Popper a analizat şi a 
interpretat ideologic o serie de texte ale filosofiei clasice. 


1. Cum ar fi arătat o istorie a filosofiei scrisă de Popper? 


Nu putem înţelege felul în care s-a constituit discursul 
filosofic popperian dacă nu analizăm modul în care ideile şi 
temele filosofiei clasice ori contemporane şi-au găsit rezonanță 
în scrierile popperiene. În cele ce urmează voi pune in evidență 
cum anume a reuşit Popper să valorifice critic ideile altor 
filosofi, pentru a-și promova ideile proprii sau pentru a apăra 

anumite idealuri ale comunităţii de care se simţea legat. În acest 
scop, apelez la un fel de experiment imaginar, încercînd să-mi 
imaginez cum ar fi fost structurată şi construită o istorie a 
filosofiei scrisă de Karl Popper. Acest experiment ma va ajuta, 
în primul rînd, să-i reperez pe acei gînditori pe care Popper i-a 
socotit importanţi atît pentru istoria filosofiei în genere, cît şi 
pentru geneza propriilor sale idei filosofice, iar în al doilea rind, 
să identific modul specific în care Popper s-a folosit de ideile 
filosofiei clasice pentru a-şi susţine şi argumenta propriile idei 
filosofice. 

Plecînd de la principalele teme şi motive prezente în 
filosofia sa, am putea crede că o eventuală istorie popperiană a 
filosofiei ar fi fost centrată pe urmărirea destinului pe care l-au 
avut două concepte: cel de libertate şi cel de cunoaştere. Prin 
„libertate”, Popper a avut în vedere libertatea politică, iar prin 
,cunoastere” - acea tendință a oamenilor de a încerca să se 
apropie gradual de o înțelegere cît mai corectă a realităţii fizice 
şi istorice. Cu alte cuvinte, n-am fi avut de-a face cu o istorie 
tip „cronică”, adică o simplă înşiruire a unor consemnări de 
tipul „omul, viata şi opera”, ci cu veritabile reconstructii 
raționale ale trecutului filosofiei. Aşa cum nota şi Rorty, 
Popper şi-ar fi rezervat dreptul (aşa cum a făcut-o cu multe 
ocazii) de a-i reeduca pe anumiţi filosofi în spiritul filosofiei 
sale, chiar înainte de a-și fi început disputa cu ei’. Aşadar, 
istoriile oferite de Popper ar fi fost nişte reconstructii rationale 
ale destinului filosofic ale celor două concepte esenţiale pentru 
gindirea occidentală — conceptul de libertate şi cel de 
cunoastere. 


Richard Rorty, „Istoriografia filosofiei: patru genuri”, in Richard 
Rorty, Adevăr şi Progres, Eseuri filosofice 3, Editura Univers, 
Bucureşti, 2003, p. 191. 

Am putea crede — şi nu am greşi prea mult — că Popper ne-a 
lăsat schița unei istorii a filosofiei, centrată pe conceptul de 
libertate politică, în Societatea deschisă şi duşmanii ei. Chiar 
dacă scopul acestei lucrări era vizibil diferit, dat fiind că 
întîlnim aici multe capitole de analiză sistematică a unor 
concepte şi teorii, sunt pe deplin încredințat că o istorie 
popperiană a filosofiei — în partea destinată analizei diferitelor 
construcții ale conceptului de libertate politică — ar fi trecut în 
revistă, în primul rînd, scrierile autorilor analizati în Societatea 
deschisă: Platon, Aristotel, Hegel, Marx etc. Partea ce ar fi 
dedicată înțelegerii evoluţiei conceptului de cunoaştere, într-o 
posibilă istorie popperiană a filosofiei, ar fi mai greu de 
reconstituit şi asta pentru că Popper nu a lăsat nici o lucrare 
consacrată în acest sens. Însă referirile la problemele clasice ale 
cunoaşterii nu sunt cu totul absente, în scrierile sale. Plecînd de 
la unele articole şi conferințe am putea stabili, cu un anumit 
grad de probabilitate, momentele importante dintr-o istorie 
popperiană a filosofiei, centrată pe problema cunoaşterii. De o 
atenţie deosebită s-ar fi bucurat filosofii ionieni, în special 
Thales şi Anaximandru, căci de activitatea acestor filosofi a 
legat Popper apariţia atitudinii critice în filosofie. Platon ar fi 
avut un loc asigurat într-o astfel de istorie, dat fiind că prin el 
capătă sens distincția lui Popper dintre „epistemologia 
optimistă” şi „epistemologia pesimistă”, dar şi Aristotel, 
datorită credinţei sale în virtuțile cognitive ale definiţiei de tip 
esentialist. S-ar regăsi acolo şi Bacon, pentru încrederea 
nemăsurată acordată observaţiilor în procesul cognitiv, dar şi 
Descartes, pentru convingerea că raţiunea ne poate garanta 
adevărul. Ar trebui să mai apară în acea istorie — şi nu în 
ultimul rînd — David Hume, pentru argumentul său împotriva 
inducției, iar Kant ar fi descris un rationalist critic avant la 

lettre, dacă nu ar fi ratat această şansă prin faptul că nu a fost 
suficient de critic cu fizica lui Newton. O istorie popperiană a 
filosofiei ar mai fi amintit, poate, şi de Berkeley, Hegel sau 
Mill, însă informaţiile din textele lui Popper cu privire la 
modul în care au tratat aceşti autori problema cunoașterii sunt 
destul de reduse. În schimb, este sigur că, dacă ar fi urmărit 
această problemă pînă în zilele sale, din istoria respectivă nu ar 
fi lipsit Russell, Wittgenstein, Carnap sau Schlick. 
Deocamdata, am incercat si deslusim care ar fi fost autorii pe 
care Popper i-ar fi evocat, cu precădere, într-o eventuală istorie 
a filosofiei. În următorul subcapitol voi încerca să desluşesc 
criteriile posibile ce ar putea sta la baza acestei selecții. 


2. Selectarea informaţiei relevante şi interpretarea 
istorică 


Dar Popper nu s-ar fi mulțumit să invoce o listă de nume şi 
să clarifice o serie de teme filosofice, de pildă problemele 
cunoaşterii, aşa cum le-au dezvoltat autorii clasici. El ar fi 
încercat să vadă doar acele soluții care sunt importante prin 
prisma propriei sale filosofii. Pentru o înțelegere mai adecvată 
a modalității de expunere pe care ar fi adoptat-o Popper într-o 
istorie a filosofiei, trebuie să avem în vedere acele exigenſe 
care, după filosoful austriac, ar trebui satisfăcute de orice 
demers istoric. Voi arăta în cele ce urmează cum înțelegea 
Popper istoria în genere şi ce anume credea el că ar trebui 
urmărit în expunerea istorică a unor fapte sociale, politice, 
militare sau culturale. 

Popper era absolut sigur că istoria nu poate fi înțeleasă drept 
o serie de evenimente care apar cu necesitate datorită acţiunii 
unor legi implacabile. Nu există legi universale în istorie şi, 

prin urmare, modelul explicativ din ştiinţele naturii, modelul 
nomologic-deductiv, este inaplicabil in istorie. În istorie, 
faptele care trebuie explicate sunt evenimente singulare ce nu 
pot fi „conectate” la anumite legi universale. Pentru o bună 
intelegere a faptelor istorice trebuie elaborat un model cit mai 
adecvat, care trebuie să surprindă /ogica evenimentului sau a 
situaţiei respective. A construi un model înseamnă „a explica şi 
înțelege evenimentele in termenii acțiunilor umane şi a 
situațiilor sociale”. Ce elemente ar fi relevante în analiza 
logicii unei situaţii sociale sau cultural-istorice? În primul rînd, 
instituţiile sociale sau culturale existente în epoca respectivă. 
Ele reuşesc să impună un anumit mers al ideilor şi al indivizilor 
în aproape orice situație. În al doilea rind, trebuie luate în calcul 
scopurile de care sunt animați actorii prezenţi într-o anumită 
situaţie. În al treilea rind, este relevantă $i informaţia de care 
dispun actorii. Informaţiile şi scopurile nu sunt înțelese de 
Popper „ca fapte psihologice, stabilite prin legi psihologice, ci 
ca elemente ale situației sociale obiective”. Cu alte cuvinte, 
pentru a reconstitui logica unei situaţii ar fi nevoie să luăm în 
considerare influența exercitată de anumite instituţii, scopurile 
celor implicaţi în situaţia respectivă şi informaţia de care 
aceştia dispun. 

Dacă ar fi să luăm în calcul aceste elemente, în analiza unui 
text filosofic, ar trebui să fim atenţi, crede Popper, la influența 
exercitată de instituţii, de la cele politice pînă la cele cultural- 
educative, la problemele socotite semnificative de autor în 
contextul vizat şi, nu în ultimul rînd, la geneza profilului 
intelectual al ginditorului, la cărţile citite de acesta, la 


"Karl R. Popper, Mitul contextului, Editura Trei, Bucureşti, 1998, p. 
218. 
* Ibidem, p. 220. 

influenţele pe care le-a suferit, la presupozitiile mai mult sau 
mai puţin asumate. Faptul că aceste elemente sunt determinante 
în înţelegerea unei situaţii cultural-istorice concrete a fost 
recunoscut încă de Chladenius, Schleiermacher sau Dilthey. 
Popper accentuează numai că reconstrucția logicii unei situaţii 
reprezintă un proces selectiv. Orice fel de istorie „trebuie să fie 
selectivă dacă nu vrea să se înece sub un şuvoi de materiale 
lipsite de valoare şi necorelate între ele“. Cel care îşi propune 
înțelegerea unui fapt social, politic sau cultural trebuie să 
accepte introducerea „în mod conştient a unui punct de vedere 
selectiv preconceput în cercetarea istorică, adică scrierea 
istoriei care ne interesează personal. (...) Toate materialele 
disponibile care au vreo legătură cu punctul nostru de vedere 
trebuie luate în considerare cu grijă şi obiectivitate”?. Aşadar, 
atunci cînd se reconstituie logica unei situaţii, trebuie să se 
plece de la un punct de vedere ce ne interesează personal” şi 
trebuie lăsate deoparte toate acele date ce nu au vreo legătură 
cu punctul de vedere de la care plecăm. Acestui tip de 
înțelegere a unui fapt sau eveniment Popper îi dă numele de 
interpretare istorică. 

Atunci cînd analizează textele filosofilor clasici care au avut 
în atenţie problema cunoaşterii, Popper respectă întocmai 
exigenţele stabilite de el însuşi, cu privire la interpretarea 


! Idem, Mizeria istoricismului, Editura All, București, 1996, p. 108. 

Ibidem, pp. 108-109. 

? Acest punct de vedere poate fi privit, la limită, ca pe o ipoteză. De 
regulă, aceste puncte de vedere nu pot fi testate şi, deci, nici 
respinse. Acesta ar fi, poate, cel mai mare inconvenient al 
interpretării istorice, aşa cum o numeşte Popper. 

istorică!. Teze precum: „spiritul critic înseamnă dezbaterea 
rațională a unor ipoteze, teorii, argumente ce pot fi dovedite, în 
ultimă instanță, ca fiind false”, „adevărul unei opinii nu 
depinde de sursa din care aceasta provine”, „creşterea 
cunoaşterii ştiinţifice este posibilă mai degrabă prin avansarea 
unor teorii îndrăzneţe decît prin observaţia sistematică”, „nu 
există observaţie pură, independentă de orice teorie” etc. 
reprezintă puncte de vedere preconcepute, din locul cărora 
Popper i-a înţeles pe Anaximandru ori pe Platon, pe Aristotel 
ori pe Descartes sau Bacon. Au devenit astfel relevante doar 
acele gînduri, acele texte, acele argumente clasice care veneau 
in întîmpinarea tezelor preconcepute, în conformitate cu 
principiul selectivității. Popper nu a fost interesat de doctrina 
acestor ginditori, şi nici nu a încercat o expunere în amănunt a 
diferitelor texte, aşa cum se obișnuiește în istoria consacrată a 
filosofiei. O doctrină, un argument, un text sau o relaţie dintre 
filosofi au fost puncte de interes pentru Popper doar în măsura 
în care i-au oferit posibilitatea de a le reconstrui logic din 
perspectiva uneia dintre tezele sale. Putem spune acum că o 
istorie popperiană a filosofiei, dedicată problemei cunoaşterii, 
ar fi fost o istorie reconstruită plecînd de la unele teze de bază 
ale raționalismului critic. 


3. Hermeneutica de tip proiectiv 


Reconstrucția „logicii situationale” si interpretarea istorică 
pot fi încadrate într-un tip de hermeneutică mult deosebită de 


1 * . . * a a 0 . Lă 
Chiar şi atunci când urmărește în istoria filosofiei probleme precum 
cea a libertăţii sau cea a raportului corp-minte, Popper se va 
conforma regulilor interpretării istorice. 

cea: tradițională. Spre deosebire de conceptul clasic de 
interpretare, care era susținut de o hermeneutică 
reprezentationald, tipul de interpretare propus de Popper ar 
putea fi subsumat hermeneuticii de tip proiectiv. Hermeneutica 
reprezentationala încearcă să prindă sensul unui text printr-o 
reprezentare adecvată a intenţiei autorului, a presupozitiilor ce 
organizează textul, a influențelor ce au făcut posibil acel text, a 
contextului socio-politic în care a apărut acel text etc. Sensul 
unui text ar deveni vizibil atunci cînd ne formăm o imagine 
corectă despre unul sau mai multe dintre elementele amintite 
mai sus. Este ca şi cum sensul ar fi ,,ingropat” în text, putînd fi 
adus la lumină printr-o reprezentare adecvată a elementelor de 
care acesta se presupune că ar fi puternic legat. 

Hermeneutica proiectivă nu mai este o hermeneutică a 
sensului găsit sau descoperit, ci a sensurilor instituite. Atunci 
cînd Popper reconstruieşte logica unui text, a unei situaţii, el nu 
este interesat să găsească vreun sens, ci să instituie unul. Teza 
sau punctul de vedere privilegiat în jurul căruia se realizează 
această reconstrucție devine unul dintre multiplele sensuri 
posibile. Textul nu mai are un singur sens, ci o pluralitate de 
sensuri. Sensul nu mai este descoperit sau „dezgropat”, ci 
proiectat şi instituit. 

Practicînd o astfel de hermeneutică, Popper ar putea primi 
din partea criticilor două tipuri de obiecții. În primul rind, că 
interpretările sale sunt subiective sau chiar arbitrare!. Dar acest 


0 critică radicală a acestui tip de hermeneutică este articulată de 
Allan Bloom la sfârşitul anilor 80. Referindu-se în special la 
analizele practicate de gânditorii deconstructivişti francezi, Bloom 
scria: „Activitatea creatoare a interpretului este mai importantă 
decât textul; nu există text, doar interpretare. Astfel, singurul 
lucru care ne este atât de necesar, cunoaşterea a ceca ce au să ne 

reproş nu este întemeiat. Atita timp cit interpretarea pe care o 
practică Popper nu îşi mai propune descoperirea unui sens 
preexistent, ci instituirea unor sensuri, este şi firesc ca acestea 
să aibă o conotație subiectivă. Dar instituirea unui sens nu este 
neapărat arbitrară. Acest lucru este vizibil şi din faptul că 
elementele situației studiate trebuie să poată fi expuse coerent 
şi să aibă consecinţe fertile atunci cînd sunt interpretate dintr- 
un punct de vedere prealabil. Coerenfa si fertilitatea sunt 
principalii indicatori ai unei interpretări istorice reuşite, 
nicidecum obiectivitatea. Aşa cum sublinia şi Jürgen 
Habermas, „o interpretare corectă nu este pur şi simplu 
adevărată, asemeni unei propoziţii ce redă o stare de lucruri 
existente; (...) «a înțelege ce se spune» cere participare $i nu, 
simplu, observare”. Participarea interpretului prin impunerea 
unei teze ce poate conferi o coerență fertilă situaţiei vizate 
poate fi considerată trăsătura esenţială a interpretării istorice 
propuse de Popper şi baza oricărei hermeneutici proiective. 

În al doilea rind, lui Popper i s-ar fi putut reproşa că este 
istoricist?. Cu alte cuvinte, el ar vedea istoria filosofiei ca pe o 


spună textele, este deturnat spre eurile subiective, creatoare ale 
acestor interpreţi, care afirmă că nu există nici text, nici realitate 
la care se referă textele. O interpretare ieftină a lui Nietzsche ne 
eliberează de imperativele obiective ale textelor care ne-ar fi putut 
elibera de orizontul nostru tot mai îngust şi mai jos. Totul are 
tendinţa de a micşora pretenţiile pe care le are tradiţia de la noi, 
fapt care pur si simplu o dizolvă” (Allan Bloom, Criza spiritului 
american, Editura Humanitas, Bucureşti, 2006, p. 454). 
jürgen Habermas, Conștiinţă morală şi acțiune comunicativă, 
Editura All, Bucuresti, 2000, p. 32. 
O doctrină istoricistă va încerca să explice totalitatea fenomenelor şi 
evenimentelor ca fiind manifestări concrete ale unei legi unice. De 

evoluţie către raționalismul critic şi către înțelegerea ideii că 
adevărul nu este manifest, că nu există surse care să întemeieze 
cunoaşterea si că nu putem avea niciodată certitudine in 
legătură cu adevărul unei propoziţii. Este adevărat că Popper a 
plecat de la unele dintre aceste teze atunci cînd i-a interpretat 
pe filosofii clasici, dar, în acelaşi timp, el a recunoscut că există 
o multitudine de alte puncte de plecare în înțelegerea acelor 
filosofi. Aceste teze au dat roade atunci cînd Popper a încercat 
să reconstruiască logic anumite situaţii semnificative din istoria 
filosofiei. Oricînd pot fi găsite teze care să ducă la interpretări 
diferite. Tocmai aceasta poziţie îl îndepărtează pe Popper de 
istoricism. Istoriciştii „nu văd că este necesară o pluralitate de 
interpretări care sunt absolut la acelaşi nivel, la fel de 
sugestive...”!. Pentru istoricişti există doar Istoria Filosofiei; 
pentru Popper există istorii ale filosofiei. Cea pe care ar fi scris- 
o el nu ar fi fost decît una dintre ele. 


4. Interpretarea ideologică prin prisma hermeneuticii 
proiective 


Dacă este să fim exacti, Popper nu a plecat întotdeauna de la 
o teză proprie, atunci cînd a interpretat textele filosofilor clasici 
sau contemporani. În „reconstrucţia logică” a unui argument, a 
unei idei sau a unui text clasic, el nu a apărat de fiecare dată 


idei sau convingeri personale. Raportindu-se la texte din 


exemplu, Marx a văzut întreaga istorie ca pe o istorie a luptei de 
clasă; Hegel a văzut în toate evenimentele istoriei manifestări ale 
spiritului absolut etc. O istorie a filosofiei concepută în manieră 
istoricistă ar înţelege desfăşurarea istoriei ca o evoluţie în vederea 
impunerii anumitor idei sau concepte. 

Karl R. Popper, Mitul contextului, p. 109. 

Platon, Hegel sau Marx, Popper s-a crezut îndreptățit să 
vorbească nu numai în numele său, ci şi în numele unei largi 
comunități de care se simțea legat, ca membru, şi anume 
comunitatea oamenilor liberi. Prin urmare, putem identifica, la 
Popper, şi o variantă a interpretării proiective: interpretarea 
ideologică. Înainte de a identifica motivele pentru care Popper 
a interpretat într-un mod extrem de controversat, dintr-un 
anumit punct de vedere, texte din Platon, Hegel sau Marx, voi 
încerca să precizez ce înțeleg prin interpretare ideologică. 
Pentru început, mă voi sprijini pe cîteva concepte 
susceptibile să conducă la o bună înțelegere a ideii de 
interpretare ideologică; astfel de concepte sunt cele prin care 
Umberto Eco, in Limitele interpretării, desemnează 
principalele instante de care trebuie să se țină seama într-o 
interpretare: intentio operis, intentio auctoris, intentiones 
lectoris’. Cele trei concepte pot fi socotite drept trei poli 
distincti ai situației de interpretare, determinind un cîmp al 
interpretării ce ascultă de o dialectică a absenței $i a prezenței. 
Logica acestei dialectici ar fi susținută, pe de o parte, de o 
certitudine ontologică legată de intentio operis şi de intentio 
auctoris, si, pe de altă parte, de indeterminarea într-un anumit 
grad a polului receptării. Dacă ne referim la un text, plecind de 
la simpla sa realitate fizică, putem crede că el îşi datorează 
existența faptului că au existat si mai există încă, într-un fel sau 
altul, atît intenția autorului cit şi intenția textului. Altfel textul 
nu ar mai fi text, parte a unui mediu simbolic, ci parte a 
mediului fizic. În acest sens, primele două tipuri de intenții au 
un statut ontologic ceva mai bine precizat. Totodată, chiar din 


Umberto Eco, Limitele Interpretării, Editura Pontica, Constanţa, 
1996, p. 41. 

faza de producere, intenţiile autorului şi ale textului sunt 
posibile datorită unor anticipări în direcția potenţialilor /ectoris. 
Dacă cititorii, cu posibilele lor intenții, ar lipsi din raza de 
acțiune a autorului şi a textului, s-ar obține atunci un produs ce 
nu ar putea părăsi niciodată viaţa privată a autorului, ceva ce nu 
ar putea intra niciodată în spaţiul public al lecturii şi al 
interpretării. Astfel, în orice text sunt actuale intențiile autorului 
şi intențiile textului însuşi, dar, în același timp, sunt anticipate, 
ca potentialitati, intenţiile cititorului sau ale interpretului. 
Primele două tipuri de intenții acționează ca nişte constringeri 
formale, determinînd o constelație potenţială de interpretări din 
partea cititorului. Orice lectură a unui cititor (model?) ar trebui 
să determine o actualizare a unei interpretări posibile. Altfel 
spus, logica interpretării este de aşa natură încît nu trebuie să 
permită discontinuități între intentio auctoris şi intentio operis, 
pe de o parte, şi intentiones lectoris, pe de altă parte. 

Cum ia naştere o interpretare ideologică? Ea apare în 
virtutea jocului posibil în acest cîmp al interpretării, cîmp 
delimitat de cele trei tipuri de intenţii. Dar nu intentio operis 
sau intentio auctoris fac posibile interpretările ideologice, ci 
acele intentiones lectoris ce nu pot fi considerate din punct de 
vedere formal, dar care, totuşi, revendică statutul de elemente 
ale interpretării. Or, în aceste condiţii, interpretarea ideologică 
nu este o interpretare propriu-zisă, ci, în termenii lui Eco, 0 
utilizare. Elementul ce stă la baza unei interpretări ideologice 
nu-şi primește legitimitatea nici dinspre intenţiile autorului, 
nici dinspre intenţiile textului interpretat. Cînd utilizăm şi, 
implicit, cînd interpretăm ideologic un text nu ne mai punem 
problema compatibilitatii enunturilor astfel produse cu 
intențiile autorului sau ale textului. De regulă, aceste enunturi 
exprimă o seamă de interese ale comunității căreia îi aparţine 

interpretul. Orice interpretare ideologică a unui text este o 
trădare sau o deformare a acestuia, în virtutea faptului că nici o 
utilizare nu este legitimă, nefiind făcută posibilă de către 
elementele constitutive, din punct de vedere formal, ale acelui 
text. O interpretare ideologică nu datorează prea mult nici 
intentiilor autorului, nici intentiilor textului, nici acelor intenții 
ale cititorului determinate formal de primele două tipuri de 
intenţii. 


5. Actul interpretării şi căutarea adevărului 


Actul interpretării, aşa cum a fost gîndit de hermeneuţii 
clasici, şi aşa cum l-a gîndit si Eco, are drept idee regulativa 
ideea de adevăr. Prin interpretare se dorea reconstituirea unui 
adevăr fie al autorului, fie al textului; în această paradigmă, 
cititorul model era un receptor pur pasiv, unul căruia i se livra 
un sens sau un adevăr al textului deja instituit. Aşadar, o bună 
interpretare trebuia să reprezinte fidel, fie mecanismul gîndirii 
autorului, fie structura de adincime a textului — de la aspectele 
de ordin gramatical, pînă la presupoziţiile explicite sau 
implicite ce au făcut posibilă existența lui —, fie intenţiile 
legitime ale unui cititor. Mai mult, se considera că ar exista o 
natură sau o esenţă a gîndirii, aşa cum ar exista şi o natură a 
textului şi a propoziției. O bună interpretare ar fi doar cea care 
ar reuşi să ofere o reprezentare cit mai fidelă a acestor esențe. 
În aceste condiţii, interpretarea ar fi fost echivalentă cu o 
cunoaştere sau cu 0 reprezentare a ceva esenţial, un act 
metafizic de cunoaştere. 

Dorind să delimiteze cît mai clar între o hermeneutică 
generală şi una specială, Schleiermacher, de pildă, era 
încredinţat că hermeneutica generală ar trebui să se preocupe, 
pe de o parte, de discurs ca act al vieţii individului, „în măsura 
în care viata omului este una şi aceeaşi”, iar, pe de altă parte, 


328 Adevăr hermeneutic şi locuri obscure 


de „hatura propoziției ca act al gîndirii” ce este aceeaşi în toate 
limbile!. Esentialismul poziţiei sale transpare şi atunci cînd 
afirmă: „în măsura în care înțelegerea discursului rezultă din 
natura propoziției în genere, ne mişcăm cu certitudine în sfera 
hermeneuticii generale“. Chiar dacă o propoziţie poate fi 
exprimată în limbi diferite, chiar dacă poate fi afectată în 
construcția sa de diverse contingente datorate limbilor 
particulare, ea posedă o natură a sa, ceva de ordin esențial ce îi 
permite interpretului să o recunoască sub diversele înfățișări. În 
ultimă instanță, a interpreta însemna a obține un Adevăr cu 
privire la natura unei propoziţii sau cu privire la actele gîndirii. 

Interpretările ideologice nu se pot sprijini pe astfel de 
considerente teoretice. O interpretare ideologică nu isi poate 
propune să ofere o bună reprezentare a naturii unei propoziţii 
sau a unui text, şi nici a unui act de gîndire. Ideea regulativa a 
interpretării de tip ideologic nu este şi nici nu poate fi adevărul. 
Dar prin aceasta nu trebuie să se vadă în interpretările de tip 
ideologic ale unor texte o serie de aventuri ale filosofilor cu 
minţile rătăcite sau ale celor care nu au înțeles nimic din 
filosofie. Nu există principii a priori pe care ar trebui să şi le 
însuşească orice hermeneutică sau condiţii pe care ar trebui să 
le respecte orice interpretare. Nu trebuie să vedem ideea de 
hermeneutică sau pe cea de interpretare ca fiind iremediabil 
legată de ideea de adevăr. 

Trebuie să ne obisnuim cu ideea că interpretul nu este un fel 
de magician ce are o relaţie privilegiată cu natura propozitiilor 
sau cu esența actelor de gîndire. Mai degrabă, ar trebui să 
vedem în hermeneut un ginditor ce apără propriile interese 
teoretice sau interesele comunităţii din care face parte, utilizînd 
convenabil textele celorlalți. Hermeneutul nu este un 


F. D. E. Schleiermacher, Hermeneutica, Editura Polirom, laşi, 2001, 
p. 33. 
2 Ibidem. 

comentator sau un doxograf si nici nu doreşte să păstreze 
nealterat vreun adevăr moştenit sau descoperit de el cu privire la 
textele filosofilor. De cele mai multe ori, el doreşte ca textele 
altor filosofi să-l ajute să-şi spună propria lui poveste. 
Hermeneutul doreşte „să spună ceva cuiva”, iar nu „să infe- 
leagă ce se spune”. După Habermas, „interpreţii renunţă la 
superioritatea poziţiei privilegiate a observatorului, întrucît ei 
înşişi, cel puţin virtual, sunt implicați în negocierile asupra 
sensului şi valabilităţii exprimărilor”!. Aş spune ceva mai mult: 
interpretul nu doar negociază sensul, ci îl construieşte și îl 
instituie. În cele mai multe cazuri, el este animat de o dorință 
mai mare de a spune ceva despre sine sau despre comunitatea 
de care se simte legat, decît de o dorinţă de a spune Adevărul 
despre un text. Sensul care este instituit tine de interesele sale 
sau de cele ale comunităţii, iar nu de vreun adevăr îngropat în 
textele pe care le utilizează. Cel ce procedează ideologic în 
interpretare îi are drept prieteni pe cei din propria sa 
comunitate, iar nu adevărul. Dar acest gest nu posedă, în mod 
natural şi esenţial, o încărcătură negativă. Dimpotrivă, el 
conferă unei interpretări o dimensiune umană, morală şi chiar o 
plasează în zona onestităţii intelectuale. 

Nu trebuie să vedem în subiectivitatea interpretului ceva ce 
ar putea tulbura sau afecta negativ limpezimea unei interpretări 
şi, implicit, adevărul sau sensul descoperit. Interpretul interesat 
de soarta eului său si de soarta comunității de care aparține va 
crede, dimpotrivă, că dorinţele şi credinţele sale, aspiraţiile 
comunităţii din care face parte determină posibilele sensuri şi 
interpretări. „Credinţele noastre nu sunt obstacole între noi şi 
înțeles, dimpotrivă, ele sunt tocmai cele care fac posibil 


148 : 
Jiirgen Habermas, op.cit., p. 31. 

înțelesul”. Cînd un hermeneut isi propune să ofere o 
interpretare unor texte, va încerca să spună „o poveste despre 
relaţia lor cu alte texte, sau despre intenţiile autorului ei, sau 
despre ceea ce face ca viata să merite trăită, sau despre 
evenimentele secolului nostru, sau despre incidentele din 
propria noastră viaţa, sau despre orice altceva care pare adecvat 
într-o situaţie dată”. O poveste in care sunt menţionate sau 
analizate concepte, teze sau argumente ale altor filosofi are 
vreo relevanță doar în măsura în care interpretul va sti să 
promoveze, în postura de personaje principale, interesele sale 
sau ale comunității din care face parte. De aici şi pledoaria unor 
filosofi pragmatici, precum Rorty, pentru „a putea folosi mai 
liber şi mai flexibil textele filosofice în loc de a le trata ca pe 
nişte mase amorfe ce trebuie digerate sau respinse”. Textele 
filosofice nu au o structură internă de tipul, să zicem, structurii 
cristaline. Prin urmare, atunci cînd interpretăm un text nu 
trebuie să ne referim la vreo structură esenţială a naturii sale, ca 
atunci cînd analizăm, de pildă, structura cristalină a unui 
diamant, pentru a-i determina calităţile. 


6. Popper şi interpretarea ideologică 


După ce am precizat modul în care consider că poate fi 
folosit termenul de interpretare ideologică, după ce am precizat 


Walter Michaels, „Saving the Text”, Modern Language Notes, 
1978, p. 93, apud. Richard Rorty, „Texte şi mase amorfe”, in 
Obiectivitate, relativism şi adevăr, Eseuri filosofice 1, Editura 
Univers, Bucureşti, 2000, p. 170. 

Richard Rorty, „ Texte şi mase amorfe”, in Obiectivitate, relativism 
şi adevăr, Eseuri filosofice I, p. 171. 

> Ibidem, p. 183. 

natura relației dintre hermeneutica proiectivă şi interpretarea 
ideologică, voi încerca să reconstruiesc cîteva dintre 
considerentele şi presupozitiile ce au stat la baza interpretării 
pe care Popper a dat-o dialogului platonician Republica, dar şi 
altor texte clasice. Va trebui să avem în vedere că, atunci cînd a 
scris Societatea deschisă si duşmanii ei, dorința filosofului 
austriac nu a fost aceea de a contribui în vreun fel la căderea în 
dizgratie a marilor maeştri ai gîndirii, aşa cum s-a crezut’. 
Popper nu ar fi avut vreun motiv personal care să-l determine 
să lupte cu orice mijloace pentru denigrarea unor filosofi 
precum Heraclit, Platon, Aristotel, Bacon, Hegel, Marx, 
Wittgenstein sau Adorno. Mai mult, cred că ar fi o greşeală 
descalificantă şi imposibil de trecut cu vederea să explicăm 
atitudinea sa prin vreo afecţiune de care ar fi suferit sau prin 
faptul că ar fi nutrit o ură patologică față de marile figuri ale 
istoriei filosofiei sau, pur şi simplu, pentru că ar fi fost un 
ignorant. 

Popper era mai degrabă interesat să apere interesele 
comunităţii oamenilor liberi din care simţea că face parte, decit 
să ofere interpretări savante, în spiritului Adevărului, la textele 
filosofilor clasici sau să se răfuiască cu acele personaje care i-ar 
fi fost antipatice. Într-un fel, Popper nici nu-l trădează pe 
Platon, în măsura în care dialogul Republica de Platon are ca 
scop, ca şi Societatea deschisă, apărarea valorii fundamentale a 
societății. Numai că, în gîndirea vechilor greci, valoarea socială 
şi politică cea mai înaltă era dreptatea, pe cînd în gindirea 
contemporană - libertatea. De aceea, Platon era nevoit să aibă o 
viziune holistă asupra societăţii — dreptatea fiind posibilă doar 
printr-o îmbinare armonioasă a părţilor ce alcătuiesc societatea, 
pe cînd Popper, prin faptul că apăra libertatea — o valoare 


1 
Jürgen Habermas, op. cit., p. 9. 

individualistă prin excelență — trebuia să fie anti-holist şi, în 
„consecinţă, anti-platonician. Republica lui Platon a fost în 
mîinile lui Popper doar un bun instrument pentru construirea 
unei pledoarii în favoarea societăţii deschise şi pentru 
construirea unor argumente în favoarea apărării libertăţii. 

Dacă ne interesează într-adevăr miza lucrării Societatea 
deschisă şi duşmanii ei, ar fi mai bine să vedem ce spune chiar 
Popper în| legătură cu aceasta; „Am lucrat la text pînă în 1943; 
iar faptul că partea cea mai mare a cărții a fost scrisă în timpul 
anilor grei cînd soarta războiului era incertă explică, măcar în 
parte, de ce unele critici din ea îmi apar astăzi, ca ton, mai 
emoţionale si mai vehemente decît aş fi vrut să fie. Vremurile 
acelea nu te îmbiau însă la eufemisme, sau, cel putin, aşa am 
simţit eu atunci. Nici războiul, nici vreun alt eveniment 
contemporan n-a fost menționat explicit în carte; ea a fost însă 
o încercare de a înţelege acele evenimente şi fundalul lor, ca şi 
unele din problemele ce părea probabil că se vor pune după 
cîştigarea războiului”. Generalizarea acțiunilor violente ca 
modalitate de rezolvare a problemelor din epocă, ascensiunea 
regimurilor totalitare de stînga şi de dreapta, deriva ideologică 
în care se afla lumea liberă au fost tot atitea motive care l-au 
determinat pe Popper să scrie Societatea deschisă şi Mizeria 
istoricismului. In Autobiografia sa, filosoful mărturiseşte: 
„Mizeria istoricismului şi Societatea deschisă au fost efortul 
meu de război. Cred că libertatea a putut să ajungă o problemă 
centrală din nou, in special datorită reînnoirii influenței 
marxismului şi a ideii planificării la scară largă (sau a diri- 
jismului) şi aceste cărți au vrut să fie o apărare a libertăţii 


Karl R. Popper, Societatea deschisă şi duşmanii ei, Editura 


Humanitas, Bucuresti, 1993, p. 8. 

împotriva ideilor totalitariste şi autoritariste, dar şi un 
avertisment împotriva pericolului superstitiilor istoriciste”!. 
„Neşansa” unor scrieri apartinind unor filosofi celebri 
precum Platon, Hegel sau Marx a fost tocmai aceea că puteau fi 
lesne reconstruite cu ajutorul unui vocabular în care apăreau 
termeni precum „dictator”, „despot”, ,,tiranie”, „totalitarism”, 
„societate rațională”, „planificare”, „control al statului asupra 
tuturor fenomenelor sociale şi economice”, „supunerea totală a 
societăţii față de stat” etc. Ca urmare, ele puteau fi folosite în 
egală măsură pentru justificarea ori legitimarea unor regimuri 
autoritare sau totalitare, dar şi pentru a demasca astfel de 
regimuri sau pentru a lupta împotriva lor. Popper nu ar trebui 
condamnat pentru că a ales cea de-a doua variantă. El a încercat 
să se opună acelui tip de filosof ce se vrea mai degrabă 
magician sau mare profet, decît un intelectual onest. „Cel mai 
rău lucru - păcatul împotriva sfintului spirit - se petrece atunci 
` cînd intelectualii încearcă să se prezinte în fata semenilor lor ca 
mari profeti şi să-i impresioneze cu filosofii oraculare””, cu 
filosofii ce dau impresia că au descoperit misterul existenței în 
genere şi al existenţei istorice, în particular, cu filosofii ce cred 
că au rezolvat toate problemele actuale şi viitoare ale omenirii. 
Grav nu este faptul în sine, că au existat și încă mai există 
filosofi-profeti și filosofii oraculare, ci că se găsesc tot timpul 
discipoli dispuşi să creadă orbeşte ideile acelora şi să acționeze 
pe baza lor. Critica şi argumentele lui Popper sunt mai puţin 
îndreptate împotriva lui Platon, Hegel sau Marx cît, mai ales, 


Carl R. Popper, „Autobiography of Karl Popper”, în Paul Arthur 
Schilpp (ed.), The Philosophy of Karl Popper, Open Court, La 
Salle, Illinois, 1974, p. 91. 

Idem, În căutarea unei lumi mai bune, Editura Humanitas, 
Bucureşti, 1998, p. 97. 

sunt destinate celor dispuşi să creadă fără vreo cercetare critică 
Adevărul ideilor susținute în filosofiile acestora. Ceea ce crede 
Popper este că orice om, inclusiv filosoful, ar trebui să fie un 
rationalist, adică „un om dispus să învețe de la ceilalți, nu 
acceptind pur şi simplu orice îndoctrinare, ci permiţind ca 
ideile sale să fie criticate de ceilalți şi criticînd ideile celorlalți. 
Accentul cade aici pe cuvintele discuţie critică: rationalistul nu 
crede că el însuşi sau altcineva a înghiţit înțelepciunea cu 
polonicul”!. 

În consecință, nu ar trebui să credem în mod dogmatic că, 
dacă vom fi conduși de filosofi, sau de proletari, sau de 
capitalisti sau de un stat văzut drept încarnare a Ratiunil 
obiective vom fi mai fericiţi sau o vom duce mai bine. Nimeni, 
nici chiar un profet autentic, cu atît mai putin un filosof ce 
pozează în profet, nu ne poate garanta acest lucru. Important 
este să creăm instituţii care să ne permită înlăturarea pe cale 
pașnică, non-violentă a conducătorilor ineficienti sau a celor cu 
porniri autoritariste. Cînd fiecare îşi recunoaşte capacitatea de a 
greşi, cu greu mai poate apărea cineva dispus să-şi apere ideile 
cu orice pret, gindind că acestea ar cuprinde vreun adevăr 
absolut. Orice apărare absolută a unui adevăr absolut produce 
violență. Popper a sperat că, prin cele două lucrări ale sale, 
Societatea deschisă şi Mizeria istoricismului, va putea să 
prepare un vaccin împotriva violenţei, atrăgînd atenţia că 
marile spirite îşi prezintă de multe ori ideile drept adevăruri 
absolute şi, prin credințele pe care le generează în mințile 
oamenilor, pot să tind în captivitate gindirea acestora chiar şi 
după mai multe secole. Toate regimurile autoritariste şi 
totalitariste au fost favorizate de o serie de comportamente 
politice și deprinderi de acțiune generate de însuşirea necritică, 


' Ibidem, p. 220. 

de către anumite persoane, a unor credințe discutabile ale 
filosofilor. Popper ne spune un lucru simplu: dacă marii 
intelectuali sunt dispuşi să creadă anumite lucruri, cu atît mai 
mult vor fi tentati oamenii simpli să creadă în ele şi să 
acționeze în consecință. Soluţia ar fi la îndemînă: în politică 
oamenii ar trebui să se ghideze după interesele reale, concrete 
ale comunităţii lor, și nu după principii a priori stabilite de 
filosofi. Maxima acţiunii unui individ în spaţiul politic nu 
trebuie să fie vreun adevăr etern revelat de vreun filosof, ci un 
enunţ care trebuie să oglindească un interes particular al acelui 
individ sau al comunităţii din care face parte. 

Evident, Popper trădează tradiţia filosofiei oraculare, cea a 
revelării marilor adevăruri filosofice, dar a preferat să fie acuzat 
de acest lucru tocmai pentru a rămîne loial comunității 
oamenilor liberi. Pentru această comunitate Popper nu a 
pregătit o nouă utopie, o nouă doctrină politică sau alt set de 
adevăruri evidente. Orice comunitate isi poate rezolva 
problemele dacă este condusă de oameni ce vor şti, precum 
Socrate, cît de puţin știu şi care se vor ghida după greşelile lor, 
dar si după greşelile altora. Pe acești oameni Popper îi numeşte 
ingineri gradualisti. Un astfel de conducător nu trebuie să facă 
parte dintr-o clasă anume, nici nu trebuie să aibă o anumită 
orientare politică, ci să fie mereu atent la greșeli şi să urmeze 
„drumul pas cu pas, comparind cu grijă rezultatele aşteptate cu 
rezultatele obţinute şi va fi întotdeauna atent la neaşteptatele 
consecințe nedorite ale oricărei reforme”!. Într-o astfel de 
viziune, instituţiile nu sunt scopuri în sine, ci mai degrabă, 
instrumente apărute în mod natural în vederea rezolvării 
treptate a problemelor comunităţii. Popper ne spune că nu 


În — 


i Ta Oe a ae , 
Karl R. Popper, Mizeria istoricismului, p. 46. 

există miracole şi că nici nu se produc miracole în viaţa 
comunităţii noastre, dacă îi urmăm orbeste pe profeti. 

Cînd filosofiile lui Platon, Hegel sau Marx pot să nască în 
mintea unor oameni credințe de natură să ducă la sporirea 
violenţei în anumite comunităţi, atunci, cu toată stima datorată 
maeştrilor gînditori, sunt legitime luări de poziţie, interpretări 
şi cărţi ce ar putea, prin convingerile pe care le-ar statornici în 
mințile unor oameni, să ducă la diminuarea sau eliminarea 
violenţei. La rîndul lor, în măsura în care aceste interpretări şi 
luări de poziţie se vor dovedi, într-un fel sau altul, nocive, ele 
vor putea fi criticate, interpretate sau înlocuite treptat cu altele. 
Chiar dacă acest joc pare a nedreptati o scriere sau alta, în 
ultimă instanţă, nu cărţile sunt pe primul plan, ci oamenii. 
Oricum, în jocul acesta, aşa cum l-a gîndit Popper, nu se va 
ajunge niciodată în situaţia de a fi arsă vreo carte în vreun loc 
public şi nici în aceea de a fi pedepsit vreun filosof pentru 
ideile sale. Un astfel de joc va exclude posibilitatea ca cineva să 
poată spune la un moment dat că deține Adevărul ultim şi că 
toate cărțile şi bibliotecile sunt inutile, ori că este intelectual 
numai acela care isi însuşeşte Adevărul ultim şi îl rosteste ori 
de cîte ori are ocazia. 

În concluzie, a interpreta ideologic un text nu este neapărat 
o infamie, ca în cazul unor intelectuali de orientare fascistă ori 
comunistă, nici o dovadă de puţinătate spirituală si de rea- 
voință, cum se întîmplă în cazul unor intelectuali stupizi. 
Dimpotrivă, Popper ne arată că o interpretare ideologică poate 
să determine apariția în mintea membrilor unei comunităţi a 
unei serii de credințe apte să ducă la comportamente ce vor 
avea drept rezultat apărarea unor interese vitale pentru acea 
comunitate. Dacă o interpretare poate deveni, într-un context 
anume, un instrument pentru apărarea păcii, a libertăţii, a 
dreptăţii, sau pentru eliminarea unor discriminări etc., atunci nu 

numai că este legitimă, dar este chiar de dorit. Acest lucru este 
pe deplin vizibil în interpretările propuse de Popper unor 
celebre texte clasice, amintite mai sus. Aşadar, hermeneutul nu 
trebuie să se afle în căutarea vreunui adevăr absolut atunci cînd 
interpretează un text, nici nu trebuie să ofere reprezentări 
corecte ale intentiilor din spatele unui text; în schimb, se poate 
pune în slujba comunităţii din care face parte, putînd contribui 
la apărarea şi menţinerea libertăţii şi dreptăţii în toate formele 
lor. 


CRISTIAN NAE 


Obscuritatea aparentelor: 
adevăr şi validitate in interpretarea operei de artă 


The Obscurity of Appearences. 
Truth and Validity in the Interpretation of the Artwork 
(Abstract) 


Given an interpretive ontology of the artwork, exemplified 
by Danto’s „constitutive interpretation” thesis, the present 
paper considers a fundamental ,,obscurity” at the heart of the 
artistic (contemporary) phenomenon — the ontological 
confusion between the material and the semantic „ body” of an 
artwork. For Danto, the material object of an artwork is 
nothing but the embodiment of an intended meaning, 
metaphorically expressed by the artist and waiting to be 
reconstructed by its audience. Therefore, an epistemic concept 
of truth, understood as interpretive validity, seems to be 
required for maintaining the identity of the artwork. In 
Danio s philosophy of art, this supposes, in fact, a double 
layered interpretive process: the interpreter seems to require a 
certain historically informed ability to explain how the 
artwork is produced, which makes the semantic (constitutive) 
interpretation possible. 

In this paper, I am trying to show that Danto's epistemic 
conditions of interpretive validity are too strong to be 
maintained in the (ordinary) experience of an artwork: in fact, 
in Danto’s terms, the constitution of an artwork would be 
accessible only for professional critics. This would lead to a 

reductive ontology of art — also, a strange version of neo- 
academism. Instead, using the difference between 
understanding and interpretation, I try to show, following 
Shusterman, that the experience of the artwork could be 
democratically reconstructed in the frame of a pluralistic view 
of the concept of interpretive validity. In my opinion, it is 
possible to sustain the interpretive freedom of the audience by 
means of rethinking the task of the interpretation in terms of 
self-edification, in a neo-pragmatist vain. The necessity of a 
hermeneutic” concept of ,,truth” is thus maintained, given 
that the artwork and its experience by a concrete public would 
not be dissociated. 


I. Perceptie şi interpretare: opera de artă ca „loc obscur” 


Indiscernabilitatea perceptuală a operelor de arlă 

Deşi imaginile par a vorbi singure, semnificaţia lor este 
adesea ocultată de functionari divergente ale codurilor vizuale, 
sau de distanţa istorică care se interpune între public şi 
imaginea artistică. Aceste probleme sunt binecunoscute 
hermeneuticii operei de artă, fără a se deosebi cu mult de 
problemele interpretării de text. Recent devenită însă o 
problemă acută pentru filosofia artei, în special pentru cea de 
orientare analitică, posibilitatea ca o operă de artă vizuală să 
împărtăşească cu o alta aceleaşi calități perceptuale pune în 
discuţie şi un alt sens, radical, al „locului obscur”, termen 
rezervat în tradiţia hermeneutică de pina la Schleiermacher 
neclarităţilor pe care interpretarea are sarcina de a le limpezi, 
unui anumit aspect particular al unui text, ermetic sau dificil de 
tradus, sau unei condiții speciale a exegezei. Acest sens 
reaminteşte modificarea sarcinii hermeneuticii ca practică sau 
metodă orientată către clarificarea obscurităţilor odată cu 

Chladenius, care aduce şi o importantă modificare a sensului 
acestui concept. Pentru acesta, există trei tipuri de obscuritate 
tradiționale care nu cad în sarcina hermeneutului: cele datorate 
pasajelor viciate, care sunt sarcina criticului, cele datorate 
„insuficientei cunoaşteri a limbii în care a fost elaborată 
cartea”, care cad în sarcina filologului, şi cele datorate 
ambiguităţii sensului unor cuvinte, care nu pot fi decise cu 
ajutorul hermeneuticiil. Sarcina hermeneuticii ca „ştiinţă 
auxiliară” propriu-zisă constă, pentru autorul amintit, în 
clarificarea obscurităţilor datorate insuficientei „cunoașteri de 
fundal”: motivul pentru care publicul nu poate risipi 
ncînțelegerea este acela că nu împărtăşeşte aceleaşi concepții 
cu autorul textului. lar în absența acestora, cunoaşterea 
intențiilor de semnificare ale oricărui locutor rămîne imprecisă. 
Ea este imposibilă chiar şi în cazul comunicării verbale 
obişnuite. 

Sensul „locului obscur” pe care îl am în vedere în acest text 
se aproprie de sensul „locului obscur” prezent la Chladenius, 
întrucît solicită interpretului o anumită cunoaştere prealabilă 
capabilă să ne ajute a identifica nu doar sensurile, ci chiar 
prezența unei opere de artă. Iar acest sens este unul radical, 
întrucît priveşte posibilitatea ca o întreagă operă să constituie 
un asemenea loc obscur, solicitind interpretarea nu doar pentru 
a face posibilă înţelegerea, ci pentru existența sa ca atare. 
Astfel, două imagini identice perceptual pot foarte bine 
constitui două opere de artă diferite. Iar aceasta face ca opera 
de artă vizuală să conţină întotdeauna în sine un „loc obscur”. 
Mai mult, orice operă de artă devine prin excelență un „loc 


jean Grondin, Introduction to Philosophical Hermeneutics, Yale 
University Press, 1994, pp. 51-52. 
Ibidem, p. 53. 

obscur” al interpretării, în măsura în care solicită o interpretare 
pentru a identifica despre ce operă este vorba. Voi folosi, prin 
urmare, termenul de „loc obscur” pentru a desemna nu doar 
acele locuri ale interpretării de text care solicită o clarificare 
suplimentară, ci orice operă de arta în condiţiile în care 
definiția sa necesită o interpretare informată, care să o 
constituie ontologic şi să-i garanteze identitatea. 

Posibilitatea ca o operă de artă să fie identică sub raport 
perceptual cu un obiect obişnuit, banal, are cel putin un 
exemplu ilustru în istoria artei: readymade-urile lui Duchamp, 
a căror unică diferență faţă de un obiect trivial constă în 
concept’. Această posibilitate i-a apărut lui Danto ca fiind 
exemplară în definirea artei odată cu expunerea de către Andy 
Warhol a Cutiilor Brillo la galeria Stable din New York în 
1964. Indiscernabile perceptual de cutiile de detergent 
obişnuite, obiectele artistice realizate de Warhol au ridicat, în 
opinia lui Danto, „întrebarea fundamentală a filosofiei artei”, 
orientind sarcina definirii artei: „ce face ca Brillo Boxes să fie o 
operă de artă în vreme ce toate celelalte cutii Brillo să fie doar 
cutii Brillo??. | 

Formulată în acest fel, distincţia dintre obiecte artistice ŞI 
non-artistice se potriveşte unei întregi serii de opere de artă 
care au utilizat, în posteritatea duchampiană, obiectele reale ca 
elemente ale operei de artă, stirnind confuzie în rîndurile 


Thierry de Duve, Kant după Duchamp, \dea Design & Print, 2003, 
p.30: „Nu are nici o importanţă dacă D-] Mutt a făcut sau nu 
fântâna cu mâinile sale. El a ALES-O. A luat un articol obişnuit 
de viaţă, l-a amplasat astfel încât semnificaţia sa utilitară să 
dispară sub noul titlu şi punct de vedere — a creat o nouă idee 

. pentru acel obiect” (8. m.). 

Arthur C. Danto, Philosophizing Art. Sellected Essays, Berkeley, 
Los Angeles, London, 2004, p. 73. 

adepților unei teorii estetice perceptuale: arta brută, în cazul 
căreia o operă de artă poate fi uşor confundată cu o grămadă de 
moloz, acumulările de deşeuri utilizate de Arman, galeria 
umplută de pămînt de către Walter de Maria, structurile 
minimale, în cazul cărora o bară de metal expusă de artist poate 
fi uşor confundată cu o simplă țeavă, lipsită de orice intervenție 
perceptuală distinctivă. 


Caracterul constitutiv al interpretării 

În acest caz, interpretarea este solicitată pentru a distinge 
însăși prezența operei de artă în universul obiectelor fizice. lar 
acest tip de interpretare este, în opinia lui Arthur Danto, 
constitutiva: 


„Un obiect O este o operă de artă doar sub o interpretare 1, 
unde I este o funcție care transfigurează obiectul O într-o 
operă de artă: I(0)=W”!. 


Conform acestei teze, funcţia interpretării este una 
ontologică: ea diferenţiază astfel obiectele reale de obiectele 
semnificante, acordind acestora rolul unor reprezentări. Astfel, 
interpretarea constituie efectiv opera de artă: ea permite unui 
obiect să reprezinte, acordind obiectelor materiale natura 
ontologică a limbajului. 

Activarea unei asemenea funcții interpretative nu este 
solicitată doar de operele de artă post-avangardiste. 
Dimpotrivă, ea este solicitată chiar şi de opere de artă deja 
recunoscute ca aparținînd unor genuri artistice tradiţionale. 
Structura interpretării „constitutive” este explicată de Danto cu 


Arthur C. Danto, The Transfiguration of the Commonplace: A 
Philosophy of Art, Harvard University Press, 2006, p. 125. 

ajutorul reprezentării metaforice conpinută de tabloul lui Peter 
Bruegel Peisaj cu căderea lui Icar". 

Infatisind „Căderea lui Icar’ prin reprezentarea unor 

picioare ieşind din apă într-un colț al tabloului, Bruegel oferă o 
reprezentare a subiectului tabloului său prin intermediul unui 
fragment al unui corp uman. Înțelegerea reprezentării lui 
Bruegel presupune identificarea picioarelor respective ca fiind 
ale lui Icar. Or, în opinia lui Danto, acest act de identificare 
presupune o „transfigurare” a ceea ce este reprezentat in 
„termenul ţintă” al metaforei propuse de artist, Icar. Enunţul 
„acesta este Icar”, care constituie un exemplu de interpretare 
constitutivă, presupune pentru Danto un act similar identificării 
magice, mitice ori religioase, spre exemplu a ostiei şi vinului 
cu trupul şi sîngele lui Christos, prin intermediul căruia 
obiectul real este „transfigurat” simbolic”. Pe de altă parte, 
caracterul constitutiv metaforic al transfigurării artistice 
distinge de asemenea arta de celelalte acte simbolice sub 
aspectul logic al enuntului identificator: în cazul artei, credința 
în identitatea literală a identificării nu este incompatibilă cu 
statutul fals al interpretării sale literale”. 

Interpretarea care constituie opera de artă constă în 
identificarea metaforică a subiectului operei ca fiind Icar. 
Metaforică, întrucît Icar este reprezentat printr-un fragment al 
corpului, picioarele care rămîn vizibile la suprafața apei fiind 
considerate a constitui reprezentarea lui Icar. Constituirea 
operei de artă presupune realizarea identificării artistice 
exprimate drept „acesta este Icar”, unde „este” funcţionează 


"Ibidem, pp. 116-120. 
` Ibidem, p. 126. 
* Ibidem, pp. 126-127. 

diferit de regimurile obişnuite ale predicatiei sau existenţei. 
Identificarea subiectului reprezentării cu  corelatul său 
metaforic realizează şi activarea operei de artă, trecea sa de la 
statutul de simplu obiect material la existență ca operă. Odată 
ce metafora este constituită de o interpretare, un obiect 
semnifică şi exprimă, îndeplinind condiţiile necesare și 
suficiente pentru a fi o operă de artă. 

Condiţia activării interpretative a operei de artă este 
justificată de modificarea statutului artistic şi estetic al unei 
configurații vizuale în cazul unor interpretări concurente şi 
diferite. În opinia lui Danto, titlul oferă o indicație de lectură 
interpretării pe care publicul o exercită, selectînd datele 
relevante pentru o interpretare?. Dacă Danto are dreptate, 
atunci titlul joacă un rol decisiv în alegerea datelor perceptuale 
relevante pentru construcția unei opere de artă. În afara unei 
asemenea indicaţii cognitive, oferite de titlul tabloului lui 
Bruegel, Peisaj cu căderea lui Icar, nu am putea interpreta cele 
două picioare ieşind din apă ca reprezentîndu-l pe Icar. Mai 
mult, ele ar însemna cu totul altceva dacă tabloul s-ar intitula 
Plugar pe malul mării, iar subiectul operei nu ar mai fi cu 
siguranță acelaşi”. De asemenea, chiar ŞI subtilitatile expresive 
ale unei lucrări precum tabloul lui Bruegel se pierd, in măsura 
în care nu cunoaştem faptul că aparține manierismului, iar 
tradiția manieristă, inițiată de Rafael, presupune reprezentarea 
invers proporțională a subiectului în raport cu importanța sa, 
conformindu-se parcă preceptului conform căruia primii vor fi 


' Ibidem, p. 126. 
? Ibidem, p: LIS. 
Ibidem, p. 117. 

ultimii, iar cei de pe urmă vor fi cei dintii!. Diferenţa estetică 
între o ilustrație a căderii lui Icar şi o operă artistică constă, în 
acest caz, tocmai în comentariul pe care, prin acest mod de 
reprezentare, Bruegel il realizează asupra momentului în care 
aspiraţiile umane de depăşire a propriei condiţii sunt puse în 
contrast cu inexorabila curgere a vieţii cotidiene și a aspectelor 
sale prozaice. 

Poziţia lui Danto cu privire la condiția interpretativă a 
operei de artă a fost înțeleasă ontologic ca o poziţie 
„interpretaţionalistă””, conform căreia o operă de artă este ea 
însăşi o funcţie interpretativă sau corelatul unei asemenea 
funcţii. O asemenea înţelegere a „interpretării constitutive” este 
corectă, dar exagerată în privința lui Danto, căci ea nu ia în 
seamă condiţia auctorială a interpretării. Aceasta din urmă este 
reglementată, la Danto, de istoria cauzală a operei, care include 
relaţiile sale istorice cu ansamblul teoriilor artistice în uz. În 
cazul relaţiei dintre opera de artă şi public, interpretarea este 
constitutivă în măsura în care ea garantează corecta construcţie 
si apreciere a operei de artă de către public, împiedicînd 
„căderea” într-o apreciere estetică a simplului obiect material. 
De asemenea, ea permite re-constituirea structurii semantice a 
operei plecînd de la obiectul material care vehiculează sensul 


Arthur C. Danto, Transfiguration of the Commonplace, p. 117. 

? Notând o diferență ontologică între două tipuri de teorii non- 
fizicaliste asupra modului de existență al operei de artă, David 
Davies susține că teoria lui Danto constituie cu adevărat antipodul 
fizicalismului, evitând şi identificarea operei de artă cu sistemul 
său semantic (înțeles ca text). Cf. David Davies, „Interpretive 
Pluralism and the Ontology of Art”, Revue internationale de 
philosophie, no. 4, 1996. 

enunțului metaforic. Această funcție a interpretării este 
explicată de Danto atunci cînd subliniază dependenţa 
interpretativă a conceptului de formă: 


„Forma operei de artă poate fi acea porţiune falsificată pe care 
interpretarea o selectează. În absența interpretării, acea 
porțiune alunecă pe nevăzute înapoi în obiect, sau pur şi 


551 


simplu dispare, pentru că ia naştere printr-o interpretare” . 


Construind obiectul estetic în dependență de conţinutul 
semantic al operei de artă, Danto constată că operele de artă 
necesită în prealabil determinarea aspectelor materiale care 
aparțin operei: putem vorbi despre o sculptură inläntuitä 
reprezentînd o pisică, sau despre o sculptură a unei pisici 
inlantuite. lar această sarcină cade în seama interpretării, care 
realizează practic şi determinarea caracteristicilor fizice artistic 
relevante, prin stabilirea elementelor semantice ale operei de 
artă. Fără a interpreta conţinutul său semantic, este imposibil să 
decidem dacă lanţul care leagă sculptura aparține sau nu 
operei”. Prin urmare, aprecierea obiectului estetic este 
incompletă fără determinarea prealabilă a conţinutului său 
semantic, care selectează proprietățile materiale estetic 
relevante. 

Ipoteticul exemplu oferit de Danto îşi găseşte susţinere în 
numeroase cazuri reale ale istoriei artei recente. Spre exemplu, 
lucrarea Corner Piece, realizată de Robert Morris în 1964, 
consta într-o sculptură triangulară, instalată în colțul unei 
încăperi dintr-o galerie de artă. Este colţul galeriei in care este 


instalat obiectul o parte a lucrării? Poate fi acesta sustras 
operei? 


Arthur C. Danto, The Transfiguration of the Commonplace, p. 125. 
? Ibidem, p. 102. 

II. Necesitatea unui concept epistemologic de interpretare 


Monismul interpretativ 

S-ar părea că, în opinia lui Danto, interpretarea decide atit 
faptul că avem de-a face cu o operă de artă şi nu cu un obiect 
banal, cît şi faptul că aceeaşi configurație vizuală încarnează 
una sau mai multe opere de artă. De asemenea, ea clarifică dacă 
două configurații vizuale identice din punct de vedere perceptiv 
aparţin unor opere diferite sau sunt instanţele aceleiaşi opere cu 
identitate numerică multiplă (precum tirajul fotografic). Cu 
acest concept de interpretare, ne aflăm în cadrele unei ontologii 
hermeneutice a operei de artă care, pentru a garanta 
individuatia entităţilor pe care le conţine, necesită un concept 
„tare” de validitate interpretativă. Altfel spus, funcţia 
ontologică acordată interpretării necesită o garanţie epistemică 
certă. 

Danto este un fervent susținător al ideii de validitate a 
interpretării operei de artă, cel puţin în sensul epistemic al 
termenului, poziţie pe care a afirmat-o de altfel cu claritate: 


„Genul de interpretare la care mă refer aici este supus 
constringerilor adevărului şi falsităţii. A interpreta o operă 
înseamnă a se supune exigentei unei explicaţii istorice a 
acesteia. (...) Interpretările sunt false atunci cînd explicaţiile 


„ 


lor sunt false” . 


Prin constringerile ontologice amintite, Danto se plasează 
sub raport epistemic pe poziţia „monismului interpretativ”, care 
susține că o operă de artă nu poate avea, semantic, decit o 
singură interpretare corectă. Deşi nu este unanim acceptată în 


Arthur C. Danto, Après la fin de l'art, Seuil, Paris, 1996, p. 65. 


348 Adevăr hermeneutic şi locuri obscure 


hermeneutica de orientare continentală, condiția ca 
interpretarea unei opere de artă să fie corectă sau incorectă este 
necesară în cazul în care nu adoptăm o constituţie pur 
interpretativă a operei de artă, în cadrul căreia interpretările 
multiple sau divergente ale lectorului furnizează perspectival 
identitatea operei. Ontologia lui Danto este însă, fără îndoială, 
departe de o asemenea asumptie. 

De asemenea, chiar dacă acceptăm pluralismul 
interpretărilor semantice, limitarea autorităţii pe care o deține 
„intenția lectorului” constituie o necesitate semantică a 
interpretării, care decurge din posibilitatea argumentării 
raționale a interpretărilor. Pentru Umberto Eco, care susține 
semiotic autoritatea intenţiei auctoriale textual manifestate, 
textul reprezintă sub raportul relaţiei sale cu publicul „un 
dispozitiv conceput in scopul de a-şi produce cititorul model”. 
Distingind între autorul empiric şi autorul model, Eco defineşte 
autorul model drept o „strategie textuală”, „un ansamblu de 
instrucțiuni textuale care se manifestă la suprafaţa textului 
chiar sub formă de afirmaţii sau alte semnale“. La rîndul său, 
cititorul model reprezintă cititorul presupus de strategia 
textuală, în măsură să răspundă corect la semnalele prezente în 
text. Interpretarea se prezintă, prin urmare, în maniera unor 
alegeri a parcursurilor de lectură posibile oferite de text, alegeri 
orientate prin intermediul componentelor textuale. Ambele 
instanțe, autorul şi cititorul, sunt astfel conţinute de opera de 
artă la nivelul sistemului său semantic (text). 


1 = 4.7 „ wee 7 e. . 
Umberto Eco, Limitele interpretării, Editura Pontica, Constanţa, 
1996. 
2 aaa ri pa API su aa Mi j 
Umberto Eco, Șase plimbări prin pădurea narativă, Editura Pontica, 
Constanţa, 1997, p. 25. 

Aceste alegeri posibile ale lectorului în actul interpretării 
fac parte din structura receptării textelor (narative), putînd 
conduce la două tipuri de lectură: lectura care urmează fidel 
indicaţiile textuale (pentru care Eco rezervă termenul de 
interpretare propriu-zisă) şi cea privată, ludică sau creativă, 
prin care lectorul se foloseşte de indicaţiile textuale pentru a 
construi scenarii proprii (denumită „utilizare”)!. Ambele tipuri 
de lectură menţionate de Eco sunt cognitive, întrucît realizează 
inferente inductive cu privire la continuarea posibilă a textului, 
în cadrul cărora se proiectează „lumea ficțională” a operei. 
Distincția dintre utilizare şi interpretare intervine pentru 
autorul italian la acest nivel al interpretării „structurii 
semantice” a operei, furnizind constrîngeri lecturii bazate 
exclusiv pe intenţiile private ale lectorului, pe care Eco le 
defineşte ca fiind construite de către interpret „prin raportare la 
propriile-i sisteme de semnificare şi/sau raportat la propriile-i 
dorințe, pulsiuni sau criterii arbitrare”?. Dacă acest tip de 
interpretare „liberă? desemnează utilizarea unui text, 
interpretarea se defineşte în cele din urmă vias activitatea al 
cărei scop este de a căuta în text „ceea ce el spune în raport cu 
propria-i coerență contextuală şi cu situația sistemelor de 
semnificare la care se raportează”. Ca şi în cazul lui Goodman, 
criteriul de validitate al interpretării este unul coerentist: 
coerenţa interpretativă depinde de construcția acestei „lumi 
posibile”, prezentă în text şi actualizată de cititor sub forma 
unei „lumi restrînse” ontologic față de cea reală pe baza 


Umberto Eco, Limitele interpretării, p. 35. 
- Ibidem, p. 25. 
* Ibidem. 

competenţelor sale si a constringerilor textului care permit un 
număr limitat de asemenea inferente posibile’. 

Monismul interpretativ are însă, de asemenea, două niveluri 
distincte de aplicare: în cazul ontologiilor care separă opera de 
artă de obiectul material care o încarnează („non-fizicaliste”), 
el se prezintă drept monism ontologic, sustinind faptul că 
identitatea operei de artă este constituită de interpretare, astfel 
că pluralitatea interpretărilor egal legitimate ar conduce la o 
alterare a identităţii operei de artă. Independent însă de această 
condiție, monismul interpretativ în sens strict semantic poate 
susține că ceea ce se poate altera prin acceptarea pluralismului 
interpretativ este doar valoarea operei de artă, identitatea sa 
fiind fixată fie de suportul său material (obiectul fizic 
perceptual şi calitățile sale vizuale, în cazul operelor vizuale, 
sau structura semantică a textului, în cazul celor literare), fie de 
condiţiile sale istorico-genetice de producere. Cea din urmă 
poziţie ontologică îi permite, spre exemplu, lui Noël Carroll să 
susțină că identitatea operei de artă este constituită prin 
intermediul unei naratiuni istorice „definitorii”. Aceasta 
implică şi faptul că, dacă opera de artă se prezintă în maniera 
unei conversații între autor si public, prin intermediul căreia 
aceştia sunt angajați în procesul interpretativ al „narațiunii 
identificatoare” care constituie opera, această interpretare 
presupune recunoașterea intenţiilor autorilor si a fundalului 
istoric în care aceste opere apar”. Cu toate acestea, nu înţelesul 
operei este cel care diferă prin modificarea interpretărilor care 
îi sunt acordate de-a lungul timpului (acesta fiind fixat de 


' Ibidem. 


? Cf. Noël Carroll, „Historical Narratives and the Philosophy of Art”, 
The Journal of Aesthetics and Art Criticism, vol. 51, no. 3/1993. 

intentia autorului). Ceea ce se poate altera (diminua sau spori) 
prin interpretare (corectă sau incorectă) este doar valoarea sa’. 

Adoptarea monismului interpretativ permite, de asemenea, 
rafinarea sensurilor practicii interpretative. De pe o poziţie 
ſizicalist-textualistä, Beardsley distinge mai multe sensuri ale 
interpretării, distingînd implicit şi interpretările semantic 
corecte de cele incorecte: a) interpretare propriu-zisă 
(echivalentă, în sensul său, cu descrierea), preocupată de 
„expunerea a ceea numesc “temele” şi “tezele” unei opere de 
artă literare”, b) interpretarea ca ,,elucidare”, rezervată 
activităţii de „expunere a intelesurilor marginale sau implicite 
ale cuvintelor, frazelor şi propoziţiilor” şi respectiv o) 
interpretarea ca „explicare” pentru „expunere a trăsăturilor 
implicite ale lumii operei (motivații implicite şi trăsături de 
caracter, spre exemplu)”. Astfel, interpretările care vizează, de 
pildă, maximizarea efectului estetic al unei opere de artă nu 
sunt interpretări în sensul semantic, ci interpretări în sensul 
„explicaţiilor”. Atunci cînd acestea au loc în virtutea unei 
strategii interpretative generale, ele devin „supraimpuneri“ 
interpretative. 

De asemenea, monismul interpretativ adoptat doar la nivel 
semantic poate imprumuta din comunicarea obişnuită 
constringerea informativitatii, adoptată spre exemplu de Ed. 
Hirsch Jr., care limitează interpretările artistice la clasa celor 
care aduc informaţii relevante despre text. În acest scop, 


' Idem, „Art, Intention and Conversation”, în Gary Iseminger (ed.), 
Intention and Interpretation, Temple University Press, 

Philadelphia, 1992. 

Monroe C. Beardsley, „The Testability of an Interpretation”, in 
Joseph Margolis (ed.), Philosophy Looks at the Arts, Temple 
University Press, Philadelphia,1978, p. 371. 

strategia lui Hirsch este aceea de a introduce o distincţie la 
nivel semantic între înţeles şi semnificaţii. Pentru Hirsch, 
înțelesul unui text este echivalent cu înțelesul ansamblului de 
enunturi care-l compun, conform convențiilor care guvernează 
comunicarea obişnuită. Semnificația sa priveşte înţelesul pe 
care textul îl dobindeste pentru un lector dotat cu o anumită 
competenţă interpretativă. Aceasta din urmă presupune situarea 
textului în raport cu anumite înțelesuri exterioare acestui 
context conversational obişnuit (conotații, semnificații 
simbolice, intenții  non-manifeste textual etc.), istoric 
determinabile. Dacă privim interpretarea ca fiind reconstrucția 
înțelesului unui text în lumina unei ipoteze interpretative, acest 
tip de interpretare, deşi informativă, presupune altceva decît 
expunerea intelesului textului, și anume semnificaţia acestuia 
pentru un anumit context cultural. Astfel, semnificațiile textului 
pot varia, înțelesul textului raminind însă acelaşi. 

În cazul lui Danto, imposibilitatea factuală a descrierii unei 
opere „independent de interpretare” pune însă în discuţie nu 
doar sensul interpretării, care presupune subdeterminarea 
radicală a descrierii, ci şi baza prin care această interpretare 
poate avea valoare epistemică. Dacă interpretarea şi descrierea 
unei opere (a conținutului ei reprezentafional) nu pot fi 
disociate, atunci posibilitatea unei verificări a interpretărilor 
(deci a unei concepții obiectiviste și cognitiviste) pare 
eliminată din cîmpul aprecierii estetice, dar si din cel al 
individuatiei sale”. Dacă, pe de altă parte, orice interpretare 


Ed. Hirsch Jr., Validity in Interpretation, New Haven and London, 
Yale University Press, 1971, p. 117. 

> Această problemă nu ar apărea in cazul in care am adopta o 
ontologie pur idealistă a operei de artă, în care obiectul material 
sau suportul acesteia nu ar juca nici un rol în constituirea operei. 

reprezintă o descriere, iar orice nouă interpretare plauzibilă 
constituie o nouă operă, nivelul de corectitudine al aprecierii se 
mută în acest caz către corectitudinea interpretării şi criteriile 
acesteia. 

După Danto, garanţia pentru corecta stabilire a conţinutului 
este oferită de apelul la intenţiile reale ale autorului, care garan- 
tează stabilitatea conţinutului (şi identificarea enunţului vizual 
prin identificarea reſerinfei sale), adoptind un monism interpre- 
tativ robust atît sub aspect ontologic eit şi sub aspect semantic, 
După cum constată Peg zi Myles Brand, putem concluziona că 
„interpretarea de suprafaţă” este corectă în raport cu intenţiile 
autorului, în vreme ce validitatea celei „de adincime”, care 
presupune determinarea intentiilor autorului prin explorarea 
relaţiilor istorice ale operei, este stabilită în raport cu 
semnificaţia operei’. Constringerea intenţională salvează în 
fapt, în cazul său, atit individuatia operei de artă, cit şi 
contradictia dintre interpretarea constitutiva, realizată de autor, 
şi cea epistemică, realizată de public. 

Înțeleasă in acest fel, concepţia epistemică asupra 
interpretării exercitate de către public poate ajusta 
constringerea validității interpretative: interpretarea publicului 
poate fi corectă sau incorectă cu privire la intenţia artistului, în 
vreme ce acesta nu poate fi supus acestei constringeri. Dacă 
„interpretarea constitutivă” descrie procesul de creaţie al unei 
metafore, metaforele nu pot fi „corecte” sau „incorecte”, însă 
reconstrucția unei metafore poate avea valoare de adevăr. 


' Peg Brand and Myles Brand, „Surface and Deep Interpretation”, în 
Mark Rollins (ed.), Danro and His Critics, Basil Blackwell Ltd., 
Oxford UK and Cambridge USA, 1993, p. 67 

Criteriul corespondenţei cu intenţia autorului 

Acceptind paradigma comunicationala a interpretării operei 
de artă, putem distinge între două tipuri de intentionalism, în 
funcţie de rolul pe care îl joacă autorul în cadrul „conversaţiei 
interpretative”. Susținătorii  intenționalismului ipotetic 
consideră că înțelesul unui text depinde de atribuirea unei 
intenţii datorate unui agent care a produs textul, în acord cu 
aserțiunea de bază a intenționalismului. Pe de altă parte, 
intenţiile reale ale autorului, pe care acesta le-a avut în 
momentul conceperii operei, nu joacă nici un rol în 
determinarea inſelesului textului, care depinde de intenţiile 
semantice pe care un lector competent şi informat, în calitate de 
membru al publicului vizat de autor, /e-ar atribui acestuia. În 
varianta „ipotetică? a  intenționalismului, proprietățile 
semantice ale unei opere sunt cele pe care un „cititor informat” 
le-ar acorda acesteia ca fiind intenționate de un autor, la rîndul 
său, real sau ipotetic’. Pe de altă parte, poziția lui Danto cu 
privire la garanția ontologică si epistemologică pe care o 
prezintă autoritatea auctorială în interpretarea operei de artă se 
încadrează în categoria „intenționalismului real”, care 
orientează orice interpretare semantică a unei opere de artă 
către descoperirea sau recuperarea acestei intenții manifeste în 
operă. Deşi interpretul face conjecturi cu privire la intențiile 
acestuia, multe dintre informațiile istorice care intră în sfera 
competenţei sale interpretative, dar nu sunt expuse de operă, 
ajutind la recuperarea sa corectă, intenția semantică a 
autorului este decisivă în stabilirea intelesului său. 

Argumentele mele în această direcție se susțin mai mult pe 
o lectură a asumpțiilor logic determinabile ale poziției sale, 


hideni. 

Danto fiind evaziv în această privință, desi afirmă atit 
necesitatea recursului la intențiile autorului cît și caracterul 
regulativ al acesteia. Analizind supozițiile pe care interpretul 
este nevoit să le aducă în cazul unor opere de artă cunoscute 
(precum reprezentarea unei intersecții imposibil de observat din 
punctul de vedere al legilor opticii — în tabloul Place d Europe 
al lui Gustave Caillebotte), Danto observă că interpretul trebuie 
să realizeze o serie de conjecturi cu privire la intențiile 
autorului. În reprezentarea amintită mai sus, el se întreabă 
privitor la autor: este acesta inept sau, dimpotrivă, are foarte 
multă imaginaţie? 


„În orice caz, continuă Danto, mi se pare că astfel de 
consideraţii au o aplicabilitate generală asupra structurii 
interpretării, care, în parte cel puţin, trebuie guvernată de 
convingerile artistului”. 


Însă, dacă paragraful anterior lasă posibilitatea unei 
cooperări cu posibilele intenţii ale artistului, fără a discerne în 
ce măsură intenţiile trebuie atribuite autorului real sau doar 
celui construit prin actul interpretării, raportul dintre 
„interpretarea de suprafață” şi „cea de adincime”, anterior 
discutat, susţine, cred, în mod irefutabil, orientarea lui Danto 
către un intentionalism auctorial de tip actual. Dacă poziţia sa 
ar glisa către o variantă ipotetică, atunci nu am mai avea nici un 
criteriu de diferenţiere între ceea ce autorul postulat de interpret 
în operă poate spune în lumina unei interpretări metodologic 
pre-determinate şi ceea ce acesta spune efectiv. Folosindu-se de 
autorul ipotetic, interpretul i-ar putea atribui autorului real orice 
intenţii de semnificare, sub pretextul că sunt inconștiente. Însă 


Arthur C. Danto, The Transfiguration of the C 'ommonplace, p. 129. 

această opțiune nu ar putea face diferenţa între ceea ce limitele 
istorice ale reprezentării ne oferă drept intenții posibile pentru 
un autor renascentist şi ceea ce opera poate să semnifice, spre 
exemplu, într-un context marxist actual: fortind posibilitățile 
semantice ale unei fresce trecentto, Pierro della Francesca ar fi 
putut realiza o alegorie a luptei de clasă mult înainte ca această 
intenţie să poată fi atribuită legitim operelor de artă odată cu 
apariția realismului socialist! O asemenea atribuire eronată 
manifestă clar predilectia lui Danto pentru autoritatea 
intentiilor posibile atribuite autorului real prin intermediul 
situării sale istorice: | 


„Altminteri, interpretările sunt echivalente figurilor umane 
percepute în forma norilor. Limitele norului tău (...) sunt 
limitele cunoaşterii tale. Însă avem limitele artistului drept 
constringeri speciale atunci cînd interpretăm o operă de artă”!. 


Caracteristic poziţiei intentionaliste este faptul că presupune 
că intențiile autorului sunt accesibile unui public apt să le 
decodifice sau descopere în text, pe baza unei competențe 
interpretative dobindite in mod cognitiv, adică prin 
familiarizarea cu istoria artei şi cu limbajul său. Astfel, putem 
decide dacă un autor a putut avea o anumită intenţie în 
momentul realizării unei lucrări într-un anumit mediu şi dacă 
acea intenţie postulată se conformează intenţiei efective de 
semnificare. 

Varianta radicală de echivalare a intelesului operei cu 
intenția autorului aparține lui Knapp şi Michaels, pentru care 
există un singur înțeles al textului, care este identic cu intenția 
reală a autorului, şi orice încercare de a construi o teorie non- 
intenţională a inſelesului nu este aptă a distinge între 


— 


' Ibidem, p. 130. 

fenomenele care dobindesc o semnificaţie accidentală gi 
enunturi!. Susținătorii unei interpretări orientate către 
descoperirea intentiilor autorului privesc astfel interpretarea ca 
pe un act de reconstrucție a intenției manifeste în text-pe baza 
acceptiunilor sale convenţionale”. O variantă intentionalista 
radicală de abordare a fenomenului interpretării faptului artistic 
în discursul critic se regăsește şi la Richard Wollheim, pentru 
care sarcina criticii de artă constă în „recuperarea” (retrieval) 
intentiilor autorului său, ceea ce echivalează şi cu stabilirea 
înțelesului operei. Totodată, in cadrul acestui proces, el 
distinge net interpretarea de evaluare şi apreciere estetică. 
Pentru Wollheim, critica de artă furnizează datele aprecierii 
operei de artă prin intermediul unui proces interpretativ 
complex, menit să reconstruiască întreg „procesul creator” care 
a condus la opera pe care o apreciem, considerind la rindul său 
că aprecierea operei este dependentă de înțelegerea ei’. 
Wollheim acceptă astfel intentionalismul, lărgindu-l însă 
maximal înspre o variantă de intentionalism ipotetic hibrid prin 
adoptarea unei concepții neo-romantice asupra procesului 
interpretativ, apropiată de altfel de sarcina interpretării enunțată 


A E P.. | 
în hermeneutica romantică a textelor de către F. D. E. 
| 


' Steven Knapp and Walter Benn Michaels, ,,The Impossibility of 
Intentionless Meaning”, in Gary Iseminger (ed.), Intention and 
Interpretation, Temple University Press, Philadelphia, 1992, pp. 
51-64. 

? Noël Carroll, „Art, Intention and Conversation”, în Gary Iseminger 

À (ed.), op. cit, pp. 97-131. 

Richard Wollheim, „Criticism as Retrieval”, in Susan Feagin and 
Patrick Maynard, Aesthetics, Oxford University Press, London & 
New York, 1997, p. 235. 


358 Adevăr hermeneutic şi locuri obscure 


Schleiermacher, care distinge între interpretarea gramaticală şi 
cea psihologică!. 

Varianta de interpretare intentionala susținută de Wollheim 
apără un intentionalism „actual” din punctul de vedere al 
atribuirilor .intentionale, însă bazat pe reconstrucția 
semnificației primare a operei (cea pe care opera o avea în 
momentul „emiterii sale”) conform -convențiilor care 
informează intenţia autorului, ceea ce îl apropie astfel de 
conventionalismul lui Hirsch, însă îl şi distinge de 
reductionismul său la nivelul echivalării intenției reale a 
autorului cu înțelesul operei”. Ceea ce este de asemenea 
important în privința interpretărilor intentionale este, pentru 
Wollheim, limitarea libertăţii „creatore” a interpretului, 
manifestată prin conturarea intelesului operei şi în aprecierea sa 
conform unor contexte construite, de genul interpretărilor neo- 
pragmatiste sau deconstructiviste. Wollheim consideră, în fond, 
că interpretările care urmăresc „a interpreta acea operă care 
spune mai mult criticului aici şi atunci”, pe care le denumeşte 
„revizuiri”, abuzează de argumentul istoricitatii înțelegerii şi al 
intelesului operei de artă în negarea posibilității recuperării 
semnificației sale primare”. 


IV. Critica adevarului-corespondenta: intenţia autorului 
şi competența hermeneutică a interpretului 


Comprehensiune, interpretare şi traducere lingvistică 
x99 


Oare „interpretarea constitutivă”, în sensul lui Danto, este 
cu adevărat necesară şi unanim acceptată în cadrele unei 


! Vezi F. D. E. Schleiermacher, Hermeneutica, Editura Polirom, laşi, 
2001. 

Richard Wollheim, op.cit, p. 236. 

* Ibidem, p. 236. 


Obscuritatea aparentelor: adevăr şi validitate 359 


ontologii a operei de artă? Formulata detaliat de Shusterman, o 
critică a caracterului hermeneutic al acestei ontologii atacă 
accepțiunea  epistemică a interpretării (orientată către 
decodificarea intentiilor autorului). Shusterman consideră, pur 
şi simplu, că există opere de artă care nu necesită interpretare 
(adică decodificare), acestea situîndu-se „dedesubtul inter- 
pretării”!. Ele stîrnesc emoții estetice şi fac posibilă înțelegerea 
lor, însă nu dau naștere şi la interpretări în sensul traducerii lor 
lingvistice. În fapt, structura epistemică a „interpretării 
constitutive” nu lasă loc pentru distingerea comprehensiunii de 
actul cognitiv al explicatiei gi traducerii lingvistice a 
elementelor vizuale implicate într-o imagine artistică. 
Shusterman construieşte astfel conceptul de „înțelegere” în 
mod larg, pentru a include şi experiențele emoționale si 
răspunsurile somatice ca bază a construirii unei aprecieri 
estetice, distingînd între înțelegere şi interpretare”. Dacă atit 
interpretarea cit şi înțelegerea sunt privite ca activități umane 
intelectuale, înţelegerea poate include reacții pasive, non- 
conştiente şi  non-lingvistice. Distincția | acceptată de 
Shusterman recuză, în opinia sa, dogma „universalității 
hermeneutice” conform căreia orice înțelegere presupune inter- 
pretare, ca exercițiu lingvistic mediat de structurare a datelor 
lumii. Exemple. artistice în favoarea acestei distincţii sunt 
oferite de experiența unor genuri artistice precum dansul sau 
muzica, în cazul cărora traducerea în enunturi lingvistice este 
mai putin adecvată decît reacțiile estetice somatice, imediate, 


Richard Shusterman, „Beneath Interpretation“. Pragmatist 
Aesthetics. Living Beauty, Rethinking Art, Rowen and Littlefield, 
New York, 2000, pp. 120-130. 

? Ibidem, pp. 120-125. 

care pot fi considerate simptome ale faptului că un receptor a 
înțeles. 

Teza pe care Shusterman o apără în această privință este 
aceea că nu orice înțelegere presupune mediere lingvistică. 
Argumentînd faptul că medierea lingvistică poate fi privită ea 
însăşi ca un caz al înțelegerii bazate pe internalizarea unui 
comportament, Shusterman conchide, în manieră 
wittgensteiniană, că nu orice înțelegere presupune interpretare, 
întrucît interpretarea însăşi presupune o condiție pre- 
lingvistică, caracteristică înțelegerii". Conform lui Shusterman, 
înțelegerea unei opere de artă este diferită funcfional de 
interpretarea sa, restrînsă la exercițiul semantic al decodificării 
expresiilor artistice si al formulării acestora în termeni 
lingvistici. Nu orice operă de artă necesită aşadar o interpretare 
lingvistică pentru a fi înțeleasă: simpla reacție estetică non- 
lingvistică este suficientă. 

Critica lui Shusterman cu privire la non-existența unui strat 
pre-reflexiv al interpretării continuă în fapt, în manieră 
pragmatistă, temerile cu privire la caracterul „inflaționar” al 
„universalitätii hermeneutice”, în special privitor la aspectele 
sale ontologice şi estetice. Acestea fuseseră subliniate de critica 
neo-formalistă propusă de Susan Sontag ca reacţie la cotitura 
semantică a criticii de artă de orientare hermeneutică, care 
privilegia conținutul în detrimentul formei”. Sontag constată că 
accepțiunea modernă a interpretării, ca proces de decodificare, 
de traducere a unui conţinut în termenii altuia, a condus în 
interpretarea critică la ceea ce ar putea fi desemnat drept 
„mitul” conţinutului, conform căruia opera de artă constă 


l Ibidem, p. 126. 
? Susan Sontag, Împotriva interpretării, Editura Univers, Bucureşti, 
2000, pp. 13-25. 

ontologic numai in mesajul pe care îl vehiculează: „se 
presupune în continuare că o operă de artă este conţinutul ei. 
Sau că, aşa cum se spune în mod obişnuit astăzi, o operă de 
artă spune prin definiţie ceva”!. Or, această acceptiune 
reductivă a operei de artă constituie, în viziunea lui Sontag, un 
act ideologic de supunere sau „îmblinzire” a operei de artă, 
similar celui de „subjugare filosofică” discutat de Danto: el 
evită tocmai aspectul performativ al operei de artă, efectele 
deopotrivă cognitive, somatice şi practice pe care aceasta le are 
asupra receptorilor săi”. 

Danto s-a delimitat de critica lui Sontag, sustinind că sensul 
pe care îl oferă interpretării este unul creativ, ontologic, i nu 
cel de decodificare”. Însă Shusterman constată tocmai eludarea 
de către Danto a conceptului de experienţă estetică și înlocuirea 
sa cu o experiență cognitivă. Interpretarea, construită din punct 
de vedere alethic ca exerciţiu argumentativ, ar chestiona în 
această privință tocmai inutilitatea emoţiilor în reacţia estetică 
si în interpretare, presupusă de restringerea conceptelor de 
experiență şi reacție estetică la exerciţiul | interpretării. In 
această privință, Shusterman atacă construirea cognitivă a 
interpretării, înțeleasă ca reacţie estetică vizind înţelegerea 
operei de artă. El imaginează două interpretări identice 
construite de doi subiecți diferiţi, unul insensibil la calitățile 
estetice perceptuale ale operei, celălalt uman. Modelul 
computational al interpretării generat de Shusterman este 
similar celui al „camerei chinezeşti”, utilizat de către Searle 
pentru a respinge paradigma non-intenţională a conştiinţei, 


' Ibidem, p. 14. 

` Ibidem, p. IS. 

3 Arthur C. Danto, L‘assujetissement philosophique de l'art, Seuil, 
Paris, 1993, pp. 69-70. 

analizînd posibilitatea învăţării unei limbi (chineza) de către un 
individ conform modelului computational de input-output’. Ca 
si în cazul individului lui Searle, constrins să înțeleagă limba 
chineză in afara oricărei participări la „fundalul” de 
reprezentări colective specific unui vorbitor de chineză, deşi 
ambii subiecți construiesc interpretări valide, interpretarea pur 
computaţională nu demonstrează că receptorul operei de artă a 
„înțeles” opera, ci doar că a exercitat o competență de 
decodificare şi traducere a semnelor vizuale capabilă a oferi o 
descriere adecvată a subiectului său”. 


Supralicitarea interpretării 

De asemenea, una din asumpfiile majore ale ontologiei lui 
Danto o reprezintă faptul că interpretarea „constitutivă” (cu alte 
cuvinte constituirea operei de artă de către public), este 
epistemic dependentă de cunoștințele procurate de ansamblul 
teoretic al „lumii artei”, definit de către Danto drept 
„ansamblul operelor de artă ordonate istoric, legitimate de 
teorii ele însele organizate istoric”. Sub aspect epistemic, 
lumea artei are două funcții fundamentale: de a informa 
percepția estetică asupra obiectelor artistice şi de a orienta 
interpretarea lor către datele perceptuale artistic relevante ale 
obiectului propus aprecierii. În fapt, rolul său cel mai important 
este aici acela de a permite publicului să adopte atitudinea 
necesară aprecierii unui obiect ca operă de artă („a vedea ceva 


John R. Searle, „What Is an Intentional State?”, Mind, vol. 88, 1979, 
pp. 74-92. 

Cf. Richard Shusterman, „The End of Aesthetic Experience”, The 
Journal of Aesthetics and Art Criticism, vol. 55, no. 1, 1997, pp. 
37-38. 

Arthur C. Danto, Après la fin de l'art, p. 59. 

ca fiind artă”), deci de a-l încadra in categoria adecvată. „A 
vedea ceva ca fiind artă presupune ceva ce ochiul nu poate 
percepe — o atmosferă de teorie artistică, o cunoaştere a istoriei 
artei — o lume a artei”. 

De această atitudine prealabilă depinde, de altfel, şi 
interpretarea sa ca obiect semnificant, deci constituirea sa ca 
operă de artă plecînd de la „dublul” său material, precum $i 
interpretarea sa semantică și aprecierea sa estetică pertinentă. 
Or, interpretarea semantică este dependentă de această 
încadrare categorială a obiectului, care presupune o instrucție 
artistică dependentă de interiorizarea teoriilor artistice şi de 
starea istorică a acestora. 

Pentru a putea transfigura un obiect într-o operă de artă, 
oferindu-i o interpretare capabilă atit să descrie lingvistic 
opera, cît şi să susțină o interpretare explicativă ulterioară 
(critică) asupra modului în care opera întrupează o expresie 
simbolică, publicul este nevoit să cunoască sau să deducă 
intenţiile autorului, mediate cu ajutorul „teoriei de fond” pe 
care acestea se susţin şi prin care artefactul propus aprecierii 
poate fi recunoscut ca artă. Aceasta presupune, desigur, 
familiarizarea prealabilă a interpretului cu convențiile practicii 
artistice $i cu istoria acestei practici. Lumea artei furnizează, 
astfel, resursele „explicației istorice a operelor de arta”, 
realizată de asemenea prin intermediul interpretării. 

Situarea istorică a operei şi cunoaşterea acesteia 
condiţionează, în cele din urmă, chiar validitatea interpretării 
constitutive, garantind individuatia operei de artă. Ea permite 
ca doar anumite intenţii să fie accesibile autorului real. 


‘Idem, „The Artistic Enfranchisement of Real Objects: The 
Artworld”, in George Dickie, Richard Sclafani (eds.), Aesthetics: 
A Critical Anthology, St. Martin's Press, New York, 1977, p. 29. 

Comentînd diferenţa dintre o intenţie artistică apartinindu-i lui 
Picasso şi una specifică lui Cezanne, Danto explicitează: 


„Nu este clar că Cezanne ar fi putut întrevedea intenția de a 
realiza o operă de artă în acest fel, de vreme ce conceptul prin 
intermediul căruia intenţia se putea forma nu exista astfel încît 
să permită formularea sa în acel moment”. 


Problema pe care o asemenea teorie a interpretării — ca 
„recuperare a intențiilor autorului” — o întîmpină este tocmai 
colapsul actului de comprehensiune şi alunecarea sa în 
explicație. Iar consecința acestei poziții este aceea că însăşi 
interpretarea semantică este în acest sens privită ca o practică 
„explicativă”, care ajunge în cele din urmă să fie echivalată cu 
practica criticii de artă. Desi lectura critică si cea semantică pot 
fi privite ca tipuri diferite de interpretare, constringerile 
validității interpretative il conduc în fapt pe Danto la o 
echivalare a acesteia cu explicaţia istorică a unei opere de arta, 
specifică interpretării critice. 

O asemenea dependență este manifestă atunci cînd Danto 
defineşte lumea artei drept ansamblu al discursurilor critice 
care sunt capabile să construiască epistemic operele de artă: 


„Conform tezei care se degajă din lucrarea mea 
Transfiguration of the Commonplace, operele de artă sunt 
expresii simbolice, în sensul în care isi încarnează 
semnificaţiile. Critica are drept sarcină identificarea acestor 
semnificaţii şi explicarea modului lor de încarnare (...) A 


Arthur C. Danto, The Transfiguration of the Commonplace, p. 46. 

vedea ceva ca artă înseamnă a fi gata să îl interpretezi in 
privinţa semnificației sale şi a manierei sale de a semnifica”. 


Or, o asemenea echivalare a interpretării semantice cu 
lectura critică este departe de transfigurarea creativă a unui 
obiect. În fapt, acordînd „lumii artei” sensul de ansamblu al 
interpretărilor critice, Danto limitează în mod cert plaja de 
public accesibilă operei de artă. În acest caz, doar o mică parte 
din publicul real este capabil să ofere „interpretări 
constitutive”, în adevăratul sens al cuvîntului. Experienţa 
estetică pe care o are publicul necultivat nu conduce decit la o 
pluralizare inutilă a entităţilor artistice. Or, o asemenea 
constrîngere asupra relaţiei artistice dintre public şi opera de 
artă limitează însuşi sensul existenţei operelor de artă în cadrul 
unei practici de arhivare precum muzeul, cît şi motivațiile 
pentru care publicul merge efectiv să întilnească o operă de 
artă. Scopul acestuia nu este în mod necesar exegetic, ci în 
principal unul estetic. 

Mai mult, o asemenea limitare ridică serioase semne de 
întrebare cu privire la caracterul non-institutional al definiţiei 
sale. Şi această constringere amenință caracterul „pur 
epistemic” al interpretării operei de artă, care garantează 
neutralitatea criteriului de autoritate în actul interpretării. 
Teoria instituţională a artei, propusă de George Dickie, a fost 
criticată pe motiv că este circulară, implicînd o dependenţă 
reciprocă a operei de artă de existența unui cadru 
institutionalizat de apreciere şi interpretare. Ea nu ar explica 
modul în care poate fi legitimată autoritatea interpretativă a 
experţilor (membri ai „lumii artei”). Dickie observa însă că 
circularitatea imputată definiţiei sale atacă implicit privilegiul 


Arthur C. Danto, Après la fin de l'art, p. 63. 


366 Adevar hermeneutic si locuri obscure 


acordat de către Danto lectorului competent, făcînd ca existența 
interpretărilor constitutive să fie posibilă doar în condiţiile 
existenței unui tip de interpretare ,,institutionalizata” (cea a 
criticilor de artă) şi unor practici interpretative organizate 
sistematic (cele ale istoricilor de arta)! „Interpretarea” corectă 
a unui artefact, informată de teoriile estetice şi artistice care 
compun „lumea artei”, capabilă să transforme obiectul într-o 
operă de artă, depinde de existenţa acestei practici informale a 
interpretării şi verbalizării judecăților artistice. Aceste practici 
presupun utilizarea limbajului potrivit: pentru identificarea 
proprietăților artistice care nu aparţin „dublului” material al 
operei. lar odată ce există asemenea interpreți, ei sunt automat 
membri ai „lumii artei”, cîtă vreme practicile artistice care 
susțin această rețea de convenţii nu sunt în mod necesar 
formale, iar calitatea de membru al lumii artei nu este neapărat 
una „oficială”, 

Specificarea lui Danto: conform căreia un asemenea 
interpret este „capabil de a practica ceea ce Michael Baxandall 
numea «critică inferentiala», ceea ce înseamnă pur si simplu 
explicaţia istorică a operelor de artă”, este cu atît mai curioasă 
cu cit accentuează chiar dimensiunea instituțională a acestei 
practici, restringind interpretarea constitutivă la interpretarea 
critică. „Astfel construită, critica de artă este discursul 
rațiunilor, prin participarea la care se defineşte lumea artei”. 
Or, în absența unui context instituțional, nu pot exista nici 
istorii ale artei, nici teorii estetice care să le influențeze, nici 


— — 

George Dickie, „A Tale of TWO Artworlds”, in Mark Rollins, (ed.), 
Danto and his Critics, Blackwell Publishing Ltd, London, 1991, 
pp. 75-76. 

Arthur C, Danto, Après la fin de l'art, p. 65. 

: Ibidem, p. 63. 

critică de artă inferenţială. Dacă in cazul lui Dickie se poate 
obiecta că existența criticilor si a instituţiilor depinde de 
existența operelor de artă, pentru Danto, operele de artă depind 
cu atit mai mult de existenţa prealabilă a criticilor de artă şi a 
instituțiilor capabile să ofere indicii cu privire la faptul că un 
artefact manifestă o anumită intenţie artistică. Ele depind, deci, 
de existența artei ca instituţie. 

Pe de altă parte, dacă teoria instituțională a artei a fost 
acuzată că solicită o autoritate nejustificată membrilor „lumii 
artei”, fără a fi capabilă să dea seamă de legitimitatea deciziilor 
de „acordare de statut” de către membrii săi (căci dacă statutul 
de candidat la apreciere depinde de recunoaşterea actului 
instituțional, autoritatea experţilor este la rîndul ei 
chestionabilă, fiind mereu pasibilă de erori sau judecăţi 
idiosincrazice)', constringerile interpretative impuse de Danto 
par de asemenea a solicita publicului o anumită expertiză. 

În sfîrşit, acceptarea unei unice interpretări corecte, cea 
conformă cu intenţia autorului, riscă să transforme experiența 
estetică în exegeză, iar istoria artei într-un nou academism, cîtă 
vreme orice interpretare „creativă” este în acest caz exclusă, 
Argumentul meu reamintește observaţia lui Shusterman? 
îndreptată împotriva  „descriptivismului”, interpretat de 
Shusterman în termenii pericolului glisării producției artistice 
într-o formă de academism, ce ar submina tocmai pretenţia 
inițială de neutralitate a definiţiilor artei, observaţie care reia 
practic o binecunoscută temere enunțată de Morris Weitz, ce 
privea raportul dintre definițiile artei şi practica artistică — 


' Stephen Davies, Definitions of Art, Cornell University Press, Ithaca, 
1991, pp. 152-56. 
Richard Shusterman, Pragmatist Aesthetics: Living Beauty, 
Rethinking Art, Rowen and Littlefield, New York, 2001. 

celebrul „impediment al creativității în artă”: definițiile artei nu 
doar că nu se pot total dispensa de orice prejudecăți cu privire 
la practicile artistice relevante pentru a fi definite, dar 
construirea lor ar influența decisiv starea ulterioară a practicii 
artistice, formulind principii de producţie care ar face 
imposibilă inovația". 


IV. Pentru un pluralism interpretativ 


Reconstructia modelului binar al adevarului 

Cerinta unei evaluări alethice a interpretării operei de arta, 
susținută de Danto, nu reprezintă însă o poziţie univoc 
acceptată nici măcar în discursul analitic. Non-competivitatea 
interpretărilor, adică falsitatea lui ~(p&~p), a fost argumentată, 
spre exemplu, de Stuart Hampshire, care atrăgea atenția asupra 
faptului că interpretările aceleiaşi opere pot avea valori diferite 
de cele strict alethice, fiind orientate de criterii estetice precum 
„interesant”, „original“, „putere explicativă” (revelatoare). O 
concepţie specifică asupra interpretării ca interpretare estetică a 
operei de artă, susținută de Alan Goldman” sau de Stephen 
Davies“, consideră chiar că faptul de a-i atribui interpretării 
această sarcină epistemicà este o reducere a funcţiei sale 
obişnuite în aprecierea operei de artă, care este intim conectată 


' Moris Weitz, „Le role de la théorie en esthétique”, in Danielle 
Lories (ed.), Philosophie analytique et esthétique, Paris, 
Klincksiek, 1988, p. 18. 

* Stuart Hampshire, „Logic and Appreciation”, în William Elton (ed.), 
Aesthetics and Language, Basil Blackwell Ltd., Oxford, 1959, pp. 
163-169. 

Alan Goldman, „Interpreting Art and Litterature”, The Journal of 
Aesthetics and Art Criticism, vol. 40, 1990. 

* Stephen Davies, op. cit. 

cu experiența estetică. Autorii menționați concep scopul 
interpretării în manieră instrumentală, aceasta avînd funcția de 
a „intensifica experienţa estetică” a receptorului, prin oferirea 
unei ipoteze interpretative care să-i ofere acestuia cel mai bun 
obiect al aprecierii pe care îl poate obține. Pentru această linie 
de gîndire, pluralismul interpretărilor este posibil în virtutea 
funcțiilor lor multiple, evitind consideratiile de ordin alethic cu 
privire la corectitudinea şi valoarea de adevăr a interpretărilor 
concurente. Mai mult, pentru Shusterman, o asemenea utilizare 
a interpretării este chiar benefică, în măsura în care accentul 
pus pe sensul epistemic al interpretării ocultează funcția 
estetică a operei de artă, experienţa estetică presupunind şi o 
adresare infra-cognitivă a operei de artă tradițional susținută de 
teoriile estetice ale modernităţii în calitate de reacție 
comportamental-emoțională!. 

Pe de altă parte, chiar în condiţiile în care acceptăm valoa- 
rea alethică a interpretărilor concurente, acestea pot avea valori 
de adevăr într-o logică multivalentă, precum „plauzibilitate”, 
„rezonabilitate” etc.” După cum observă Margolis, supoziţia 
conform căreia două interpretări diferite ale aceleiaşi opere nu 
sunt posibile în acelaşi timp presupune ,,idealitatea” intelesului 
ca „dat”, pe care interpretările îl descoperă în operă şi în acord 
cu care interpretările concurente pot fi arbitrate’. Mai mult, 
adepții unei concurente alethice a interpretărilor omit de cele 
mai multe ori situaţia interpretărilor concurente la timpuri 


' Richard Shusterman,  Pragmatist Aesthetics. Living Beauty, 
Rethinking Art, pp. 37-45. 
- Joseph Margolis, „Robust Relativism”, în Joseph Margolis (ed.), 
Philosophy Looks at the Arts, Temple University Press, 
; Philadelphia, 1978, pp. 390-91. 
Ibidem. 

diferite ale receptarii aceleiaşi opere, care permite acceptarea 
pluralismului interpretativ fără a atrage după sine unicitatea 
intelesului, necesară stabilității diacronice a referintei 
interpretative’. 

Adoptarea unei ontologii non-fizicaliste nu atrage însă dupa 
sine automat şi susținerea monismului interpretativ. Acceptarea 
unei ontologii non-fizicaliste cu privire la realismul 
proprietăţilor estetice şi al operei de artă, de tipul celei 
susținute de Margolis’, presupune tocmai posibilitatea ca 
dependența operei de contextul constituirii sale să permită 
acceptarea simultană a celor două interpretări, tocmai întrucît 
două interpretări diferite se aplică proprietăţilor diferite ale 
aceleiaşi opere, sau cel putin, în opinia lui Peter Lamarque, 
unor obiecte ale interpretării (înțelesuri) diferite”. Lamarque 
face o mişcare similară la nivelul ontologiei operei de artă 
atunci cînd arată că, dacă înțelesul operei este construit 
interpretativ, acceptind prin urmare mai multe interpretări 
corecte în lipsa unui înțeles „dat” care trebuie descoperit, 
identitatea specifică a operei de artă poate fi constituită non- 
relativist, în manieră textualistă, fără a implica consideraţii 
interpretative. Dacă textul nu este identic cu înțelesul operei, 
iar obiectul interpretării nu este textul, ci sensul posibil al 
acestuia, putem accepta interpretările multiple, ca fiind valide 
sau corecte despre acelaşi text, întrucît presupun obiecte 


Stephen Davies, „Relativism in Interpretation”, The Journal of 
Aesthetics and Art Criticism, vol. 3, no. 1, 1995. 

Joseph Margolis, Interpretation Radical but Not Unruly. The New 
Puzzle of Arts and History, University of California Press, 
Berkeley, Los Angeles, London, 1995, pp. 29-34. 

diferite ale interpretării. În acest caz, criteriul de validitate sau 

“corectitudine al unei interpretări se transformă, la rîndul său, 
dintr-un criteriu al adevărului corespondență, susținut de 
monişti, într-unul al coerenței: o interpretare depinde de 
coerenţa sa internă şi/sau de coerenţa sa față de ansamblul 
textual la care ne referim. 

În cazul lui Margolis, stabilitatea referinjei unei interpretări 
poate fi obținută prin raportare la condiţiile istorico-genetice 
ale producerii operei, fără a trebui să renuntim la caracterul 
construit atît al proprietăţilor semantice ale operei, cit şi al 
intelesului său. Astfel, desi este un construct cultural, 
identitatea textului interpretat nu este garantată de către înţeles, 
ci de corecta instantiere a relaţiilor cauzale (istorico-genetice) 
constitutive. Identitatea operei de artă nu presupune aşadar şi 
fixitatea proprietăţilor sale semantice și estetice: interpretările 
noi care sunt aduse unei opere de artă pot modifica proprietățile 
operei, fără ca prin aceasta să altereze şi referința discursului 
nostru. Spre exemplu, dacă Fintina lui Duchamp dobindeste 
astăzi proprietatea de a fi „ironică”, interpretarea sa în 
contextul producerii ei îi acorda cel mult proprietăţile de 
„ireverenţioasă” sau de „farsă”. Deşi vorbim despre aceeași 
operă, ambele interpretări sunt corecte la momente diferite ale 
istoriei şi teoriei artei. 

Argumentul care se poate astfel construi în favoarea acestei 
linii relativiste este simplu: el introduce criteriul temporal al 
diferenței interpretărilor. Opera de artă fiind „cultural 
emergentă”, înțelesurile sale sunt constituite prin interpetările 
succesive ce îi sunt oferite. Deşi identitatea ei se păstrează prin 
apel la consideratiile de tip genetic care determină „tipul” 
ontologic al operei, proprietăţile sale se modifică, pînă la a nu 

mai împărtăşi nimic din cele ale operei inițiale’. Prin urmare, 
nu mai este vorba de ~(p&~p), ci de p&q, unde p se aplică 
operei Al şi q operei A2. 


Inſeles şi utilizare: critica  neo-praematistă d 
intentionalismului interpretativ 

Dacă validitatea intenţională a interpretării nu mai 
constituie o constringere ontologică, putem adopta alternativa 
neo-pragmatistă de rationalizare a practicii interpretative în 
cazul operelor de artă. Poziţia interpretativă neo-pragmatistă, 
susținută de Rorty, Fish şi Shusterman, se defineşte prin anti- 
fundationalismul teoriilor interpretării, constituind, pe de altă 
parte, varianta extremă de libertate interpretativă în direcția 
lectorului şi a autorităţii acestuia. Pentru Rorty, înțelesul unei 
opere nu poate fi decît rezultatul „cooperării interpretative” 
între lector şi operă, întrucît nu există un înțeles în sine al 
operei, care ar echivala cu o variantă a „mitului datului” în 
teoriile interpretării de texte. Astfel, în refutarea poziţiei 
hirschiene, Rorty atacă chiar posibilitatea unei recuperări a 
semnificației primare a operei, anulind astfel relevanſa 
epistemică a recursului la intenții. 

Atacul neopragmatist asupra intentionalismului auctorial 
priveşte în fapt tocmai respingerea concepției limbajului ca 
reprezentare în favoarea unei teorii a limbajului ca activitate 
socială, în cadrul căreia înțelesul cuvintelor depinde de 
utilizarea lor. Poziţia neo-pragmatistă cu privire la înțeles 
uzează de o teză filosofică foarte cunoscută, conform căreia 


joseph Margolis, „Works of Art as Physically Embodied and 
Culturally Emergent Entities“, in Joseph Margolis (ed.). 
Philosophy Looks at the Arts, Temple University Press, 
Philadelphia, 1978. 

enunturile de observaţie depind de teorie (susținută de Putnam 
cu privire la referință, iar de Kuhn şi Feyerabend cu privire la 
enunturile ştiinţifice). De asemenea, conform liniei 
argumentative oferite de Davidson, ea acceptă ideea 
dependenţei de contextul cultural cotidian în care se desfăşoară 
activitatea lingvistică descriptivă’. Nu există nici un punct de 
vedere în afara vocabularului utilizat la momentul expunerii 
sale, întrucît acesta nu poate fi formulat în afara utilizării unui 
limbaj, iar acceptarea acestei forme de relativitate lingvistică 
conduce la respingerea oricărei semnificaţii intrinseci a 
obiectelor culturale”. Cum atit textele cit şi interpretările sunt 
constructe lingvistice (iar în cazul limbajelor vizuale, 
constructe care pot fi descrise, traduse sau interpretate 
lingvistic), acestea sunt dependente de vocabularele utilizate si 
reprezintă ele însele utilizarea unui „vocabular” specific”. Prin 
„vocabular”, Rorty are în vedere un mod de a ne descrie sinele 
şi lumea, elementele unui „joc de limbaj”, termen prin care 
înțelege, în manieră wittgensteiniană, „un set de acorduri cu 
privire la ceea ce este posibil şi important”. 

Prin urmare, orice asemenea semnificaţie „primară” nu este 
decît rezultatul unei interpretări pe baza vocabularului existent, 
iar înțelesul operei este construit prin continua rejea de 
interpretări, în cadrul căreia opera se înscrie încă din momentul 
creaţiei sale. 


' Richard Rorty, Philosophy and the Mirror of Nature, Princeton 
University Press, 1981. 
Richard Rorty, „The World Well Lost", in Consequences of 
Pragmatism, University of Minessota Press, 1993. 
> Richard Rorty, Contingenjd, ironie şi solidaritate, trad. Corina 
Sorana Stefanov, Editura All, Bucuresti, 1998, p. 99. 

„Nu există nici o altă modalitate de a identifica un obiect 
decît aceea de a vorbi despre el — de a-l aşeza în contextul 
altor lucrui despre care vrem să vorbim (.) Ceea ce ştim atit 
despre texte cit şi despre mase amorfe se reduce la modurile în 
care acestea sunt legate de celelalte texte şi mase amorfe 
menţionate în sau presupuse de enunţurile pe care le folosim 
pentru a le descrie”. 


Semnificaţia operei pentru contextul receptării sale primare 
nu poate fi recuperată tocmai din cauza incomensurabilitätii 
contextelor culturale în care se situează lectorii. Deşi integrați 
în rețeaua de interpretări care conduce la înțelesul actual al 
operei, lectorii pot împărtăşi, conform lui Rorty, convingeri de 
fond incomensurabile, care afectează chiar semnificaţia operei, 
însă modificabile prin redescrierea operei în termenii unui nou 
„vocabular”. În acest fel, supoziţia incomensurabilitätii 
„jocurilor de limbaj” şi a „formelor de viață” corespunzătoare, 
rezultată din combinarea concepției wittgensteiniene asupra 
intelesului ca utilizare cu ideea de incomensurabilitate a 
paradigmelor, susținută de Kuhn, face posibilă la Rorty 
trecerea de la o concepție fundationalista a infelesului la una 
non-fundaţionalistă. Pentru Rorty, această reconfigurare a 
atitudinilor noastre afectează sarcina interpretării, care nu mai 
este cea de a reprezenta, ci cea de a oferi o coerență credințelor 
privitoare la un anumit obiect (cultural sau natural)’. 

Rorty realizează astfel încă două mutații decisive. La 
nivelul intelesului, el mută atomizarea infelesului înspre un 


Richard Rorty, „Texte şi mase amorfe”, în Eseuri filosofice II, 
Obiectivitate, relativism şi adevăr, trad. Mihaela Căbulea, Editura 
Univers, Bucureşti, 2000, p. 179. 

2 Idem, „Cercetarea ca recontextualizare: o descriere anti-dualistă a 
interpretării”, în Eseuri filosofice Il. pp. 207-209. 

pluralism al semnificaţiilor, acceptind doar acest concept in 
cadrul distinctiei hirschiene, pe care îl concepe în maniera 
„jocurilor de limbaj” amintite, conducînd astfel la determinarea 
intelesului drept „acord cu privire la utilizarea unui termen într- 
o comunitate”. Împărtăşind o variantă davidsoniană asupra 
intelesului, Rorty constată că înţelesul poate fi privit numai în 
maniera unui set de comportamente adecvate la anumiţi 
stimuli, şi nu doar în maniera unei entităţi existente in res, iar 
în cazul textelor, în text. lar adevărul credințelor noastre cu 
privire la un anumit înţeles depinde de verificabilitatea lor 
practică, şi nu de adecvarea lor la lume’. 

Odată ce înţelesul nu mai este definit ca entitate, ci ca 
utilizare, semnificaţia unui text depinde, la rîndul său, de relația 
sa cu principii exterioare acestuia, precum „rolul textului în 
concepţia cuiva despre ceva diferit de «genul» căruia îi 
corespunde textul — ca de exemplu, relaţia lui cu natura omului, 
cu scopul vieţii mele, cu politica zilelor noastre şi asa mai 
departe”. 

La nivelul interpretării, Rorty deplasează sensul interpretării 
dinspre „recuperarea” inſelesului textului (obturat, pentru 
Wollheim, de către distanța istorică sau dificultăţile sale 
interne) către „recontextualizare”. Pentru el, interpretarea se 
prezintă drept o „reţesere a vechilor credințe”, un proces de 
redescriere a vechilor termeni în termenii unui vocabular nou, 
în care credințele sunt puse în raport cu alte credințe într-un 
continuu proces de legitimare culturală”. „Nimic cu excepţia 


‘Idem, „Reprezentarea, practica socială şi adevărul”, în Eseuri 
filosofice Il. pp. 286-291. 

? Idem, „Texte şi mase amorfe”, p. 176. 

> Idem, „Cercetarea ca recontextualizare: o descriere anti-dualistă a 
interpretării”, în Eseuri filosofice Il. pp. 201-203. 

lipsei de ingeniozitate nu stă în calea unei astfel de 
recontextualizări”, susține Rorty, „însă nu există nici o metodă 
implicată, dacă metoda este o procedură care poate fi învățată 
cu referire la reguli”. 

Similar concepţiei rortiene, pasul decisiv în susținerea unei 
variante radical constructiviste asupra înțelesului îl realizează 
Stanley Fish, care consideră că nu doar autorul, ci chiar şi 
lectorul este un construct textual, datorat, în interpretarea lui 
Jonathan Culler, „strategiilor [de lectură] ale comunităţii 
interpretative, constituit ca lector numai prin intermediul 
operaţiilor mentale pe care le face disponibile“. Pentru Fish, 
textul nu este nimic altceva decit rezultatul aplicării unor 
operaţii semantice de către lector unei „serii de structuri 
formale căreia lectorul îi acordă un înțeles”, operaţii 
determinate de strategia de lectură aleasă”. Existenţa 
(semantică) a textului depinde astfel de ipotezele interpretative 
care „determină care dintre multele trăsături formale ar conta 
drept fapte în text” (S. m). 

În acest fel, Fish defineşte textul ca un „artefact care se 
consumă singur” în cadrul interpretărilor sale’. lar interpretarea 
nu este altceva decît o operaţie de aplicare a unei strategii 
interpretative care creează textul. Ca şi în cazul lui Rorty, 
proprietăţile semantice ale textului nu sunt date, ci construite, 
principiile interpretative limitind ceea ce textul poate spune şi 


' Idem, Contingenţă, ironie şi solidaritate, p. 221. 

? Jonathan Culler, On deconstruction. Theory and Criticism after 
Structuralism, Cornell University Press, Ithaca, 1982, p. 74. 

5 Stanley Fish, /s there a Text in This Class? The Authority of 
Interpretive Communities, Harvard University Press, Cambridge 
and London, 1980, p. 166. 

* Ibidem. 

Jonathan Culler, op .cit, p. 65. 

permitind lectorului „să vadă ceea ce acestea îi permit să 
vadă”. Similar poziţiei lui Rorty este, în cadrul acestei 
concepții, şi faptul că, pentru o teorie a relativismului cultural, 
precum cea susținută de Fish, nu există fapte care să decidă ce 
anume transmite un text, ci doar lecturi mai interesante sau mai 
puțin interesante, care ascultă nu de criteriul alethic al 
corespondenței aplicabil intentionalismului, ci de criteriul 
coerentei şi de cel al wtilitafii interpretării. 


Validitate şi evaluare: criteriul utilitarist în interpretarea 
operei de artă 
În acest fel, criteriul de verificare al unei propoziţii sau 
interpretări se mută dinspre adecvarea sa la o stare de fapt 
(reprezentată de text) la „ceea ce face o ipoteză eficace”?, cu 
alte cuvinte, la raportul său practic cu credințele noastre. 


„Concluzia pragmatistilor este aceea că intuiţia conform căreia 
adevărul este corespondenţă ar trebui mai degrabă extirpată 


decît explicată”. 


Acceptind dependenţa faptelor de teoriile care le selectează 
(sau, pentru Rorty, de vocabularele în care acestea sunt 
expuse), principiile. interpretative depind în mod evident de 
contextul în care se formează. În termenii lui Fish, ele depind 
de „comunitatea interpretativă”, instituţional delimitată, în 
cadrul cărora aceste principii sunt alese, aceasta preluind si 
Sarcina de a valida diferitele interpretări care constituie 


textele”, Prin urmare, pentru o asemenea poziție asupra 


Stanley Fish, op. cit, pp. 334-335. 
Richard Rorty, „Cercetarea ca recontextualizare...”, p. 207. 
* Idem, „Texte şi mase amorfe”, p. 167. 

interpretării, criteriul de validitate al unei interpretări devine 
exterior textului, cu atît mai mult intenției auctoriale, acesta 
depinzînd de comunitatea interpretativă, precum si de gradul in 
care interpretarea își îndeplineşte scopul în raport cu rolul său, 
care nu mai poate fi în acest caz cel de a clarifica textul în 
raport cu coerenţa sa internă, ci de a oferi textului calitatea de a 
furniza experiențe „edificatoare” lectorului cu care acesta 
interacționează, 

Constringerea „coerenţei interne” schimbă astfel accentul in 
relația dintre text şi interpret, sau dintre text şi intenţiile 
acestuia, privilegiind raportul dintre text şi comunitatea 
interpretativă care orientează lectura, sau dintre diversele 
interpretări care au loc în cadrul acesteia. Scopurile şi efectele 
interpretării se modifică la rîndul lor: sporirea auto-cunoasteril, 
edificarea privată, sporirea experienţei estetice devin sarcini la 
fel de legitime ale interpretării. Însă constringerea comunitară 
se dovedeşte discutabilă în calitate de garant al validității unei 
interpretări, nu doar datorită relativităţii comunităților, care se 
pot dovedi, ca în cazul lui Rorty!, incomensurabile prin 
definirea lor ca „jocuri de limbaj”, ci mai ales din cauza 
inconsistentei interne a conceptului de „comunitate 
interpretativă”. Ca şi în cazul utilizării „cadrelor instituționale” 
drept garanti ai deciziilor cu privire la statutul unui „candidat la 
apreciere”, utilizarea unui asemenea construct drept garanţie 
epistemică ridică problema  legitimării autorităţii şi a 
raționalității deciziilor. Comunitățile interpretative nu sunt 
decît la nivel ideal omogene, asa cum le presupune Fish pentru 
ca acest concept să asume rolul fondator pe care îl joacă în 
teoria sa, iar autoritatea acestora nu se poate fonda pe principii 
interne, riscînd să se prăbușească fie în arbitrar, fie într-un alt 


' Idem, Contingenţă, ironie şi solidaritate, pp. 98-104. 

principiu imanent operelor. Nu în ultimul rînd, autoritatea 
comunităţilor interpretative riscă să conducă la un fel de 
conservatorism. Comunitatea se poate institutionaliza, fiind 
definită convenţional prin reguli instituite de tradiție. După 
cum observa Shusterman, această construcţie a „comunităţii” 
atît ca un grup social concret, cit şi ca un focus imaginalis, 
definit abstract drept un „punct de vedere” sau un scop comun 
care permite diferenţe în interiorul comunităţii concrete, este 
auto-contradictorie, întrucît nu dă seamă nici de libertatea 
indivizilor (dizolvind subiectivitatea în regulile comunitare 
public împărtăşite), nici de capacitatea acestora de a construi 
criterii care conservă tradiția’. 

În acest ultim caz, este mai uşor de înţeles corelarea 
criteriului utilității interpretării la Rorty cu distincția dintre 
„familiar“ si „nefamiliar” (o variantă a „noutăţii” unei 
interpretări) care însoţeşte distincţia dintre scopurile publice şi 
cele private ale interpretării. Distincția dintre interpretări 
familiare şi nefamiliare o înlocuieşte practic pe cea dintre 
interpretări adevărate si false, cîtă vreme adevărul este definit 
ca utilitate practică, avînd rolul de a „fixa credințele unei 
comunități”. Ca activitate publică, interpretarea unui text este 
orientată de criteriile familiare deja existente, în vreme ce, ca 
activitate privată, ea permite oricît de multe rescrieri sau 
„redescrieri” ale textului, în scopul de a elabora un „vocabular 
privat” nou. Concepţia rortiană nu doar că echivalează opera cu 
interpretarea ei, dar conferă interpretărilor existente ale 
aceleiaşi opere rolul de a crea, la nivel privat, o nouă „manieră 
de a vorbi”, care modifică prin unicitatea sa interpretările 


Richard Shusterman, Pragmatist Aesthetics. Living Beauty, 
Rethinking Art, pp. 107-112. 
Richard Rorty, Contingenţă, ironie şi solidaritate, p. 217. 

existente, rezistînd traducerii şi asimilării sale de către 
„vocabularele familiare”, în uz. Or, această funcție a 
interpretării operei de artă dă seama de capacitatea artei de a 
participa la „edificarea de sine” a publicului. 

De asemenea, nu este necesar ca cele două tipuri de 
interpretare să fie contradictorii, implicînd un relativism extrem 
al intelesului operei de artă, precum şi a identităţii sale 
ontologice. Utilizarea privată a unei interpretări nu presupune 
fixarea identităţii operei de artă, ci doar activarea proprietăţilor 
semantice acordate de autor şi. utilizarea lor în scopul 
maximizării efectelor practice ale operei de artă ca act de 
comunicare, efecte atît morale cît şi cognitive. 


Efecte pragmatice 

Susținerea unei asemenea variante „slabe” de adevăr are, în 
opinia mea, avantajul cert de a se dispensa de problema 
„universalitätii neînțelegerii” în interpretarea operei de artă, nu 
încercînd să o evite, ci acceptînd-o printr-o mişcare terapeutică 
de nominalism, relativism ontologic şi pragmatism 
interpretativ. Efectul său cel mai important îmi pare însă a 
consta în recuperarea posibilității ca publicul să experimenteze 
o operă de artă nu doar în maniera cognitiv-informată a 
criticului de artă, ci şi în maniera simplei contemplări, a unei 
delectări estetice de tipul celei kantiene, lipsite de scop. În cele 
din urmă, efectele acestei reconstructii neo-pragmatiste a 
adevărului hermeneutic sunt etice şi politice. Oricit de 
ideologic si desuet ar părea, recuperarea conceptului de 
experienţă estetică în afara cadrelor ideologiei sale moderniste 
este necesară tocmai prin caracterul ei democratic. O înţelegere 
a interpretării constitutive într-un sens mai putin condiționat de 
constrîngeri epistemice oferă acces la înțelegerea unei opere de 
artă atît publicului cu o competență interpretativă redusă, dar 

ale cărui interpretări eronate pot aplica înţelegerea dobindita 
din contactul cu opera de artă în viata cotidiană, cit şi criticului 
de artă, ale cărui interpretări eronate, dar fecunde, ameliorează 
relația dintre public şi operele de artă uitate sau neglijate, 
micşorînd hiatusul care amenință să se instituie în relaţia tot 
mai fragilă dintre „high-art” şi consumul de masă. 


ADRIAN PORUCIUC 


Etimologie populara si etimologie asociativa 


Folk etymology and associative etymology 
(Abstract) 


„Folk etymology and associative etymology” is an article 
on a phenomenon that intellectuals usually smile at. However, 
the phenomenon deserves serious investigation, from the 
standpoints of sociolinguistics, psycholinguistics, and 
language philosophy. What has traditionally been labeled as 
„folk etymology” may regard deviations (in forms and 
meanings) that take place not only in transfers of lexical 
matter from one language to another, but also in the mere 
passage of one and the same language from one historical 
stage to another. This author's examples are especially 
English (including a series of British place-names), but also 
Romanian. A special part of the article is dedicated to aspects 
of overseas English, and to ,,globalized” vocabulary. Finally, 
English pseudo-scholarly spellings and classical associative 
interpretations are discussed as peculiar categories that can 
hardly be classified as folk etymologies proper. 

Revin, prin acest articol', la subiectul etimologiei populare, 
un subiect care stîrneşte automat zimbete (printre intelectuali), 


jn mare măsură, articolul de faţă reprezintă o versiune românească 
(cu multe reformulări şi adăugiri) a articolului „Folk Etymology 
(in English and Elsewhere)”, pe care l-am publicat in Kansas 


Etimologie populară şi etimologie asociativă 383 


dar care merită atenţie din partea celor interesaţi de filosofia 
limbii, ca şi de socio- și psiholingvistică. Etimologia populară 
se dovedeşte a fi nu doar o sursă de greşeli bazate pe ignoranſa 
vorbitorilor, ci şi un fenomen care, dacă e studiat cu atenţie, ne 
poate oferi detalii relevante cu privire la limbă ca sistem în 
perpetuă schimbare. Acele detalii pot fi din domeniul 
schimbărilor fonetice si semantice produse în cadrul 
transferurilor dintr-o limbă în alta, dar şi din domeniul 
transformărilor suferite de una şi aceeaşi limbă în trecerea ei 
dintr-un stadiu istoric în altul. 

Pentru etimologia populară, dicționarele dau definiţii destul 
de asemănătoare, dar cu unele diferențe notabile. De exemplu, 
din DEX (s.v. etimologie) aflăm că „etimologie populară = 
modificarea formei unui cuvînt (recent intrat în limbă) sub 
influenţa unui cuvînt mai cunoscut cu care prezintă asemănări 
de formă şi uneori de sens”. Un dicționar american (AHD, s. v. 
folk etymology) dă o definiţie mai amplă pentru același 
fenomen: „A change in form of a word or phrase, resulting 
from an incorrect popular notion of the origin or meaning of 
the term, or from the influence of familiar terms mistakenly 
taken to be analogous”. Adjectivul incorrect şi adverbul 
mistakenly din cea de-a doua definiţie ar sugera că etimologia 
populară trebuie tratată ca un fenomen negativ. Şi totuși, din 
punct de vedere psiholingvistic, motivaţia etimologiilor 
populare poate fi interpretată ca pozitivă, deoarece deviaſiile în 
discuţie se nasc din dorinţa vorbitorului (mai puţin educat) de a 
emite un discurs „transparent”. Pind la urmă, este vorba de o 
dorință firească de control asupra propriei limbi. 


Working Papers in Linguistics (Vol. 16, 1991). Aşa se explică și 
de ce majoritatea exemplelor sunt din limba engleză. 

Ca să încep cu unele exemple româneşti, forme de 
etimologie populară pot fi detectate chiar şi în asocierile pe 
care le face vorbitorul de română atunci cînd foloseşte anumiţi 
termeni sportivi de împrumut. De exemplu, pe cînd engl. goal 
(folosit nu doar în fotbal) are ca sensuri de bază ‘tel, țintă, 
scop”, adaptarea românească, gol, este asociată cu „idese de 
puncte înscrise în poarta goală. La fel, engl. game ‘joc’ a ajuns 
probabil la forma românească ghem şi datorită formei rotunde a 
mingii de tenis. Există însă şi „ajustări” mai radicale ale unor 
neologisme intrate în uzul românilor de rind ca nume ale unor 
lucruri nou introduse. Astfel a ajuns „cooperativa de consum” 
(prăvălia sătească din primele decenii de comunism din 
România) să fie denumită de săteni pee artis, avind in 
vedere ca de acolo se cumparau lucruri!. Cineva care, in limba 
aleasă, era etichetat ca neglijent, putea fi prezentat, mai pe 
sleau, ca negrijent, deoarece nu prea avea grijă de propria 
înfăţişare. O persoană cu năravuri enervante putea să nărăveze 
pe toată lumea. Iar unii săteni de virsta a treia se duceau la 
boliclinica de la oraş, ca să afle de ce boli suferă. Totuşi, nici 
cumparativă, nici bolielinică nu au ajuns (după cite ştiu) în 
dicționare ale limbii române. 

Sunt însă cazuri de termeni deformati prin etimologie 
populară care ajung să intre chiar în dicţionare ale limbilor 
unor popoare civilizate. De exemplu, vorbitorii de engleză 
denumesc, de regulă, sparanghelul (Asparagus officinalis) prin 
neologismul asparagus. Dar acel greco-latinism a intrat in 
limba engleză destul de devreme pentru a căpăta şi o forma pe 
înțelesul tuturor, anume sparrowgrass (< sparrow ‘vrabie’ + 


1 E otk an wD TAR 
Forma cumparativă am auzit-o, în anii 60, chiar în satul meu natal 
(Vladomira, comuna Trifeşti, județul laşi). 

grass ‘iarba’)', respectiva formă fiind dată (cu indicaţii precum 
„popular”, sau ,,regional’’) în multe dicţionare de limbă engleză 
contemporană. Este adevărat că unele forme produse prin 
devieri popular etimologice sunt menţionate în dicționare ca 
„greşeli”. Așa se face că în AHD apare frantuzismul chaise 
longue (literal ‘scaun lung’), despre care aflăm că se foloseşte 
greşit („mistakenly”) în engleză şi cu forma chaise lounge. 
Acolo ar fi vorba de înlocuirea lui /ongue din franceză prin mai 
familiarul engl. lounge “fotoliu, divan” (în engleză existind, pe 
deasupra, şi denumirea /ounge chair pentru un asemenea obiect 
cf. to lounge ‘a se tolăni”). 

Cum e şi de aşteptat, alunecări popular etimologice s-au 
petrecut în număr mai mare în perioade (şi zone) în care au 
lipsit, sau au existat doar în număr redus, factorii normativi, 
precum învățătorii,  gramaticienii,  lexicografii şi alli 
reprezentanți ai societăţii urban-culte preocupaţi direct de 
standardizarea limbii. Foarte multe alunecări din categoria în 
discuţie trebuie să se fi produs în epoci la care nici nu avem 
acces, datorită lipsei de consemnări șcrise. Prin urmare, putem 
doar bănui că multe dintre cuvintele care au ajuns la noi au 
formele şi sensurile actuale nu datorită unor evoluții „legice”, 
ci datorită unor ajustări popular etimologice pe care le-au 
efectuat strămoşii nostri analfabeți. lar alfabetizarea nu a 
anihilat nici ea cu totul productivitatea etimologiei populare, 
aşa cum vedem din exemplele date mai sus (care reprezintă mai 
ales secolul XX), sau din unele pe care le voi da în continuare. 


' Având in vedere că, atunci când comit etimologii populare, 
vorbitorii îşi formulează şi legende explicative (demne de un 
studiu separat), nu m-aş mira să aud, din partea unui vorbitor nativ 
de engleză, că vrăbiile din Anglia se dau în vânt după sparanghel. 

Nu doar cuvintele comune (apelativele), ci şi numele proprii 
pot să fi suferit distorsiuni care au rămas apoi „necorectate”. 
Exemplele care urmează sunt din mediul englez, un mediu în 
care atestările scrise au fost foarte timpurii (faţă de alte zone 
ale Europei), deci suntem mai rar obligați să recurgem la 
presupuneri şi reconstructii. Printre altele, în cazul sistemului 
toponimic englez, ca şi în cazul altor asemenea sisteme, se 
poate face o simplă clasificare pe bază de origini. Chiar dacă 
acelea nu sunt în toate cazurile pe deplin clare, se pot totuşi 
distinge categorii de toponime englezeşti precum: pre-celtice, 
celtice, romane, anglo-saxone, scandinave, la care se adaugă 
hibridări între categoriile respective. Dar, tipologic vorbind, se 
poate face şi o împărţire în două mari categorii de toponime: 
transparente şi opace. În mod oarecum paradoxal, toponimele 
afectate de etimologia populară sunt de trecut printre cele 
transparente, avînd în vedere că, prin formele lor deviate, ele 
evocă ceva de găsit în limba curentă (desi acel ceva poate fi 
departe de sensul originar „corect”). 

Consultarea atestărilor vechi engleze ne pot produce mari 
surprize cu privire la anume transferuri onomastice, adică la 
tranformarea în nume proprii a unor apelative vechi engleze 
care au intrat în componența unor toponime folosite şi azi. 
Pentru ilustrare, am selectat şi interpretat (în paginile care 
urmează) toponime menţionate de Pinsker 1963. De pildă, 
numele modern de localitate Oxred ar evoca automat apelativul 
engl. ox “bou”. Dar o atestare mai timpurie, Oakstead, ne 
trimite la un stejăriş (oak “stejar” + stead loc'). Alt nume de 
localitate din vremurile noastre, Smithfield, ar sugera o 
întemeiere de sat în jurul unei fierării (cf. smith ‘fierar’). 
Numai că în vechea engleză aceeași localitate a fost trecută în 
documente cu forma Smedefeld (literal „Cimpul Neted”), 
denumire compusă din v. engl. smede (azi smooth ‘neted’) şi 

v. engl. feld (azi field “cîmp, ogor”). În sfîrşit, în numele de 
oraş Mersea, ceea ce se referea odată la mediul marin nu era 
elementul secund (cf. engl. sea ‘mare’), ci elementul initial; 
forma veche engleză a respectivului toponim era un compus 
transparent, Mereseg, bazat pe combinaţia dintre forma de 
genitiv (cu terminația -s) a apelativului mere ‘mare, lac’ si 
apelativul eg ‘apa (de mare)’. Prin analizarea unor asemenea 
cazuri, devin vizibile distorsiuni petrecute în plan diacronic 
doar dacă avem cunoştinţă despre atestări mai vechi ale 
numelor proprii în discuţie, sau dacă avem suficiente date 
pentru a încerca reconstructii credibile pentru formele iniţiale. 
Cazurile date mai sus sunt mai simple, avînd în vedere că 
transferul onomastic s-a făcut pe terenul materialului lexical 
provenit din una şi aceeaşi limbă (engleza). Dar sunt şi cazuri 
care trebuie abordate nu doar în perspectivă diacronică, ci şi 
interlinguală. Şi în acele cazuri nu trebuie să uităm că 
transparența unor denumiri de azi nu implică neapărat şi 
„corectitudine etimologică”. De exemplu, numele unei 
localități engleze actuale precum Rosedale ne apare ca „Valea 
Trandafirilor” (rose “trandafir” + dale ‘vale’), dar, de fapt, 
cuceritorii scandinavi ai acelei zone o ştiuseră ca „Valea 
Cailor” (Hrosa-dalr). Voi prezenta aici şi istoria numelui de 
oraş York, pe care îl consider un nume de exceptie’, fiind vorba 
de un toponim în a cărui evoluţie se reflectă cîteva etape 
fundamentale ale istoriei lumii anglofone. Mai întîi, numele 
orașului York a fost atestat ca nume al unei colonii romane, 
Eburacum (înfiinţată în anul 71). Era vorba, în acel caz, de o 
latinizare a unei denumiri celtice bazate pe apelativul eburos 
“tisă”, la care s-a adăugat sufixul -ac (productiv în celtică şi în 


— 


J . . 3 : a e 
Am abordat interesanta evoluţie a toponimului York $i în articolul 
Poruciuc 2001 (vezi lista bibliografică). 

alte limbi indoeuropene). După retragerea romanilor și 
invadarea Britaniei de către anglo-saxoni, toponimul celto- 
roman în discuţie a căpătat o nouă formă, Foforwic. Se 
manifesta deja o primă deviere popular etimologică: de la 
denumirea celtică iniţială, care desemnase probabil un cring 
(sacru?) de tisă, s-a ajuns la un compus germanic cu sensul 
transparent de „Satul Mistretului” (v. engl. eofor “mistreț + 
wic ‘sat’, cel din urmă provenind din lat. vicus “aşezare, sat’). 
Toponimul avea să treacă şi printr-un filtru scandinav, în 
perioada în care acea zonă a Angliei s-a aflat sub ocupația 
vikingilor (sec. IX-X). S-a produs o nouă etimologie populară, 
prin care v. engl. Eoforwic a ajuns la forma scandinavă Jórvík, 
interpretabilă ca „Golful Calului” (< v. scand. jor ‘cal’ + vik 
‘golf — desi, în cazul celui din urmă, putea să fie vorba de o 
contaminare tot cu termenul vechi englez wic, cel provenit din 
lat. vicus sat'). De la acea formă s-a ajuns apoi la Yorick 
(cunoscut şi ca nume de personaj din Hamlet) şi, în sfîrşit, la 
total opacul York din engleza modernă. 

Interesante sunt si deviatiile care implică vechi mărci 
gramaticale fosilizate ca părți din anumite nume proprii. 
Vorbitori mai recenți au încercat să integreze acele fosile in 
construcții cu noi transparente. Pe acea direcție, numele de 
localitate Deanham aparține aparent unei anumite categorii de 
nume de locuri cu sufixul toponimic englez -ham, pronunţat 
/am/ (care are aceeaşi origine veche engleză ca şi substantivul 
home “casă, cămin, sălaş'). Dar, în realitate, forma veche 
engleză originară nu avea de-a face cu dean (“decan”), iar 
silaba finală, cea pronunțată /ăm/, era la origine o terminatie - 
um (care marca în engleza veche un dativ-localiv plural). 
Aşadar, entopicul initial a fost wt denum (‘la vaiugi’), în care o 
anume prepozifie (care în ortografierea engleză de azi apare ca 
at) impunea terminația cazuală respectivă. La fel, un loc pe 

care englezii de azi îl ştiu sub numele de Bestwall nu a fost 
numit aşa pentru vreo bună calitate (best) a unui zid 
înconjurător (wall): etimologia populară este dovedită în acel 
caz prin existența unei vechi atestări a entopicului local be 
eastan walle (traductibil în engleza modernă prin by the 
eastern wall “la zidul de răsărit”), de unde s-a ajuns la forma 
contrasă Beshwall. La rîndul său, numele de localitate Attercliff 
poate fi etichetat ca semi-transparent, deoarece doar elementul 
secund are legătură evidentă cu un apelativ încă în uz (cliff 
“stîncă”). Partea iniţială, acum opacă, se poate explica doar prin 
entopicul vechi englez t dere cliffe (literal ‘la stîncă”). Prin 
urmare Aller- de azi a rezultat dintr-o prepozitie (at de azi) şi o 
formă a articolului hotărît feminin, d@re, la dativ singular (cf. 
germ. der). În asemenea cazuri se poate vorbi de fosile 
gramaticale, adică de forme de limbă veche care, deşi au 
devenit nefunctionale şi opace, au avut şansa să fie incastrate în 
anumite nume proprii care au supraviețuit peste veacuri. 

În terenul vocabularului comun, ca şi în cel al toponimiei, 
sunt de găsit devieri popular etimologice specifice evoluţiei 
interne a uneia și aceleiaşi limbi, dar şi devieri (de acelaşi tip) 
produse în cazul unor transferuri interlinguale. Ca exemplu de 
alunecare în plan intern, voi aborda mai întîi denumirea plantei 
pe care unii români o ştiu ca pojarniță (căci va fi fost folosită si 
în tratamentul pojarului), dar alţii ca sunătoare, deşi la acea 
plantă nu sună nimic. Pentru sundtoare MDA (IV) dă însă şi 
variante precum sanitoare şi sănitoare, ceea ce ar justifica şi 
explicarea termenului românesc (în același dicționar) prin lat. 
sanatoria. Cel din urmă făcea o aluzie transparentă la virtuțile 
medicinale („sanitare”) ale plantei în discuţie. Dacă ar fi avut o 
evoluţie „corectă”, termenul rom. sunătoare ar fi rămas ataşat 
de familia lexicală reprezentată de mosteniri latinești precum 
sănătos şi sănătate. Iar pentru că am intrat în cîmpul semantic 

al sănătăţii fizice, din engleză am ales ca exemplu ilustrativ 
termenul sandblind (“cu vederea foarte slabă”), aparent compus 
din sand “nisip” şi blind ‘orb’. O viziune popular etimologică ar 
putea asocia sandblind cu sandman, care, în folclorul copiilor 
vorbitori de engleză, denumeşte un personaj de tipul Mos Ene!. 
În realitate, în cazul engl. sandblind este vorba de o deformare 
a unui v. engl. sam-, un prefixoid înrudit etimologic cu lat. 
semi-, iar compusul sandblind de azi provine din v. engl. 
samblind, care însemna literalmente ‘semi-orb’. 

Pentru ilustrarea categoriei de ajustări analogice care pot 
urma după un transfer interlingual (adică după ceea ce se 
denumeşte în general „împrumut”), putem lua în consideraţie o 
denumire românească de unealtă agricolă, anume rarifă. Cei 
care mai folosesc în prezent acea unealtă îşi imaginează desigur 
că ea se numeşte astfel deoarece cu ea se pot rări buruienile de 
pe ogor. Dar, după cum indică dicționarul Ciorănescu (s. v. 
rariță), aceeaşi unealtă mai este cunoscută în română si ca 
ralifa, variantă care dovedeşte că de fapt avem de-a face cu 
preluarea unui derivat sud-slav (cf. bulg. ralica) de la termenul 
vechi slav ralo ‘plug’. O alunecare asemănătoare poate fi 
dezvăluită şi în cazul engl. buttery “cămară (de băuturi). 
Acesta doar pare să aibă de-a face cu butter unt“. Pentru o 
etimologie corectă, trebuie să facem trimitere mai degrabă la 
engl. bottle ‘(vas de) sticlă’, deoarece buttery provine din 


Enunţul din AHD, s. v. sandman, ar suna astfel, în traducere: 
„Personaj din poveşti şi din folclor, care adoarme copiii dându-le 
cu nisip în ochi”. 

? Desigur, trebuie să observăm că, pe lângă substantivul buttery 
“cămară”, dicționarele engleze dau şi un adjectiv buttery ‘untos’, 
ca derivat evident de la butter ‘unt’. 

termenul vechi francez boteri, derivat din termenul bot, un 
continuator romanic al lat. pop. buttis ‘recipient, vas”. 

Printre personajele foarte cunoscutei opere a lui Lewis 
Carroll, Alice in Wonderland, apare un rozător somnoros 
prezentat ca dormouse. Elementul final (mouse *şoarece”) este 
transparent şi aparent logic. Dificultăţi face doar prima parte a 
termenului, pe care vorbitorul de engleză l-ar puteau asocia 
doar cu door ‘usa’. Însă rozătorul respectiv (din tagma Chip & 
Dale) a avut o denumire originară care nu avea de-a face nici 
cu door, nici cu mouse, ci cu lat. dormire, pe care l-au moştenit 
toate limbile romanice. După cum propune AHD, s. v. 
dormouse, părelnicul compus englezesc trebuie să fi fost la 
origine un derivat vechi francez de tipul dormeuse, de la v. fr. 
dormir (aluzia fiind, probabil, la faptul că respectivul rozător 
hibernează). Aşa se face că, la o atentă analiză, engl. dormouse 
se dovedeşte a fi etimologic înrudit („pe bune”) cu rom. 
dormeză “canapea (pe care se poate dormi)”, provenit din fr. 
dormeuse. 

Ce s-a intimplat in trecerea din fr. dormeuse in engl. 
dormouse reprezintă un proces pe care l-aş numi „misanaliză”; 
vorbitorii de engleză au analizat greşit cuvîntul francez, nu ca 
pe un derivat, dorm-euse, ci ca pe un compus, dor-meuse, după 
care au transformat „pseudo-elementul” -meuse în familiarul 
mouse. Un proces asemănător (cu urmări mult mai 
spectaculoase) a avut loc în engleza americană, în cazul lui 
hamburger. În acel caz s-a pornit de la Hamburger steak 
“pîrjoală de Hamburg”, probabil un nume de rețetă germană, cu 
aluzie la oraşul german respectiv, ca obirsie. Acel fel de 


Engl. bottle îşi are originea in v. fr. botele, provenit din butticula, 
diminutiv al lat. pop. buttis — cf. rom. bute (< lat. pop. buttis) şi 
rom. butelie (< fr. bouteille). 

mîncare a fost ulterior denumit, mai concis, hamburger, în care 
vorbitorii de engleză au crezut că-l detectează pe familiarul 
ham “şuncă”. S-a ajuns astfel la o posibilitate de separare a unui 
sufixoid -burger, devenit apoi extrem de productiv în limbajul 
comercial american (unde, de la fishburger şi cheeseburger, s-a 
ajuns chiar la un nume de rețea, Burger King). La aniversarea a 
două secole de la revoluţia americană, s-a mîncat în Statele 
Unite chiar un bicentennial-burger. Iar în prezent au devenit şi 
românii consumatori de hamburgheri şi de alti -burgheri. 

Rom. hamburgher este practic o manifestare lexicală a 
fenomenului recent de globalizare. Dar şi în alte epoci s-a 
manifestat fenomenul „cuvintelor călătoare” (Wanderwörter), 
care sufereau şi interesante devieri popular etimologice. Dacă 
rom. damigeană (probabil din it. damigiana) a rămas opac, nu 
la fel s-a întîmplat si în cazul corespondentului din engleză, 
demijohn. Acesta pare alcătuit din două elemente transparente. 
Mai precis, prefixul demi-, de origine franceză (cel care care 
intră în componența rom. demisec şi în cea a engl. demigod 
‘semizeu’), pare să fie adăugat numelui masculin John, un 
nume care, prin tranformare în substantivul comun john, a 
ajuns să aibă în engleza colocvială sensul de “budă” (adică 
‘grup sanitar”, in formulare eufemistica). Dar devierea spre 
ceea ce pare a însemna juma- de- budã' nu are nici o acoperire 
etimologică, deoarece engl. demijohn reprezintă o anglicizare a 
unui compus francez glumet-metaforic mult mai atrăgător, 
dame-Jeanne!. Prin urmare, în franceză, recipientul în discuţie 
fusese făcut să apară ca o adevărată personificare de gen 
feminin. Oricum, trebuie să luăm în considerare că fr. dame- 
Jeanne reprezintă, de asemenea, o preluare popular etimologică 


17 d i 
In AHD, s.v. demijohn, termenul-sursă francez, dame-Jeanne, este 
interpretat ca „Lady Jane”. 

a it. damigiana, iar acesta pare a fi împrumutat din Orient 
(probabil din persană, prin intermediere arabă)". 

O întreagă colecţie de etimologii populare este de găsit în 
tarimul limbii engleze „de peste mări”. Prin emigrare în medii 
geografice îndepărtate, vorbitori de engleză cu un nivel de 
educaţie mai scăzut s-au confruntat cu necunoscutul. Din punct 
de vedere glotogenetic, în procesul de denumire a elementelor 
specifice mediului colonizat de anglofoni s-au evidenţiat două 
modalităţi principale: (1) fie au fost atașate apelative vechi la 
lucruri noi, deseori fiind alcătuiți compuşi metaforici pe baza 
vocabularului „de acasă”, (2) fie au fost preluate denumiri 
locale de la populații autohtone (în măsura în care acelea au 
mai supraviețuit, măcar temporar, presiunii colonizării 
europene). Prima modalitate poate fi ilustrată printr-o serie de 
denumiri descriptiv-metaforice pe care anglofonii nord- 
americani le-au creat pe baza propriului vocabular, pentru a 
desemna plante fără corespondente europene: black-eyed- 
Susan (,,Susan-cu-ochi-negri”), blue-eyed-grass (M iarba- eu- 
ochi-albaştri”), Dutchman’s breeches („nădragii olandezului”), 
Jack-in-the-pulpit (,,Jack-din-amvon’’) etc. Etimologii populare 
nu au apărut însă in cadrul acelei categorii, ci în cazuri 
reprezentative pentru a doua categorie, cea a preluărilor 
lexicale din idiomuri indigene. In Australia, de exemplu, o 
anume specie de papagali este cunoscută sub numele de 
budgerigar, prescurtat ca budgie în engleza australiană 
colocvială. Nu ştiu dacă respectivul papagal se fitiie tot timpul, 
dar putem fi siguri că, în subconştientul vorbitorilor de engleză 
din Sidney sau din Canberra, budgie este asociat cu engl. budge 


| 7 w . * M * 
In Sala/Radulescu 1981: 197, rom. damigeand apare in lista de 
cuvinte de origine persană ajunse in română prin intermedierea 
altor limbi. 

“a se mişca (din loc) (< fr. bouger). Respectiva asociere este 
însă nulă etimologic, deoarece, în original, adică în limba 
aborigenilor australieni, denumirea acelei păsări este un termen 
compus din adjectivul budgeri ‘bun’ şi substantivul gar 
‘papagal’. Tot dinspre acea parte a lumii a venit spre Europa o 
altă specie de papagal, cu denumire proprie, care a ajuns chiar 
şi în română, cu forma cacadu, foarte probabil prin intermediul 
variantei germane, Kakadu’. În timp ce atît termenul german, 
cît şi prelungirea lui românească au rămas opace, în engleză 
denumirea aceluiași papagal a devenit semitransparenta, engl. 
cockatoo făcînd aluzie la cock ‘cocos’. Vorbitorului de engleză 
i se oferă în acel caz chiar şi o motivaţie „materială”, specia 
respectivă numărîndu-se printre „papagalii cu creastă” (crested 
parrots). 

Pentru că m-am referit mai sus şi la rozătoare, voi menționa 
aici că un animal nord-american din categoria respectivă a 
ajuns să aibă, în engleza americană, denumirea de woodchuck. 
Acea denumire nu se justifică însă prin faptul că animalul 
respectiv trăieşte în pădure (engl. wood), ci se datorează unei 
ajustări a denumirii autohtone, ocek, din limba unui trib nord- 
american (cree). Dacă acea denumire zoologică autohton- 
americană nu a ajuns să aibă şi o variantă românească, un 
asemenea spectaculos transfer peste ocean s-a petrecut în cazul 
denumirii unei varietăți de viță de vie. Am fost surprins să 


' În Pfeifer 1989, s. v. Kakadu, se face şi o interpretare etimologică a 
respectivului termen: originea lui este de găsit în compusul 
malaezian kakatuwa, în care al doilea element este adjectivul ruwa 
“bătrân”. Pentru explicarea primului element s-a propus fie kakak 
“frate”, fie kaka “cioară”. Așadar, la el acasă, respectivul papagal a 
fost mai întâi denumit, metaforic, fie „bătrânul frate”, fie „cioară 
bătrână”! 

descopăr că pentru acea denumire, în varianta ei oltenească, 
delavarie (“viţă pe care se altoieşte vita nobilă”), Micul 
dicționar academic dă „etimologie necunoscută”. Este însă 
indubitabil vorba de o românizare a numelui Delaware, purtat 
de una dintre varietățile de viță americană” importate pentru 
înlocuirea speciilor europene distruse de filoxeră. Avem şi aici 
de-a face cu istoria post-columbiană a Americii de Nord, 
deoarece Delaware (astăzi nume de stat, în cadrul S.U.A.) este 
şi denumirea tribală a „indienilor” care au vietuit odată de pe 
malurile rîului cu numele respectiv. Etimologia populară, în 
cazul termenului botanic românesc în discuție, am detectat-o 
însă abia într-o amintire din propria copilărie, adică de pe cînd 
mincam Struguri din tufe de de-la-vară (noi şi părinții nostri 
fiind convinşi că strugurii aceia se cheamă așa pentru că erau 
mai văratici decît alții). 

Deoarece am menţionat deja problema etimologiilor 
populare pătrunse în dicționare, voi menţiona în continuare 
citeva forme „de prestigiu”, dintre cele pe care dicționarele 
limbii engleze literare nu le mai marchează nici he greşeli, nici 
ca forme acceptabile doar in registrul colocvial. In Anglia, 
forme din categoria la care ma refer aici au fost fixate mai ales 
în secolul XVIII, pe parcursul căruia gramaticieni, lexicografi 
(precum vestitul Doctor Johnson) şi tipografi au fixat ortografia 
limbii engleze, uneori mergind însă în sensuri contrare 
dezvoltărilor glotice naturale. De exemplu, o „corectură” a fost 
aplicată în acea epocă unui termen pe care Milton îl folosise ca 
souvran (cf. rom. suveran, bazat pe un împrumut din franceză). 
În engleza literară de azi termenul respectiv apare ca sovereign, 


' MDA-II, 2002, s.v. delavarie. 
? Vezi AHD, s. v. Delaware: „A variety of grape having sweet, light- 
red fruit.” 

o formă care ar sugera o înrudire cu engl. reign ‘domnie’(< v. 
fr. reigne < lat. regnum). De fapt, Milton folosise o formă 
justificată etimologic, al său souvran provenind evident din v. 
fr. souverain, care avea la bază un lat. *superanus (< super), 
fără nici o legătură cu lat. regnum. 

O nejustificată „clasicizare” a avut loc în cazul engl. 
admiral. Dacă luăm în consideraţie forma din franceză, amiral 
(preluată şi în română), termenul ne apare ca înrudit cu cel 
cunoscut la noi ca emir. Un amir al- ali (“şeful cel mare’) a 
fost preluat din arabă de vest-europeni încă din secolul XI, iar 
acel împrumut, contras la forma amiral, a căpătat apoi sensul 
de ‘comandant al flotei” în franceza din secolul XIII. După ce 
amiral a fost preluat şi în engleză, termenului i s-a construit o 
formă transparentă (prin adăugarea unui d), pentru a-l face să 
se încadreze în grupul împrumuturilor legate de lat. admirari 
(cf. engl. admire, admirable, admiration, toate bazate pe 
împrumuturi din franceză). Nu ar fi propriu să vorbim aici de 
etimologii „populare”, ci mai degrabă de semidoctisme, comise 
de grimatici precum cei care au făcut ca m. engl. dette şi doute 
(preluate ca atare din franceză) să se scrie debt şi doubt, doar 
pentru a li se indica înrudirea cu lat. debitum, respectiv 
dubitare. Din punct de vedere psiholingvistic, este greu de spus 
dacă „mai de iertat” este analfabetul care integrează 
neologisme în vocabularul familiar, sau scribul semidoct care 
inventează ortografieri sofisticate pentru a-şi etala cunoştinţele 
de limbi clasice. 

Cu siguranță suntem dispuşi să fim mai mult decit 
îngăduitori atunci cînd anume etimologii asociative (ca să nu le 
mai spunem populare) s-au datorat nu unor analfabeți, nici unor 
semidocti, ci unor mari ginditori. Printre altele, Platon (in 
Cratylos), interpreta teonimul Poseidon ca bazat fie pe o 
interpretare metaforică a compusului posidesmon “piedică 

pentru picioare”, fie pe epitete precum polla-eidos ‘mult 
stiutor’, sau ho seion “cutremurătorul”!. Toate trei etimologiile 
sunt lipsite de orice temei ,,stiintific”. Spune însă Noica (în a sa 
interpretare la Cratylos): 


Dacă vrem să găsim echivalentul unora din fantasmele, nu 
lipsite de control totuşi, ale etimologiilor platoniciene, nu ne 
putem gîndi decît la cuvintele scăpate de sub controlul gîndirii 
culte și etimologizante de naturi geniale, ca Hasdeu al nostru. 
Unui grec antic îi sunau probabil etimologiile din Cratylos aşa 
cum ne sună nouă etimologia hasdeiană a cuvîntului rămas 
printre mărăcinii limbii româneşti, năsărimbă.? 


În continuare, pe parcursul unui întreg aliniat, Noica 
prezintă interpretarea prin care Hasdeu îl arăta pe ndsdrimba a 
fi un derivat (ne-sărimbă “fără minte”) provenit dintr-un 
termen dacic, saraba ‘cap’, acela fiind invocat de marele 
savant şi în explicarea denumirii dinastice Basarabă. Cu o 
anume duioşie filosofică, Noica adaugă: 


Ce au opus lingviştii acestei fantastice etimologii, nu ştim. Dar 
ea este din familia etimologiilor lui Platon, iar acestora nu li s- 
a putut opune mare lucru — decit surisul. 


Aşadar, s-ar cuveni ca lingvistii să mai surida şi ei. Dar nu 
cu ingãduintã, ci cu înțelegere. 


Veri Platon 1978: 278. 
Veni interpretarea lui Noica, în Platon 1978: 155. 
* MDA-III (2003) dă adj. năsărâmb ‘zburdalnic’, cu câteva derivate. 

